
Vážení a milí čitatelia, 

dovoľte mi pripomenúť významný dátum našej histórie, 17. november 1989. 

V tento deň sa u nás skončil jeden z najhorších experimentov v dejinách ľudstva, 
socializmus a vláda komunistickej strany. „Vláda ľudu" sa ukázala ako nereálna, 
vždy boli u nás ekonomické a politické špičky, ktoré boli vzdialené realite 
bežného žitia azda viac ako teraz. Navyše socializmus na viac ako polstoročie 
zabrzdil hospodársky rozvoj štátu a degeneroval najmä morálnu zložku ľudskej 
osobnosti vo vzťahu občan - štát a občan - občan. Dôsledky toho napokon 
vidíme dodnes. Čo bolo najhoršie, socializmus bol ideológiou priemeru, kto 
prekračoval určité hranice stanovené štátnou mocou, bol okamžite eliminovaný, 
často aj najhorším spôsobom. O tomto probléme by sa dalo ešte dlho písať, 
sústredím sa teda iba na časť súvisiacu s počítačmi. Tí majetnejší (socialistický 
paradox) s prístupom k devízam si vtedy mohli zaobstarať počítač zo zahraničia 
alebo prostredníctvom Tuzexu. Do počítačových krúžkov sa dalo dostať iba po 
známosti a ak ste toho nedajbože vedeli o programovaní a konštrukcii počítačov 
viac, začala sa o vás zaujímať štátna bezpečnosť. Len nevybočovať z priemeru... 
Vtedajší predstavitelia nepochopili, že v IT technológiách a službách s nimi 
súvisiacich je budúcnosť, čo dokazujú aj najvyspelejšie ekonomiky sveta. Otázne 
je, nakoľko to chápu dnešní predstavitelia nášho štátu. Ako ukázalo množstvo 
konferencií a stretnutí odborníkov, ktoré sa konali nedávno, nie celkom dobre. 
Neexistuje koncepčnosť riešenia problematiky informatizácie, nie je dostatok 
financií. Aj napriek tomu, že na schôdzi vlád kandidátskych krajín v roku 2000 
vo Varšave podpísal Mikuláš Dzurinda dokument, podľa ktorého si kandidátske 
krajiny dali za cieľ splniť do roku 2003 ciele programu eEurope+, ich plnenie je 
veľmi laxné. Navyše, rok 2003 už pomaly ubehol... Kritizovaný bol aj odlev 
mozgov zo Slovenska. Aj keď sú u nás odborníci platení relatívne dobre, ich 
pracovné podmienky sú oveľa horšie ako v únii, vyššie mzdy sú často vydreté 
vysokou prácou nadčas. 

Azda každý pozná film Matrix a jeho ústrednú myšlienku, virtuálny svet Matrix. 
Táto vízia nie je podľa mňa vôbec nereálna, pomaly, ale isto sa spolu 
s výkonnejším hardvérom počítačové hry zlepšujú. Dokonalejšia grafika, 
dokonalejšie ovládanie, dokonalejšia umelá inteligencia, multiplayerové hry... 
Zážitky a vtiahnutie do deja sú čoraz dokonalejšie. I preto sa v časopise 
venujeme aj herným zariadeniam, po gamepadoch prišli opäť po roku na rad 
volanty. Nestoja až toľko, a umožnia vám stať sa pilotom formuly 1, alebo 
jazdcom rely, či zašoférovať si na autách, na ktoré nemáte, ale v teréne, 
v akom sa sotva vyskytnete. Ktorý muž odolá? Samozrejme, okrem tohto testu 
nájdete v čísle aj ďalšie zaujímavé články, odporúčam najmä predstavenie 
nových Windows Longhorn, ide o skutočne revolučné riešenie (niečo ako 
prechod z DOS na Windows) a o dva roky sa máme na čo tešiť! Na záver iba 
dodám, že azda aj naše testy a recenzie pomôžu pri výbere vhodného 
vianočného darčeka. Napokon, je to naším cieľom, prinášať čo najobjektívnejší 
pohľad na produkty a zorientovať sa na často marketingovými akciami 
zahmlenom trhu. 

V mene celej redakcie vám prajem príjemné prežitie sviatkov... 

Rastislav Turanský 




V tamtú Cíale PC_SPACE imí prť Vdi prlpräVJfl: 
Rudolfa HRUŠIN5KÉHO, Zdťr'ikd 5VÉRÁKA, 
Joscfa A 6 RHAMA. Ladislava SMOLJAKA, 
ZíIU KABÁTOVÚ. O j ľi p tŕ I U KOLÄfiOVÚ 

■§ ■jľfilíRn.'l* 

vo filme 


príloha 

ČASOPISU 


Poiarl 

UTO p-nir-H* v cvId ? 9 njňiadv Cnapnu I 2 / 7 QKI 9 . prv In bi Ju *in£fll* 

Iibkultúi '.|J I-Jw tri I LfVi i 

I ri| ■ ['riFisiuin-i r j 44 U 5 b ~m radil f ía»c!p”bi irtaui 

J ■« -j c í m '*?*■■ Triii«i»-*ír s pvriliv IbiiIii bucuii ti* •nlabta ■ UVlŕ c"ibliv 

i flrrťim eriLji* l> i ■ :t ■i.fi r .k 

S ; r- Jrldimti iT.tWĹt il mlru EVU pniiKj cik*|piI-»" e* «B3I m i»*run *tky iMn i^nur 

Po/iíH Poíet DVD Hrfllttiváný.i>Í>Jifdnav [ ijEep»e(o-CG n-iJsM" I 


400 sk 


pc.space 

JL cf £ QÚ dď 


Adresa redakcie: PC Space, s. r. o., Líščie nivy 23, P. O. Box 135, 821 08 Bratislava 25 

tel.: 00 421 02/50 70 02 27, fax: 00 421 02/50 70 02 57 

E-mail: pcspace@pcspace.sk 

Riaditeľka: Andrea Ivaničová 

Šéfredaktor: Rastislav Turanský 

Zástupca šéfredaktora: Juraj Redeky 

Testovacie centrum: Ján Lončík, Pavol Gono 

Redakcia: Štefan Stieranka, Luboslav Lacko, Juraj Šípoš, Peter Szabó, Martin Uherčík 
Spolupracovníci: Jaroslav Oster, Zolo Radnóti, Tomáš Ulej, Imrich Buranský, Martin Turanský, 
Radoslav Sirota, Martin Meliško, Peter Linder, Tomáš Palovský, Vlado Marônek, Peter Machala, 
Erik Belko, Filip Kuna, Boris Bugáň, Štefan Spodniak 

Administratíva: Lucia Reháková 


Grafika: Vojtech Ruman, Valter Mikuš 
Korektúry: Helga Elexhauserová, Juraj Šípoš 
Webmaster: Edmond Kmeť 
Litografie: Dolis, s. r. o. 

Tlač: TELEM, K+M, a. s. 

Adresa vydavateľstva: Agentúra VICTOR&VICTOR, Líščie nivy 23, 820 05 Bratislava 25 

Riaditeľ vydavateľstva: Viktor Cicko 

Predplatné SR: L.K. Permanent, s. r. o., Dana Dritomská, 02/44 45 37 11 

ČR: A.L.L. Production, s. r. o., Renáta Szeniawská 004202/34 09 28 53, renata@predplatne.cz 

Registrácia: MK SR 21 17/99, ISSN 1335-0849 

Rozširuje: PONS, a. s., Mediaprint Kapa, a. s. 

Testovacie zariadenia zapožičali: LIBRA Electronics Slovakia, a. s., ArtCom, s. r. o. 


novinky 


ZO SVETA HARDVÉRU... 

■ Sen o grafickom čipe PowerVR Series5 neustále 
budí fanúšikov tejto firmy zo sna: tento mesiac 
napríklad vydali ďalšiu verziu ovládačov pre Kyro l/ll 
a k tomu technologické demá používajúce Pixel 
Shader 3.0 a Vertex Shader 3.0 (i keď emulované 
softvérovo). O PS a VS 3.0 už autori z radov 
technologických pracovníkov PowerVR písali 

v knihe ShaderX2 f o ktorej sme pred časom hovorili. 
Snažia sa nám teda v PowerVR niečo naznačiť? 
Zdroj: Beyond3D 

■ Spoločnosť Silicon Integrated Systems (SiS) 
podpísala kontrakt s Microsoftom na dodávku 
l/O kontroléru (southbridge) pre pripravovanú 
hernú konzolu XBOX 2. Podľa špekulácii X-Bit Labs 
môže disponovať podporou pre 8-kanálový zvuk, 
SerialATA 150/300, Ethernet, WiFi, USB 3.0 a čítačky 
pamäťových kariet. XBOX 2 bude poháňaný 
procesorom IBM (príbuzným 64-bitovému PowerPC 
970) a grafickým čipom ATi. Uvidíme ako bude táto 
zaujímavá trojka dohromady fungovať, pôvodný 
XBOX mal procesor Intel (upravený Pili) a čipset, 
audio a grafický čip od nVidie. 

Zdroj: X-Bit Labs 

MSI vydala jednu z prvých dosiek čipsetom VIA 
PT880 pre platformu Pentium 4 pod názvom MSI 
PT880 Neo. Doska, samozrejme, podporuje 
800MHz FSB, všetky nové procesory Intel vrátane 
pripravovaného Prescotta. Northbridge PT880, 
vyrábaný 0,15/l/iti procesom má dvojkanálový 
pamäťový radič s podporou DDR400. Southbridge 
VT8237 podporuje Seriál ATA 150. PT880 Neo ďalej 
disponuje 6-kanálovým kodekom realtec ALC655, 
USB 2.0 a FireWare či Gigabit LAN RTL8201S. 

Pre procesory AMD K7 pripravuje MSI 
modifikovanú verziu súčasnej K7N2-Delta 
s nForce2 400 Ultra. Nová revízia dosky, ktorej 
dátum uvedenia zatiaľ nebol presne stanovený, 
má disponovať novým southbridge nVidia MPC- 
2S s priamou podporou Seriál ATA 150, Gigabit 
LAN (v. MPC2-S1000), 6-kanálový zvuk s Dolby 
Digital (SoundStorm) a možno aj Parallel ATA 
RAID. 

Zdroj: MSI, X-Bit Labs 


ZO SVETA SOFTVÉRU... 

■ Adobe ohlásila novú verziu Adobe 
Atmosphere, profesionálneho nástroja pre 
vytváranie multimediálnych, interaktívnych 3-D 
prostredí pre web a súbory Adobe PDF. S ľahko 
použiteľnými funkciami pre vytváranie 
a produkciu v Atmosphere môžu návrhári webu 
a autori digitálnych dokumentov - vo výtvarnom 
umení, e-komercii, alebo zábave - rýchlo 
navrhovať realistické, pôsobivé a interaktívne 
prostredia. Adobe Atmosphere je kompletný 
systém pre vytváranie a prispôsobenie 
interaktívnych prostredí s bohatým 
multimediálnym obsahom. Rodina produktov, 
založená na Windows, tiež obsahuje Atmosphere 
Player (bezplatný zásuvný modul do prehliadača 
webu pre interakciu s prostredím Atmosphere), 
Atmosphere Player pre Adobe Reader (bezplatný 
download pre prezeranie obsahu Atmosphere, 
vloženého v súboroch Adobe PDF) a bezplatný 
Atmosphere Collaboration Server (umožňujúci 
interakciu a spoluprácu medzi používateľmi 
v prostredí Atmosphere). Spoločnosť Adobe 
uviedla na trh tiež nové produkty označené CS. 
Novej verzie sa, samozrejme, dočkal aj Photoshop. 
Čo sa týka noviniek, Adobe Photoshop CS toho 
obsahuje skutočne dosť veľa. Sú to napríklad 
zlepšený Filé Browser, nová paleta histogramu. 


■ V rozhovore pre web FiringSquad uviedol Dave 
Orton, COO (Chief Operations Officer) spoločnosti 
ATi, že už dlhšiu dobu sledujú platformu Athlon64, 
no nový čipset neplánujú uviesť na trh minimálne 
najbližšieho pol roka. V každom prípade, v čase 
uvedenia k bude dispozícii od ATi mobilný, aj 
desktopový variant čipovej sady. 

Zdroje: FiringSquad 

■ Zdá sa, že SiS nakoniec urobila dobre, keď sa 
rozhodla nepodľahnúť vlne nadšenia po uvedení 
desktopových 64-bitových procesorov AMD 

a s príchodom vlastného čipu trocha počkať, hoci 
755 bol predstavený už pred rokom. Uvedenie 
čipsetu SÍS755 (+skvelý southbridge SÍS964) 
oficálne na trh sa nedávno na hardvérových 
weboch stretlo s veľkým ohlasom. 

Anandtech, HardwareZone aj OCWorkbench 
takmer zhodne tvrdili, že ide o doteraz najlepší 
čipset pre Athlon64, ktorý prekonáva nVidia 
nForce3 Pro150, VIE K8T800 a ALi M 1687. Uvidíme 
ako na tom neskôr bude SÍS755FX určený pre 
Athlon 64FX. Dosky s čipsetmi SÍS755 predávajú 
zatiaľ hlavne ECS a Asrock, čiže okrem výkonu nie 
je veľmi na výber z výbavy.. 

SiS má v ponuke aj model SÍS760, čo je v podstate 
SÍS755 s integrovaným grafickým jadrom Xabre 
so zdieľanou pamäťou. Keďže procesory A64 majú 
integrovaný pamäťový radič, zdieľanie pamäte pre 
grafiku by bolo veľmi pomalé, umožňuje SÍS760 
grafickému čipu pristupovať do pamäte priamo. 
Zdroje: HardwareZone, SiS 

Kalifornská Spoločnosť Liebermann Inc. (inak aj L), 
známa len pomerne úzkemu okruhu IT zákazníkov 
s vyhraneným vkusom a zlatými kreditkami, 
spôsobila nedávno odbornej verejnosti malý šok: 
najnovšie notebooky Štúdio, Producer a Hollywood 
vybavila nie desktopovým Pentiom4, ale rovno 
Pentium4 Extreme Edition 3,2GHz s bežným 
vyžarovaním tepla okolo 92W! Na ochladenie 
tohto „monštrá" vyvinuli vlastný medený systém 
L's FreeFlow, ktorý to vraj bez problémov zvládne. 
Hollywood ani tak nie je notebook, ako skôr 
mobilná vysokovýkonná pracovná stanica 


podporu RAW formátu, štetec pre zmenu farby so 
zachovaním pôvodných textúr a tieňov, text na 
krivke. Zlepšené boli nástroje na tieňovanie, práca 
z vrstvami, pribudli nové filtre, ktoré môžu byť 
navyše nedeštruktívne. Zaujímavosťou je určite 
aktivácia v štýle Windows XP (len vo verzii pre 
Windows). 

■ Spoločnosť Software602 uviedla novú verziu 
602PC SUITE 4.0. Nová verzia 602PC SUITE je 
graficky optimalizovaná pre Windows XP 
a štandardne prináša opravy a zlepšenia 
kompatibility s formátmi doc a xls. Už tradične 
obsahuje aplikácie 602Text, 602Tab, 602Photo 
a 602Album. 

Vďaka vzhľadu a ovládaniu rovnakému, aké má 
Microsoft Word, je 602Text veľmi dobrým 
alternatívnym textovým editorom na trhu. 

Pracuje s dokumentmi DOC MS Word 
(9x/2000/XP) a umožňuje otvárať množstvo 
ďalších typov textových dokumentov. 602Tab je 
tabuľkový procesor kompatibilný s formátom MS 
Excel XLS (9x/2000/XP), ktorý obsahuje viac ako 
1 50 funkcií. 602Photo je grafický editor 
navrhnutý na úpravy obrázkov z digitálneho 
fotoaparátu alebo skenera. Podporuje viac než 15 
grafických formátov. 602Album je organizátor 


s čipsetom SÍS648FX a southbridge SÍS963L, je 
vybavený grafickým čipom ATi Mobility Radeon 
9600, 6-kanálovým zvukom, a zabudovanou CCD 
videokamerou. 

I keď sa jedná o mimoriadne výkonné a krásne 
systémy, pri zemi vás nechá cena medzi 5000 - 
7000 USD... 

Zdroj: http://www.go-l.com 

■ NVidia System Utility je monitorovací 

a pretaktovávací program pre matičné dosky 
s čipovými sadami nForce2/3. Produkuje ho priamo 
nVidia, dodáva sa úplne zdarma, vie toho pomerne 
veľa: dokáže monitorovať väčšinu harvérových 
funkcií vrátane CPU, FSB, teploty a otáčok 
chladičov, dokáže dynamicky meniť rýchlosť FSB, 
nastavovať voltáž a časovanie pamätí priamo 
z Windows! Zoznam schopností sa tým nekončí, 
program dokáže vďaka vlastnému Windows 
interface pristupovať k položkám v BlOSe bez 
nutnosti reštartu! 

Schopnosť ukladať si rôzne výkonnostné profily je 
už len bonbónik. Ak máte dosku s čipsetom 
nForce2/3, budete zrejme potrebovať 
aktualizovaný BIOS s podporou pre tento program, 
za veľmi krátku dobu už však väčšina výrobcov 
stihla svoje súbory zaktualizovať, sledujte stránky 
výrobcu svojej dosky. 

Zdroj: NVidia 

■ Zrejme by to už nikoho nenapadlo, ale po dlhej 
dobe C-Media vydá nový zvukový čip, ktorý má 
nahradiť obstarožný CMI8738, existujúci v 4-6 
kanálovej verzii. Predpokladalo sa, že sa CMI bude 
venovať skôr produkcii AC'97 zariadení, kde má 
tradične silné postavenie. O novom zvukovom čipe 
CMI8768 sa toho veľa nevie, okrem toho, že bude 
podporovať 8-kanálový výstup (7.1). Kto a či vôbec 
bude vyrábať karty s týmto čipom sa nevie, 
konkurencia napríklad od VIA (Envy 7.1) je veľmi 
silná, takže CMI8768 musí byť veľmi dobrý čip, aby 
mal šancu na trhu. 

Zdroj: C-Media 

-p- 


digitálnych fotografií, ktorý ponúka efektívnu 
a užívateľsky prívetivú archiváciu a prezentáciu 
grafických súborov. 

Kancelársky balík je k dispozícii zadarmo na 
základe registrácie na domáce použitie aj 
komerčnú sféru s obmedzením maximálne troch 
licencií, na jeden subjekt. Cena 602PC SUITE je pre 
ďalšie licencie len 1498 Sk bez DPH na licenciu. 

K dispozícii sú aj multilicenčné balíky. 

■ Spoločnosť SAS predstavila analytické riešenie 
SAS Process Intelligence, ktoré umožňuje 
výrobcom znižovať celkové náklady na kvalitu 
výroby. SAS Process Intelligence ponúka 
komplexný pohľad na výrobné procesy. Poskytuje 
hladký prístup a integráciu produktových 
a prevádzkových údajov zo systémov riadenia 
výroby (MES), systémov plánovania podnikových 
zdrojov (ERP) a ďalších zdrojov údajov, bez ohľadu 
na lokalitu či pobočku, kde sa nachádzajú. 

Riešenie SAS identifikuje vzťahy medzi výrobnými 
procesmi a prevádzkou, ktoré by mohli spôsobiť 
nežiaduce odchýlky. Tento podrobný pohľad 
umožňuje výrobcom proaktívne realizovať kroky 
a stratégie vedúce k zefektívneniu výroby 
a rýchlejšiemu riešeniu problémov. 

-šs- 

NIELEN PRÁCOU JE ČLOVEK ŽIVÝ... 

■ Momentálne sa na trh dostáva množstvo 
kvalitných hier, ktoré by nemali zostať 
nepovšimnuté. Od recenzovaného Call of Dutý, 
cez Need 4 Speed Underground a LOTR: 

Return of The King, až po vynikajúcu adventúru 
Broken Sword či RTS LOTR: War of The Ring. 
Taktiež sa môžeme tešiť na DeusEx2 či XIII 

už v blízkej budúcnosti. 

■ Na Vianoce sa tiež konečne môžeme tešiť 
na internetový prídavok do Postál 2: Share The 
Pain. Nebude to nič iné len multiplayer pre túto 
nekonvenčnú antistress hru. Okrem klasických 
deathmatchov tvorcovia sľubujú špeciálne módy, 
ktoré umožňuje len netradičný koncept hry. 
Necháme sa prekvapiť... 

■ Možno vás bude zaujímať, kto sú najväčší 
vydavatelia počítačových hier na svete. Na túto 


ZO SVETA MULTIMÉDIÍ... 

DVD prehrávač je najúspešnejším produktom 
spotrebnej elektroniky v histórii. Darilo by sa aj 
rekordérom, keby boli lacnejšie. Keby ste si pred 
dvoma rokmi kúpili stolový DVD rekordér, zaplatili 
by ste skoro 2000 dolárov, pred rokom to už bolo 
asi 700 a dnes je to menej ako 400 dolárov. Podľa 
štúdie IDC sa očakáva, že značkové stolové 
rekordéry budú v roku 2007 stáť 126 dolárov. Kedy 
zrušíme VHS? 

DVD napaľovačky sa zrýchľujú, no rýchle DVD 
médiá sa na trhu hľadajú ťažšie ako huby v lese. 
Situáciu chce zmeniť Verbatim, ktorý plánuje 
v krátkom čase dodávať na trh 8-rýchlostné médiá 
vo formátoch DVD+R a DVD-R. Zarážajúca je ich 
cena - skoro 7 euro! Ja si radšej pri napaľovaní 
počkám, pretože také dvojrýchlostné DVD kúpite 
za 1 - 2 eurá... 

Spoločnosť HP sa ako jeden z mála výrobcov 
nepúšťa do výroby multiformátových rekordérov, 
ale sústreďuje svoje aktivity výlučne na PLUS 
formát. Ich nová napaľovačka HP dvd400i bude 
zapisovať na DVD+R 8x a prepisovať na DVD+RW 
4x. Objaviť by sa mala tesne pred Vianocami. 

Ani Pioneer nezaháľa. Ich nová multiformátová 
mechanika DVR-A6 bude napaľovať 8x na PLUS 
a dokonca aj MÍNUS R disky. Prepaľovať bude 
4x DVD+/-RW, čo je tiež slušné. Prvé kusy 
očakávame rovnako do Vianoc... 

Aby sme však nepísali len o DVD. Spoločnosť 
MITSUMI vo veľkom uvádza nové modely CD 
napaľovačiek. Keď sa pozriete na špecifikáciu, 
nenájdete žiadne výnimočné vlastnosti, ale aj tak 
ide o dôkaz, že CD ešte nie je mŕtve a o túto 
technológiu aj napriek silnej konkurencii zo strany 
DVD je stále veľký záujem. 

Svetový výrobca LCD zobrazovacích jednotiek, 

L.G. Philips sa rozhodol rozšíriť svoje investície 
do výrobných fabrík v Kórejskej republiky. 

Reaguje tak na celosvetový rastúci záujem 
o LCD technológiu. 

Po vzore Creative Labs a Hercules prichádzajú na 
trh aj ďalšie spoločnosti so zvukovými kartami 7.1. 
Jeden z najzaujímavejších modelov s čipom VIA 
Envy 24 pochádza z dielní Gainward. Karta má 
názov Hollywood@Home, čím chcel jej výrobca 
naznačiť primárne určenie. 


otázku obyčajne odpovedá americká NPD. Na 
prvom mieste sa umiestnilo podľa očakávaní 
Electronic Arts. Jeho predaje za prvé tri štvrťroky 
tohto roku dosiahli sumy 594 510 000 USD, čo 
tvorí zhruba 20 % trhu. Druhé Nintendo (349 783 
800 USD, 12 %), za ním SCEA (206 650 800, 7 %) 
a na štvrtom je Atari (183 246 800, 6 %) skôr 
známa ako Infogrames. 

■ Counter-Strike: Condition Zero zdá sa vyjde 
ešte do Vianoc. Zhodovalo by sa to 

s predpokladmi, že aj z tohto dôvodu 
(odstránenia prípadnej vnútro-firemnej 
konkurencie) bolo HalfLife2 presunuté na budúci 
rok. Okolo 15. decembra by mal byť minimálne 
v USA v obchodoch, ale tento titul je taký neistý, 
že absolútne za nič neručíme. 

■ Pre tých, čo nehrali DeusEx2 demo, 
telegraficky odkazujeme, že pokračovanie 


kultovej hry vychádzajúcej koncepčne ešte 
zo System Shocku je už za dverami. Je nutné si 
pripraviť silnejšiu mašinu, prichystať sa na trocha 
arkádovitejšie spracovanie jednotlivých RPG 
prvkov, ale aj na absolútnu voľnosť možností. 

K vyriešeniu jednej úlohy tak môžete prísť 
aj siedmimi cestami, príbeh je teda lineárny len 
v určitých bodoch. Hra sa tak približuje viac 
realite, aj keď sa klasicky odohráva 
v cyberpunkovej budúcnosti. 

■ Aktuálne hráme XIII, komiksovú FPS, kde ste 
podozrivý číslo jedna z vraždy amerického 
prezidenta. Celá hra sa nesie v krvavom 
komiksovom duchu, pričom je často prekladaná 
renderovanými filmami a asi aj to je dôvod, prečo 
sa je umiestnená na 4CD. 

-zr- 

TLAČOVÉ SPRÁVY 

■ ANASOFT APR: 10 rokov 
komplexných riešení 
Spoločnosť ANASOFT APR na 
stretnutí s novinármi zhrnula 10 
rokov svojho pôsobenia na trhu 
informačných technológií. Tento 
dodávateľ komplexných riešení 
informačných systémov poskytuje 
služby v oblasti vývoja aplikácií, 
systémovej integrácie a podpory. 
Anasoft APR v súčasnosti patrí do 
prvej desiatky najrýchlejšie rastúcich 
slovenských ICT firiem. Spoločnosť 
zároveň patrí medzi najväčších 
slovenských exportérov softvéru do 
krajín EÚ a Ameriky. Pre účinnejší 
prienik na trh USA vznikla Anasoft 
APR Inc., zaregistrovaná v štáte New 
York. 

■ RoadShow ArchiFM 
a ArchiCAD 2003 

Pri príležitosti uvedenia nového 
softvérového riešenia ArchiFM od 


LINUX NOVINKY 

■ Komunita OpenOffice.org môže 
byť v súčasnosti rada - práca tisícok 
ľudí sa na Slovensku v open source 
pretavila v podobe do slovenčiny 
lokalizovaného balíka, ktorého 
vydanie - OpenOffice.org 1.1 - určite 
poteší nielen používateľov Linuxu. 
Balík je k dispozícii pre operačné 
systémy Windows 

(98/M E/NT/2000/XP), Linux (x86 & 
PowerPC) a Solaris[tm] (Spare) 
a možno ho zužitkovať, pravdaže, 
okrem slovenčiny, aj v českej, 
maďarskej, dánskej, anglickej, 
nemeckej, francúzskej, talianskej, 
španielskej, čínskej, kórejskej 
a japonskej verzii. Lokalizovaný 
OpenOffice.org stiahnete z ftp 
archívu: 

ftp://ftp.linux.cz/pub/localization/Ope 

nOffice.org/1.1.0/ 

■ Spoločnosť Xandros, ktorá zdedila 
vydarenú distribúciu Corel Linux, 
vymenovala nového exekutívneho 
šéfa a plánuje uvoľniť novú verziu 
svojho produktu. Xandros Desktop 
2.0 (pred tým Corel Linux) bude 
dostupný od polovice decembra 2003 
ako komerčná, ale vydarená verzia 
Linuxu. 

■ Slackware.org oznámil uvoľnenie 
distribúcie Slackware Linux 9.1 na 
báze kompilátora GCC 3.2.3, čím 
Slackware Linux pokračuje 

v desaťročnej tradícii jednoduchosti, 
stability a bezpečnosti. Najnovší 
Slackware stojí na jadre 2.4.22. 

■ K dispozícii je verzia 3.0 SnapGear 
Linux pre technologické zariadenia 

a ide o prvú distribúciu, ktorá, ako 
niektorí píšu, sa pýši jadrom 2.6. 

■ Na svetlo sveta prichádza 
Mandrake Linux 9.2 a Mandrake 
oslavuje päťročnú históriu svojej 
linuxovskej distribúcie, píše 
http://linuxtoday.com/. Mandrake 9.2 
však môže poškodiť mechaniky LG 
CD-ROM, pravdaže, týka sa to len 
niektorých modelov spoločnosti LG 


tvorcu grafických produktov 
spoločnosti Graphisoft na slovenský 
trh pripravila spoločnosť Sféra, a. s., 
v spolupráci so spoločnosťou 
CadArch, s.r.o. RoadShow ArchiFM 
a ArchiCAD 2003. 

ArchiFM je plne integrovaný 
2D/3D systém pre oblasť správy 
a údržby budov a zariadení, ktorý 
prináša efektívne a úsporné riešenie 
podporných činností spojených 
so správou budov a jej zariadení, 
riadením nájmu, údržby, sťahovaním 
a správou ľudských zdrojov 
v budovách. 

Na akcii predstavili najnovšiu verziu 
známeho projekčného systému 
ArchiCAD 8.0. 

■ Najdlhšie Vianoce s EuroTelom! 

Každého zákazníka EuroTelu, ktorý si 
do konca decembra zakúpi mobilný 
telefón a k nemu si aktivuje jeden 
zo špeciálnych vianočných 


Electronics. Preto k dispozícii bude aj 
oprava jadra a ISO súbory 
prichádzajú prirodzene už aj 
s opravou. 

■ Svetlo sveta uzrel aj operačný 
systém FreeBSD (www.freebsd.org), 
ktorého verzia 4.9 prišla koncom 
októbra, a OpenBSD 3.4 
(www.openbsd.org). Oba BSD 
systémy možno stiahnuť z ich 
domovských stránok. 

RedHat má ďalší klobúčik - je to 
Fedora. RedHat je teraz komerčný 
(RedHat Enterprise Linux) 
a jednotlivci, nadšenci a ďalší 
používatelia si môžu stiahnuť prvé 
a vývojové vydanie systému Fedora 
Core 1, ktoré je k dispozícii na 
stránke http://fedora.redhat.com/ 
a ktoré pravdaže aj spoločnosť 
podporuje. Pre firmy je tu Red Hat 
Enterprise Linux AS (databázy, ERP, 
CRM, aplikácie), Red Hat Enterprise 
Linux ES (malé/stredné www 
prostredie, súborové a tlačové 
konfigurácie), Red Hat Enterprise 
Linux WS (CAD/CAM, rendering, 
obchodovanie, softvérový vývoj, 
mail, spracovávanie dokumentov, 
instant messaging, Beowulf; Oscar; 
MPI). RedHat ďalej, čo niektorí 
posudzujú ako mrzutú záležitosť, 
nebude poskytovať podporu pre Red 
Hat linux 7.1, 7.2, 7.3 a 8.0, ktorá 
končí po 31. decembri 2003; podpora 
pre RedHat 9.0 končí po 30. apríli 
2004 a spoločnosť neplánuje 
uvoľňovať ďalšie produkty 
spôsobom, ako to bolo doteraz. 
Rozhodnutie spoločnosti má však aj 
negatívny dopad, napr. dve 
kanadské univerzity sú z tohto 
dôvodu opatrnejšie pri vyberaní 
open source systémov. 

—jš— 


programov, čakajú Vianoce počas 
celého roka 2004. Až 52 víkendov 
za telefonovanie, SMS a MMS v sieti 
EuroTel neplatí. A k tomu dostane 
darček - obojstrannú vestu Reebok 
v hodnote 2500 Sk. Každý zákazník si 
môže vybrať mobilný telefón 
z širokej ponuky až 
24 modelov. 

■ Profesionálne videosystémy JVC 

V priestoroch ITC sa uskutočnil ďalší 
zo série workshopov venovaných 
profesionálnej videotechnike. 
Tentokrát prišli zástupcovia 
spoločnosti JVC až z Nemecka, aby 
zoznámili potenciálnych záujemcov 
a odborníkov s ich TOP produktmi 
určenými na záznam a spracovanie 
videa. 

■ CeBIT 2004 

Rok ubehol ako voda. Čoskoro tu 
máme opäť jednu z celosvetovo 


VÍRUSÁREŇ 

Už začiatkom novembra sa tvorcovi 
červov rodiny Mimail podarilo 
priviesť na svet ďalšie varianty D, E, F, 
G a H, čo zamiešalo situáciu vo svete 
vírusov. V druhej polovici mesiaca 
k nim pribudli ešte ďalšie dva 
varianty I a J. Produktivita tohto 
tvorcu či tvorcov je slušná, keďže 
červy Mimail tvoria v mesačnom 
prírastku infekcií takmer 40%. 

Nové varianty červa Mimail sú veľmi 
podobné svojim predchodcom. Sú 
skonštruované na masové šírenie 
použitím svojho vlastného SMTP 
klienta. Pokúšajú sa tiež zahájiť DOS 
útok odmietnutia služieb proti 
niekoľkým web stránkam. Keď sú 
tieto červy v počítači aktivované, 
stávajú sa rezidentnými v pamäti. 
Všetky z týchto variantov sa do 
počítača dostávajú v správach 
elektronickej pošty, ktoré používajú 
techniky sociálneho inžinierstva, aby 
oklamali používateľov a tí spustili 
priložený súbor, ktorý v skutočnosti 
obsahuje červa. V súvislosti 
s objavením sa týchto nových 
variantov červa Mimail sa zdá, že ich 
autor či autori chcú rozšíriť také 
množstvo červov, ako je len možné, 
aby vzrástla pravdepodobnosť, že 
počítač bude niektorým z Mimail 
variantov zasiahnutý. 

Banbra.B - Trj/Banbra.B (alias 
PWSteal.Trojan) - Banbra.B je Trojan, 
ktorého zaraďujeme do podskupiny 
zlodejov hesiel, čo naznačuje aj jeho 
prezývka. Tento Trójsky kôň získava 
čísla účtov a heslá, ktoré používatelia 
používajú pre prístup k bankovým 
účtom nasledujúcich finančných 
subjektov: Internet Banking Caixa, 
Bradesco Internet Banking a Banco 
de Brazil. Banbra.B monitoruje 
používané webové stránky. Keď 
používateľ navštívi ktorúkoľvek 
z vyššie spomínaných stránok, 
Banbra.B zobrazí falošné 


najvýznamnejších výstav IT - 
hannoverský CeBIT (18 - 24. 3. 2004). 
Aký bude? Ekonomická kríza núti 
veľké firmy prehodnocovať svoje 
investície a šetriť, kde sa dá. 

Niektoré veľké a významné 
spoločnosti sa preto rozhodli 
nezúčastniť sa, no napriek tomu sa 
neočakáva výraznejšie „zmenšenie" 
výstavy. Záujem o CeBIT bude určite 
veľký, a to nielen medzi 
vystavovateľmi, ale aj medzi 
návštevníkmi. Veľa firiem totiž 
využíva CeBIT na predstavenie 
nových produktov, ako aj 
„prototypov", ktoré ako reálne 
produkty prichádzajú na trh často 
aj s viac ako polročným 
oneskorením... 


-jr- 


prihlasovacie rozhranie, aby získal od 
používateľa dôverné informácie, 
ktoré následne pošle cez FTP osobe, 
ktorá Trojana vytvorila. Trojana 
Banbra.B je ťažké identifikovať, 
pretože nezobrazuje žiadne správy či 
varovania, ktoré by indikovali, že sa 
dostal do počítača. 

Ďalším Trojanom, ktorý môže pre 
používateľov znamenať zvýšené 
nebezpečenstvo a ktorý sa prvýkrát 
objavil tento mesiac, je 
Webber.C (alias Downloader-DI). Je 
to Trojan, ktorý po inštalovaní do 
počítača stiahne z internetu súbor. 
Tento súbor získava heslá pre prístup 
k rôznym službám, ktoré sú uložené 
v napadnutom počítači. Na rozdiel 
od predchádzajúceho Trojana, 
Webber.C spoznáte ľahko, pretože sa 
do počítača dostáva v správe 
elektronickej pošty, ktorá vyzerá, ako 
by bola poslaná finančným 
subjektom. Predmet tejto správy je 
vždy rovnaký: RE: Your credit 
application a obsahuje prílohu 
s názvom 

WWW. CITIBANKHOMELOAN. HTM. PIF. 

Po spustení prílohy sa Trojan 
inštaluje do počítača. Webber.C sa šíri 
prostredníctvom sparnu cez e-mail. 
Nedokáže sa šíriť vlastnými 
prostriedkami. 

Pokiaľ sa chcete uistiť, že vaše PC nie 
je zavírené, môžete použiť voľne 
dostupný denne aktualizovaný On- 
line antivírusový skener Panda 
ActiveScan na www.pronetix.sk. Na 
tejto stránke nájdete aj špeciálne 
nástroje na dezinfekciu 
najrozšírenejších vírusov PQRemove. 

Dušan Mocko 

LOGITECH QUICKCAM SPHERE 

Webkamera, ktorá sa otočí za vami... 

Znie to ako utópia? Vôbec nie, ide 
o reálny produkt, ktorý sa dá kúpiť 
aj u nás. Kamera Logitech QuickCam 
Sphere sa dokáže pomocou motorčekov 
otáčať v rozsahu do 180° na stranu 
a 60° hore/dole. Má dokonca vstavaný 
mikrofón. Video má maximálne 
rozlíšenie 640 x 480 bodov pri 30 fps, 
no zachytávať môžete aj statický obraz 
s rozlíšením 1280 x 960 bodov. 

Ak sa radi prechádzate po kancelárii, 
je to zaujímavý doplnok 
pre dobrú video- 
konferenciu... 

Zdroj: www. logitech. cz 




PRVÝ DVD REKORDÉR BEZ ŠUPLÍKA 

Panasonic (Matsushita) predstavil model UJ815B, ktorý napaľuje na DVD- 
RAM / DVD-R 2x, DVD-RW 1x a CD-R 16x, CD-RW lOx. Táto mechanika je však 
zaujímavá tým, že ide o SLIM prevedenie vhodné pre notebooky (výška iba 
12,7 mm) a nemá šuplík. Médiá sa vkladajú do štrbinového otvoru podobne 
ako kedysi u DVD-ROM mechaník Pioneer. Žeby nová móda...? (cena cca 280 
dolárov) 



UMAX MP3 HOOP 

UMAX uvádza 
miniatúrny, extrémne 
kompaktný MP3 
prehrávač HOOP Mino 
s integrovaným FM 
rádiom a možnosťou 
priameho záznamu 
zvuku do MP3. HOOP 
Mino vás zaujme svojou 
pevnou hliníkovou 
konštrukciou 
a hmotnosťou 43 g. Na 
jednu batériu typu AAA 
vydrží prehrávať MP3 až 
12 hodín. Pamäť nie je 
možné rozširovať. 

Dodáva sa v dvoch 
prevedeniach s kapacitou 
128MB a 256MB. 


Zdroj: www.umax.cz 


USB DISK S KAPACITOU 1,5 GB 



Spoločnosť MPIO, ktorá sa 
špecializuje na rôzne MP3 
prehrávače, predstavila USB 
disk HS-100 s kapacitou 1,5 GB 
a vcelku zaujímavou cenou - 
200 euro (kapacita viac ako 
1000 floppy diskiet). 

Je oveľa širší, ako sme 
zvyknutí, ale vo vnútri 
sa ukrýva mikroharddisk - 
44x84x15 mm pri hmotnosti 
iba 56,5 gramov. Otázkou je, 
kto je výrobcom, pretože 
Hitachi (IBM) dodáva MD 
disky s kapacitou 1, 2 
a 4 GB. Prenosová rýchlosť 
je pri USB 2.0 38 Mb/s 
a pri USB 1.1 
max. 8 Mb/s. 


Zdroj: www.panasonic.co.jp 


Zdroj: www.mpio.com 


novinky 


Dnešné procesory produkujú viac tepla 
ako je zdravé - a pretaktovávači ženúci 
výkon svojich domácich miláčikov do 
takmer šialených frekvencií by o tom 
vedeli povedať ešte viac. Dá sa však 
naakumulované teplo aj nejako 
efektívne využiť? Nuž, okrem otvorenia 
skrinky a šetrenia ústredným kúrením 
(najmä pri jeho dnešných cenách) sa 
až doteraz zdalo, že nie - ale nemecká 
spoločnosť Innovatek, známa svojimi 
doplnkami najmä medzi overclockermi 
a komunitou tzv. case-modderov, na to 
dala zaujímavú (bojíme sa použiť výraz 
zmysluplnú) odpoveď: Tass-O-Matic je 
„varná" platnička pripájajúca sa na 
vodné chladenie a využíva zohriatú 
kvapalinu na ohrievanie... šálky 
s rannou kávičkou! Samotný set bez 
šálky stojí zhruba 44 eur, a ak máte 
v rodine overclockingom postihnutého 
jedinca, ktorý sa zruinoval nákupom 
vodného chladenia, je preňho určite 
vhodným darčekom... 
http://www. innovatek. de 


Americkú firmu Alienware vyrábajúcu exkluzívne hráčske počítače 
a profesionálne pracovné stanice sme si už raz predstavili. Najnovšie verzie 
herných notebookov AREA-51m sú vybavené čipsetmi SÍS648, desktopovými 
procesormi Intel Pentium 4 na frekvenciách 2,8 až 3,2GHz s 800MHz FSB, 
400MHz DDR pamäťami (až do kapacity 1GB), 7200-otáčkovými 60GB pevnými 
diskami Hitachi s 8MB cache a DVD-RW mechanikami. Zákazník si môže vybrať 
medzi 16.1" UXGATFT alebo širokouhlým 15.4" WSXGA+ TFT displejmi 
a dokonca aj DirectX9 grafický adaptér, podľa osobných preferencií medzi 
značkami ATi (Mobility Radeon 9600 zo 128MB DDR) alebo nVidia (GeForce 
FX Go 5600 so 128MB DDR) v podobe unikátnych upgradovateľných modulov. 
Samozrejme, takáto výbava sa prejaví na hmotnosti blížiacej sa takmer ku 4 kg. 
Medzi ďalšie špecifiká týchto notebookov patrí šasi z horčíkovej zliatiny, WLAN 
adaptér podporujúci štandardy 802.1 la/b/g a 6-kanálový zvukový čip. Že nejde 
o mobilný, ale skôr prenosný systém, je viac ako jasné, na uchladenie brutálne 
výkonného hardvéru v malom notebookovom šasi boli zrejme využité najnovšie 
mimozemské technológie... 
h ttp://www. a lien ware. co. u k 



K najobľúbenejším domácim audiozariadeniam patria okrem tradičných 
„tranzistorákov" našich starých mám hlavne integrované mini stereosystémy 
s tunerom, kazetovým CD a prehrávačom, nad ktorými sa rozmaznaní 
audiofili len opovržlivo uškrnú, ale bežným konzumentom obvykle splnia 
všetky požiadavky. V minulom roku sa ich cena bežne pohybovala nad 
10000 Sk, dnes už je to podstatne menej. Ale neznamená to, že za málo 
peňazí môžete tej muziky dostať pomenej - mikrosystém MS-700, okrem 
údajne drevených reproduktorov (ťažko overiť z fotografie), je schopný 
prehrávať aj MP3 súbory. Ale okrem toho sú tu tri dôvody, prečo sa mu ušlo 
tej cti objaviť sa na tejto stránke. Tak po prvé, MS-700 prehráva aj CD s video- 
súbormi vo formáte VideoCD(VCD), čo je na túto kategóriu prinajmenšom 
zaujímavé. Ak si prelistujete staršie čísla PC_SPACE či naše webstránky, zistíte, 
že vytvoriť VCD je s freeware nástrojmi a napaľovačkou v podstate hračkou. 
Druhý zo spomínaných troch dôvodov je, že MS-700 nesie slovenské meno 
Orava. A na koniec? Nedáte zaň ani celého „Štefánika" (4999 Sk)! 
http://www. orava. info 



Spoločnosť Apacer, ktorá patrí medzi stálice na trhu s DDR pamäťami 
a pamäťovými kartami, sa v poslednej dobe presadzuje aj s pamäťovými USB 
kľúčmi a MP3 prehrávačmi. Jej najnovší výrobok, Wireless Steno MB112, však 
okrem pamäťového média ponúka podstatne viac -je zároveň 
plnohodnotným WiFi adaptérom podporujúcim štandard 802.11b! Len 25g 
vážiacemu zariadeniu v nenápadnom čiernom prevedení na pripojenie stačí 
bežný USB 1.1 port a bude sa dodávať s pamäťovými kapacitami 64MB až 1GB. 
Pre systémy Windows Me/2000/XP nie je potrebný žiaden ovládač. 

Na trhu sa už objavilo zopár WLAN adaptérov v tvare 
USB kľúča (Buffalo, BenQ, MSI), ale Apacer 
elegantne spája ich výhody spolu s pamäťo 
médiom - a obe funkcie môžete využívať 
súčasne, nie je potrebné žiadne 
prepínanie! Vieme si predstaviť, 
že celkom určite poteší 
(nielen) majiteľov starších 
notebookov ako zaujímavá 
alternatíva k PC Card... 
http://www. apacer. com 


Veľký a predovšetkým nenasýtený je trh mobilných herných zariadení, kde 
zatiaľ kraľuje Nintendo so svojím GameBoy Advance a o šťastie sa tu pokúšajú 
aj výrobcovia mobilných telefónov (N-Gage). Ale zrejme až Sony, ktorý má 
v herných konzolách takmer monopol, svojou chystanou radou Playstation 
Portable (PSP) spôsobí malú revolúciu. Prvý predstavený koncept jedného 
z celého radu PSP modelov ukazuje herné zariadenie s príťažlivým dizajnom 
vybavené 32-bitovým 0,09/vm procesorom MIPS R-4000, 8MB 333MHz 
pamäťou, má až dva grafické procesory s fillrate 644mil pixelov/sek a 33mil 
polygónov vrátane efektov v 24-bitových farbách a technológie NURBS, Dolby 
7.1 zvukový systém s podporou formátov MP3, AAC a ATRAC3 formátov. PSP 
bude na 4,5" displeji s rozlíšením 480x272 schopné prehrávať až 2 hodiny 
videa v MPEG4 kvalite z vlastných 1,8GB UMD (Universal Média Disc) diskov, 
o komunikáciu s okolím sa postará WiFi 802.11b a USB 2.0. K dispozícii bude 
viac zariadení, napríklad údajne aj mobilný telefón a podobne, ich ceny podľa 
výbavy v rozsahu 130-200 USD. Na budúci rok sa teda máme na čo tešiť. 
http://www.pspinsider. com 

i2s - o súčasnom stave a smerovaní 
informatizácie ako takej 


Takmer 200 odborníkov z oblasti 
informatizácie sa stretlo v dňoch 30. a 31. 
októbra v hoteli Patria na Štrbskom plese 
na konferencii i2s 2003, ktorej 
organizátorom bola spoločnosť Datalan, a. s. 
Hovorilo sa nielen o činnosti exekutívy 
v tejto oblasti, ale i o súčasnom stave 
a smerovaní informatizácie ako takej. 

Podľa Pavla Horvátha, IT osobnosti roka 2003, 
spočívajú prioritné strategické ciele informatizácie 
v participácii SR na znalostnej ekonomike, 
konkurencieschopnosti v oblasti zamestnávania 
v globálnej ekonomike, využití inovačného 
potenciálu ICT, v účasti občanov na riadení 
a správe štátu, ako aj v rozvoji všetkých foriem 
vzdelávania, minimalizácii odchodu pracovnej sily 
do zahraničia, rozvoji informačného priemyslu 
v SR a v neposlednom rade i v skvalitnení života 
občanov SR. Problémom rozvoja informatizácie sa 
aj naďalej javí predovšetkým nedostatočná 
koncepčnosť riešenia tejto problematiky 
a nedostatok financií vyčlenených na splnenie 
cieľov informatizácie, v čom sa odborníci 
jednoznačne zhodujú. 

„ Hoci už pred časom sa obnovila činnosť Rady vlády 
pre informatiku, táto problematika zjavne nie je 
vládnou prioritou. Nasvedčuje tomu i fakt, že 
z programu 54. schôdze Vlády SR bol stiahnutý Návrh 


stratégie informatizácie spoločnosti v podmienkach 
Slovenskej republiky, ako aj Akčný plán stratégie 
informatizácie spoločnosti v SR," uviedol na margo 
budovania informačnej spoločnosti na Slovensku 
Miloš Ronec, riaditeľ Divízie marketing Datalanu. 
„Na schôdzi vlád kandidátskych krajín v roku 2000 vo 
Varšave podpísal Mikuláš Dzurinda dokument 
monitorovaný EK. Kandidátske krajiny si podľa neho 
dali za cieľ splniť do roku 2003 ciele programu 
eEurope+. Jeho súčasťou je okrem iného kapitola 
„Lacnejší a rýchlejší internet" - zodpovednosť za jej 
splnenie prevzalo MDPT SR a TÚ SR, dosiaľ však 
nedošlo k jej naplneniu," dodáva Miloš Ronec. 
Problémom informatizácie je teda i laxný prístup 
k danej otázke zo strany štátnej správy, čoho 
dôsledkom je i súčasná neexistencia legislatívneho 
rámca informatizácie a neplnenie vytýčených 
cieľov. K avizovanému pozitívnemu posunu však 
došlo vo sfére zaručeného elektronického podpisu 
- práve v prvý deň konania konferencie ako prvá 
spoločnosť na Slovensku odoslala oficiálnu žiadosť 
o akreditáciu CA na NBÚ, udelenie ktorej je 
nevyhnutnou podmienkou pre poskytovanie 
služieb súvisiacich s používaním zaručeného 
elektronického podpisu. 

Blok i2s, venujúci sa úspešným projektom 
realizovaným vo verejnej správe, hovoril 
o verejnom informačnom portáli Občan. sk, 
o význame a budúcnosti eGovernmentu, využití 
štrukturálnych fondov, centrálnom výbere daní 



a poplatkov v Dánskom kráľovstve, nasadení 
manažovanej PKI v štátnej správe, projektoch 
komunikačných služieb pre územne rozľahlú 
organizáciu, využití informatiky pre zvýšenie 
efektivity činnosti prokuratúry a IT riešeniach 
v samospráve. Zborník prezentácií i2s 2003 by sa 
v najbližšej dobe mal objaviť aj na stránke 
www.i2s.sk 

-rt- 


Technologické fórum 2003 


Októbrovo-novembrová smršť konferencií 
pokračovala 4. - 5. novembra v hoteli Patria 
na Štrbskom Plese už tradičným Technologickým 
fórom 2003, organizovaným spoločnosťou 
HT Computers. Tohtoročné Technologické fórum 
bolo prvou spoločnou akciou po nedávnej 
akvizícii HT Computers, a.s., prievidzskou 
spoločnosťou Elas, s.r.o. 


Cieľom konferencie našťastie nebolo, ako 
pri mnohých iných podujatiach riešiť strategické 
a globálne problémy informatizácie slovenskej 
spoločnosti, ale poskytnúť klientom spoločnosti 
HT Computers na jednom mieste a v krátkom čase 
konkrétne predstavy odborníkov o smerovaní 
odvetvia informačných technológií. 

V utorok, 4. novembra, prebehli spoločné 


prezentácie pre všetkých účastníkov, z prednášok 
spomeniem príspevok riaditeľa ELAS Rudolfa 
Lukačku o ECM a riadenie procesov v organizácii, 
kde uviedol rozdiely a špecifiká štruktúrovaných 
a neštruktúrovaných informácií, vývoj v spracovaní 
neštruktúrovaných informácií a vplyv ECM 
(Enterprise content management) na efektívnosť 
a kvalitu služieb. 

V stredu 5. novembra prebiehali paralelné 
prezentácie v troch sekciách podľa záujmu 
účastníkov. Sekcia A bola zameraná na softvérové 
nástroje pre budovanie moderných informačných 
systémov (Grid Computing a Oracle lOg, 
dokument manažment a workflow v praxi, prínos 
automatickej identifikácie vo výrobnom 
podniku...). V sekcii B odzneli informácie 
o trendoch v oblasti dátovej, komunikačnej 
a technologickej infraštruktúry (Wireless LAN, 
páskové technológie, trendy v mobilnej dátovej 
komunikácii, sieťová tlač...). Sekcia C sa venovala 
hardvérovým platformám pre budovanie 
moderných informačných systémov (nástroje pre 
správu serverov a staníc, technológie pre 
konsolidáciu Intel serverov, moderné prístupy 
k ukladaniu dát...). 

Technologické fórum 2003 bolo teda iné ako 
ostatné konferencie - odborníci si prišli na svoje - 
odzneli tu praktické informácie o nových 
riešeniach, produktoch, prístupoch, aplikáciách 
a nástrojoch na budovanie IT infraštruktúry od 
rôznych renomovaných dodávateľov. 

-rt— 

ITAPA2003: 

„Quo vadis, verejná správa na Slovensku" 



Môžete sa tváriť, že vás to nezaujíma, ale 
garantujeme vám, že skôr či neskôr určite bude. 
Informatizácia verejnej správy, zefektívnenie jej 
práce (aj za cenu znižovania prebujnených stavov 
úradníkov), jednoduchý prístup k bežným 
informáciám a službám (ako inak to nazvať) reálne 
šetrí nielen vaše dane, ale v zjavnej podobe čas. 
Samozrejme, za predpokladu, že sa nekončí 
nákupom novej IT techniky do úradov, na ktorú 
bude padať prach presne rovnako ako na tú starú. 

Ako ďaleko sme teda pokročili ako moderná 
spoločnosť? Zabudnite na vysokú penetráciu 
mobilných telefónov, na to, že máte v obývačke 
najnovšie domáce kino či ultra-moderný počítač 
a zamyslite sa nad tým, koľko času strávite 
vybavovaním bežných záležitostí na úradoch, kde 
si vás po vzore Rakúsko-Uhorska z čias Franza 
Kafku prehadzujú medzi kanceláriami a úradmi 
ako horúci zemiak kvôli bežným záležitostiam. 
Nehovoriac o tom, že obvykle sa od vás očakáva, 
že stojac v rade s tlačivom a kolkami v ruke 
nebudete požadovať žiadne informácie a rady. 

A pritom by stačilo tak málo - len keby štátne 
inštitúcie využívali aspoň sčasti možnosti nových 
technológií, ktoré sa im ponúkajú. 

Akým spôsobom teda v tomto smere na Slovensku 
zaobchádzajú zodpovední s „našimi" peniazmi? 
Tejto a mnohým ďalším otázkam v problematike 
informačných technológií vo verejnej správe sa 
venoval druhý ročník najväčšieho IT kongresu na 
Slovensku s názvom ITAPA, ktorý sa uskutočnil 
27. - 29. októbra v bratislavskom hoteli Fórum. 

Úlohou tohto podujatia, otvoreného celej IT 
komunite, je aktívne napomáhať využívaniu 
moderných technológií vo verejnej správe 
poukazovaním na dôležité aspekty problematiky 
rozvoja informatizácie v celej spoločnosti. ITAPA 
svojimi aktivitami vytvára priestor, ktorý 
umožňuje vzájomné stretnutia politických 
predstaviteľov (záštitu nad podujatím prevzali 
aj niektoré vládne inštitúcie), zástupcov verejnej 
správy, školstva a, samozrejme, komerčných 
subjektov. 

Kongres umožnil porovnať informácie 
o najnovších projektoch a trendoch v zahraničí 
priamo od zahraničných expertov s realitou u nás, 
a tak získať objektívny obraz o stave Slovenska 
v tejto oblasti. Že sa to u slovenských účastníkov 


konferencie občas „miesilo" s pocitom 
premárnených šancí, vám nemusíme vari ani 
pripomínať. 

V rámci druhého ročníka sa uskutočnilo niekoľko 
kľúčových prednášok. V prvý deň, 27. októbra, 
viceprezident Oracle Sergio Giacoletto hovoril 

o dosahu rozširovania Európskej únie na 
informačné technológie v štátnej správe. 

Po ňom Carl Dahlman zo Svetovej banky priblížil 
koncept Knowledge Economy v moderných 
krajinách a jeho prednáška zhodnotila úroveň 
rozvoja IT na Slovensku z hľadiska Svetovej banky 
v porovnaní s ostatnými krajinami. Z nej vyplýva, 
že Slovensko sa, na rozdiel od svojich susedov, ktorí 
v oblasti znalostnej ekonomiky od r. 1995 
zaznamenali výrazný progres, posunulo len 
nepatrne. Najhoršia situácia je v oblasti inovácií, 
ktoré stagnujú, a vzdelávania, ktoré napriek 
relatívnej sile je de facto v regresii. 

Z hľadiska Svetovej banky je však najväčšou 
slabosťou aplikácia IT v celej ekonomike, 
a to najmä vo verejnej správe a čiastočne aj 
v súkromnej sfére. Z celkového 33. miesta v rokoch 
2001 - 2002 v indexe digitálnej pripravenosti 
(publikované Svetovým ekonomickým fórom) 
sme v období 2002-2003 klesli na 40. miesto. 

V celoživotnom vzdelávaní patríme 
k najhorším z kandidátskych krajín. 

Smutné konštatovanie, najmä, keď si uvedomíme, 


že väčšina našich susedov mala rovnaké štartovacie 
pozície, len ich vlády mali odlišné priority od tej 
našej, orientovanej viac konzervatívnym spôsobom. 

Poslednou kľúčovou prednáškou prvého dňa 
konferencie bola prednáška slovinského ministra 
pre informačnú spoločnosť - Pavel Gantar 
rozprával o rozvoji informačnej spoločnosti 
a eGovernmente v Slovinsku. 

O rozvoji eGovernmentu hovorila počas druhého 
dňa konferencie Mary Hanafin, írska ministerka 
pre informačnú spoločnosť. Vo svojej prednáške 
odhalila tajomstvo írskeho úspechu, keď 
zdôraznila, že k dramatickému zlepšeniu v írsku 
nedošlo len vďaka dôslednému a širokému 
využívaniu finančných zdrojov z Európskej únie, ale 
najmä vďaka jasne postaveným prioritám vlády, 
ktorá za rovnako dôležitú, ako je dopravná 
infraštruktúra, považovala infraštruktúru 
informačnú a investovala maximum možných 
prostriedkov do vzdelávania mladej generácie 
a informatizácie írska. Takže menej diaľnic a viac 
počítačov do škôl? Tento postup už práve na 
príklade írska fungoval, tak prečo musíme 
opakovať chyby iných? 

Trust and Identity for eGovernment bolo témou 
prednášky, ktorú predniesol Hellmuth Broda zo 
spoločnosti Sun Microsystem. Hodný pozornosti bol 
aj duel dňa na tému „Open Source" o komerčnom 
a nekomerčnom softvéri a jeho použití vo verejnej 
správe, skúsenostiach s nasadením Open Source 
v štátnej správe (predovšetkým v zahraničí), jeho 
výhodách a obmedzeniach v porovnaní komerčným 
softvérom a podobne. 

Druhý deň konania kongresu uzavrel prednášky 
o eGovermente zástupca maďarského ministerstva 
informatiky a komunikácií pán Péter Bakonyi. 

Počas utorka a stredy oba panely venované Back 
Office verejnej správy priniesli prevažne zahraničné 
skúsenosti, avšak boli prezentované aj slovenské 
projekty. Cieľom panelu bolo priniesť čo možno 
najviac konkrétnych príkladov projektov. 

Z diskusie, ako aj z prezentácií jednoznačne 
vyplynula skutočnosť, že nasadenie každého 
veľkého projektu v tejto oblasti si vyžiada 
dramatické zmeny v procesoch každej organizácie, 
na čo je vždy potrebná jasná vôľa vedenia 
inštitúcie a podpora takémuto projektu. 

Bez tejto podpory väčšina projektov zlyhala. 

Tému „Rozvoj Informačnej spoločnosti 
a eGovermentu" v stredu 29. októbra definitívne 
uzavrel poľský zástupca Wojciech Halka. 

Zo strategického panelu venovaného financovaniu 
informatizácie vyplynulo niekoľko záverov. 
Predovšetkým v oblasti získavania zdrojov 
súčasnosť charakterizujú výrazne zmeny v štruktúre 
verejných financií a súčasne nástup zdrojov EÚ. 
Nejasnosť procesov a postupov prináša 
neprehľadnosť a následné buď nevyužitie 
ponúkaných možností, alebo ich nedostatočné 
využívanie. Ďalším významným javom sa však čoraz 
viac javia problémy pri používaní financií. 
Nesprávne uzatvorené zmluvy, neskúsenosť pri ich 
uzatváraní a nedôslednosť spôsobujú od zdržania 
či zlyhania celých projektov aj vážne problémy pri 
ich implementácii, keď nakoniec je dodaný systém 
už neaktuálny či nepoužiteľný. Tieto skúsenosti 
rezonovali aj v následnom workshope ohľadne 
verejného obstarávania, ktorý sa pokúsil 
naštartovať proces skvalitnenia legislatívy v tejto 
oblasti, úpravu existujúceho zákona o verejnom 
obstarávaní a jeho rozšírenie už na oblasť prípravy 
projektov. 

Panel o Informatizácii regionálnej verejnej správy 
poukázal na zlepšenia, ktoré prináša 
informatizácia obciam a mestám. Na príklade 
kanadskej provincie Ostrov princa Eduarda 
poukázal na niekoľkonásobný nárast zisku 
z turizmu, ktorý provincia zaznamenala po 
spustení svojej komplexnej internetovej 
prezentácie. Zároveň poukázal na pozitívny dosah 
na lokálne firmy, ktoré prenikli nielen na federálny 
trh, ale aj na celý americký kontinent a do 
zámoria. Paradoxný pohľad na informatizáciu 
priniesol CIO kanadskej provincie Ostrov princa 
Eduarda, Bili Drost. Kým ešte pred niekoľkými 
rokmi považovali za úspech svojej provincie 
najvyšší počet verejných prístupových miest 
k internetu v priemere na obyvateľa v Kanade 
a premyslenú stratégiu, vďaka ktorej sa obyvateľ 
provincie dostane k internetu do 10 minút, nech sa 
nachádza hocikde, dnes meradlom úspechu je 
postupná likvidácia týchto miest, nakoľko 
v lokalitách, kde tieto prístupové miesta boli, 
penetrácia internetu v domácnostiach sa dostala 
na úroveň, pri ktorej už takéto miesta nie sú 
potrebné. 

Zaujímavým IT projektom prispievajúcich 
k modernizácii verejnej správy je už tradične 
odovzdávané ocenenie Cena ITAPA. Tento rok bola 
vyhlásená v 4 kategóriách (pozri PC_SPACE 
1 1/2003), nás predovšetkým zaujala jedna z nich, 
nazvaná kat. A - „Nové služby", ktoré mu verejná 
správa klasickou formou nevedela poskytnúť. 

Medzi ne patrí sprístupnenie rôznych typov 
informácií, uľahčenie orientácie či nový 
jednoduchší spôsob poskytnutia služby. Ocenené 


projekty v tejto kategórii, ktoré prinášajú svojim 
nasadením reálnu hodnotu z pohľadu občanov. 

Najvyššie prestížne ocenenie v tejto kategórii získal 
internetový portál Občan.sk (http://www.obcan.sk). 
Ide o verejný informačný portál pre občana 
Slovenska, ktorý si za krátku dobu pôsobenia stihol 
získať veľkú obľubu.. Na jednom mieste môže nájsť 
kompletný prehľad štátnych a samosprávnych 
inštitúcií, ako aj služieb, ktoré tieto inštitúcie 
občanovi poskytujú. Služby na tomto portáli 
občanovi uľahčia zorientovať sa v spleti stoviek 
úradov a inštitúcií. Portál Občan.sk poskytuje 
návody a ako postupovať v rôznych životných 
situáciách, tzn. ktorá inštitúcia rieši jeho problém, 
prípadne poradí aké dokumenty bude občan 
potrebovať, ako má postupovať a podobne. 



Druhé miesto získal projekt financovaný grantom 
Európskej komisie: eVote - Internetový hlasovací 
systém, ktorý mal za úlohu vypracovať návrh, vývoj 
a overenie použiteľnosti internetového 
hlasovacieho systému. Súčasťou by mal byť 
dokonalejší proces registrácie voličov, overenie ich 
osobných údajov, zber hlasov, ako aj proces 
spracovania a sčítania hlasov. Účelom projektu je 
okrem iného aj zvýšenie efektívnosti hlasovania 
a zapojenie širokej verejnosti do riešenia verejných 
otázok prostredníctvom internetu. Bolo by možno 
zaujímavé vidieť ho fungovať v praxi. 

No a v konečnom dôsledku ocenenie získal 
produkt 1 . Verejná elektronická podateľňa (VEPO) 
od spoločnosti UNICOM. Umožňuje podávať 
a preberať doporučené elektronické dokumenty 
a poskytovať podávateľovi elektronický podací 
lístok, elektronickú doručenku a ďalší podobný 
dôkazný materiál využívajúci kryptografickú 
robustnosť elektronického podpisu na báze 
digitálneho podpisu a infraštruktúry verejného 


kľúča, ktorý umožní jednoznačný dôkazný materiál 
o podaní (doručení) dokumentu. 

Prečo nás zaujali práve tieto tri produkty? Pretože 
sú funkčné, adaptované na naše podmienky, 
minimálne v testovacej fáze fungujú bez 
problémov a (pokiaľ to situácia dovoľuje) 
pripravené na prevádzku v reálnom živote. 
Občan.sk už funguje a pomerne rýchlo sa stal 
zdrojom kvalitných informácií. 

VEPO zase naznačuje, ako by z technologického 
hľadiska mohla vyzerať komunikácia s úradmi. 
Stačilo by internetové pripojenie (či už domáce 
alebo terminál na úrade) a občan by si kvôli 
väčšine banálnych vybavovačiek nemusel brať deň 
dovolenky... 

Projekt eVote si zrejme na svoje reálne nasadenie 
zrejme chvíľu počká, je ťažké odhadnúť či je 
spoločnosť pripravená na túto formu priamej 
demokracie. Navyše, ani penetrácia internetu nie je 
taká vysoká, aby malo význam investovať do 
volebných systémov vo veľkom. 

V každom prípade, ide o mimoriadne zaujímavý 
projekt, ktorý si zaslúži veľkú pozornosť. 

V kategórii B, „Zlepšovanie procesov" boli uvedené 
dva zaujímavé projekty na tú istú tému, t. j. 
komplexný integrovaný informačný systém úradu. 
Bratislava - Staré Mesto a Trenčín sa mohli 
pochváliť reálne fungujúcimi projektmi, možno 
skutočne umožnia úradom tak, ako by mali - ako 
dobrá súkromná firma - rýchlo a efektívne. 

Cieľom projektu bolo komplexné riešenie 
automatizácie činností úradu v súvislosti 
s meniacou sa legislatívou a prechodom 
kompetencií na miestnu samosprávu, zásadná 
obnova IT na úrade. Projekt umožnil zavedenie 
nového, centrálneho, komplexného, 
integrovaného informačného systému, vďaka 
ktorému sa zefektívnili administratívne, evidenčné, 
ekonomické a ďalšie činnosti úradu. 

Informačná spoločnosť a jej efektívna verejná 
správa v súvislosti s našou krajinou, zatiaľ možno 
trochu nadnesene nazývaná eGovernment, nie je 
konečnou métou, ale cestou, po ktorej je potrebné 
sa vydať - a to čo najskôr. Skúsenosti zo zahraničia, 
ktoré na ITAPE tak jasne ukázali slabiny Slovenska 
v porovnaní s krajinami, ktoré mali rovnakú 
štartovaciu pozíciu, ukázali, že to ide. Iste, bude to 
vyžadovať nesmierne prostriedky. Ale odkladanie 
nevyhnutných krokov spôsobí len ich nárast. A to 
by neznamenalo nič dobré pre budúcnosť našich 
peňaženiek, z ktorých by sa financovali dôsledky 
súčasného váhania. 

Možno už ten budúci ročník konferencie ITAPA už 
bude v znamení lepších správ. 

Ján Lončík 

i n v e n t 


ORACLE 


Ospravedlňujeme sa spoločnosti UNICOM Košice 
za nesprávne uverejnenú informáciu v PC_SPACE 
1 1/2003. Víťazom tretej ceny v kategórii Nové 
služby je projekt Verejná elektronická podateľňa 
(VEPO) od spoločnosti UNICOM Košice. Uvedený 
projekt štátnej vedeckej knižnice v Banskej 
Bystrici bol jedným z nominovaných projektov. 

Za pochopenie ďakujeme. 

Organizátori ITAPA 

inzercia 


IT3T 


Konferencia IT3T: Neváhaj a (na)skoč! 


Možno práve tieto slová sú 
najcharakteristickejším signálom, 
ktorý do celej spoločnosti nedávno vyslala 
softvérová spoločnosť SOFTIP a jej 6. ročník 
medzinárodnej konferencie Informačné 
technológie tretieho tisícročia 
v podnikateľskej praxi, ktorý sa uskutočnil 
6. a 7. novembra 2003. Ako ju hodnotiť, 
s akou úrovňou a kultúrou IT komunikácie 
vstupuje naša IT komunita do EÚ? 

Najprv sa pýtame výkonnej riaditeľky 
spoločnosti SOFTIP, Ing. J. Melichárkovej: 


► Ktorým smerom nastal hlavný posun 
konferencií IT3T? 

- Všetky konferencie sú určitým míľnikom. Aj tie 
naše vytvárajú predpoklady na odmeriavanie IT 
procesov tak vo vnútri firmy, ako aj v IT komunite 
či celej spoločnosti. Obzvlášť tie posledné avizovali 
čas nevyhnutných zmien. Pred celou IT komunitou 
pozdvihli prst ako signál „pripravte sa!". SOFTIP 
na to zareagoval. Akceptovaním objektívnych 
očakávaní, organizačnými i obsahovými zmenami 
a aj vnútornou aktivizáciou. 

Najviditeľnejším posunom konferencií, a teda 
nielen IT3T, je čoraz väčší dôraz na komunikáciu 

s verejnou správou. Ochota a pragmatická potreba 
zefektívnenia tejto komunikácie idú v ústrety 
z oboch strán. Tak zo strany IT podnikateľov, ako 
aj zo strany predstaviteľov samosprávy. Idú, hoci to 
neznamená, že z oboch strán rovnako rýchlo. 

► Pozrime sa teraz na úroveň konferencií 
IT3T z pohľadu vašich partnerov. 

- SOFTIP má veľa partnerov. Hoci ani 

v partnerstvách nepreferujeme kvantitu. Pri ich 
iracionálnom náraste by sme nemohli každému 
garantovať adekvátnu pozornosť a očakávanú 
úroveň a systém spolupráce. Preto sa dnes 
usilujeme rozvíjať predovšetkým existujúce vzťahy 
a posúvať ich do vyšších úrovní kvality. 

► SOFTIPom organizované konferencie sa 
v podstate premenili na akúsi IT inštitúciu. 
Myslíte, že by ste sa už bez nich nezaobišli? 

- Konferencie dnes organizujú aj mnohé iné 

a stále ďalšie IT spoločnosti. V posledných rokoch 
ich počet naozaj vzrástol. Z hľadiska potrieb 
zákazníka azda až neúmerne. Avšak SOFTIP je aj 
tu na čele. Veď kto iný má pri organizácii týchto 
podujatí už šesťročné skúsenosti? 

Na otázku - konferencia áno či nie, odpovedám 
teda jednoznačne: Áno! Ako by však mala vyzerať 
v budúcnosti? Odpoviem inak. Aj na našom malom 
trhu ťažko objavíme úsilie nájdenia akéhosi 



koordinovanejšieho postupu. Či už z hľadiska 
skoncentrovania síl, či nájdenia inej a pre všetkých 
prijateľnejšej a efektívnejšej cesty. Pri všetkých 
zmenách, ktorými sme v poslednom období prešli, 
v tomto smere triezvejšie a racionálnejšie 
predstavy nezvíťazili. Z tohto dôvodu si SOFTIP 
konferenciu zachová, bude ju rozvíjať 
a zdokonaľovať. 


A konferencia IT3T očami strategického 
poradcu SOFTIP, a. s., Ing. A. F. Zvrškovca: 

► Ako vy vnímate SOFTIP cez jeho 

konferenciu? 

- Pri podobných otázkach sa často pokúšam 
zhrnúť to, čo hovoria iní. Lebo aj sám sa takto 
pýtam. Dvoch typov ľudí. Prví sú naši konkurenti 
a partneri a druhí sú zástupcovia podnikov, ktoré 
chcú od konferencie niečo dosiahnuť. K 6. ročníku 
IT3T sa naši partneri a konkurenti vyslovovali 
naozaj s uznaním. Jeho úroveň vraj bola 
obrovským krokom dopredu. Hovoria - dnešný 
SOFTIP „má dušu", lebo znovu nadobudol 
vnútornú identitu. V donedávnej minulosti sme tu 
vraj boli, avšak údajne až príliš strnulí, neosobní, 
neadresní, boli sme „všetci so všetkými" a že 
SOFTIP sa tváril akoby nič nechcel. O takejto 
premene imidžu SOFTIPu sa tu hovorilo aj medzi 
podnikateľmi. Takže, tohtoročná konferencia 


IT3T mala podstatne vyššiu výrečnosť. Výraznejšie 
vyjadrila, čo prezentujeme. Partneri od nás niečo 
očakávali, niečo nám dodali a teraz je na nás, 
či to dokážeme na trhu implementovať. 

Lebo očakávania voči SOFTIPu sú naozaj vysoké. 

► Nedosiahol by SOFTIP rovnakú úroveň 
efektivity, ak by s organizovaním svojej 
IT3T prestal a stal sa len aktívnejším 
účastníkom iných konferencií? 

- Nie, nemyslím. Dokážem si však predstaviť 
alternatívu, kde by sme boli „vlastným hráčom" nie 
na tomto type konferencií, ale na cudzích 
konferenciách „o veci". Ak by sa zišla, napríklad 
verejná správa či obce... k téme obecného 
informačného systému. Tam áno, tam by sme mali 
byť. Na sedeniach našich zákazníkov a nie na našich 
sedeniach. Niečo také by bolo aj psychologicky 
výhodnejšie. Na naše sedenia musíme zákazníkov 
„ťahať", na „ich" sedenia by sme boli prizvaní ako 
kompetentná riešite ľská dimenzia. Vítaní a žiadaní 
kompetentnými zákazníkmi. 

► Pokiaľ viem, SOFTIP sa už o niečo podobné 
usiluje. 

- To áno, ale treba do toho vniesť ešte viac 
systémovosti. Spoločne plánovať bod programu, 
kde budeme mať umožnené nielen prezentovať 
riešenie problému, ale boli by sme aj súčasťou 
riešiteľskej skupiny ako definície toho 
intelektuálneho modelu. No a potom môžeme, 
s naším modelom a skúsenosťou, prezentovať 
konkretizáciu problému. To zatiaľ nerobíme. 



Medzinárodná konferencia IT3T bola 
poznamenaná očakávaním vstupu Slovenska do 
EÚ. Táto skutočnosť, ako povedala 
J. Melichárková, umožní vytvárať v informačných 
technológiách nové vzťahy medzi odborníkmi, ale 
aj spotrebiteľmi. Slovensko však bude musieť 
potvrdiť svoje schopnosti a profesionálnu úroveň 
v tejto a iných oblastiach. 

Konferenciu privítal aj rakúsky veľvyslanec v SR 
Martin Bolldorf. Vyzdvihol úroveň slovenských IT 
odborníkov a zároveň vyslovil potešenie, že 
rakúskych a slovenských vedcov (pravdaže aj 
občanov) už nebudú rozdeľovať doterajšie hranice. 

Martin Bolldorf, veľvyslanec Rakúskej republiky 
v SR: „V informačných technológiách bola 
spolupráca medzi rakúskymi a slovenskými 
odborníkmi na vysokej úrovni. Slovensko má 
špičkových vedcov v tomto aj iných vedných 
odboroch. K výsledkom ich práce možno Slovensku 
úprimne gratulovať. Verím, že taká ako naša bude 
aj spolupráca Slovákov s inými krajinami Európskej 
únie. Buďte odvážni a využite šancu, ktorú vám 
Európa ponúka. Teším sa, že po vašom vstupe do 
EÚ nebudú medzi našimi krajinami hranice. 

A verím, že to využije aj veľa mladých ľudí, ktorí 
budú študovať u nás či u vás a spolupracovať." 

Príjemnou udalosťou začiatku konferencie bolo 
odovzdanie daru - výpočtovej techniky v hodnote 
200-tisíc Sk, ktoré SOFTIP, a. s., venoval víťazom 
študentskej súťaže. Cenu prebral vedúci Katedry 
počítačovej grafiky a spracovania obrazu UK Milan 
Ftáčnik. Ubezpečil prítomných, že Slovensko je 
z hľadiska duševného bohatstva na vstup do EÚ 
dobre pripravené. Úroveň našich odborníkov, 
napríklad v informačných technológiách, je 
vysoká. Najmladší odborníci, súčasní aj budúci 
študenti informatiky, majú preto v EÚ ideálnu 
perspektívu. 


Bez špičkových informačných technológií a ich 
aplikácií v podnikateľskej praxi a v oblasti verejnej 
správy je vízia modernej Európy ťažko 
uskutočniteľná. A keďže dnes každý moderný 
človek chce dosiahnuť čo najviac - potom 
konferencia ako IT3T je jedným z najdôležitejších 
podujatí tohto roka. 



Vedúci Katedry počítačovej grafiky 
a spracovania obrazu UK Milan Ftáčnik: 

► Aká je perspektíva našich študentov 

v Európe? Hovorí sa, že Európa je „obsadená 
hlavami". 

- Čo sa týka IT technológií, určite nie. Slovensko 
má takú kapacitu, že stále má čo ponúkať. V USA 
majú dnes neobsadených 300-tisíc IT miest, 

v Nemecku 90-tisíc... Kancelár vytvoril program, 
ktorým podporuje, aby odborníci zo strednej 
a východnej Európy prichádzali do Nemecka, 
dostali tam pracovné povolenie a veľmi lukratívne 
pracovné podmienky. 

► Čím to je, že Západ má voľné pracovné 
miesta? Nedostatočne sa tento odbor študuje? 

- Je to veľký trh a tento svet sa stáva 
komplikovanejším. Stále viac a viac firiem využíva 
počítače. Vyznajú sa v nich len ako používatelia 

a odborníkov je stále málo. Preto je snaha o ich 
vyškolenie. 

► Myslíte si, že na to máme? V zahraničí sú 
školy lepšie vybavené, študenti majú rad 
možností. Majú tí naši šancu presadiť sa pri 
danom stave vecí? 

- Našou veľkou výhodou je ľudský kapitál. 

Kapitál mozgov a nevýhoda je v tom, čo ste 
povedali, že nemáme adekvátne technologické 
vybavenie. Európa si stanovila v programe 
e-Europe cieľ, že vybaví všetky základné a stredné 
školy do roku 2003 počítačmi tak, aby sa mládež 

s nimi naučila narábať už v detstve. My sme si 
museli takýto cieľ rozložiť na podstatne dlhšie 
obdobie. Na našej škole tiež nie sme schopní 
zabezpečiť všetky potrebné technológie a softvér. 
Preto sme veľmi radi, že spoločnosť SOFTIP nám 
darovala 200-tisíc korún v technike, čo nám naozaj 
veľmi pomôže. Veď študent grafiky naozaj 
nemôže bez počítača existovať. 


► Ako vnímate pomoc súkromných firiem, 
ktoré v podstate suplujú štát? 

- Forma akéhosi priateľstva škôl a firiem funguje 
v celej Európe. Skúsenosti s tým majú 
predovšetkým v EÚ, my sa to budeme musieť 
naučiť. Je podstatné, aby podnikatelia brali takéto 
dary ako prestížnu vec. Na základe toho môžu mať 
potom právo osloviť najlepších študentov 

a ponúknuť im spoluprácu. 

► Slovensko tesne po vstupe do EÚ. Ako sa 
to bude prejavovať v IT oblasti? 

- Vo viacerých oblastiach ako by sme v EÚ už boli. 

V otázkach vzdelávania a vedy nás Európa berie 
ako partnerov. Tam súťaží mozog. Dokázali sme 
ponúknuť špičkové výsledky a podobne, myslím si, 
je to aj v informačných technológiách. 

Jednou z noviniek VI. ročníka je, že do 
spoluorganizátorstva sa zapojili aj dve významné 
vysokoškolské inštitúcie - Matematicko-fyzikálna 
fakulta UK a Fakulta chemickej a potravinárskej 
technológie STU. Generálnym partnerom tohto 
ročníka bola spoločnosť Microsoft. 

Medzinárodná konferencia je tradičným 
stretnutím manažérov a medzinárodne 
uznávaných odborníkov pôsobiacich v oblasti 
informačných technológií a ich aplikácií 
v podnikateľskej praxi a v oblasti verejnej správy, 
s dôrazom na samosprávu. Potvrdením tohto 
poslania je nielen samotný program konferencie, 
ale aj jej rozčlenenie do štyroch pracovných sekcií. 

Sekcia „A", pracujúca pod názvom Slovensko 
na prahu EÚ, vízie a skutočnosť bola venovaná 
novým technológiám, ktoré približujú vstup 
Slovenska do EÚ. 

Sekcia „B", Trendy a smerovanie informačných 
systémov vo verejnej správe, sa venovala vývoju 
nových technológií pre verejnú správu 
a samosprávu. 

Sekcia „C", Podnikový IS 21. storočia, bola 
zameraná na nové informačné riešenia 
v podnikovej sfére, vývojové štúdie a vízie IT 
do budúcnosti. 

Sekcia „D", IT trendy v chémii a farmácii, bola 
novinkou programu. Zhodnotili a načrtli sa v nej 
nové IT trendy v chemickej, farmaceutickej 
a potravinárskej výrobe a v údržbe. 

V priebehu konferencie sa všetci prítomní mohli 
zúčastniť panelovej diskusie s najvýznamnejšími 
hosťami a v technologickom centre sa mohli 
zoznámiť s najčerstvejšími novinkami z oblasti HW 
a SW. Organizátor zaradil aj do tohto ročníka 
workshopy a firemné prezentácie. SOFTIP v nich 
predstavil svoju novinku, komplexný podnikový 
informačný systém SOFTIP e-mission. 

S prezentáciou svojich špičkových produktov sa 
predstavili aj ďalší partneri konferencie. 

Spoločnosť SOFTIP zahrnula do programu 
konferencie IT3T 2003 predvádzanie špičkovej 
technológie. Deti každého veku si mohli namočiť 
reálny štetec do virtuálnej farby a maľovať hoci aj 
tigra na zeleno. 



Dva supervýkonné projektory zn. Barco, niekoľko 
kamier na snímanie našej polohy a pohybu 
a softvérové ukážky rakúskej hi-tech spoločnosti 
VRVis dávajú v súhrne viac než 3D film. Kamery 
nasnímajú guľôčky v scéne a vtipnými výpočtami 
sa prenesie, obrazne povedané, realita do modelu. 

Absolútnou novinkou bola prezentácia virtuálnej 
reality mesta Bratislava, ktorú organizátori 
sprístupnili čo najširšiemu okruhu verejnosti, 
vďaka rakúskej spoločnosti VRVis. 

V jednej z najnovších učebníc sa virtuálna realita 
poníma ako tretia etapa vývoja počítačovej grafiky. 

V prvej bolo cieľom vykresliť jeden obrázok hoci aj 
raketoplánu so zaoblenými a realisticky vyzerajúcimi 
povrchmi. V druhej sa vytvárali a zobrazovali celé 
animácie, ktorých každé políčko bolo jedným 
fotorealistickým obrázkom. Vo virtuálnej realite 
môžeme, zjednodušene povediac, s animáciou 
interagovať, napríklad maľovať virtuálnou farbou 
na model tigra. 

Aj počítače majú zmysel pre humor 

Súčasťou konferencie IT3T bola aj, dá sa povedať, 
už tradičná výstava s názvom IT úsmev. Tentokrát 
v podaní slovenskej karikaturistky Dany 
Zacharovej, ktorá sa so svojimi kresbami už 
presadila nielen doma, ale aj mimo Európu. Aj na 
konferencii vylúdili jej kresby nejeden úsmev. 
Rovnako ako ony, „mašinky", ktoré nás tiež 
niekedy dovádzajú až k hysterickým 
a beznádejným záchvatom. Aj k smiechu! 





IT3T známka ako filatelistická rarita 

VI. ročník IT3T vstúpi do histórie aj ako ročník 
prvého vydania konferenčnej známky. Cenná bude 
zrejme aj medzi filatelistami, pretože je vydaná 
v obmedzenom náklade 80 ks a je certifikovaná 
Slovenskou poštou. Jej tvorcom je známy výtvarník 
Dušan Krnáč. 

V informačných technológiách nastupuje nová éra 
- kľúčovým momentom sa stáva softvér. Prepája 
ľudí s informáciami, procesmi a so vzťahmi. Práve 
cez neho môže každý využiť svoj potenciál. 

Pomôže vám naplniť a využiť talent. Globálny 
biznis sa dnes vyvíja tak rýchlo, že „mesiace" sú 
preň dlhým časom. Doba si žiada dynamiku, 
dynamické zdroje a riadenie. Podnikanie je dnes aj 
o schopnosti zmien v čase. „Slabina", aj nášho 
biznisprostredia, je všetko, úplne všetko 
dimenzovať na špičkový výkon. 

Heslo dneška v súvislosti s naším vstupom do EÚ 
znie: 

Neváhaj a (na)skoč! 

Spracoval Juraj Redeky 
Autori príspevkov: Adriana Mikundová, (jag), (vmi) 

Software 


Undelete 3.0 

Jednoduchá cesta, ako získať späť stratené súbory 


Stalo sa vám už, že ste si zrušili dôležité súbory 
v systéme Windows? A navyše ste vysypali Kôš 
a nemáte zálohu? Táto situácia určite nikoho 
nepoteší, pretože obnova zrušených súborov 
bežnými prostriedkami v systémoch Windows 
NT/2000/XP nie je možná. V takomto prípade sú 
na výber dve možnosti, buď vytvoriť požadované 
súbory (najčastejšie dokumenty) znovu, alebo 
siahnuť po niektorom špecializovanom nástroji, 
ktorý si s obnovou súborov poradí. Určite 
výhodnejšia a hlavne rýchlejšia je druhá cesta, a tak 
zostáva nájsť už len ten vhodný nástroj. Aby bolo 
vaše hľadanie jednoduchšie, predstavíme vám 
program Undelete 3.0 od spoločnosti Executive 
Software International, Inc. K dispozícii je vo 
verziách Workstation a Server. 

Inštalácia Undelete je rýchla a bezproblémová 
(vyžaduje sa reštart systému). Podporované sú 
Windows NT 4.0, 2000, XP, ale tiež Windows 
Server 2003. Na disku zaberie inštalácia ani nie 
3MB. Pri inštalácii si program nainštaluje aj vlastné 
rozšírenie pre Kôš systému Windows (Recycle Bin). 
Po otvorení Koša sa nespustí štandardné Windows 
okno, ale prostredie programu Undelete. Oproti 
pôvodnému Košu zabezpečuje oveľa lepšie kontrolu 
nad zrušenými súbormi a do vlastného Koša zachytí 
súbory rušené z rôznych neštandardných aplikácií, 
príkazového riadku a podobne, kde štandardný 
Kôš Windows tieto súbory nezachytí. 

Prostredie Undelete je úplne jednoduché 
a prehľadné. Ponáša sa na Windows prieskumníka, 
teda je rozdelené na dva panely, kde v ľavom je 
zobrazená stromová štruktúra Košov na jednotlivých 
diskoch a v pravom zoznam zrušených súborov vo 
vybranom adresári. Tu je dôležité sa pozastaviť pri 
stromovej štruktúre zrušených súborov. Undelete 
totiž zobrazuje všetky zrušené súbory v Košoch na 
diskoch vo veľmi prehľadnej stromovej štruktúre 
podľa adresárov, z ktorých boli zrušené. Táto 
vlastnosť je skutočne vynikajúca. Nemusíte zdĺhavo 
prehľadávať obrovské zoznamy zrušených súborov 
v štandardnom Windows Koši, ale hneď viete, 
z ktorého adresára bolo niečo zrušené 
a požadované súbory môžete rýchlo a prehľadne 



obnoviť. K dispozícii je navyše funkcia vyhľadávania 
v Koši, takže zrušené súbory je možné aj pohodlne 
vyhľadať, obnovovať ich, definitívne (neobnoviteľne) 
rušiť, prípadne vysypať celý Kôš (zrušiť všetky 
súbory). Aby sa v Koši nehromadili nepotrebné 
súbory, môžete nastaviť zoznam adresárov, 
súborov a masiek súborov, ktoré nebudú do Koša 
zachytávané. To je dobré napríklad pre dočasné 
internetové súbory, TMP súbory a podobne. 

To však nie sú všetky možnosti programu Undelete. 

K dispozícii je aj funkcia pre priame obnovenie 
zrušených súborov z disku, teta tých, ktoré ste 
zrušili aj z Koša ešte pred inštaláciou Undelete. 

Teda v prípade, že ste si zrušili nejaké súbory, stačí 
nainštalovať Undelete a pokúsiť sa tieto súbory 
obnoviť. Úspešnosť býva veľmi vysoká, avšak záleží 
na tom, ako dlho ste na disku po zrušení ešte 
pracovali (teda, či rušené súbory už nie sú fyzicky 
prepísané na disku inými). Túto možnosť určite 
použije množstvo používateľov. Veľmi dobrá je aj 
funkcia Emergency Undelete, prostredníctvom ktorej 
môžete Undelete spustiť z inštalačného CD. Je to 
z toho dôvodu, že pri inštalácii samotného Undelete 
na pevný disk môže dôjsť k fyzickému prepísaniu 
zrušených súborov na disku. 

K dispozícii je aj server verzia programu Undelete, 
ktorá navyše ponúka možnosti obnovy súborov na 
serveroch Windows NT/2000/XP. Túto možnosť 


využije určite každý administrátor, pretože už 
nebude musieť zdĺhavo obnovovať súbory 
z archivačných pások alebo iných zálohovacích 
médií. Navyše server verzia Undelete ponúka aj 
vzdialenú obnovu na pripojených staniciach v sieti 
tak, ako keby išlo o lokálnu obnovu. Samozrejme, 
aj na vzdialenej stanici musí byť nainštalovaný 
program Undelete. Určite sa zaujímate aj 
o kompatibilitu a bezpečnosť Undelete. Program 
Undelete bol nasadený a testovaný vo veľkom 
rozsahu a testy v reálnej prevádzke potvrdili 100 % 
kompatibilitu so systémami Windows NT/2000/XP/ 
2003, a to vo verziách Workstation aj Server 
(pre Microsoft Windows 2000 a XP je certifikovaný). 
Myslelo sa aj na bezpečnosť, pretože zrušené 
súbory z Koša si môže obnoviť len vlastník súboru 
alebo administrátor systému. NTFS práva a prístupy 
sú plne podporované a je kompatibilný s C-2 
zabezpečením podporovaným vo Windows 
NT/2000/XP. 

Undelete 3.0 ponúka veľmi jednoduchú cestu, ako 
získať späť stratené súbory. Veľkou výhodou je, že 
spoločnosť Executive Software International 
ponúka na svojich webstránkach trial verziu, ktorá 
je plne funkčná po dobu 30 dní. V prípade, že ste 
si niečo zrušili, určite stojí za to si tento program 
vyskúšať. 

Štefan Stieranka 

Výrobca: Executive Software International, Inc., 

www.execsoft.co.uk 

Cena bez DPH: 

Workstation - 3354 Sk 
Server - 15 353 Sk 


Trhový sprievodca: 

Ontrack EasyRecovery: od 89 USD (verzia Lite) až po 
499 USD (verzia Professional) 

GetDataBack: 69 USD (pre FAT) a 79 USD (pre NTFS) 
Zero Assumption Recovery: 99 USD 
PC Inspector Filé Recovery: freeware 


Nastavenie súborov ktoré nebudú zachytené 
do Koša ► 


Prostredie Undelete 3.0 ' 

Software 


ABBYY FineReader 7.0 Professional 

OCR program s nekomplikovaným prístupom k používateľovi 


FineReader 7.0 je dodávaný v dvoch verziách, a to 
Professional a Corporate Edition. Verzia Professional 
je určená pre domáce použitie, prípadne menšie 
firmy. Verzia Corporate Edition je určená pre 
použitie v sieti, teda pre typické podnikové 
nasadenie. Oproti verzii Professional ponúka 
sieťovú inštaláciu, distribuované spracovanie 
dokumentov cez sieť, sieťové licencovanie, podporu 
multiprocessingu a ďalšie funkcie, ktoré lepšie 
zabezpečia OCR pre veľké množstvá dokumentov. 

OCR: na čo je to dobré? 

S technológiou OCR (Optical Character Recognition) 
sa už stretol azda každý používateľ výpočtovej 
techniky, a určite každý majiteľ skeneru. Ide 
o optické rozpoznávanie znakov, ktoré umožňuje 
previesť text z papierových dokumentov do 
elektronickej podoby. Po zoskenovaní sa text 
pomocou špeciálneho softvéru prevedie do 
formátu textového editora. K dispozícii sú obvykle 
výstupné formáty pre všetky bežne používané 
textové editory ako napríklad Microsoft Word, 

Corel WordPerfect a podobne. Dokumenty je 
následne možné kedykoľvek upravovať a 
aktualizovať podľa potreby, vykonať kontrolu 
pravopisu, alebo vkladať obrázky do textu. Táto 
forma prináša značnú úsporu času, spotrebného 
materiálu a s tým spojenú úsporu nákladov. 

Prostredie a ovládanie 

Prostredie FineReader je jednoduché a prehľadné. 
Samozrejmosťou je jeho plná konfigurovateľnosť. 
Nechýba pruh menu, ani nástrojové lišty, ktorých 
ikony môžete zobraziť v dvoch veľkostiach. 

Pracovná časť je rozdelená na viac častí, ktorých 
zobrazenie môžete zmeniť podľa vlastných potrieb. 
Sú v nich zobrazené stĺpec s nadhľadmi načítaných 


dokumentov, dokumenty a ich analýza pre 
rozpoznávanie, rozpoznaný text a zväčšený výrez 
dokumentu, na ktorom je kurzor (lupa). Ovládanie 
nevybočuje zo zásad štandardných Windows 
aplikácií, čo je určite dobre. K dispozícii je tiež 
sprievodca, ktorý vás prevedie celým procesom 
načítania dokumentu, jeho rozpoznávaním 
a exportom výsledného textu. Skrátka, ak ste aspoň 
trochu znalý používateľ, môžete začať s programom 
FineReader ihneď pracovať. Jednoduchým 
spôsobom je tiež možné zmeniť používateľské 
rozhranie a nápoveď do iného jazyka. 

Z papiera do textového editora 

Najjednoduchší spôsob, ako prejsť vo FineReader 
celý proces OCR, je použiť sprievodcu. FineReader 
dokáže (ako každý OCR program) pracovať 
s väčšinou skenerov, a to buď prostredníctvom 
vlastných ovládačov, alebo cez rozhranie TWAIN, 
ktoré skener musí podporovať. Pri vkladaní 
predlôh do skenera pre proces OCR si nemusíte 
vôbec robiť starosti s umiestnením dokumentu, 
odsekov, textu, obrázkov, tabuliek a podobne. 
FineReader sám rozpozná formát a rozloženie 
skenovaného dokumentu. Okrem skenera (alebo 
iného digitálneho zariadenia) môžete predlohu 
načítať aj zo súboru na disku, takže nemusíte 
bezpodmienečne vlastniť skener. Podporované sú 
grafické formáty BMP, DCX, JPG, PCX, PNG, TIFF 
a PDF. Za pozornosť určite stojí PDF formát, pri 
ktorom je občas problém ho skonvertovať do 
editovateľnej podoby (ak je to napríklad v PDF 
zakázané). FineReader však bez problémov 
skonvertuje dokument PDF do ľubovoľného 
podporovaného editovateľného formátu. Popri 
tom, samozrejme, zachováva aj formátovanie 
vrátane obrázkov, tabuliek a podobne. 


Ďalej je potrebné zvoliť jazyk pre rozpoznávanie. 
FineReader podporuje pri rozpoznávaní znakov až 
177 jazykov, mimo slovenčiny aj napríklad 
bulharčinu, dánčinu, ukrajinčinu... Jazyky sú 
k dispozícii vo forme doplnkových modulov vrátane 
slovníka a pre každý z nich si môžete čiastočne 
upraviť rôzne nastavenia. 

Nasleduje rozpoznávanie predlohy, kde program 
automaticky rozpozná bloky textu, stĺpce, otočené 
texty, rôzne písma, farebné pozadia, tabuľky, 
obrázky a podobne. Rozpoznávanie znaku sa robí 
za pomoci inteligentnej väzby na slovníky tak, aby 
umožňovali naučený odhad pre správne písmeno. 
Používa sa aj prekrývanie lingvistických informácií, 
dostupných v programe FineReader, v kombinácii 
s grafickou analýzou. Navyše sa používajú aj 
funkcie, ktoré s použitím vektorov analyzujú 
individuálne znaky. Ak symbol nie je jasný, pretože 
je napísaný dekoratívnym písmom, potom sa 
získavajú ďalšie informácie z druhej obrysovej 
analýzy. Proces rozpoznávania textu je skutočne 
veľmi prepracovaný a dosahované výsledky sú 
oproti predchádzajúcej verzii lepšie dokonca až 
o 25-40 %. 

Ďalším krokom sprievodcu je kontrola pravopisu 
(ak, samozrejme, zvolíte túto možnosť). Táto 
kontrola prebieha v prehľadnom dialógu 
(podobnom ako Microsoft Office), kde sa zobrazuje 
okrem rozpoznaného textu a možných náhrad aj 
príslušný výrez predlohy, čo dáva pri tejto činnosti 
veľmi dobrý prehľad. Vo verzii 7 boli doplnené 
právnické a lekárske slovníky (len pre anglický 
a nemecký jazyk). Posledným krokom je uloženie 
alebo export rozpoznaného textu. Ten môžete 
uložiť do súboru vo formáte rôznych kancelárskych 




Možnosti nastavenia programu 


Prostredie ABBYY FineReader 7.0 Professional Edition ► 

Software 



Sprievodca: zdroj načítania 

aplikácií vrátane Microsoft Word, Microsoft Excel, 
Microsoft PowerPoint, Lotus Word Pro, Corel 
WordPerfect a Sun StarWriter. Novinkou FineReader 
je podpora formátu XML, vďaka čomu môžete 
jednoducho konvertovať papierový dokument do 
formátu XML použitím schémy Microsoft Word 
XML, ktorý je všeobecne považovaný za 
nastupujúci súborový štandard. Prostredníctvom 
podpory XML FineReader taktiež zjednodušuje 
proces rozpoznávania a editácie wordovských 
dokumentov. Keď exportujete dokumenty do MS 
Word 2003, FineReader automaticky otvorí vložené 
okno prehliadania originálneho dokumentu, ktoré 
dovoľuje používateľovi súbežne editovať 
a zobrazovať svoje originálne dokumenty, čím 



Kontrola pravopisu 


eliminuje potrebu prepínať medzi dvomi 
aplikáciami. Rozpoznaný text môže byť uložený aj 
v ďalších súborových formátoch vrátane PDF, HTML, 
DOC, RTF, XLS, PPT, DBF, CSV a TXT. Súbory PDF 
vytvorené vo FineReader sú optimalizované pre 
publikovanie na webe. FineReader podporuje 
výstup v ktoromkoľvek zo štyroch podporovaných 
súborových formátov PDF (iba text a obraz, text 
nad obrazom, text pod obrazom a iba obraz) 
s ďalšími možnosťami ako napríklad či zameniť 
alebo nezameniť neurčité slová ich obrazmi. 
Zaujímavá je tiež voľba uloženia do formátu MS 
PowerPoint, kde môžete skonvertovať tlačenú 
prezentáciu na elektronickú, prípadne vytvoriť 
prezentáciu z rôznych iných dokumentov. 



Veľkou prednosťou aplikácie FineReader je, že 
výsledné dokumenty maximálne zachovávajú 
formátovanie dokumentu, teda prenesú sa aj 
obrázky, textové bloky, tabuľky, formátovanie 
a vzhľad písma (napríklad tučné, kurzíva, rozstup, 
riadkovanie, farba a podobne). 

Pri použití sprievodcu sa všetko deje takmer 
automaticky, čo je výhodou pre menej skúsených 
používateľov. Pre profesionálov sú však samozrejmé 
aj vlastné možnosti. Všetky jednotlivé funkcie 
sprievodcu je možné použiť samostatne, môžete 
vykonávať zásahy do skenovania a rozpoznávania. 

Pri ručnom rozdeľovaní blokov textu, obrázkov, 
tabuliek, čiarových kódov a blokov výnimiek 
(v ktorých sa nebude aplikovať OCR algoritmus) si 
môžete napríklad ku každému z blokov nastaviť 
jazyk aj typ textu. Jednotlivé bloky textu môžete 
v prípade potreby ručne prečíslovať. 

FineReader ponúka aj ďalšie zaujímavé možnosti. 
Integrovaný je viacstĺpcový WYSIWYG textový 
editor, ktorý vám v priebehu editácie zobrazí 
dokument s kompletným zachovaním jeho 
usporiadania, takže môžete rýchle skontrolovať, 
alebo prípadne ešte „doupraviť" súbor pred jeho 
uložením. Šikovná je inštalácia makra priamo do 
MS Wordu, odkiaľ môžete priamo rozpoznávať 
určené predlohy a výsledok uložiť priamo do 
aktívneho dokumentu. Skenovanie z kníh, 
dvojhárkov, ale aj viacerých vizitiek súčasne uľahčí 
nástroj pre rozdeľovanie obrazu, pomocou ktorého 
ich spracujete na jedenkrát. Skenovanú plochu 
skrátka rozdelíte (ručne alebo automaticky) na 
potrebné časti a FineReader ich načíta ako 
samostatné stránky. Integrované je dokonca aj 
rozpoznávanie indexových znakov a jednoduchých 
vzorcov. Užitočná je tiež možnosť uloženia 
a načítania blokových informácií, kde bloky, ktoré 
boli definované pre jedno zobrazenie, môžu byť 
uložené a neskôr aplikované pri inom zobrazení 
(napríklad pri skenovaní väčšieho množstva 
rovnakých typov predlôh). Uložiť pre ďalšie 
použitie môžete tiež špecifické nastavenia dávky: 
skenovanie, rozpoznávanie, kontrola pravopisu, 
nastavenie formátovania a podobne. Zdokonalené 
je rozpoznávanie tabuliek ako napríklad zvisle 
orientovaný text v bunke tabuľky, vyberanie buniek, 
nastavenie jazykov pre bunky, zlučovanie buniek 
a ďalšie. Určite prínosom je aj automatické 
rozpoznávanie čiarového kódu. FineReader Office 
dokáže na stránke automaticky nájsť, zistiť typ 
a rozpoznať niekoľko priemyselne štandardných 
čiarových kódov vrátane dvojdimenzionálneho 
čiarového kódu PDF-417. 

V dodávke FineReader nájdete aj aplikáciu na 
vypĺňanie formulárov (je dostupná len pre 
registrovaných používateľov). Táto šikovná aplikácia 
umožňuje vyplniť akýkoľvek tlačený formulár. Stačí 
ak príslušný papierový formulár do aplikácie 
naskenujete, tá automaticky rozpozná políčka pre 
vyplňovanie a na ich mieste zobrazí vstupné polia 
pre vyplnenie v počítači. Samozrejmá (a občas aj 
nutná) je ručná korekcia. Po vyplnení môžete 
formulár kompletne vytlačiť. 

Záver 

Praktické skúsenosti s rozpoznávaním textu 
programom ABBYY FineReader 7.0 Professional sú 
veľmi dobré. Pri texte tlačenom laserovou tlačiarňou 
na kancelársky papier bolo rozpoznávanie takmer 
100 %, takisto ako aj pri časopisoch na kriedovom 
papieri. Rozpoznávanie však bolo prekvapivo 
vynikajúce aj pri poškodených dokumentoch, 
faxoch a výtlačkoch ihličkových tlačiarní v režime 
draft, kde sa chyby objavovali len sporadicky. Veľké 
problémy nerobilo ani ozdobné písmo. Pravdaže, 
pri vyšších stupňoch deformácie textu bude 
rozpoznanie problematické, avšak aj pre vaše oči. 

Štefan Stieranka 


◄ Sprievodca: uloženie dokumentu 



FineReader 7{) j 


Zapožičal: NUPSESO a. s., www.nupseso.sk 
Cena bez DPH: 

Verzia Professional - 5800 Sk 
Verzia Corporate Edition - 1 1 600 Sk 


Trhový sprievodca: 

Recognita Omnipage 14 Standard: 5400 Sk 

Recognita Omnipage Pro 14 Office (2 licencie): 23 400 Sk 

Readlris Pro 7.0: 3200 Sk 

Xerox TextBridge Pro 11.0: 2800 Sk 

(ceny sú približné, podľa prepočtov zahraničných 

dodávateľov) 

Corel DESIGNER 10 

Technická grafika do kancelárie 


Keď kanadský odborník na grafiku, spoločnosť 
Corel Corporation, prevzala spoločnosť Micrografx, 
každý očakával, že to bude koniec pre ich „grafický" 
balík iGrafx DESIGNER, ktorý ponúkal veľmi 
podobné funkcie ako grafický balík Corelu 
(vektorový + bitmapový editor a niekoľko ďalších 
doplnkových programov). Pre mnohých však bolo 
prekvapenie uvedenie aplikácie Corel DESIGNER, 
kde už druhá verzia s označením 10 vychádza pod 
hlavičkou Corelu. Možno sa pýtate, prečo sa Corel 
rozhodol pre súčasný vývoj dvoch vektorových 
grafických editorov. Vysvetlenie bude asi v tom, že 
každý z nich sa uberá vlastným smerom (a pritom 
ich funkcie sú také podobné). CorelDRAW mieri 
medzi širokú používateľskú základňu a počítačových 
grafikov. Cieľ Corel DESIGNER je jasný, technici 
a grafici vytvárajúci technické diagramy a technické 
ilustrácie. Poďme sa teda pozrieť, čo všetko nám 
tento program v tejto oblasti ponúkne. 

V dodávke Corel DESIGNER 10 nájdete inštalačný 
CD-ROM a stručnú používateľskú príručku 
uľahčujúcu začiatky práce s programom. Ako 
v iných produktoch Corelu, ani tu nechýba mapa 
klávesových skratiek s opisom nástrojov. Na 
inštalačnom CD nájdete okrem Corel DESIGNER 10 
aj CorelTRACE 1 1 a Bitstream Font Navigátor 4. 
Súčasťou sú aj ANSI, DIN a ISO inžinierske 
a architektonické symboly a knižnice najrôznejších 
symbolov pre technickú grafiku. Inštalácia je 
jednoduchá a rýchla. Potrebná je však registrácia, 
podobne ako je to pri nových produktoch 
Microsoftu. Minimálne systémové požiadavky 
programu sú: počítač s procesorom Pentium 
200 MHz a rýchlejší, 128 MB RAM, 200 MB voľného 
miesta na disku, grafické rozlíšenie 1024 x 768, 
jednotka CD-ROM pre inštaláciu a myš alebo tablet. 
Ako operačný systém môžete použiť Windows 98 
SE, Windows NT 4.0 SP6, Windows 2000 SP3, 
Windows Me, alebo Windows XP (Home či 
Professional). Kedže ide o grafickú aplikáciu, čím 
výkonnejší počítač, tým lepšie. 

Corel DESIGNER je určený pre tvorbu vektorovej 
grafiky, prevažne technických kresieb, precíznych 
CAD kresieb, grafiky, obchodných diagramov 
všetkých typov, umeleckých ilustrácií, ale aj 
omnoho viac. V podstate má podobné funkcie ako 
CorelDRAW, avšak oproti nemu je zameraný viac 
technickejšie, čo znamená, že jeho primárnou 
oblasťou je tvorba technických kresieb a výkresov 
(dalo by sa povedať, že ide o „kancelársky" CAD 
systém). Pri spustení programu vás privíta rovnaké 
používateľské prostredie ako u iných corelovských 
produktov (dokonca máte problém rozpoznať, či 
pracujete v DESIGNERi alebo CorelDRAW). 

Prostredie je teda jednoduché a ľahko ovládateľné. 
Nástrojové lišty sú, samozrejme, kontextové, a tak 
svoju ponuku menia aktuálne k používanému 
nástroju alebo funkcii, čo ovládanie programu ešte 
viac uľahčuje. K dispozícii sú tiež ukotviteľné okná 
ako Object Manager, Transformation a ďalšie, tak 
ako ich poznáme z CorelDRAW. Dôležitou súčasťou 
je tu Symbol Manager, ktorý ponúka veľké 
množstvo symbolov pre použite do vašich výkresov 
a schém. Pre prípad, že si nebudete vedieť rady, je 
tu podrobná nápoveď, ktorá obsahuje všetko 
potrebné. Nájdete tu aj funkciu CorelTUTOR 
(ponúka zrozumiteľné návody, ako vykonať určitú 
činnosť), avšak je to len odkaz na on-line verziu na 
internete (škoda). Pri vytváraní nového dokumentu 
môžete využiť šablóny, čo sú štandardy podľa 
rôznych noriem pre technické výkresy. Užitočnou 
vlastnosťou DESIGNERa je to, že používa stránku 


Master Page, na ktorú sa vytvára vzor, ktorý sa 
opakuje na všetkých ostatných stránkach 
dokumentu. Táto užitočná možnosť je vlastná skôr 
zalamovacím programom, ako je napríklad 
PageMaker. DESIGNER, samozrejme, pracuje 
s hladinami (samozrejme, že nechýba ani ich 
správa). 

DESIGNER ponúka všetky funkcie, ktoré sú 
štandardom každého vektorového programu. 
Základným nástrojom je kresba. Ponúka sa tu 
množstvo entít (grafických objektov) od 
jednoduchých čiar cez elipsy až k mnohouholníkom. 
Výberom príslušnej entity sa aktivujú ikony 
opisujúce jej vzhľad. Napríklad pri výbere 
mnohouholníka môžete ďalej zadať počet vrcholov 
a postup, ako má byť mnohouholník vytvorený. 
Môže byť totiž nakreslený z jednej strany, 
vzdialenosťou od stredu k jednému z vrcholov, 
alebo vzdialenosťou od stredu k polovici jednej 
strany. Taktiež môžete zvoliť, aby daný 
mnohouholník bol hviezdou. Každý vrchol sa 
automaticky stáva editovacím úchytným bodom, je 



Prostredie Corel DESIGNER 1 0 

teda možné s ním ľubovoľne manipulovať. Navyše 
vytváranie a editácia takto vytvorených objektov je 
veľmi jednoduchá a intuitívna. Veľmi efektne sú 
spracované funkcie pre kreslenie všetkých objektov 
a ich ďalšiu editáciu (automatické prichytávanie, 
určovanie úchytných bodov a podobne). Nechýbajú 
tu ani také funkcie ako kombinovanie kriviek, 
zvarovanie objektov, prienik objektov, celkom dobrý 
blending (tvarový a farebný prechod z jedného 
objektu do druhého), vytváranie tieňov a ďalšie 
užitočné vektorové nástroje. Nástroj Dimension Tool 
slúži na okótovanie nakreslených objektov. 
Kótovanie je veľmi jednoduché, stačí vybrať spôsob 
kótovania, určiť dva body a „vytiahnutím" 
kótovacej čiary kótu nakresliť (body sa intuitívne 
prichytávajú na jednotlivé objekty). Program sám 
spočíta vzdialenosť bodov a prevedie ich na vami 
používané jednotky (mm, palce, body a ďalšie). 
Samozrejmosťou je možnosť zvoliť si rôzne typy 
kótovacích čiar a ich zakončenia. Takto môžete 
kótovať vodorovne, zvisle, šikmo, uhly, priemery, 
obvody a podobne. Možnosti formátovania 
kótovania sú široké a úplne sa vyrovnajú aj CAD 
programom (dokonca sa s nimi pracuje 
intuitívnejšie). Nechýba ani nástroj na kreslenie 
vynášacích čiar, s ktorým pracovať je tiež veľmi 
jednoduché. 

Farby, farebné výplne a prechody sú samozrejmou 
súčasťou programu. Okrem preddefinovaného 
množstva si môžete vytvoriť aj vlastné farebné 


palety, a tie ďalej spravovať. K dispozícii sú: 
priehľadnosť ľubovoľného typu výplne, graduálna 
a cyklická priehľadnosť, dynamické tieňovanie 
objektov a farieb a podobne. Práca s textom na 
prvý pohľad nevyzerá nijako prepracovaná, ale spĺňa 
všetky hlavné požiadavky na vektorový program 
vrátane kontroly pravopisu, kontroly gramatiky, 
slovníka synoným, delenia slov a podobne (tieto 
nástroje však budú väčšine našich používateľov asi 
nanič). Textové nástroje sú dostatočne robustné 
vrátane odsekov, tabulátorov, odrážok slov a znakov 
nastavení medzier medzi znakmi a podobne. Veľmi 
dobre je spracovaná funkcia umiestnenia textu na 
krivku alebo kontúru ľubovoľného objektu, ktorá 
uspokojí aj profesionálnych používateľov. Ostatne 
takto je možné umiestniť aj iné ľubovoľné 
nakreslené objekty. Vo vektorovom prostredí 
DESIGNERu je podporovaná aj práca s bitmapovou 
grafikou (vloženými bitmapovými obrázkami). 

K dispozícii je niekoľko rôznych bitmapových 
efektov a filtrov, zmena rozlíšenia, zmena farebnej 
palety a podobne. Priamo sa dá spustiť program 
CorelTRACE pre prevod do vektorového formátu, 
poprípade Corel PHOTO-PAINT pre bitmapovú 
editáciu (ak ho máte nainštalovaný). DESIGNER 
ponúka aj podporu pre publikovanie vytvorených 
dokumentov na webstránkach, a to buď formou 
zmeny na rastrovú grafiku, alebo ako Flash spolu 
s vygenerovanou stránkou. Nechýba ani 
optimalizácia pre publikovanie na web, rovnaká 
ako v CorelDRAW. Veľké množstvo importných 
a exportných filtrov približuje program aj 
používateľom iných grafických programov, ktorým 
umožňujú jednoduchší prechod na tento grafický 
nástroj. Podpora exportu a importu je až 
z niekoľkých desiatok formátov vrátame podpory 
AutoCAD 2002 DXF/DWG, CGM, PDF, CDR, IGES, 

EPS, Microsoft Word, Microsoft Visio a ďalších. 

Zvlášť podporovaný a prepracovaný export a import 
je s programom AutoCAD, kde sa okrem iného 
prekonvertujú aj rozloženie a všetky hladiny. Ešte 
pod „velením" Micrografxu bola slabá stránka 
DESIGNERu v nastavení tlače. Zdá sa, že tento 
problém patrí minulosti a možnosti pre nastavenie 
tlače a tlač sú v súčasnej verzii rovnaké ako má 
CorelDRAW, čo by malo postačovať drvivej väčšine 
používateľov. Je ešte veľa možností, ktoré Corel 
DESIGNER ponúka pri tvorbe technických ilustrácií. 
Množstvo z nich sa dá ešte viac zautomatizovať 
prostredníctvom integrovaného Visual Basic for 
Applications 6.3, takže práca s týmto programov 
bude pre skúsených používateľov určite hračkou. 

Corel DESIGNER 10 predstavuje veľmi zaujímavú 
alternatívu. Je zaujímavý hlavne spojením možností 
vlastných pre CAD/CAM nástroje, klasických 
vektorových grafických editorov a publikačných 
nástrojov typu Microsoft Office. Svojím zameraním 
je určený na technické kresby, ilustrácie, schémy 
a podobne. Vyniká príjemným a intuitívnym 
prostredím a sadou vysoko produktívnych 
a jednoducho použiteľných nástrojov. Neviem 
prečo, ale nemohol som sa zbaviť dojmu, že práca 
v DESIGNERi je jednoduchšia a intuitívnejšia ako 
v CorelDRAW. 

Štefan Stieranka 

Výrobca: Corel Corporation, www.corel.com 
Cena: 569 eur, upgrade 299 eur 

Windows LONGHORN 

O dva roky čaká počítače revolúcia 


Bili Gates urobil definitívny koniec rôznym 
domnienkam, keď na podujatí Professional 
Developer Conference 2003, ktoré sa konalo 26. až 
30. októbra v Los Angeles, prvýkrát oficiálne 
predstavil nový operačný systém a zároveň spolu 
s ostatnými prednášajúcimi odhalil aj jeho 
technologické možnosti. No nielen nový operačný 
systém bol predmetom záujmu. Nakoľko išlo 
o konferenciu určenú hlavne pre vývojárov, bola 
predstavená celá nová vlna softvérových inovácií 
firmy Microsoft. Podľa Gatesa, hlavného 
softvérového architekta Microsoftu, ide o rovnakú 
revolúciu, aká sa naposledy konala pri prechode 
z operačného systému DOS na Windows 95. Novú 
vlnu softvérových inovácií, ktorej súčasťou je aj 
operačný systém Windows Longhorn, dokonca Bili 
pred 7000 účastníkmi PDC konferencie z celého 
sveta predstavil ako najvýznamnejšiu udalosť 
v oblasti softvéru za toto desaťročie. Nie je žiadny 
dôvod mu neveriť, veď Microsoft je najväčšou 
softvérovou firmou v celosvetovom meradle. 

Okrem Longhornu bolo predstavené aj nové 
vývojové prostredie s kódovým označením 
„Whidbey", nástupca vývojového prostredia Visual 
Štúdio .NET 2003 a databázový server s kódovým 
názvom „Yukon", nástupca SQL Servera 2000. 
Všetky tieto produkty zapadajú do technologickej 
platformy .NET. Množstvo predstavovaných 
noviniek možno oprávnilo Billa Gatesa vyhlásiť, že 
v porovnaní s PDC 2003 sú ostatné v tento rok 
konané počítačovo orientované podujatia len 
menej významnými epizódami. Nuž, keby to počul 
Larry Ellison z Oracle, ktorý mesiac predtým na 
Oracle OpenWorld v San Franciscu predstavil novú 
databázu lOg, asi by celkom nesúhlasil a možno 
by aj zrealizoval svoje tajné „výtržnícke" želanie, 
preletieť na svojej stíhačke Mig 29 tesne nad 
Billovým sídlom, aby tak otestoval pevnosť jeho 
okien. Tentoraz však nie Windows, len tých 
v angličtine s malým w zo skla. 

PDC 2003 však nie je prvou prelomovou 
vývojárskou konferenciou Microsoftu. Pripomeňme 
si pre zaujímavosť niektoré technologické míľniky 
predstavené na minulých ročníkoch tejto 
konferencie: 

> PDC 1992: bolo predstavené 32-bitové 
technologické rozhranie Win32 

> PDC 1996: táto konferencia mala prívlastok 
„internetová" 

> PDC 2000: konferencia bola v znamení XML 
a webových služieb 

Priznajme sa, že každý operačný systém, ktorý 
máme už pár mesiacov nainštalovaný, berieme ako 
samozrejmosť a vôbec sa nezaujímame o to, ako 
funguje a z akých častí sa skladá jeho architektúra. 
Preto v tejto recenzii predstavíme nielen nové 
a zlepšené črty nového operačného systému, ale aj 
základy architektúry. Takže sa dozvieme, čo sa 
skrýva za tajuplnými kódovými slovami „Avalon", 
„Indigo" a „WinFS". Apropo, ešte by nezaškodilo 
vysvetliť význam kódového slova „Longhorn". Ako 
býva v poslednom čase v Microsofte zvykom, je to 
geografický názov, ku ktorému sa môžeme ľahko 
dopracovať. Microsoft sídli v americkom meste 
Redmond na západnom pobreží USA v štáte 
Washington. Na juhu je mesto Seattle a na severe 
kanadské hranice. A nad nimi možno na dohľad 
z Redmondu dva kopce, Longhorn a Backcomb, 
názvy, ktoré si Microsoft vybral ako kódové 
označenia pre nové operačné systémy. 


Po Billovej prezentácii každý účastník PDC konferen- 
cie dostal po dva DVD disky s alfa verziou nového 
operačného systému, takže sme mohli túto novinku 
v prvej oficiálnej verzii dôkladne otestovať. 

Nástupca Windows XP - Longhorn 

Nemusíme byť práve špičkoví odborníci v oblasti 
informačných technológií, aby sme mali predstavu, 
čo je hybnou silou každého počítača, či už ho 
používame v práci alebo v domácnosti, nehovoriac 
o výkonných podnikových serveroch. Jednak, 
samozrejme, výkonný hardvér, ale hlavne softvér, 
pretože práve základná nainštalovaná softvérová 
infraštruktúra, jadrom ktorej je operačný systém, 
nám určuje nielen oblasť použitia, ale aj mieru 
použiteľnosti konkrétneho počítača. Bez podpory 
operačného systému funguje na PC azda len 
ventilátor. Nebudeme polemizovať nad dilemou 
Windows - Linux, každá z týchto platforiem má 
svoje špecifiká a, samozrejme, výhody aj nevýhody. 
V oblasti serverových operačných systémov to 
môže dopadnúť ešte všelijako, najväčší svetový 
dodávateľ podnikového softvéru, firma Oracle 
najnovšie stavia do popredia Linux, no Linux na 



domácom počítači alebo klientskej stanici je stále 
skôr raritou, tu s najväčšou pravdepodobnosťou 
dominantné postavenie Microsoftu ohrozené 
nebude. Aj keď... jeden takýto precedens história 
IT technológií už pozná. Pozícia osembitového 
operačného systému CP/M sa vo svojej dobe zdala 
neohroziteľná. No prišiel istý deň, v histórii firmy 
Digital Research určite zapísaný čiernymi 
písmenami, kedy sa táto firma nedohodla na 
predaji šestnásťbitovej verzie CP/M pre počítače 
IBM PC. Túto situáciu využil práve Bili Gates so 
svojou garážovou firmou a predal IBM operačný 
systém MS-DOS. Na takom malom detaile, že 
v okamihu predaja Bili ešte žiadny operačný 
systém nemal, len spolu s Paulom Allenom, 
spoluzakladateľom Microsoftu, vedeli o jednom 
chlapíkovi, ktorý nejaký operačný systém má 
a možno by bol ochotný ho Microsoftu predať, 
vôbec nezáležalo. Čitatelia, ktorí videli film Piráti 
zo Silikónového údolia, iste poznajú scénu, kedy 
Steve Ballmer, terajší riaditeľ Microsoftu, vystúpil 
zo scény podpisovania zmluvy s IBM a povedal, že 
išlo o najväčší obchod tisícročia a že na okamihu 
podpisu tej zmluvy vyrástol postupne najväčší 
majetok jednotlivca v ľudských dejinách. A takto to 
zostalo až dodnes. Bili Gates je stále na čele 
rebríčka najbohatších ľudí na svete. Mimochodom, 
ukážky z tohto filmu boli na PDC premietané 
počas kľúčovej prezentácie. 

Obr. 1 : Dialóg „About Windows" 


Ale vráťme sa k operačným systémom. Momentálne 
tomuto segmentu trhu operačných systémov 
kraľuje Windows XP buď vo verzii Professional, 
alebo Home Edition. Preto nás už dávnejšie zákonite 
zaujímalo, čo bude nasledovať po operačnom 
systéme Windows XP. 

Ak by sme povrchne sledovali nejaký katalóg 
operačných systémov, možno by sme nadobudli 
dojem, že nasledovníkom populárnych XP bude, 
alebo presnejšie povedané už je, operačný systém 
Windows Server 2003. No slovo Server v názve 
naznačuje, že tento operačný systém je 
nasledovníkom nie typového radu XP, ale Windows 
2000 Servera. Aby sme vo verziách operačných 
systémov Microsoftu mali jasnú predstavu, 
pokúsme sa o ich stručnú kategorizáciu. Môžeme 
identifikovať tri hlavné skupiny operačných 
systémov: 

> operačné systémy pre domáce počítače 

> operačné systémy pre klientské pracovné stanice 
(teda počítače vo firmách) 

> serverové operačné systémy 

Toto rozdelenie je len základné. Pribudli totiž 
„klientské" operačné systémy radu Windows CE, 
pre počítače triedy Handheld, Pocket PC a najnovšie 
aj operačný systém Windows pre mobilné telefóny 
platformy Smartphone 2002 a 2003. A ak by sme 
mali byť trochu vizionármi, existuje ešte jeden 
komerčný výrobok, v ktorom je už toľko elektroniky, 
zberníc a mikroprocesorov, že od okamihu, kedy sa 
do tohto výrobku bude bežne inštalovať operačný 
systém, nás delia 2-3 roky. Áno hádate správne, ide 
o osobný automobil a Microsoft sa určite bude 
v tejto oblasti snažiť presadiť svoj operačný systém 
Windows CE. Napriek tomu, že tento operačný 
systém sa zatiaľ udomácnil hlavne vo vreckových 
počítačoch, skratka CE znamená Commercial 
Electronics. Teda tento systém by mal byť 
v práčkach, chladničkách, autorádiách aj 
v automobiloch samotných. Venujme sa však 
operačným systémom pre „klasické" počítače, teda 
desktopy, notebooky a servery. 

Doterajšia história posledných troch modelových 
rád operačných systémov Windows: 

OS pre domácnosti: Windows 95, Windows 98, 
Windows XP Home Edition 
Klientské OS: Windows NT 4.0 Workstation, 
Millennium Windows 2000 Professional, Windows 
XP Professional 

Serverové OS: Windows NT 4.0 Server, Windows 
2000 Server, Windows Server 2003 

Aj keď toto neposkytuje odpoveď na otázku 
nástupcu Windows XP, väčšina záujemcov 
o informačné technológie už približnú odpoveď 
poznala z viac alebo menej presných článkov 
a správ, ktoré sa snažili nahliadnuť pod pokrievku 
vývoja nových operačných systémov od 
Microsoftu. Produkt má zatiaľ kódové označenie 
„Longhorn", no aj po Billovom predstavení 
konečný komerčný názov finálnej verzie stále 
zostáva neznámy. Možno XP 2005, azda... 
uvidíme. 

Ako sme testovali (Virtual PC 2004) 

Na konci predchádzajúceho odseku zostala 
nevyslovená, a teda ani nezodpovedaná otázka, 
prečo bol operačný systém poskytnutý na dvoch 
DVD. Nie, až taký požierač diskovej kapacity, aby 
pre jeho inštaláciu boli potrebné dve DVD médiá, 
nový operačný systém Longhorn skutočne nie je. 
Pravdepodobne aj pre tento Longhorn bude stačiť 
jedno inštalačné CD. Na prvom konferenčnom 
DVD boli nielen inštalačky pre platformu x86, teda 
pre bežné 32-bitové PC, ale aj pre 64-bitové 
platformy x64 a množstvo SDK a dokumentácie. 
Zaujímavejšie bolo druhé DVD, ktoré obsahovalo 
ISO image inštalačného CD pre virtuálny počítač 
vybudovaný na novej platforme Microsoftu pre 
virtuálne počítače - Virtual PC 2004 (obr. 2). DVD 
obsahovalo aj inštalačné súbory tohto produktu. 
Virtuálne počítače (VMware a Connectix) sme už 
v našom časopise predstavili a produkt Virtual PC 
2004 vznikol po akvizícii firmy Connectix 
Microsoftom. 

Virtuálny počítač je, zjednodušene povedané, 
ľubovoľný operačný systém nainštalovaný 
sekundárne pod správou špeciálneho softvéru 
(VMware, Connectix), pričom samotný softvér pre 
vytvorenie virtuálneho počítača bude bežať pod 
primárnym OS, teda tým operačným systémom, 
z ktorého počítač pri nábehu bootuje. V našom 
prípade sme sa rozhodli pre testovanie nového 
operačného systému práve pomocou technológie 
Virtual PC 2004, nakoľko v alfa verzii je avizované, 
že nový súborový systém a grafické rozhranie ešte 
nie je úplne dokončené. Takže naša testovacia 
konfigurácia bolo bežné PC s procesorom P4 
taktovaným na 2 GHz s jedným gigabajtom 
pamäti RAM. Ako primárny operačný systém sme 
mali nainštalovaný Windows XP Professional 
Edition a pre virtuálny operačný systém sme 
vyhradili polovicu inštalovanej kapacity, teda 
512 MB RAM. Operačný systém sme inštalovali 
z ISO súboru, ktorý sa po nakopírovaní na disk 
a pripojení k virtuálnemu počítaču správal ako 
inštalačné CD. 


Poznámka autora ako doplnok k recenzii virtuálnych 
počítačov zo septembrového čísla: 

Virtuálne počítače sú pre vývoj a testovanie aplikácií 
obrovským prínosom, sú doslova ako droga, kto to raz 
vyskúša, už túto technológiu neopustí. Výhoda mať celý 
počítač uložený v jednom jedinom súbore na disku je 
neoceniteľná. Tento súbor je, samozrejme, výhodné 
zazálohovať na DVD. Po ukončení testovania, školenia, 
prípadne nejakých iných aktivít, keď už používanú 
konfiguráciu operačného systému nepotrebujeme, 
prípadne ak niečo pokazíme, stačí súbor virtuálneho 
počítača vymazať, obnoviť zo zálohy a po znovuspustení 
virtuálneho počítača máme operačný systém ako nový. 
Teda dokonalá realizácia „kroku späť". Jediným háčikom 
je dostatok pamäte. Súčet pamäte jedného alebo 
viacerých súčastne spustených virtuálnych počítačov (ak 
vyvíjame a testujeme napríklad sieťové aplikácie) totiž z 
logických príčin nemôže prekročiť nainštalovanú kapacitu 
pamäte RAM. Minimálna prakticky použiteľná kapacita, 
a to skôr v núdzi, je 512 MB, reálne použiteľná kapacita 
začína u jedného gigabajtu. A tak sa výrobcovia 
a dodávatelia pamätí môžu po rozšírení tejto technológie 
pravdepodobne pripraviť na veľký boom svojho biznisu. 



Obr. 2: Virtual PC 2004 

Pojmy alfa a beta verzia sa síce často používajú, 
ale nie každý vie, čo sa za týmto pojmom skrýva. 
Alfa verzia je prvá verzia, ktorá býva poskytnutá 
úzkemu okruhu betatesterov. V tejto verzii sú už 
určité technologické bloky dokončené, iné sú zatiaľ 
„požičané" z predchádzajúcej verzie. Keď je už 
dokončená väčšina blokov, distribuuje sa beta 
verzia, často aj verejná. Až úplne hotový produkt sa 
označuje ako RC (release candidate). Vtedy už do 
finálnej verzie chýba len pár maličkostí. Preto aj 
v tejto recenzii alfa verzie budeme len opisovať, 
predstavovať. Času na dokončenie a vyladenie je 
ešte neúrekom. Nepredpokladá sa, že by tento 
operačný systém bol uvedený na trh skôr než 
koncom roku 2005. 

Na začiatku všetkého je inštalácia 

Ak predpokladáme, že väčšina počítačov sa bude 
predávať s predinštalovaným operačným 
systémom, nemusela by bežného používateľa 
inštalácia operačného systému vôbec trápiť. No 
v niektorých situáciách sa inštalácii operačného 
systému jednoducho nevyhneme. V prístupe 
k procesu inštalácie môžeme rozpoznať dve 
filozofie procesu inštalácie, pre klientské 
a serverové operačné systémy. Pri inštalácii 
klientského operačného systému, obzvlášť pre 
domáci počítač, si dokážeme ľahko predstaviť 
laického používateľa, ktorý si práve priniesol novú 
škatuľu s inštalačnými médiami a pochopiteľne 
chce mať operačný systém čo najskôr nainštalovaný 
bez toho, aby sa musel v procese inštalácie 
predierať rôznymi voľbami, ktorým v podstate ani 
nerozumie a vôbec ho nezaujímajú, veď on sa 
chce hrať, chce študovať, písať texty alebo 
pracovať s multimédiami a ani netuší, čo je to 
partition na disku, nemá poňatia, aký je rozdiel 
medzi súborovými systémami FAT32, NTFS 
a WinFS, chce sa pripojiť k internetu, ale nemá 
znalosti o architektúrach sietí... 

Ideálnym riešením pre domáci a klientský operačný 
systém je implicitná inštalácia bez zadávania 
akýchkoľvek údajov. Je tu, samozrejme, jeden 
háčik, a tým je zabezpečenie počítača 
s novoinštalovaným operačným systémom, ale 
predpokladáme, že na túto oblasť si dá Microsoft 
po skúsenostiach s červami typu Blaster, Nach... 
veľký pozor. Pre zaujímavosť, pri serverových 
operačných systémoch je situácia iná. Tu je 
k dispozícii kvalifikovaný administrátor, a tak 
serverový operačný systém, napríklad Windows 
2003 Server, sa implicitne nainštaluje tak, že všetky 
potenciálne nebezpečné serverové a komunikačné 
záležitosti sú zakázané. Potom je výhradne na 
administrátorovi, čo povolí a ako to zabezpečí. 

V prípade alfa verzie operačného systému Windows 
Longhorn sa počas inštalácie zadáva jeden jediný 
údaj, a tým je inštalačné číslo produktu. Zbytok 
inštalácie je skutočne bez zadávania akýchkoľvek 
údajov. Inštalácia bude vo finálnej verzii trvať 
približne 15 až 25 minút, čo znamená výrazný 
posun v porovnaní s Windows XP. A ak budú v dobe 
finálnej verzie počítače výkonnejšie a inštalačné 
médiá rýchlejšie, je možné, že sa tento čas ešte 
výrazne skráti. 


Po nainštalovaní sme podľa zaužívanej stratégie 
Microsoftu museli operačný systém aj v alfa verzii 
aktivovať. V našom prípade sme to skúsili 
telefonicky, nakoľko v začiatkoch aktivácie sa na 
Slovensku beta verzie operačných systémov 
telefonicky aktivovať nedali. Tentoraz bolo všetko 
bez problémov, pracovník aktivácie nevyžadoval 
ani zadanie typu operačného systému, len na 
základe inštalačného kódu nám nadiktoval kód 
aktivačný. Po aktivácii má naša alfa verzia 
„životnosť" 180 dní. 




Obr 3 a 4: Prvá fáza inštalácie, zozbieranie informácií od 
používateľa (hore)/Pokračovanie inštalácie druhou fázou 


Longhorn - zoznámte sa 

Môžeme len potvrdiť slová Billa Gatesa, že tentoraz 
pôjde skutočne o prelomovú verziu a možno ešte 
revolučnejšiu zmenu, než to bolo pri uvedení 
Windows 95. Zmeny grafického používateľského 
rozhrania sú jasné na prvý pohľad, no aby sme 
hlbšie pochopili deklarovanú revolučnosť, je 
potrebné predstaviť základnú architektúru nového 
operačného systému. Po spustení operačného 
systému zistíme, že k zmenám došlo už v základnej 
pracovnej obrazovke. Téma „Siate" ladená do 
motívu zrelého obilia v porovnaní so zeleňou témy 
„Windows XP" navodzuje dojem vyzretosti 
produktu. Dúfajme, že taká bude aj finálna verzia 
nového operačného systému. Najväčšia zmena 
dizajnu pracovnej plochy viditeľná na prvý pohľad 
na nás čaká v pravej časti obrazovky. Tento prvok 
sa nazýva Sidebar a v základnej konfigurácii sú jeho 
dominantným prvkom analógové hodiny. 



Obr 5: Úvodná obrazovka s rozvinutým hlavným menu 

Sidebar 

Keďže všetko nové zákonite vzbudzuje 
zvedavosť, ako prví predstavíme 
práve tento vizuálny prvok. Majiteľov 
displejov s rozlíšením 1024 x 768, 
ktoré dominujú hlavne v súčasných 
notebookoch a lacnejších LCD 
displejoch hneď na úvod upokojíme, 
že toto podľa ich názoru určite 
„trestuhodné" plytvanie zobrazovacou 
plochou je možné zmenšiť, prípadne 
vypnúť. Je možné nastaviť tri veľkosti 
prvku Sidebar: Small, Médium a Large. 
Sidebar však skutočne nie je len 
o analógových hodinách, veď kto 
by naozaj nutne potreboval tento 
komponent, môže si ho za pár 
desiatok korún v hodinárstve kúpiť 
a postaviť vedľa notebooku a nie 
investovať do zatiaľ drahého LCD 
displeja. No na modernom 
notebooku, napríklad HP NxľOOO 
s displejom orientovaným na šírku, už 
bude Sidebar pôsobiť ako prirodzený 
prvok harmonicky zakomponovaný 
do zobrazovacej plochy pracovnej 
obrazovky. Sidebar nám môže 
operatívne zobraziť potrebné 
informácie a umožniť nám tak ľahšie 
sa zorientovať v práve vykonávanom 
slede operácií. Tento prvok je vlastne 
akýmsi nástupcom lišty operatívneho 
spúšťania aplikácií z kancelárskeho 
balíka MS Office. Okrem prvkov, nad 
ktorých užitočnosťou by sme mohli 
polemizovať, teda analógovými 
hodinami a voliteľného panelu 
Slideshow, na ktorom si môžeme 
nechať cyklicky rotovať obrázky 
z niektorej zložky počítača, Sidebar 
môže po vhodnej konfigurácii 


obsahovať aj veľmi praktické 
záležitosti, ako napríklad panel 
s ikonami aplikácií, ktoré najčastejšie 
používame, dialóg pre vyhľadávanie, 
odkazy na kontakty osôb, s ktorými 
najčastejšie komunikujeme 
a podobne. Môžeme si dať vypísať aj 
nejaké aktuálne údaje z webu 
(získané napríklad od webových 
služieb, o ktorých ešte bude reč pri 
opise komunikačného rozhrania 
„Indigo"), napríklad počasie, ceny 
akcií, kurzový lístok alebo aktuálne 
hodnoty ekonomických indexov, ale 
možnostiam využitia Sidebaru sa 
medze nekladú. Je možné napríklad 
zobraziť meno a obrázok práve 
prihláseného používateľa. Zdanlivo 
hlúposť (a pre mužov nielen zdanlivo), 
ale ak na Sidebar zobrazíme „živý" 
obrázok z kamery nad monitorom, 
môže to manažérkam a asistentkám 
pomôcť (hlavne psychologicky), aby 
si kedykoľvek mohli skontrolovať svoj 
vzhľad. 

Na akých počítačoch Longhorn 
pobeží? 

Aby sa zbytok našej recenzie 
neniesol v znamení nárekov nad 
nedostatočnými hardvérovými 
možnosťami dnešných počítačov, ako 
to bolo napríklad pri polemike nad 
Sidebarom na malých displejoch, 
opíšeme, ako bude podľa predstáv 
Bil la Gatesa vyzerať typický počítač 
v roku 2006, kedy bude nasadzovanie 
Longhornu reálne, teda konfiguráciu 
populárne označovanú ako PC 2006: 

O b r. 6: Prvok Sidebar 



Plug-Ins: Let Users Add 
Functionality to Your 
.NET Applications 

Blogging: Destgn Your 
Own Weblog Applica- 
tion from Scratch 


Search f or.. 


R stevek iaway) 

• Adam 

• Jenny 

• Dávia 

• Jeff Smith 


> Procesor: taktovacia frekvencia 
4 až 6 GHz, dve jadrá 

> Pamäť: kapacita 2 gigabajty a viac 

> Pevný disk: 1 terrabajt a viac 

> Grafické rozhranie: predpokladá 
sa trojnásobok výkonu dnešných 
najlepších grafických kariet 

> Sieť: prenosová rýchlosť 1 Gigabit 
za sekundu, pri bezdrôtových 
sieťach 54 megabitov za sekundu 

> Displej: veľkosť uhlopriečky LCD 
displejov sa predpokladá minimálne 
20 palcov 

Vidíme, že náš príklad s veľkosťou je 
ojedinelou výnimkou, keď požiadavky 
softvéru plne využijú, alebo dokonca 
prevýšia možnosti hardvéru. 

A, samozrejme, dlho tou výnimkou 
nebude. O tri-štyri roky jeden 
26-palcový monitor alebo tri 
21 -palcové LCD monitory sa budú 
dať kúpiť za 500 až 600 USD. 

Spravidla sú kapacity informačnej 
infraštruktúry limitované nie 
výpočtovými možnosťami 
procesorov, ktorých výkon poslušne 
rastie podľa Moorovho zákona, nie 
možnosťami úložnej kapacity diskov, 
ani prenosovou kapacitou siete 
(tieto veličiny exponenciálne rastú 
ešte rýchlejšie ako výkon procesorov), 
limitujúcim faktorom sú práve 
možnosti softvéru. Takže uvidíme, 
ako tieto trendy ovplyvní nová vlna 
softvéru od Microsoftu. 

Toľko na úvod letmého zoznámenia 
s novým operačným systémom. 
Pochopiteľne, mohli by sme takto bez 
nejakej koncepcie viac alebo menej 

systematicky testovať jeho ďalšie črty a funkcie, no 
prečo improvizovať, keď máme k dispozícii 
prehľadné schémy princípov jednotlivých 
architektonických vrstiev? Aby sme pochopili 
význam členenia vrstiev architektúry operačného 
systému Longhorn, zamyslime sa nad hlavnými 
úlohami operačného systému. Najviditeľnejšia je 
prezentačná vrstva, teda grafické používateľské 
rozhranie, ktoré slúži na interakciu počítača 
s používateľom. Zatiaľ nám počítač môže 
sprostredkovať informácie len pre dva naše 
základné zmysly, a tými sú zrak a sluch. 
Zjednodušene povedané, pôsobenie výhradne 
na zrak by sme mohli nazvať grafikou a pôsobenie 
na obidva tieto zmysly sa skrýva za súhrnný pojem 
multimédiá. Ostatné zmysly sú zatiaľ v pozadí, aj 
keď v anglicky hovoriacich krajinách začína 
vystupovať do popredia aj analýza a syntéza reči. 
Niekedy získame z počítača aj čuchový dojem, no 
tento dojem obvykle v sprievode dymu nám 
signalizuje, že sa náš hardvér s nami v sprievode 
dramatických efektov lúči... Okrem prezentačného 
rozhrania potrebuje operačný systém spravovať 
dokumenty a súbory umiestnené na pevných 
diskoch, prípadne iných médiách a čoraz viac je 
vyzdvihovaná komunikácia s okolím, či už ide 
o komunikáciu s nepríliš vzdialenými zariadeniami 
prostredníctvom rozhrania Bluetooth alebo 
Wireless l_AN s protokolom 802.11, prípadne 
komunikácia v rámci uzavretej siete, napríklad 
firemného intranetu a, samozrejme, je tu aj „sieť 
sietí", teda internet. 

Architektúra 

Architektúra operačného systému Windows 
Longhorn pozostáva z troch vrstiev, pričom 
v úvodzovkách sú uvedené kódové názvy 
jednotlivých technológií: 

> prezentačné rozhranie „Avalon" 

> súborový systém „WinFS" 

> komunikačné rozhranie „Indigo" 

Celé to, samozrejme, riadi spravuje a koordinuje 
jadro operačného systému. 








Obr. 7: Schéma architektúry OS Windows Longhorn 


Prezentačné rozhranie „Avalon" 

Hlavnou úlohou prezentačnej vrstvy operačného 
systému je vizualizácia informácií. V tejto oblasti sa 
dosiahol veľký pokrok. Najlepšie si to uvedomíme, 
ak sa vrátime kúsok do histórie. Prvé pokusy 
o vizualizáciu údajov vznikali viac menej z dlhej 
chvíle. Programátori veľmi rýchlo objavili, že na 
počítačoch sa dá okrem iného aj hrať. A k prvým 
hrám postupne začali tvoriť grafiku, spočiatku len 
vhodnou kombináciou alfanumerických symbolov, 
neskôr sa už tvorila pixelová grafika. Typickým 
príkladom textového operačného systému bol 
MS-DOS. Aj z programátorského hľadiska sa 
rozpoznávali dva módy výstupu na obrazovku. 
Textový a grafický pixelový. A o tom, že Microsoft 
nebol vždy v používateľských rozhraniach jednotkou, 
svedčí smiešny pokus o grafické používateľské 
rozhranie s názvom tuším Dos Shell. No každý raz 
začínal. Ak by sme mali veriť už spomínanému 
filmu Piráti zo Silikónového údolia, idea grafického 
používateľského rozhrania bola obľúbeným 
predmetom krádeží know-how. Prvá použiteľná 
verzia predchodcu dnešných Windows vznikla 
v laboratóriách firmy Xerox. No vedenie firmy 


veľkosť tejto myšlienky nerozpoznalo, a tak na 
príkaz vlastných bossov museli výskumníci Xeroxu 
túto technológiu odovzdať firme Apple, kde ju 
Steve Jobs použil na tvorbu grafického operačného 
systému pre počítače Lisa a Macintosh. Situácia sa 
skomplikovala, keď Steve Jobs prizval k spolupráci 
na novom systéme aj ľudí z Microsoftu. Spolupráca, 
samozrejme, prebiehala len do tej chvíle, kým Steve 
neuvidel počítač s operačným systémom od 
Microsoftu, ktorý akoby jeho vlastnoručne od 
Xeroxu ukradnutému systému z oka vypadol. Nuž 
zapeklité boli hlavne začiatky cesty od Xeroxu po 
Avalon. 

Grafické používateľské rozhranie je súhrn rôznych 
grafických a multimediálnych prvkov, ktoré sú 
základným kameňom pre generovanie obrazoviek, 
pomocou ktorých komunikuje jadro operačného 
systému s používateľom. Rozmenené na drobné 
vo Windows to znamená pracovnú plochu, hlavné 
menu, prieskumník a správca súborov a podobne. 

A aj história s dvoma grafickými módmi pretrváva 
dodnes. Vo všetkých verziách Windows môžeme 
používať buď jednoduchú dvojrozmernú grafiku, 
ktorá je tvorená pixelmi, alebo mód s použitím 
grafického akcelerátora, keď sa na úrovni grafickej 
karty počítajú trojrozmerné scény tvorené miliónmi 
vyrenderovaných trojuholníkov. Tento mód sa 
využíva hlavne pre hry a aplikácie používajúce 
trojrozmerné modelovanie. Priznajme si na rovinu, 
že doterajšie verzie Windows samotné nijak zvlášť 
grafickú kartu v tomto akcelerovanom móde 
nezaťažovali, a tak sa dokonca rozšírila fáma, že 
pre kancelárske práce výkonné grafické systémy 
ani nepotrebujeme. No z dôvodu spomínaných 
hier a multimediálnych aplikácií tieto grafické karty 
aj tak väčšinou nainštalované máme. Výkonné 
grafické adaptéry s podporou 3D sú dnes bežné už 
aj pri notebookoch, pri desktopoch je grafický 
adaptér čoraz častejšie integrovaný priamo na 
základnej doske počítača. A podľa Billových vízií sa 
výkon grafických systémov minimálne strojnásobí. 
Nová verzia Longhorn sa bude snažiť ponúkané 
grafické možnosti, teda výkonný grafický subsystém 
a LCD monitor s veľkou uhlopriečkou, čo najviac 
využiť. Zaniknú doteraz používané grafické módy 
2D a 3D, Longhorn bude používať len jeden 
akcelerovaný mód grafiky, čo odstráni nutnosť 
prepínania medzi grafickými módmi. 

Pri používateľskom rozhraní, ktoré bolo a stále je 
človeku nie príliš prispôsobené (klávesnica, 
dvojrozmerná zobrazovacia plocha), nastala prvá 
veľká revolúcia zavedením myši. Pre človeka (azda 
najviac je to viditeľné u malých detí) je totiž 
prirodzená snaha na objekt záujmu priamo ukázať 
a nie naň prácne premiestňovať kurzor, alebo 
dokonca písať jeho súradnice. Taktiež, keď nás 
niečo ohromí alebo napadne, máme snahu to 
zvolať, povedať a nie prácne vyťukávať na 
klávesnici. Možnosti prezentačnej vrstvy Avalon sú 
v oblasti rozpoznávania a syntézy reči oveľa ďalej, 
než to bolo pri starších verziách operačného 
systému. No, bohužiaľ, v tomto ohľade sa prejaví 
dôležitosť Slovenska v celosvetovom meradle, a tak 
na rozpoznávanie a syntézu slovenčiny si budeme 
musieť ešte pár rokov počkať. 



Ak sa pozrieme na schému architektúry 
prezentačného rozhrania Avalon (obr. 8), vidíme, 
že toto rozhranie je založené na technológii 
Direct 3D, teda na priamom prístupe na vrstvu 
grafického akcelerátora, čím sa zaistí vysoký výkon, 
a tým aj plynulosť zobrazovania. V alfa verzii na 
virtuálnom počítači toho z 3D grafiky veľa 
neotestujeme, tak sa poďme venovať tomu, podľa 
čoho má operačný systém pomenovanie, oknám 
pre zobrazovanie dokumentov. Už v programovacích 
modeloch pre Win32 sa dôsledne oddeľoval 
dokument od jeho zobrazenia. Výhodou bolo, že 
ten istý dokument sa dal zobraziť rôznymi 
spôsobmi. Takúto aplikačnú architektúru nazývanú 
„document - view architecture" Microsoft 
implementoval do objektovej knižnice MFC 
(Microsoft Foundation Class), ktorá bola základom 
pre vývoj starších aplikácií. Postupom času sa paleta 
dokumentov rozšírila hlavne o multimédiá, a teda aj 
požiadavky na zobrazenie týchto dokumentov sú 
oveľa väčšie. Na ilustračnej schéme vidíme jednotlivé 
typy okien, ktoré sú implementované do rozhrania 
Avalon. 



Obr. 9: Typy okien prezentačného rozhrania 


Napriek rôznorodosti môžeme vypozorovať určitú 
unifikáciu prehliadania dokumentov a ich obsahu 
nezávisle od toho či sú umiestnené na lokálnom 
počítači alebo sieti. To znamená, že dizajn 
prehliadača internetového obsahu a prehliadača 
dokumentov je rovnaký. Skladá sa zo záhlavia, 
prewiev panelu a navigačného panelu. Ovládacie 
prvky nie sú sústredené do tlačidlovej lišty, ale sú 
rovnomerne sústredené do prvých dvoch častí okna 
prehliadača. 



Obr. 1 0: Okno prehliadača dokumentov a ich obsahu 



Obr. 1 1 : Ovládacie prvky záhlavia okna 

Unifikácia sa prejaví aj v spôsobe výberu typu 
dokumentov, presnejšie v použití poľa pre 
zadávanie URL adresy. Toto pole má oveľa 
univerzálnejšie použitie. Pomocou neho môžeme 

◄ Obr. 8: Schéma architektúry prezentačného rozhrania Avalon 

Obr. 12: Prechod na inú lokalitu 



Obr. 13: Náhľad obsahu dokumentu (videa) 

prejsť na inú zložku alebo môžeme začať operatívne 
prehliadať iný typ dokumentov. Po výbere zložky 
dokumentov, pričom tento výber môže byť 
tematický alebo aj náhodný podľa ich uloženia, sa 
najskôr zobrazia symboly jednotlivých typov 
dokumentov, ktoré sa postupne zmenia na náhľad 
ich obsahu. Ak podržíme kurzor myši nad symbolom 
dokumentu, zobrazí sa zväčšenina náhľadu, a to 
dokonca aj v prípade videa. V niektorých prípadoch 
používateľa poteší aj ovládací prvok pre 
operatívne zväčšovanie a zmenšovanie ikon v okne 
dokumentov. 



Obr. 14: Ovládací prvok pre zväčšovanie a zmenšovanie ikon 
v okne dokumentov 


Snahou Microsoftu je integrovať do operačného 
systému čo najviac funkcií a služieb. Táto snaha je 
na jednej strane sympatická používateľom, no na 
druhej strane je tŕňom v oku konkurenčným 
firmám a na ich popud aj protimonopolným 
orgánom. Veď ak má používateľ v počítači 
prehliadač webových stránok, grafický editor 
s podporou skenera, softvér pre napaľovanie CD 
(v novom operačnom systéme bude určite aj 
podpora napaľovania multimediálneho obsahu na 
DVD), prehliadač fotografií a podobne a tieto veci 
sú implementované v primeranej kvalite, nebude 
predsa taký používateľ kupovať iné produkty pre 
daný účel. To, že produkt tretej firmy je o niečo 
kvalitnejší a má zopár funkcií navyše, nie je až taký 
presvedčivý argument. Ba dokonca si väčšina 
používateľov nenainštaluje ani softvér, ktorý dostane 
pribalený k skeneru alebo digitálnym fotoaparátom. 
Môžem to potvrdiť. Už by som zaručene nenašiel 
CD od svojho skenera a CD od digitálneho 
fotoaparátu leží v škatuli dokonca nerozbalené. 

A keď sme už pri digitálnych fotografiách, 
v operačnom systéme implementovaný prehliadač 
nás skutočne prekvapil. Nielen svojím dizajnom, 
ale rôznymi, aj zabudovanými funkciami. Napríklad 
stlačením jedinej ikony sa automaticky bez zásahu 
obsluhy odstráni z fotografie efekt „červených očí". 


Táto funkcia je prepracovaná do najpodrobnejších 
detailov a je dokonca aj veľmi efektná. Po jej 
aktivovaní sa začne po obrazovke pohybovať 
skenovací lúč, čo má, samozrejme, psychologický 
efekt zaujať používateľa na tých pár sekúnd, kým 
heuristické algoritmy pre rozpoznávanie obrazu 
identifikujú na snímke červené oči. Algoritmus sme 
otestovali na siedmich rôznych snímkach a výsledok 
bol vždy stopercentný. Nakoľko ide predsa len 
trochu o heuristiku, zmena sa uloží až po súhlase 
používateľa, pričom ten si môže prezrieť stav 
obrázka „predtým" a „potom" (obr. 15). 

Doteraz prezentované funkcie používateľského 
rozhrania boli zamerané na to, aby vyšli v ústrety 
používateľovi samotnému. No momentálny svet 
biznisu nie je o sólistoch, ale o spolupráci. A tak je 
v novom operačnom systéme možné prepojiť 
prezentačné rozhrania rôznych počítačov a ukázať 
výsledok svojej práce šéfovi, prípadne ukázať 
vzdialenému kolegovi nejaký postup, či na 
niekoľkých počítačoch uskutočniť brainstorming 
a spoločne pracovať na schéme nejakého projektu. 
Nové možnosti v tomto smere poskytujú počítače 
platformy Tablet PC, na ktoré je možné kresliť 
a písať voľne rukou podobne, ako sa to deje na 
poradách tímov fixkami na tabuli. 

Súborový systém „WinFS" 

V recenzii sa prepracovávame čoraz hlbšie do 
technologického pozadia nového operačného 
systému. Vrstvou, ktorú ešte mnoho používateľov 
počítača vníma, je súborový systém. Aj keď čoraz 
viac vystupuje do popredia orientácia na 
dokumenty. Súborový systém je v moderných 
operačných systémoch implementovaný tak, že ho 
používateľ nemusí vôbec vnímať a môže sa 
zamerať na dokumenty. Súborový systém prešiel 
vo Windows určitým vývojom. Začalo to systémom 
FAT, no tento nepodporoval veľké disky. A tak bol 
vyvinutý nový súborový systém FAT 32, pričom 
staršiemu systému prischlo označenie FAT16. Tento 
systém sa používal len pre domáce a niektoré 
klientské počítače. Serverový operačný systém 
Windows NT priniesol súborový systém s označením 
NTFS, ktorý bol oveľa bezpečnejší. V operačnom 
systéme Windows XP si môžeme podľa 
predpokladanej oblasti použitia počítača vybrať 
medzi systémami FAT32 a NTFS. Nový operačný 
systém Windows Longhorn prináša so sebou aj 
nový súborový systém WinFS. Je založený na 
technológii jadra nového databázového servera 
s kódovým označením Yukon, ktorý bude 
nástupcom SQL Servera 2000. Databázový server 
totiž poskytuje nielen bezpečné úložisko pre 
akékoľvek typy údajov a dokumentov, ale hlavne 
rýchle a efektívne vyhľadávanie. Zaplniť disky 
počítača množstvom dokumentov nie je žiadny 
problém, problém nastane vtedy, ak chceme 
vyhľadať dokument, ktorý práve potrebujeme. 

Pri súborovom systéme WinFS môžeme všetky 
súbory ukladať do jedného adresára. Je možné 
vytvárať a používať aj virtuálne adresáre. 
Výhodou WinFS je, že nemusíme vedieť, čo je to 
disk, adresár či hierarchická štruktúra adresárov. 
Naopak, snažíme sa podľa svojich potrieb 
a práce vytvárať hierarchicky usporiadané 
štruktúry dokumentov, čiže o ich kategorizáciu. 

Organizáciu dokumentov môžeme rozdeliť na: 

> statickú 

> dynamickú 

Pri statickej organizácii (obr. 16) určujeme zviazanie 
dokumentov, ktoré tvoria napríklad jeden projekt 
tak, že ich umiestnime do spoločného adresára, 
prípadne tento adresár ešte hierarchicky rozčleníme 
na podadresáre. Výhodnejšia je však dynamická 
organizácia dokumentov (obr. 17), keď môžu byť 
dokumenty umiestnené kdekoľvek, dôležité je, že sú 
zviazané podľa nejakej definície, napríklad pomocou 
dotazu. 



Obr. 1 6: Statická množina dokumentov 



Obr. 1 7: Dynamická množina dokumentov 



Obr. 1 8: Súborový systém, položka Computer 

Ak si sprístupníme súborový systém aktivovaním 
zložky Computer (obr. 18), zistíme, že navonok sa 
toho veľa nezmenilo. Dokumenty sú prezentované 
v zložkách tak, ako sme zvyknutí. Najvýraznejší 
rozdiel postrehneme, ak sa pozrieme na zoznam 
dátových médií. Zostala len ikona diskety a DVD 
disku. Nemáme žiadny disk C, len zložky 
dokumentov. Určitá možnosť súborového myslenia 
po starom však predsa len zostala, v zložke 
Computer je aj ikona lokálneho disku. 

Možnosti vyhľadávania sa postupne rozširujú, a to aj 
smerom k multimediálnym dokumentom. Uloženie 
dokumentov v databázach vytvára pre to potrebné 
predpoklady. Môžeme vyhľadávať dokumenty podľa 
nejakého integrujúceho prvku, napríklad podľa 
mena interpreta. Vyskúšali sme to na zložke 
obsahujúcej stovky MP3 súborov, pričom sme 
vyhľadávali gitaristu Al Di Meolu. Takmer okamžite 
sme mali k dispozícii vybrané dokumenty, v ktorých 
bol tento umelec uvedený ako autor alebo interpret. 
Boli sme trochu škodoradostní a pomocou MP3 
editora sme meno interpreta rôzne modifikovali. 

No naša snaha oklamať vyhľadávaciu rutinu bola 
márna. 

Vyhľadávací algoritmus v prípade skladieb v MP3 
formáte musel siahať do záhlavia dokumentov, kde 
sú okrem iného informácie o autorovi a interpretovi. 
V porovnaní s alfa verziou sa bude vyhľadávací 
algoritmus určite zdokonaľovať a možno bude 
nazerať aj dovnútra multimediálnych súborov. 

Možno sa dokonca dočkáme aj vyhľadávania typu 
„like this", keď poskytneme ako podklad pre 
vyhľadávanie výrez fotografie, na ktorej je napríklad 
pes a výsledkom vyhľadávania by boli fotografie 
a možno aj videoklipy, kde sa tento pes vyskytuje. 
Zatiaľ dokážeme vyhľadať a zobraziť napríklad všetky 
dokumenty vytvorené zadaným používateľom, 
prípadne dokumenty, ktoré sa ho nejakým 
spôsobom týkajú, kontakty, fotografie, samozrejme, 
všetko podľa vopred nastaveného filtra. 

Zo schémy architektúry (obr. 19) vyplýva, že 
základnými piliermi aplikačného rozhrania nového 
súborového systému WinFS sú objekty, dopytovací 
databázový jazyk T-SQL (Transact SQL) a XML 
formát. 

Komunikačné rozhranie „Indigo" 

Nosnou myšlienkou komunikačného rozhrania je 
spolupráca. Pre úspešnú spoluprácu je dôležitá 
komunikácia. Do popredia vystupujú moderné 
formy zdieľania informácií založené napríklad na 
webových službách. Už sme uviedli príklad 



z pobočky v Seattli priradiť aktuálne fotografie. 
Umožní teda zdieľanie svojich kontaktov 
pracovníkovi na filiálke, ktorý pomocou digitálneho 
fotoaparátu zhotoví snímky a priradí ich ku 
kontaktom na svojom počítači. Tým je vlastne úloha 
splnená, nakoľko synchronizačná vrstva zariadi 
zbytok, teda synchronizáciu kontaktov v Johnovom 
adresári (obr. 20). O aktuálnom stave synchronizácie 
sa môžeme presvedčiť pomocou nástroja 
SyncManager (obr. 21). Nie vždy sa deje všetko tak, 
ako očakávame, disk sa môže zaplniť, prenosné 
médium alebo vreckový počítač sa môže odpojiť, 
napríklad sa vzdiali z dosahu komunikačného 
rozhrania Bluetooth alebo WiFi. Ale s tým sa 
predsa počítať musí, po obnovení spojenia 
synchronizácia pokračuje. Podobných modelových 
situácií pre synchronizáciu môžeme nájsť v bežnej 
praxi desiatky. 


Obr. 19: Schéma architektúry súborového systému WinFS 



Obr 20: Synchronizácia dokumentov 

Obr. 2 1 : Monitorovanie priebehu synchronizácie dokumentov 

komunikácie so zdieľaním prezentačnej vrstvy, keď 
sa obsah displeja jedného počítača prenášal na iný 
počítač. Požiadavky na synchronizačnú vrstvu sú 
však oveľa komplexnejšie. Opíšme si napríklad 
situáciu znázornenú na schéme. John, manažér 
z Chicaga, potrebuje k svojim kontaktom na ľudí 


Pri komunikačnom rozhraní je dôležitá hlavne 
bezpečnosť, a tak nás potešilo, že pribudli nové 
druhy autentifikačných metód. Komunikačné 
rozhranie Indigo a jeho nadviazanie na webové 
služby je námetom na samostatný odborný článok, 
preto schému architektúry v tejto recenzii 
uvádzame len pre úplnosť (obr. 22). Zodpovedným 
manažérom za túto časť nového operačného 
systému je známy komunikačný guru Don Box, 
takže odborníci si prídu na svoje. 

Longhorn, Backcomb... 

Po ujasnení si záležitostí okolo operačného systému 
Windows Longhorn by sme azda mohli dokončiť 
zoznam zo začiatku článku. Zoznam verzií 
operačných systémov Microsoftu by mohol 
pokračovať napríklad takto: 

OS pre domácnosti: ...Windows XP Home Edition, 
Longhorn... 

Klientské OS: ... Windows XP Professional, 
Longhorn... 

Serverové OS: ... Windows Server 2003, Blackcomb 
(?)-. 

Čo sa týka prvých dvoch skupín operačných 
systémov, tam je po predstavení Longhornu situácia 
pomerne jasná. Otázne však bude, či doterajšia 
serverová vlajková loď Microsoftu, Windows Server 
2003, vydrží až do uvedenia Blakcombu, čo bude 
najskôr koncom roku 2007. Pochybnosti vyvoláva 
hlavne implementácia nového súborového systému 
WinFS a novej komunikačnej vrstvy „Indigo" 
zameranej na webové služby. Niečo môže 
napovedať aj číselné označenie operačných 
systémov Windows, ktoré sa začína od Windows NT 

Obr. 22: Schéma architektúry komunikačného rozhrania Indigo 


4.0. Operačný systém Windows 2000 má číselné 
označenie NT 5.0 a Windows XP má označenie 
NT 5.1. Operačný systém Longhorn bude mat 
kódové označenie NT 5.2 a nástupca Windows 
Servera 2003 s kódovým označením Blackcomb 
bude mat označenie NT 6.0. 

WinFX: rozhranie pre vývoj aplikácií 

Vyvinút operačný systém je len jedna stránka veci. 
Aj keď trend integrovať do operačného systému čo 
najviac služieb (webový prehliadač, prehliadač 
a editor obrázkov, prehrávanie videozáznamov 
a filmov na DVD, napaľovanie CD...) má stúpajúcu 
tendenciu, samotný operačný systém má len 
málokto. A jedným z hlavných meradiel pre výber 
operačného systému je množstvo a dostupnosť 
aplikácií pre tento systém. Dalo by sa to aj obrátiť, 


operačný systém pre ktorý neexistuje dostatok 
aplikácií je prakticky mŕtvy. Preto Microsoft musí 
pre každý operačný systém poskytnúť rozhranie pre 
efektívny vývoj výkonných a spoľahlivých aplikácií. 
Vlastne ideálne je, keď nejaké aplikačné rozhranie 
je spoločné pre viac za sebou nasledujúcich verzií. 
Od verzie Windows 95 sme boli zvyknutí na 
rozhranie pre tvorbu aplikácií Win32. V novom 
operačnom systéme toto rozhranie bude nahradené 
novým rozhraním WinFX. Samozrejme, spätná 
kompatibilita zostane zachovaná. Ak si pozrieme 
schému architektúry, aj rozhranie WinFX akceptuje 
rozdelenie na jadro systému a tri hlavné 
technologické piliere: 

> prezentačná vrstva 

> databázová vrstva 

> komunikačná vrstva 

Aj keď táto schéma architektúry sa od Win32 líši, 
pôjde o technologickú zmenu, ktorú si vývojár ak 
nechce, nemusí ani všimnúť. Už niekoľko rokov 
totiž Microsoft používa technologickú platformu 
.NET Framework, ktorá bude v Longhorne priamo 
integrovaná. Aplikácie sa vyvíjajú v .NET jazykoch, 
pričom dva hlavné sú Visual Basic a Visual C#. 

No prekladače a linkery týchto jazykov 
neprodukujú natívny kód, ktorý pobeží priamo na 
procesore hostiteľského počítača, ale tzv. riadený 
(managed) kód. Hlavnou výhodou riadeného 
kóduje skutočnosť, že tento kód nebeží priamo na 
procesore, ale kompiluje sa priamo na hostiteľskom 
počítači až v okamihu spustenia. Takýto kód môže 
byť potom rovnaký pre rôzne typy procesorov. 
Takýto spôsob kompilácie nazývame aj JIT 
(just in time) kompilácia. 


Stručný prehľad pojmov 

V novej vlne softvérových inovácií Microsoftu sa 
objavil neobvykle veľký prídel kódových názvov 
a názvov nových technológií. Preto nezaškodí ich 
stručné zhrnutie: 


> Longhorn (kódový názov): budúca verzia operačného 
systému Windows. 

> Avalon (kódový názov): grafická prezentačná technológia 
implementovaná v operačnom systéme Windows 
Longhorn. Poskytuje unifikovanú architektúru pre 
prezentovanie používateľského rozhrania, dokumentov 

a multimédií. 

> ClickOnce: technológia pre urýchlenie a zjednodušenie 
distribúcie a spúšťania aplikácií. 

> Indigo (kódový názov): .NET komunikačná technológia 
navrhnutá pre budovanie a beh komunikačných systémov. 
Výrazne sú podporované webové služby. 

> SuperFetch: technológia umožňujúca rýchle spúšťanie 
aplikácií. 

> Whidbey (kódový názov): nová generácia vývojového 
prostredia Visual Štúdio .NET pre vývoj aplikácií, ktoré 
budú môcť využívať nové črty budúceho operačného 
systému. 

> WinFS (kódový názov): nová generácia súborového 
systému pre ukladanie a vyhľadávanie dokumentov. 

WinFS poskytuje aplikáciám unifikovaný model pre prácu 
s dokumentmi. 

> WinFX: programovací model aplikačného rozhrania, ktorý 
nahradí doteraz používané rozhranie Win32. 

> Yukon (kódový názov): nová generácia databázového 
servera, nástupca MS SQL Servera. 

Ľuboslav Lacko, Los Angeles 


Obr. 23: Schéma architektúry WinFX 



28 PC SPACE 12/2003 



test 


Multiformátové DVD napaľovačky 

Uvažujete o kúpe DVD napaľovačky? Lenže akú vybrať? DVD-RAM disky, ktoré používa 
menej výrobcov, ale možno ich prepisovať 100 000-krát? Alebo veľmi rozšírené DVD -R 
a DVD -RW? A ako sú na tom ďalšie formáty ako DVD +R a DVD +RW? 


Dnes už nie je rozhodovanie také 
ťažké. Máme totiž na trhu niekoľko 
DVD napaľovačiek, ktoré dokážu 
napaľovať na viac typov médií, 
takže všetky otázky okolo médií sú 
v podstate bezpredmetné. 

Čo by ste si mali všímať pri 
kúpe DVD napaľovačky? 

V prvom rade vás iste bude zaujímať 
cena, čo je pochopiteľné. Peňazí 
nikdy nie je nazvyš, a to, čo ušetríte, 
môžete investovať inde. Takže 
druhým najdôležitejším parametrom 
by mal byť formát záznamu (médií) 
a, samozrejme, aj maximálna 
rýchlosť záznamu. Aj keď sú dnes 
napríklad 8-rýchlostné médiá 
vzácnosťou, je to istá investícia, 
veríme, že už do blízkej budúcnosti. 
Navyše (ako sa dočítate ďalej) je 
možné niektoré značkové 4 x média 
využívať spoľahlivo aj pre 8 x záznam. 

Odporúčame vám orientovať sa na 
multiformátové napaľovačky 
minimálne s podporou záznamu Plus 
a Mínus formátu. Ak potrebujete 
mechaniku na pravidelné zálohovanie 
dát, zaujímavá bude aj podpora 
záznamu vo formáte RAM, ktorý by 
mal mať okrem možnosti prepisu 
stokrát viac ako DVD +/-RW aj 
stabilnejší záznam. Kompatibilita je 
však veľmi malá, rovnako ako 
podpora v špeciálnych softvéroch 
(authoringové/napaľovacie). Čítacia 
rýchlosť je zaujímavá iba pre softvér, 
pretože pri videu sa vždy číta disk iba 
ako 1-2 x (špecifikácia DVD-Video). 
Bežne nám preto postačuje aj 4x, 
čo však dnešné 12-1 6 x mechaniky 
niekoľkonásobne prekračujú. DVD 
napaľovačku budete iste využívať aj 
pre CD disky, takže zaujímavá je aj 
rýchlosť pri CD, rýchlosť záznamu 
(napaľovania), čítania a prepisu. Opäť 
však dnešné mechaniky prekračujú 
bežné potreby, pretože za optimum 
považujeme min 12x až 24 x, čo 


predstavuje menej ako 4 až 8 minút 
pre napálenie CD a dnešné rekordéry 
napaľujú minimálne 16 x. To isté platí 
aj pre čítanie, kde je dnes bežné 
32 x až 40 x, no a, samozrejme, aj 
prácu s prepisovateľnými CD, kde je 
situácia takmer zhodná ako s CD-R. 

Prístupová doba či rýchlosť 
„roztočenia" DVD (spin up) sú 
parametre zaujímavé pri veľmi 
špecifických aplikáciách a pre bežného 
smrteľníka nemajú príliš veľký význam. 
Skôr by vás mohla zaujímať hlučnosť, 
ktorú, žiaľ, nik neuvádza a ťažko sa aj 
meria. Vysoká rýchlosť otáčania DVD 
totiž môže spôsobiť vibrácie, a tým aj 
nepríjemný hluk, ktorý pôsobí veľmi 
rušivo napríklad pri sledovaní filmov. 
Disk by sa preto mal pri filme vo 
veľmi krátkom čase začať otáčať 
nižšou rýchlosťou, aby bola hladina 
hluku čo najmenšia (ako sme už písali, 
pre video postačuje 1 x rýchlosť). 

Na tento účel existujú špeciálne (aj 
freeware) utility, ktoré povolia pri 
čítaní DVD iba malé rýchlosti. 

Takže rýchlosť dnes nie je až taká 
rozhodujúca, pretože to, čo sa dá 
reálne kúpiť, postačuje väčšine ľudí. 

Sú však aj ďalšie dôležité parametre, 
ktoré výrobca neudáva a často sa aj 
ťažko merajú. Napríklad spoľahlivosť 
alebo výbava, pod ktorou rozumieme 
nielen pribalené káble, médiá 
a softvér. Do výbavy napaľovačky 
patria aj implementované 
technológie, ktoré pomáhajú 
zvyšovať „spoľahlivosť" a životnosť 
dát. 

Veľkú váhu by ste mali venovať aj 
softvéru. Programy bundlované 
k mechanike môžu postačovať aj pre 
náročnejšiu prácu a sú zarátané 
v cene mechaniky. Ak by ste sa 
rozhodli kúpiť softvér samostatne, 
často by ste museli zaplatiť aj viac ako 
za novú napaľovačku s bundlovaným 


programom. Okrem univerzálneho 
napaľovacieho programu (najčastejšie 
ním býva Nero Burning Rom vo 
verzii 5.5) býva pribalený aj nejaký 
authoringový softvér a, samozrejme, 
aj softvérový DVD prehrávač. Strihový 
program už býva vzácnejší. Často ho 
čiastočne supluje authoringový 
program, ktorým sa dá strihať 
(základne) aj video. 

Ak máte radi filmy a máte dobrú 
možnosť prísunu DVD zo zahraničia 
(mimo Európy, napríklad z USA 
a Kanady), bude vás zaujímať 
možnosť prehrávať aj DVD z iného 
regiónu, ako je R2. Väčšina mechaník 
na trhu má zablokovaný región 
a umožňuje jeho maximálnu zmenu 
5 x, čo teda nie je veľa, ale... Použiť 
by sa dal upravený firmware 
(pirátske verzie z internetu), no je tu 
isté riziko obmedzenia funkčnosti/ 
možností. Väčšinou sú k dispozícii 
iba staršie verzie, kde je ešte veľa 
nedostatkov a menšia podpora 
médií. Bude preto vhodnejšie hľadať 
región free (neblokovanú) 
mechaniku, ktorých je zopár aj na 
našom trhu. Uvedomte si však, že 
táto funkcia je nezaujímavou pre 
väčšinu ľudí, pretože skutočne iba 
málokto potrebuje využívať DVD 
z iných regiónov, ako je R2 (Európa). 

Napaľovačky sa využívajú aj ako 
čítacie mechaniky, takže máme ďalší 
problém, ako si dokážu poradiť 
s poškodeným médiom? Niekde 
totiž môže obyčajný škrabanec 
znehodnotiť médium tak, že nebude 
v každej mechanike použiteľné. Iste 
nemáte záujem hľadať vo svojom 
okolí mechaniku, ktorá by prečítala 
váš disk, takže si pri našich testoch 
všímame aj tento parameter 
a snažíme sa ho zaradiť do celkového 
hodnotenia. 


DVD-RAM 

Médiá existujú v troch prevedeniach: Type I 
(v puzdre). Type II (v puzdre, ale vyberateľný) a 
Type ll-B (médium bez puzdra). To puzdro vyzerá 
veľmi podobne ako klasická disketa (aj tu je 
samotný disk ukrytý vo vnútri plastového puzdra 
a pri vložení do mechaniky sa odsunie „pliešok", 
ktorý sprístupní disk čítacej mechanike). DVD 
v puzdre je chránené pred prachom a nečistotami. 
Pravdupovediac, nebyť aktivít spoločnosti 
Panasonic, ktorá momentálne najvýraznejšie 
propaguje RAM formát, pravdepodobne by tu 
už nebol. Jeho najväčšou výhodou je možnosť až 
100 000-násobného prepisu a „náhodný" prístup 
(z anglického Random Access Médium = RAM). 

Len veľmi málo mechaník si s DVD-RAM 
formátom poradí, a tak, aj ked bol v poradí úplne 
prvý, stále sa mu nedarí presadiť sa. Svoje 
uplatnenie nachádza veľmi ťažko aj pre veľmi malé 
záznamové rýchlosti (1 x, 2 x, iba nedávno sa 
objavili aj 3 x napaľovačky). Na druhej strane je 
možné využívať „obojstranné" disky, čím na jedno 
médium zaznamenáte 2 x 4,7 GB (9,4 GB dát)... 

DVD -RW a DVD +RW 

Skratka RW znamená Rewritable, čo je anglicky 
prepisovateľný. Pomlčka (-) alebo ak chcete, 
mínus, označuje, že ide o formát Mínus. Princíp 
záznamu je dosť podobný tomu, čo sa používa pri 
prepisovateľných CD médiách. A kompatibilita? 
Relatívne vysoká, okolo 70 %! Mínus je na trhu 
o chvíľu dlhšie a má u nás momentálne aj 
najlacnejšie médiá. Zato je však často pomalší 
(obvykle 1-2x) ako Plus, kde je minimálna 
rýchlosť 2,4x. V oboch prípadoch je dnešné 
maximum 4x... 

DVD +R a DVD -R 

Sú médiá určené pre jednorazový záznam 
(Recordable). Opäť má dnes trocha navrch formát 
Plus, kde sa stáva bežným záznam v 8-násobnej 
rýchlosti, čo predstavuje asi 8 minút na napálenie 
DVD v plnej kapacite 4,7 GB. Formát Mínus má 
momentálne maximum na 4 x, no podľa 
posledných vyjadrení spoločnosti Fuji bude budúci 
rok ohlásená prvá 16x DVD-R mechanika 
(samozrejme, aj s médiami), kde napálite DVD už 
za necelé 4 minúty. Z hľadiska kompatibility sú 
podľa nás na tom Mínus aj Plus formáty rovnako, 
aj ked každý z výrobcov tvrdí, že ten ich je o 5 % 
lepší. Ak nemáte nejakú vykopávku z múzea, alebo 
ak vám to výrobca umelo nezablokoval, prečítate 
oba druhy médií. Z hľadiska ceny je opäť formát 
Mínus o malý kúsok lacnejší... 


Porovnanie prepisovateľných formátov DVD 




Porovnanie jednorazových formátov DVD 

Prepisovateľné formáty DVD: 

DVD +RW 

DVD -RW* 

DVD -RW** 

DVD-RAM** 

Jednorazový záznam DVD: 

DVD +R* 

DVD -R* 

Kompatibilita s DVD-Video: 

áno 

áno 

nie 

nie 

Kompatibilita: 

viac ako 90 % 

viac ako 90 % 

Dĺžka záznamu: 

1-8 hodín 

1-6 hodín 

1-6 hodín 

1-6 hodín 

Dĺžka záznamu: 

1-8 hodín 

1-6 hodín 

Kapacita: 

4,7 GB 

4,7 GB 

4,7 GB 

4,7 GB/9,4 GB (obojstranný disk) 

Čas finalizácie: 

menej ako minúta 

1-15 min. 

Podpora Menu v bežných prehrávačoch: 

áno 

áno 

nie 

nie 

Editácia disku v rekordéri: 

áno (zákl. program.) 

nie 

Čas finalizácie: 

nepotrebuje 

1-10 min. 

1-60 min. 

nepotrebuje 

Rozdeľovanie a mazanie: 

nie 

nie 

Editácia priamo na disku: 

áno 

nie 

áno 

áno 

Zmeny obrázkových indexov: 

áno 

nie 

Čiastkové mazanie disku: 

áno 

nie 

nie 

áno 

Zmena opisov a názvu disku: 

áno 

áno 

Rozdeľovanie videa na disku: 

áno 

nie 

nie 

áno 

Pridávanie zázn. na otvorený disk: 

áno 

áno 

Mazanie disku: 

áno 

áno 

áno 

áno 

Formátovanie DVD: 

nie 

nie 


*formátovaný vo Video Móde, **formátovaný vo VR Móde *Video Móde 

> LG GSA-4040B 

Ide o SuperMultiDrive napaľovačku, 
čo znamená, že napaľuje 
a, samozrejme, aj črta všetkých 5 DVD 
formátov. Je to prvý rekordér, ktorý 
zvláda Plus, Mínus aj RAM. Veľa 
formátov je určite obrovská výhoda, 
lenže, ako je na tom s ostatnými 
parametrami? Ide o klasickú IDE 
mechaniku. Rýchlosť je pomerne 
slušná. Záznam 4 x pri DVD Plus 
a Mínus, 2,4 x prepis DVD +RW, 

2 x DVD -R a až 3 x pri DVD-RAM. 

Na CD sa dá napaľovať maximálne 
24 x a prepisovať 16x. Čítať dokáže 
DVD 12x (prepisovateľné 
a dvojvrstvové 8 x), no a pri CD je to 
32 x (24 x v prípade RW diskov). 

Ako vidíte, plne to stačí. Problémy by 
mohli nastať azda iba pri CD-RW 
diskoch, kde je minimálna rýchlosť 
zápisu 4 x, čo znamená, že ak máte 
staršie 2 x disky, nemôžete ich 
použiť. Dnes už takto pomalé disky 
nekúpite a pravdupovediac, 
napaľovať CD-RW pol hodiny by vás 
iste ani nebavilo. 

Mechanika má solídnu konštrukciu. 

Aj vdáka tomu bola pri testoch 
pomerne tichá. Dobre zvládla aj 
poškodené disky. Aby bolo 
napaľovanie čo najbezproblémovejšie, 
je mechanika vybavená 2 MB 
vyrovnávacou pamäťou 
a, samozrejme, aj technológiou 
BurnProof. Softvérovú výbavu tvorí 
B's Recorder Gold pre základné 
napaľovanie CD a DVD, B's Clip pre 
paketový záznam na RW médiá 
a veľmi jednoduchý domáci 
authoringový program Neo DVD. 

Tieto programy nemusia vyhovovať 
každému. Sú určené skôr pre ľudí, 
čo nechcú veľa nastavení 
a uprednostňujú jednoduchý 
výsledok na pár kliknutí myšou. Na 
prehrávanie filmových diskov 
dostanete program PowerDVD. 

Dizajn mechaniky je vcelku 
zaujímavý. Predný panel obsahuje 
jediné tlačidlo EJECT. Zmizol dokonca 
aj výstup na slúchadlá a regulácia 
hlasitosti. Pravdupovediac, túto 
funkciu už asi využíva málokto, 
a preto nevidíme v ich absencii 
žiadny problém. Súčasťou balenia sú 
okrem programov a manuálov aj 
káble a dokonca aj jedno čisté 
DVD-RAM médium (Maxell) verzie 
2.1 určené na 3 x prepis. Médium je 
jednostranné s kapacitou 4,7 GB a je 
bez škatuľky (teda Type ll-B). 
Mimochodom, „krabičkové" 

DVD-RAM disky (Type I) nie je možné 
používať, pretože mechanika na to 
nie je uspôsobená. 

Záver: Mechanika LG je skutočne 
veľmi vydarenou. Podpora všetkých 
formátov v jednej mechanike je 
vynikajúca. Pokiaľ je nám známe, 
konkurencia zatiaľ podobnú 
mechaniku neplánuje. Všetci zatiaľ 
vyrábajú iba dvojaké mechaniky 
(Plus/Mínus alebo Mínus/RAM), a tak 
je LG jediná, ktorá podporuje 
všetkých 5 DVD formátov, a preto 
(aj keď je trochu drahšia) sme sa 
rozhodli oceniť ju Zeleným TIP-om 
za technické prevedenie... 


> LiteON LDW-41 1 S 

Mechanika môže zaujať nielen 
podporou formátov Plus a Mínus, 
ale aj lákavou cenou. Rýchlosťou drží 
krok s konkurenciou. Pri DVD -R, +R 
a +RW je maximom 4-násobný 
záznam, pri prepisovateľných 
DVD-RW je to 2 x , pre záznam na 
CD-R 40 x a prepis CD-RW 24 x. DVD 
disky číta 12x (prepisovateľné 
a dvojvrstvové 8 x) a CD-ROM 40 x. 
Ako sami vidíte, sú to veľmi slušné 
hodnoty. Nevýhodou rýchlosti je hluk. 
Najmä pri čítaní CD je hladina na 
vyššej úrovni ako u konkurencie, ale 
na druhej strane pri prehrávaní DVD 
filmov je pomerne tichá. Našťastie to 
s ňou nie je až tak kritické, pretože ak 
je nečinná, pomerne rýchlo sa „utíši", 
takže hluk spôsobuje iba rýchle 
roztočenie CD. 

Dizajn je veľmi jednoduchý. Predný 
panel obsahuje jediné ovládacie 
tlačidlo EJECT a výstup na slúchadlá 
s regulátorom hlasitosti. Na šuplíku sú 
vytlačené logá formátov DVD +RW, 
DVD -RW a CD-RW a je tu aj malá 
nálepka s webovou stránkou výrobcu 
(www.liteonis.com). Pravdu povediac 
(ak opomenieme výrobný štítok), je to 
jediné viditeľné označenie výrobcu. 

A výbava? V škatuli nájdete niekoľko 
stručných manuálov, reklamný letáčik 
a upútavku na DivX prehrávače 
LiteOn, káble, skrutky a, samozrejme, 
softvér. Pribalený je prehrávač 
PowerDVD XP a domáci authoringový 
program Sonic MyDVD vo verzii 4.0. 
Základný napaľovací softvér tentoraz 
pribalený nebol, ale zato dostanete 
dve „noname" DVD média pre 4 x 
zápis: DVD + R a DVD +RW. 

Ako sme sa však mohli presvedčiť, 

+ RW médium podporovalo iba 2,4x 
zápis. Skúšali sme pri teste bez 
úspechu použiť program Nero vo 
verzii 5.5.10.45. Mechaniku nedokázal 
detekovať, a tak sme hľadali pomoc 
na internete. Posledná dostupná 
verzia 5.5.10.54 už s detekciou 
nemala najmenší problém a pracovala 
s mechanikou veľmi dobre. Pomerne 
dobre si poradí aj s poškodeným DVD. 
Pri poškodenom CD disku nastal síce 
menší problém s čítaním, ale napokon 
sa podarilo prečítať ho korektne. Pri 
testoch sme nenarazili na vážnejšie 
problémy s niektorou značkou DVD 
médií. Samozrejme, s výnimkou 
DVD-RAM diskov, ktoré nečíta 
a nepodporuje podobne ako väčšina 
jej konkurentov. Mechanika má 
integrované 2 MB vyrovnávacej 
pamäte podporené technológiou 
SMART-BURN pre zvýšenie kvality 
záznamu a ochranu „podtečenia 
buffera". 

Záver: K tejto mechanike nemáme 
vážnejšie výhrady. Azda len trochu 
vyššiu hlučnosť pri čítaní CD a trochu 
skromnejšiu softvérovú výbavu. Na 
druhej strane dostanete s ňou dve 
médiá, čo je pre začiatok dobrá 
výbava. CD disky napaľuje až 40 x 
a prepisuje ich 24 x, čo je viac ako 
slušné. Korektne čítala všetky disky 
a spolupracovala so všetkými 
testovacími vzorkami aj u DVD 
(okrem RAM). Neostáva nám preto 
iné, ako odporúčať ju... 

> MSI DR4-A 

Táto mechanika má okrem plnej podpory formátov 
Plus a Mínus implementovanú aj novú technológiu 
HD-BURN. Čo sa skrýva za týmto názvom? Nejde 
o napaľovanie z harddisku, ani o virtuálne médiá. 

Je to oveľa jednoduchšie, pretože HD = High 
Density, čiže vysoká hustota. Na klasické CD je 
možné zaznamenať až 1,4 GB dát, to znamená 
dvojnásobok jeho bežnej kapacity. Ide v podstate 
o to, čo sme vám pred nejakým časom predstavili 
pod názvom GIGA Rec pri mechanike Plextor 
Premium. 

Napaľovanie je veľmi jednoduché, pretože môžete 
využiť program Nero Burning Rom, kde vám 
pribudla vo výbere média ďalšia položka, CD, DVD 
a HD-BURN. Zapisovať „vysokou hustotou" však 
nemožno na každé médium. Napríklad disk 
Imation nám pri HD-BURN mechanika odmietla, 
zato na CD médium Plextor pálila bez 
najmenšieho zaváhania. Ak sa vám zdá takýto 
záznam „nestabilný", nemusíte sa báť. Urobili sme 
s médiom niekoľko zaťažkávacích testov a dáta sa 
dali čítať bez problémov. Bohužiaľ, kompatibilita 
HD médií je pomerne slabá. Pripravuje sa však 
podpora u viacerých výrobcov a dá sa predpokladať, 
že sa stane bežnou vecou aj v novších DVD-ROM 
mechanikách a napaľovačkách. V podstate to závisí 
iba od čipsetu implementovaného v mechanike. 

MSI napaľuje maximálnou rýchlosťou 4 x na Plus aj 
Mínus R disky a 24 x na CD-R médiá. Prepisovateľné 
disky dokáže napaľovať 2,4 x Plus/1-2 x Mínus 
(vychádza to zo špecifikácie formátov) a 10x 
CD-RW. Napaľovacie rýchlosti pre HD sú 6x, 12 x, 

1 6 x a 24 x , čo je viac ako slušné. Uvedomte si 
však, že sa nahráva viac dát, takže CD napálite za 
zhruba dvojnásobok času. Disky DVD číta 12x 
(8 x prepisovateľné) a 40x CD, takže opäť veľmi 
slušný výkon. Nečíta však žiadne DVD-RAM disky. 

Pre bezproblémové napaľovanie je k dispozícii 8 MB 
vyrovnávacia pamäť doplnená aj podporou 
BurnProof. S bežne dostupnými médiami 
spolupracovala veľmi dobre. Napaľovanie na 
jednorazové disky bolo bezproblémové, ale pri 
prepisovateľných médiách sme narazili na lacnejšie 
DVD Optodisc a značkové Philips, s ktorými si 
nedokázala mechanika poradiť. Dáta z nich síce 
prečítala a na čisté médium dokonca aj pálila, no 
nedokázala ich zmazať. Tento nedostatok však 
dokážu odstrániť obvykle novšie verzie firmware, 
ale v čase testovania ešte nebol vhodný firmware 
k dispozícii. Softvérovú výbavu tvorí Nero Burning 
Rom, PowerDVD XP, ShowBiz (strihový softvér) 
a MyDVD pre domáci authoring DVD. Dizajn je 
trochu „obyčajný", ale na prednom paneli nájdete 
okrem výstupu na slúchadlá s reguláciou aj tlačidlo 
PLAY, čo je dnes veľká rarita. 

Záver: Počas testovania sa prejavila ako mimoriadne 
tichá, skoro až „nehlučná". Je to iste vďaka 
pružnému závesu, ktorý absorbuje otrasy pri rotácii 
disku vo vyšších rýchlostiach (technológia ABS - 
Anti-Bumping System). Vďaka tomu ju môžeme 


Záver 

Ak už uvažujete o kúpe DVD napaľovačky, je 
nanajvýš vhodné uvažovať o multiformátovej 
mechanike. V dnešnom teste sme vám predstavili 
4 takéto mechaniky, pričom každá bola niečím 
výnimočná, cenou, technológiami alebo rýchlosťou. 

Prvú multiformátovú mechaniku priniesla na náš 
trh spoločnosť Sony a jej zatiaľ posledný model sme 
vám na našich stránkach predstavili iba nedávno. 
Nový model sa očakáva až niekedy v budúcom roku. 
Multiformátovú mechaniku ponúka aj spoločnosť 
Pioneer, lenže podporuje iba formáty Mínus a RAM, 
čo je trochu málo, a opäť sme vám ju už len 
nedávno podrobnejšie predstavili na našich 


smelo odporučiť aj do „obývačkových" počítačov. 
Technológia HD-BURN je zaujímavá, no zatiaľ je 
pomerne málo rozšírená. MSI je určite zaujímavým 
riešením a keď sa dorieši firmware (čo je pri 
mechanikách bežná vec, pridáva sa tak podpora 
nových médií), bude jedným z favoritov... 

> Plextor PX-708A 

Táto mechanika je výnimočná rýchlosťou zápisu. 
Plextor bol prvou napaľovačkou, ktorá dokáže 
DVD napaľovať 8-rýchlostne, ale iba na DVD +R 
médiá (4 x prepis na DVD +RW). Žiaľ, 8-rýchlostné 
médiá na našom trhu v čase testovania neboli 
k dispozícii, ale podarilo sa nám aspoň jedno 
získať zo zahraničia. Napálili sme ho za 
neuveriteľných 7.50 min., čo je viac ako dobrý 
výkon. Ako sme sa neskôr dozvedeli, s novou 
verziou firmware sa dajú využiť aj niektoré 
4-rýchlostné značkové médiá, ako napríklad nové 
DVD Plextor alebo Traxdata. Výrobca ich dobre 
otestoval a potom ich „povolil" v mechanike, takže, 
hoci nie sú tieto médiá certifikované, dá sa na ne 
plne spoľahnúť. 

Mechanika zapisuje na Plus a Mínus médiá, no 
formát DVD-RAM ani neprečíta. Na DVD-R napaľuje 
maximálne 4 x a prepisovateľné DVD-R 2x. 

Klasické CD disky dokáže čítať a zapisovať 40 x 
(prepis 24x), ale minimálna rýchlosť je obmedzená 
na 4 x. To znemožňuje použitie starších médií na 
„dopálenie" dát. Vyrovnávacia pamäť je v tomto 
prípade síce iba 2 MB, no Plextor je známy 
spoľahlivosťou pri napaľovaní a vďaka 
implementovaným technológiám (medzi ktorými je 
aj BurnProof) sa nemusíte obávať. Nechýbajú ani 
VariRec a PowerRec, ktoré sú už v každom Plextore. 
Prekvapilo nás aj horšie čítanie niektorých 
poškodených testovacích médií, ktoré opäť 
pripisujeme vysokým najnižším rýchlostiam 
používaným pri čítaní. Napokon sme museli niekoľko 
bodov ubrať, pretože trochu viac poškodené DVD aj 
CD mechanika nezvládla ako by mala. 

Plextor má elegantný jednoduchý dizajn. Predný 
panel ponúka iba jediné obslužné tlačidlo a výstup 
na slúchadlá s regulátorom. V balení nájdete 
okrem manuálov aj káble, skrutky a softvér. 

Pribalený je Program Nero Burning Rom vo verzii 
5.5 s InCD pre paketový zápis, Power DVD XP, balík 
PlexTools Professional a strihový softvér Pinnacle 
Štúdio vo verzii 8. 

Záver: Plextor je zatiaľ najrýchlejšou DVD 
napaľovačkou, no už sú ohlásené konkurenčné 
modely od spoločností BenQ (Philips), LG, MSI a, 
samozrejme, aj Sony (ich vyhlásenie prišlo ako prvé, 
ale reálny model sa objaví pravdepodobne až 
v januári). Testovaný model sa však vďaka rýchlosti 
prejavil ako trochu nespoľahlivý pri čítaní 
poškodených diskov, čo sa pri značke Plextor 
nestávalo. Azda sa to napraví novou verziou 
firmware, ktorá sa nedávno objavila na webe, ale 
my sme museli za výsledky pár bodov ubrať. 

Rýchlosť predsa nie je všetko... 


stránkach. Jediná supermultiformátová mechanika 
na trhu je zatiaľ iba mechanika LG, ktorú nájdete 
v našom teste. Určite je to veľká konkurenčná 
výhoda mať v jednej mechanike podporu pre všetky 
DVD formáty, lenže v praxi túto výhodu dokáže 
využiť iba málo používateľov. Zaujímavou je podpora 
HD-BURN v mechanike MSI. Tento spôsob záznamu 
má veľkú budúcnosť, pretože sa očakáva jeho 
masívnejšia podpora aj v bežných čítacích ROM 
mechanikách a napaľovačkách. Boj medzi formátmi 
sa ešte neskončil a ako to vyzerá, tak rýchlo sa ani 
neskončí, takže multiformátové napaľovačky sú stále 
veľmi dobrou voľbou... 

Juraj Redeky 

Vysokorýchlostné napaľovanie DVD 
má budúcnosť, aj keď zatiaľ prvá 
lastovička Plextor nie je až takým 
zázrakom, ako by sme od nej 
očakávali. Absenciu kvalitnejších 
rýchlych médií vyriešil Plextor novým 
firmware, ktorý dokáže na vybrané 
4 x médiá napaľovať aj vyššími 
rýchlosťami. Zvyšovanie rýchlosti 
bude v budúcom roku ešte 
výraznejšie. Spoločnosť Fuji totiž 
oznámila, že dokáže na svoje médiá 
DVD -R napaľovať až 16x DVD 
a o pár dní prišiel s podobným 
vyhlásením Philips, ktorý napáli 
DVD +R disk za necelých 6 minút! 

V tomto svetle dnešné 4 x 
napaľovačky vyzerajú trochu 
„pomalé", aleje to len zdanie. Stále 
je totiž problém lacno nakúpiť 
kvalitnejšie rýchlejšie médiá. Väčšinou 
totiž narazíte iba na 2-rýchlostné 
disky, alebo oveľa drahšie 4-rýchlostné 
médiá. Pri prepisovateľných diskoch 
sú stále dominantné 1 x a 2 x 
médiá, čo je iste veľká škoda, 
pretože napaľovať hodinu DVD sa 
chce asi málokomu... 



LG GSA-4040 B 

LiteON LDW-411S 

MSI DR4-A 

Plextor PX-708A 

Zápis: DVD +R 

4x 

4x 

4x 

8x 

DVD +RW 

2,4 x 

4x 

2,4 x 

4x 

DVD -R 

4x 

4x 

4x 

4x 

DVD -RW 

2x 

2 x 

2x 

2x 

DVD-RAM 

3 x 

nepodporuje 

nepodporuje 

nepodporuje 

CD-R 

24 x 

40 x 

24 x 

40 x 

CD-RW 

16x 

24 x 

lOx 

24x 

Čítanie: DVD-ROM 

12x 

12x 

12x 

12x 

CD-ROM 

32 x 

40 x 

40 x 

40 x 

podpora DVD-RAM 

áno 

nepodporuje 

nepodporuje 

nepodporuje 

Buffer 

2 MB 

2 MB 

8 MB 

2 MB 

Random Access Time CD/DVD 

125 ms/145 ms 
(165 ms DVD-RAM) 

120 ms/145 ms 

107 ms/143 ms 

1 00 ms/1 50 ms 

Zvláštnosť 

SuperMulti drive, pribalené 
médium DVD-RAM 

40 x CD-R, pribalené médium 
DVD +R a DVD +RW 

HD-Burn, ABS, 8 MB 

8 x DVD +R, 40 x CD-R 

Softvér 

B 's Recorder Gold, 

B 's CUP, neoDVD, RAM driver, 
Power DVD XP 

Power DVD XP, MyDVD 

Power DVD XP, Nero, 
MyDVD, ShowBiz 

Power DVD XP, Nero, 
Pinnacle Studio8, PlexTools 

Cena bez DPH 

6259 Sk 

4939 Sk 

5049 Sk 

9170 Sk (Kit) 

Dodávateľ 

ProCa Slovakia, s. r. o. 
www.proca.sk 

ASBIS SK, s. r. o. 

www.asbis.sk 

AGEM, s. r. o. 
www.agem.sk 

Servodata, s. r. o. 

www.servodata.sk 


Ako sme testovali? 


Pripravili sme pre vás malý test vybraných 
multiformátových rekordérov. Na testovacom 
počítači sme nainštalovali postupne všetky 
mechaniky aj s pribaleným softvérom a urobili sme 
zopár testov zameraných nielen na overenie 
parametrov udávaných výrobcom, ale aj na zistenie 
reálnych možností a kvality. Vďaka spoločnosti 
EuroMedia Žilina sme mali dostatok testovacích 
médií, a tak sme mohli okrem výkonnostných testov 
vyskúšať, ako dokážu mechaniky spolupracovať 
s niektorými typmi u nás bežne dostupných 
a predávaných DVD médií. Pre testovanie sme 
používali program CD/DVD Bench, ktorým sme 
zisťovali podrobné informácie o rýchlosti čítania 


a prístupovej dobe. Ďalej sme použili programy Info 
Tools (ktorý je súčasťou balíka Nero Burning Rom, 
testované s verziou Nero 5.5.10.54), DVD Info 2.01, 
Drive Región Info a program CloneCD v zatiaľ 
poslednej verzii 4.3.17. Tieto programy dokážu 
o mechanike zistiť všetky základné detaily. 
Samozrejme, že do celkového hodnotenia sme 
započítali aj hlučnosť pri čítaní, schopnosť čítať 
poškodené médiá a schopnosť pracovať s čo 
najväčším počtom značiek diskov. 

Výsledky testov a základné parametre sme zhrnuli 
do tabuľky, ktorú sme doplnili aj „štvorčekovým" 
hodnotením v recenziách. Jednotlivé body 


hodnotenia majú rôznu váhu, takže v hodnotení 
celkového dojmu sme napríklad hlučnosti prikladali 
menšiu váhu, ako práci s poškodeným médiom 
alebo podpore médií. Napríklad aj parameter 
rýchlosť až taký dôležitý nie je, pretože testované 
mechaniky ponúkajú (s výnimkou Plextoru) to isté, 
čo bežné jednoformátové DVD rekordéry. Takže 
„Celkové hodnotenie" nie je len jednoduchým 
priemerom jednotlivých hodnotení, ale vyjadruje 
súhrn vlastností produktu. 

Pozri.: vyšší počet bodov znamená lepšie 
hodnotenie 

Philips 32PF9975: 30" LCD televízor roku 2003 

Súčasne s predstavením prvých 
modelov Philips FlatTV v obchodoch 
získal tento výrobok ocenenie 
Európsky LCD televízor roku od 
Európskej asociácie pre obrazovú 
a zvukovú technológiu EISA (European 
Imaging and Sound Association). 

Čím je taký výnimočný? 

V prvom rade je to uhlopriečka, ktorá 
je na úrovni plazmových televízorov, 

30" čiže 76 cm. Samozrejme, ide 
o širokouhlú obrazovku zasadenú do 
veľmi elegantného moderného 
strieborného rámu. Malý rozmer 
a pomerne nízka hmotnosť umožňujú 
túto placku jednoduchým spôsobom 
zavesiť na stenu napríklad ako obraz. 

Ak však uprednostňujete klasickú 
montáž v balení, nájdete aj stabilný 
stojan. Zaujímavé je aj množstvo 
vstupov. Nájdete tu napríklad až 
4 SCART konektory a dokonca aj VGA 
vstup. Televízor tak môžete využívať 
aj ako veľký počítačový monitor 
s rozlíšením VGA až XGA. 

Televízor má veľmi kvalitný tuner. 

Philips prichádza s technológiou 
Pixel Plus, ktorou zvyšuje počet 
riadkov o 33 %. Fyzické rozlíšenie 
plochy je 1280 x 768 bodov (WXGA). 

Pri pripojení PC je však v nižších 
rozlíšeniach obraz mierne rozmazaný, 
preto je lepšie nastaviť a používať to 
najvyššie rozlíšenie XGA (1024 x 768 
bodov), kde bol obraz veľmi slušný. 

Prispela k tomu aj odozva iba 13 ms, 
čo je výborný parameter. Je tu len 


Philips DVDR 77: rekordér s picture editorom 

nahráte na jeden disk iba hodinu 
videa, no v tom najnižšom režime 
zaznamenáte na ten istý disk až 8 
hodín pri kvalite cca VideoCDA/HS, ale 
vysokú kompresiu už značne cítiť... 

Záver: Prístroj je v prevedení SLIM 
vysoký iba 6,5 cm. Opäť by sme 
mohli ešte hodnú chvíľu vymenúvať 
ďalšie a ďalšie funkcie. Nespomenuli 
sme napríklad časové nahrávanie 
(programovanie), kde môžete 
využívať napríklad aj informácie 
o programoch z teletextu a podobne. 
Editácia obrázkov v takomto prístroji 
je netradičná, ale príjemná... 

Juraj Redeky 

Zapožičal: Philips Slovakia, 
www.philips .sk 
Cena s DPH: 29 990 Sk 


Trhový sprievodca: 

Panasonic DMR-E100H (s HDD): 59 990 Sk 
Pioneer DVR-5100H (s HDD): 49 990 Sk 
Panasonic DMR-E60: 29 990 Sk 
Sony RDR-GX3: 29 990 Sk 
Thomson DTH8000E: 25 990 Sk 

(Všetky ceny uvádzané s DPH) 



DVD rekordér DVDR 77 je 
momentálne najvýkonnejší pri značke 
Philips. Keďže Philips je jedným 
z hlavných zástancov formátu DVD 
Plus, aj tento prístroj využíva pre 
záznam formát DVD +R a DVD +RW, 
no prečíta aj konkurenčný Mínus 
formát. S DVD-RAM formátom už 
však nepochodíte. 

Obraz je veľmi pekný a obsluha je 
jednoduchá. Prehráva aj MP3 disky so 
súbormi s dátovým tokom od 32 do 
256 kB/s. To všetko sú však už dnes 
pomerne bežné funkcie. Zaujímavejšia 
je tá druhá časť, rekordér. Prístroj je 
okrem štandardných AV konektorov 
vybavený dvoma SCART konektormi 
pre pripojenie AV zariadení, 
komponentnými (zložkovými) vstupmi 
Y/Pb/Pr a RGB. Rekordér je vybavený 
aj tzv. Média slotom (PCMCIA). 
Pomocou redukcií dokáže čítať 
obrázky z digitálnych fotoaparátov 
a následne ich ukladať na disk ako 
dáta alebo ako video (slide show). 

Na jedno DVD môžete uložiť až 
3600 fotografií. A nielen to! Photo 
Manager má implementovaný aj 
veľmi jednoduchý editovací softvér 
pre digitálne fotografie. Môžete ich 
otáčať o 90 stupňov, zrkadlovo 


preklopiť, priblížiť si ich do detailu 
(1 x až 6 x ZOOM), pridať farebný 
efekt (BW, Sépia, Negatíve...) 
a dokonca aj upraviť farebnosť 
obrázka R, G, či B (separátne). 
Plnohodnotný editor fotografií, aký 
nájdete v PC, to síce nenahradí, no 
ako pridaná funkcia je to iste 
zaujímavé. 

Predný panel ukrýva vstupné 
konektory pre rýchle pripojenie 
videokamery. Nechýba medzi nimi 
ani digitálny i.LINK (FireWire, DV, 
IEEE1394) konektor. Údajne sa cez 
neho dá pripojiť aj PC a využívať 
rekordér ako externú FW napaľovačku. 
My sme sa pokúšali spraviť prepojenie, 
ale počítač nám rekordér detekoval 
iba ako externé AV zariadenie, 
podobne ako napríklad digitálnu 
videokameru. K inému využitiu 


budete potrebovať nielen FW radič, 
ale aj špeciálny ovládač a softvér. 
Pokiaľ pre záznam na rekordéri 
využijete prepisovateľný DVD +RW 
disk, budete môcť video aj veľmi 
jednoduchým spôsobom rozstrihnúť 
a nežiaduce časti vymazať. Disk 
netreba uzatvárať a napriek tomu je 
kedykoľvek okamžite použiteľný aj 
v iných prehrávačoch. Menu je 
pritom identické s tým, čo je 
v rekordéri, takže máte stále pocit, 
akoby ste prehrávali disk priamo 
v rekordéri. Časom sa vám však 
budú disky kopiť a kopiť. Bude ich 
veľa a udržať si v nich prehľad bude 
trochu problém. Preto Philips 
integroval do rekordéra aj tzv. Disk 
Manager s kapacitou až 9000 DVD. 
Dokáže si zapamätať nielen ich obsah, 
ale aj koľko voľného priestoru vám 
na disku zostáva. V najvyššej kvalite 



jeden drobný problém, obnovovacie 
frekvencie. Nastaviť treba 60 Hz. 

V opačnom prípade dostanete 
hlásenie, že signál nie je v správnom 
formáte a nie je možné zobraziť 
obraz. Televízor má veľa rôznych 
možností nastavenia veľmi prehľadne 
usporiadané v tzv. MENU COMPAS. 
Zabudovaný je tu aj svetelný senzor, 
ktorý meria intenzitu svetla 
v miestnosti a podľa neho 
automaticky upravuje obrazové 


parametre do ideálneho stavu 
(kontrast, jas). Funkcia Digital Natural 
Motion sa stará o prepočet bodov pri 
dynamických scénach. Teletext má 
pamäť na 1200 strán. Navyše môžete 
kurzor presúvať priamo na číselné 
odkazy priamo na stránke. Inovované 
je aj diaľkové ovládanie, ktoré pokrýva 
asi 1 mm hrubý antikorový plech. 
Ovládať ním, samozrejme, môžete aj 
iné zariadenia (satelit, DVD, recevier, 
VHS...) 


Záver: Vo vymenúvaní funkcií by sme 
mohli ešte chvíľu pokračovať. Je to 
skutočne televízor nabitý 
technológiami a výsledok sa prejavuje 
na vysokej obrazovej kvalite. A to 
všetko iba pri hrúbke 11 cm 
a relatívne nízkej hmotnosti. Azda 
jedinou vážnejšou prekážkou bude 
pre mnohých závratná cena. Za tieto 
peniaze sa dá dnes kúpiť už aj oveľa 
kvalitnejšia plazmová obrazovka, 
ktorá je však ťažšia, horšie sa montuje, 
má drahé príslušenstvo a navyše má 
oveľa menšiu životnosť... 

Juraj Redeky 

Zapožičal: Philips Slovakia, 

www.philips.sk 

Cena s DPH: 189 990 Sk 





Technológia Pixel Plus 

Rýchlo, a (nie veľmi) divoko... 

Prehľad trhu vibračných volantov 


I keď sme v minulom teste gamepadov v čísle 
8/2003 odporúčali práve gamepady ako 
univerzálne riešenie v prípade, že hráte rôzne typy 
hier, notorický počítačový „pretekári" tvrdia 
(a v tom s nimi súhlasíme), že kvalitnému volantu 
sa v sprostredkovaní pocitu „ešte jedna zákruta 
a cieľová rovinka..." nič nevyrovná. Najmä, ak je 
dobré továrenské spracovanie, presné riadenie 
a ergonómia podtrhnutá podporou Force 
Feedbacku, t. j. spätnej odozvy, simuláciou 
pôsobenia fyzikálnych síl. 

Spätná väzba: cesta k realite... 

Predovšetkým pri volantoch si všimnete rozdiel 
medzi pojmami Vibration Feedback a Force 
Feedback. Ten prvý sa dostal do širokého 
povedomia najmä vďaka masovému rozšíreniu 
herných konzol Playstation od Sony. V zásade ide 
o simulovanie jednoduchých efektov vibráciami 
spôsobenými motorčekom s decentralizovaným 
závažím. Pri vyšších otáčkach je intenzita väčšia, pri 
nižších menšia, takýmto spôsobom kombináciou 
vibrácií rôznej intenzity je možné nasimulovať 
napríklad zmeny povrchu cesty pod kolesami auta, 
nárazy do objektov a podobne. Pri použití dvoch 
motorčekov (napr. Dual Vibration Feedback 
u Playstation 2) je, samozrejme, simulácia 
realistickejšia, ale stále nedokáže nasimulovať 
pôsobenie síl určitým smerom. Dokáže simulovať 
len rytmicky opakujúce sa podnety (prechod z cesty 
na trávnik a pod.) či množstvo silnejších podnetov 
simulujúcich napríklad zrážku. Keďže je VF výrazne 
jednoduchší, zariadenia ním vybavené majú aj 
podstatne nižšiu cenu. Vibračný feedback však 
nedokáže pôsobiť silou v rôznych smeroch (klásť 
odpor alebo napomáhať) alebo poskytovať 
akúkoľvek inú smerovú informáciu. Naproti tomu 
Force Feedback na sofistikovanejšom zariadení ako 
je jednoduchý gamepad, teda napríklad volant 
s viacerými osami pôsobenia feedbacku, je možné 
vnímať už podstatne výraznejšie. Okrem už 
spomínaných vibrácií jeden či celá sada motorčekov 
a decentralizovaných závaží dokáže nasimulovať 


množstvo efektov a fyzikálnych síl pôsobiacich 
v rôznych osiach. Kombinovaním týchto efektov 
spolu s vhodnými zvukmi umožní, že akési 
„vymedzenie" hráča v priestore tak môže byť skoro 
dokonalé. Všetky Force Feedback zariadenia sú 
vybavené čipovou sadou s procesorom Immersion 
l-Force a sú kompatibilné s technológiou 
TouchSense. Toto API umožňuje vývojárom do 
prostredia hry zakomponovať rôzne ťahy a tlaky 
jedným či viacerými smermi, pomalý odpor alebo 
uvoľnenie používateľovej snahy, vnímanie 
povrchových zmien či obrysov a veľa ďalších 
v závislosti od prostredia, diania v hre či 
používateľovej interakcie. Každý naprogramovaný 
efekt je obvykle skombinovaný s realistickým 
zvukom a pôsobia v rôznych kombináciách obvykle 
v jednom okamihu. Celkovú informáciu o dianí 
hráčovi sprostredkúva teda obraz, zvuk a hmat. 

Čo Force Feedback napríklad umožňuje? Skúste si 
predstaviť situáciu: sedíte vo (virtuálnom) kokpite 
monopostu F1 . Po štarte hneď pridáte plyn, vypnutá 
trakčná kontrola spôsobí, že kolesá okamžite na 
krátku chvíľu stratia kontakt s vozovkou a vy musíte 
okamžite zmierniť plyn a udržať vzpierajúce sa 
riadenie. Nápad „prešmyknúť" sa popri mantineli 
pred pretekára z prvej rady nebol šťastný, malé 
ťuknutie oň spôsobí, že vám stena okamžite „dá 
druhú" a navyše menej pozorný tímový kolega 
z tretej rady sa pridá a definitívne vás vyradí 
z pretekov. Nárazy vnímate okamžite, zo strany 
odkiaľ prídu, vaše zmysly spozornejú, ste „tam"... 

A každý tento podnet vrátane toho, keď volant 
zvoľnie počas šmyku, keď sú predné kolesá príliš 
citlivé na riadenie počas vysokých rýchlostí, odpor 
volantu počas preťaženia v zákrute, to všetko cítite 
priamo v dlaniach. Ručíme vám, že následkom 
zakúpenia Force Feedback volantu sa z vás stanú 
časom lepší vodiči, prinajmenšom virtuálni. Ak 
budete mať trpezlivosť, dokážete tento ďalší zdroj 
podnetov (po zraku a sluchu) náležíte využiť 
a časom sa vzdáte nápomocí ako automatická 
prevodovka, trakčná kontrola či ABS. 



Za starých čias by vám piloti týchto monopostov vedeli o Force 
Feedbacku povedať viac, ako ktokoľvek iný. . . 

Prechádzanie zákrut na rôznych povrchoch 
kontrolovaným šmykom sa stane skutočným 
pôžitkom. I keď... neskúšajte to s otcovým autom, 
od reality je to skutočne vzdialené. 

Bezpečnosť za volantom... 

Niektorí výrobcovia (Logitech a i.) radia pri hraní 
hier s Force Feedback zariadeniami dať si každú 
hodinu prestávku, aspoň na 10 minút a trocha si 
ruky (a chrbát) rozcvičiť. I keď vám veríme, že si 
chcete dvadsaťštyrihodinovku v Le Mans užiť čo 
najvernejšie, počítajte s tým, že bez rozumných 
zásad ergonómie a efektmi nastavenými na 
maximum budete ďalší týždeň jesť len tekutú 
stravu... slamkou... 



Testovacie okruhy... 


Samozrejme, pre testovanie Force Feedbackových volantov sú 
zrejme najlepším testovacím materiálom hry. Vybrali sme teda 




demoverzie dvoch novších titulov. 


Hra Rallisport Challenge je vydareným predstaviteľom rely 
simulátorov mierne arkádovejšieho štýlu, ostatne, keďže ho pre 
tím Digital lllusions vydal na trh Microsoft a vyšiel prednostne na 
konzole X-BOX., dá sa to pochopiť. Graficky jej nemožno nič 
vytknúť, zaujímavá je aj z hľadiska FF efektov, ktoré vývojári využili 
po všetkých ohľadoch: každý záber kolies, každé preradenie 
motora, každá strata kontaktu kolies s vozovkou je prenášaná do 
riadenia. O silách pôsobiacich v zákrutách ani nehovoriac. Demo 
poskytuje štyri rôzne autá (vrátane 4x4 Subaru Impreza) a 4 rôzne 
trate, takže na testovanie rôznych parametrov volantov bolo ako 
stvorené. 

Napriek tomu, že na prvom Ford Racing pracovali vývojári z tímu 
Elite Systems, pokračovanie nazvané Ford Racing 2 vyšlo v réžii 
konkurenčných Razorworks. Hoci ide o jednoznačne konzolovo 
arkádový titul, v cestnej časti (z dvoch tratí ponúkaných v deme) 
si užijete poriadny kus zábavy, ak vypnete ABS, protisklzový 
systém a zapnete ručnú prevodovku... rýchla, i keď nijako nápaditá 
hra s peknou grafikou, má FF efekty zvládnuté veľmi dobre, najmä 
strata kontroly nad vozidlom po miernom „potlačení" súperom 
s následnou rýchlou snahou o zvládnutie situácie bezpečne 
napumpuje do žíl trocha adrenalínu. 

Nenastúpili na štart... 

Microsoft SideWinder Force Feedback 

Predovšetkým priaznivcov herných ovládačov 
SideWinder zarmútila správa, že tento rok sa 
Microsoft rozhodol ukončiť ich výrobu. Trochu 
prekvapivé rozhodnutie, keď uvážime, koľko snahy 
a prostriedkov Microsoft investoval do 
vybudovania postavenia uznávaného producenta 
v tejto oblasti v silnej konkurencii tradičných 
značiek. Práve silná konkurencia vraj bola údajne 
jedným z dôvodov opustenia tejto oblasti biznisu. 

Je škoda, že uznávaný SideWinder Force Feedback 
sa už nástupcu nedočká, na druhej strane vám 
dopredaj už vyrobených kusov dáva šancu pred 
Vianocami výhodne nakúpiť. Napriek tomu, že 
Microsoft tvrdí, že počas záruky by sa o podporu 
mali starať predajcovia, platí to predovšetkým pre 
servis. Čo sa ovládačov týka, určite sa nenechá 
zahanbiť a v prípade potreby sa nejaká cesta nájde, 
či už distribúcia s novou verziou DirectX (ako 
doteraz), nejakého Service Packu, alebo pomocou 
služby Windows Update. 

http :llwww. microsoft. com/hardware/sidewinder/FFB. asp 

Speed-Link 4in1 Force Feedback Wheel 

Už sme predtým spomenuli, že nástupcom tradičnej 
a predovšetkým starším hráčom známej značky 
Interact je nemecký Speed-Link. Jeho model 4in1 FF 
Wheel je dodávaný aj s radiacou pákou, podporuje 
Immersion TouchSense API a zaujímavý je 
predovšetkým tým, že zatiaľ ako jediný (pokiaľ je 
nám známe) podporuje všetky domáce herné 
systémy: platformu PC, Sony Playstation 1 a 2, 
Nintendo Game Cube a Microsoft X-Box! 
Jednoducho, nech ich máte doma viac, jeden 
volant vám vdáka kompatibilite zaobstará zábavu 
na všetkých. Elegantné riešenie, ktoré sa navyše 
vdáka českej firme Game Line (http://www. 
gameline.cz) šíri do nedálekých končín a za celkom 
zaujímavú cenu. Všimne si ho niektorý z našich 
dovozcov? 

http ://www.speed-link. com 

Logitech Formula Force GP a MOMO Force 

Známy producent periférií Logitech napriek tomu, 
že v tejto oblasti má viac výrobkov, sa predstaví 
dnes len jedným, vdáka predvianočnému trhu 
v teste chýba napríklad Formula Force GP, kvalitný 
force feedback volant so štandardnou výbavou, 
ktorý zvádzal na trhu urputné boje s už 
spomínaným MS SideWinderom FF. Spoločným 
znakom všetkých herných ovládačov od Logitechu, 
vrátane exkluzívneho MOMO Force, ktorého 
dizajn bol navrhnutý v spolupráci s talianskou 
spoločnosťou MOMO (http://www.momo.it), je 
skvelá kvalita dielenského spracovania, elektroniky 
a spoločná integrovaná sada ovládačov Logitech 
Wingman Suite. MOMO Force určený pre 
skutočných „fajnšmekrov" (nielen prevedením, ale 
aj cenou) je potiahnutý kožou a dizajnom prstenca, 
mierne pripomína skutočný volant MOMO Apache. 
V predchádzajúcom teste volantov pred rokom si 
u nás vyslúžil „Zelený TIP" a nemyslíme si, že by 
sme mali náš názor meniť... 
h ttp : H www. logitech . com 

Trust FF380 Force Feedback Rače Master 

Hoci Trust nepatrí medzi špičku v herných 
ovládačoch a jeho vibračný gamepad 850F 
VibraForce Feedback Sight Fighter sme v poslednom 
teste dosť „zvozili", teraz táto značka zaznamenala 
znateľný pokrok v kvalite a podpore svojich 
výrobkov. Model FF380, ktorý sa bude uchádzať 
o vašu priazeň okrem iného aj skutočným 
Immersion Force Feedbackom, sa však dostane na 
náš trh vo väčších množstvách asi až na začiatku 
budúceho roka a nebude profitovať z vianočného 
nákupného ošiaľu. Vychádzajúc z modelu NF340 
(NF = No Feedback? :-) ) bude disponovať páčkami 
pod volantom, šiestimi tlačidlami a pedálmi. 

Súdiac len podľa fotografie však budú pedále 
trochu malé. Čo sa týka ovládačov, budú zrejme 


vychádzať z referenčných dodávaných firmou 
Immersion, ale nechajme sa prekvapiť. V prípade 
konkurencieschopnej ceny môže zaznamenať 
v „strednej" triede úspech, hlavne u hráčov, ktorí 
majú hlboko do vrecka. 
http: //www. trust, com 

Pre mladších hráčov, ktorí majú hlboko do vrecka, 
možno budú zaujímavé výrobky najnižšej triedy. 
Obvykle nevynikajú dielenským spracovaním, 
softvérovou výbavou, ale sú k dispozícii za 
zaujímavú cenu. Ide v prevažnej miere o zariadenia 
určené pôvodne pre hracie konzoly (Playstation) 
disponujúce len vibračným feedbackom, kde 
emulácia interakcie s PC hrou prebieha softvérovo 
na úrovni ovládačov. 

Emulácia FF na starších hrách 
O pripravovanom softvéri Immersion TouchWare 
Gaming, umožňujúcom emuláciu pre staršie hry 
na všetkých zariadeniach vybavených technológiou 
TouchSense, sme informovali už v čísle 8/2003. 
Medzitým TWG vyšiel a my sa môžeme podeliť 
o prvé dojmy. Emulátor je predovšetkým založený 
na prideľovaní vibrácií rôznej intenzity a smeru 
podľa zvukových efektov, TWG ich monitoruje 
priamo cez DirectSound rozhranie. 

V základnom rozhraní je možné vytvoriť nový profil 
a podľa 6 stupňov intenzity zvuku pridávať aj 
intenzitu, s akou má TWG reagovať feedbackovým 
efektom. Jednotlivé efekty zo základnej sady 
TouchSense API je možné prideľovať aj samostatným 
tlačidlám na hernom zariadení, čo môže byť 
zaujímavé na gamepade v hrách ako NHL či FIFA. 
TouchWare Gaming po nastavení profilu beží na 
pozadí a po spustení hry podľa nastavenia 
monitoruje zvuky v hre a podľa nej odovzdáva 
podnety TouchSense zariadeniu. 

V každom prípade odporúčame počas hry vypnúť 
hudbu, pretože TWG reaguje intenzívne vibráciami 
aj na ňu. Napriek jasným kvalitám a napríklad 
možnosti vyskúšať FF efekty aj v hrách, ktoré ich 
nepodporujú, je ale cena softvéru privysoká (39 
USD, resp. 29 USD so zľavou), čo je zhruba toľko 
ako niektoré herné ovládače, alebo nová hra. 
Zaujímavým by sa stal v okamihu, keby ho 
výrobcovia hardvéru bundlovali k ovládačom, ale 
na to si zrejme ešte počkáme. Ale 30-dňovú trial 
verziu si určite vyskúšajte. 

http://www.immersion.com/gaming/products/touchware 


Stránky výrobcov a podpora: 

> Trust 

http://www.trust.com/home/ 

http://www.trust.com/customercare/frame-cc.htm 

> Hama 

http://www.hama.sk 

> Xtech 

http ://w w w. xtec h . cz 
http://www.xtech.cz/download.html 

> Genius 

http://www.genius-kye.com/product/game/force-feed- 

back.htm 

http://www.genius-kye.com/download/d_game.htm 

> Maxxtro 

http://www.maxxtro.com.hk (mom. nefunkčná) 

> Saitek 

http://www.saitek.com/uk/ 

http://www.saitek.com/uk/down/drivers.htm 

http://www.saitek.com/uk/down/profiles.htm 

> Logitech 

http://www.logitech.com 

ftp://ftp.logitech.com/pub/techsupport/joystick/ 

http://www.wingmanteam.com/profiles/profiles_main.htm 

> Thrustmaster 

http://europe.thrustmaster.com/products/index.php 

http://ts.thrustmaster.com/eng/ 

> Trust NF340 

Trust je druhá značka v tomto teste, 
ktorá je nerozlučne spätá s formulou 
1, konkrétne s tímom Minardi (http:// 
www.minardi.it). Ak sa vám niečo 
nezdá, máte pravdu, áno súhlasíme, 
že tento volant sem v podstate 
nepatrí, nemá žiadne vibračné funkcie 
a jeho porovnávanie s konkurenciou 
preň vychádza nepriaznivo. Rozhodli 
sme sa ho však zaradiť do testu 
z jediného dôvodu: konštrukčne totiž 
bude nový FF380 vychádzať z tohto 
modelu, a preto budeme hodnotiť 
len toto hľadisko. 

Vyvedený v šedo-striebornej 
kombinácii vyzerá NF340 celkom 
príťažlivo. Mohutná základňa sa 
upevňuje na stôl kombinovaným 
spôsobom pomocou prísaviek 
a konzoly s upevňujúcou skrutkou, 
upevnenie je pomerne stabilné. 
Prstenec volantu je pokrytý po celej 
veľkosti protišmykovou gumou 
a celkovo dobre padne do rúk. 

Tlačidlá sú ľahko prístupné, avšak 
trochu tvrdé. Páčky pod volantom sú 
trochu „rozviklané", ale v akcii, 
resp. počas hry, fungovali spoľahlivo. 
Po pripojení do USB portu nebola 
nutná žiadna inštalácia ovládačov, 
stačilo ho nakonfigurovať správne 
ako volant s pedálmi v ovládacích 
paneloch (v položke herné zariadenia). 
Prekvapivo kládol NF340 počas hier 
pomerne silný odpor a zrejme vďaka 
statným pružinám veľkú snahu vrátiť 
sa do východiskovej pozície. I keď je 
jasné, že sa to u FF380 nevyskytne 
(resp. len v určitých situáciách 
a pomocou motorčekov), nebol to 
zlý nápad, po troche zvyku sa s ním 
riadilo lepšie, umožňoval totiž 
parádnejšie „dávkovať" zatáčanie. 
Sklamaním však boli pedále, s ich 
nestabilitou to nakoniec nebolo také 
zlé, ako sa na prvý pohľad zdalo, ale 
ich zdvih bol prinízky na citlivé 
pridávanie plynu či brzdenie. Toto 
bude zrejme aj prípad FF380, i keď 
má podľa fotografie väčšiu základňu 
pedálov a stabilitu. 

Záver: Trust NF340 má svoje muchy, 
ale je jednoduchý, s ľahkou 
montážou a nenáročnou obsluhou 
a teda skvelou voľbou pre tých, ktorí 
práve niečo podobné hľadajú. Na 
FF380 sa vďaka pozitívnemu dojmu, 
ktorý v nás NF340 zanechal, celkom 
tešíme. A navyše, je tu možnosť 



> Trust NF340 


ERGONÓMIA ■■■ 

PREVEDENIE ■ ■ 

INŠTALÁCIA A OVLÁDAČE N/A 

PODPORA HIER ■■■ 

CELKOVÝ DOJEM ■■■ 


NF340 vyhrať v našej súťaži, zalistujte 
na koniec časopisu, ak chcete vedieť 
viac... 

> Hama Rumble Racing Wheel 

Rumble Racing Wheel je prvým 
modelom z ponuky Flámy, s ktorým 
sme sa stretli. 

Určite veľmi nenadchne pre malý 
prstenec volantu bez účinnej 
protišmykovej ochrany, navyše s 
hranami sťažujúcimi pevné uchopenie, 
po pár minútach môžu spôsobiť 
znecitlivenie prstov. Uhol otáčania 
volantu je 180°. Pomerne malá 
základňa je upevnená len prísavkami, 
počas herného zápalu asi nikoho 
nepoteší, keď mu volant skončí 
v lone. Vysoký uhol zdvihu osi 
volantu pôsobí mierne neprirodzene, 
pri tlaku smerom na základňu os 
mierne pruží, na význam tohto 
„tlmiča volantu" sme neprišli. 

Dve páčky pod volantom slúžia na 
riadenie plynu a bŕzd; ak chcete 
použiť klasické pedále, je nutné 
prepnúť prepínač na zadnej strane 
základne. Pedále sú však pomerne 
malé a ich zdvih tiež nie je 
vyhovujúci. Na dvoch ramenách 
volantu je D-PAD (smerový prepínač) 
a 4 tlačidlá v podobnej konfigurácii 
ako v prípade gamepadu na PSX, 
môže teda v niektorých hrách 
poslúžiť podobne. Ovládače 
s jednoduchým rozhraním ponúkali 
len základne možnosti nastavení 
a kalibrácie. Vibračné funkcie však 
nefungovali vo všetkých hrách, 
pravdepodobne chyba ovládačov, 
emulácia Force Feedbacku pomocou 
pôvodne konzolových vibračných 
funkcií len pomocou softvéru na PC 
nefunguje vždy na 100 %. Novšie 
verzie ovládačov však neboli 
k dispozícii. Samotné hranie kvôli 
spomínaným nedostatkom nebolo, 
bohužiaľ, nič pre náročného hráča. 

Záver: Jednoduchý volant so 
základnými vibračnými funkciami síce 
nie je plne kompatibilný so všetkými 
hrami, no je nenáročný a lacný. 

Určite ho ocenia rodičia, ktorí budú 
hľadať lacný volant pre svoje mladšie 
ratolesti a nechcú zbytočne investovať 
do drahého riešenia. Flama znesie aj 
menej citlivé zaobchádzanie a 
„pretekárskemu dorastu" na PC bude 
postačovať... 



> Hama Rumble Racing Wheel 


ERGONÓMIA ■ 

PREVEDENIE ■ 

INŠTALÁCIA A OVLÁDAČE N/A 

PODPORA HIER ■ 

CELKOVÝ DOJEM ■ 


> Xtech PC-MX1 

Tento Model MX1 je na prvý pohľad 
spríbuznený s modelom od Flámy 
a pochádzajú zrejme od rovnakého 
ODM (Originál Design Manufacturer) 
výrobcu. 

Podobnosť nezaprie najmä navlas 
rovnakou základňou vrátane 
nevhodného upevnenia prísavkami, 
vysokého zdvihu osi a tlmiča volantu 
a úplne rovnakými pedálmi. Všetky 
spomínané podobnosti boli rovnako 
aj najväčšími problémami Xtechu. Ale 
rozdielny prstenec volantu spôsobil 
náš mierne odlišný pohľad, síce 
podobne ako Flama mal malý 
priemer, ale okrúhly prierez 
a protišmykové pogumovanie výrazne 
zlepšili jeho držanie a ovládanie. 
Tlačidlá na ramenách volantu boli 
opäť rozložené do podoby gamepadu 
(D-PAD a 4 tlačidlá), bohužiaľ, však 
trochu pritvrdé. Malé diódy na 
volante zobrazovali pôsobenie 
jedného alebo druhého motorčeka. 
Odlišná, alebo lepšie zrejme novšia 
bola aj čipová sada ovládajúca dva 
motorčeky, pretože napriek rovnakým 
ovládačom ako u Flámy tentoraz hry 
fungovali bez problémov. Pravda, 
vibrácie boli trochu slabšie a už 
vôbec ich nemožno porovnávať 
s plne force-feedbackovými efektmi, 
ale isté oživenie zábavy oproti 
bežným volantom tu vidno. 

Záver: Keby nebolo toho nešikovného 
upevnenia a vysokého zdvihu volantu, 
bol by z PC-MX1 celkom zaujímavý 
výrobok pre nenáročných sviatočných 
hráčov. Závisí len od toho, koľko mu 
toho chcete odpustiť, cena 
v elektronickom obchode spoločnosti 
je totiž celkom zaujímavá. 

> Xtech PC-V9 

Druhý model, ktorý má Xtech 
v tomto teste, je „úplne iná káva". 
Rozľahlý volant so skutočne 
vydareným športovým dizajnom je 
aj z ergonomickej stránky výborne 
navrhnutý. Jediná vec, ktorú má 
s nižším modelom spoločnú, je 
skutočne nezodpovedajúce 
upevnenie pomocou prísaviek, 
ktorého nevýhody sú pri väčšom 
a nepomerne ťažšom modeli ešte 
výraznejšie. Zaujímavá je podobnosť 
s iným modelom z tohto testu, 
Saitekom R440, ktorého takmer 
navlas rovnaký tvar základne nás 



> Xtech PC-MX1 

inšpiroval k experimentu využiť jeho 
upevňovací mechanizmus na 
upevnenie Xtechu. A čuduj sa svete, 
perfektne „pasoval" do 
manipulačných otvorov v základni 
V9! U firmy Xtech nám potvrdili, že 
tieto konzoly budú dodávať zvlášť, 
aby zbytočne nezvyšovali cenu V9 
na trhu. 

Prstenec volantu na V9 padne 
dobre do ruky, protišmyková vrstva 
je mäkká a dobre plní svoj účel. Na 
volante sú 2 malé 4-smerové 
ovládače a 4 ďalšie tlačidlá z oboch 
strán, ktoré sú však trochu „stratené" 
a ťažšie sa stláčajú. K dispozícii je aj 
radiaca páka „sekvenčnej 
prevodovky", trochu ďalej ako je 
pohodlné, ktorá má tiež protišmykový 
povrch a v hrách funguje spoľahlivo. 
Páčky pod volantom nemusia len 
nahrádzať pedále, ale tentoraz im 
môže byť priradená aj iná funkcia, 
analógové pedále samotné sú na 
rozľahlejšej nešmýkavej základni 
ako predchádzajúce dva modely 
a fungovali uspokojivo. Inštalácia 
trochu sparťanských ovládačov bola 
bezproblémová, v ovládacích 
paneloch bolo dokonca možné 
meniť intenzitu efektov. Chýbal už 
len profilovací softvér. V herných 
testoch sa volant prejavil ako 
mimoriadne presný, vibračné efekty 
zasa ako presvedčivé, skutočne škoda, 
že nepodporoval Force Feedback 
v plnom rozsahu efektov. Zaujímavou 
a efektnou ukážkou bolo blikanie 
volantu počas vibrácií. 

Záver: S novým systémom upevnenia 
nahradzujúcim nepraktické prísavky 
sa stáva Xtech PC-V9 veľmi 
zaujímavým výrobkom a zrejme 
najlepším z najnižšej triedy. Ak chcete 
zaujímavý volant a nepatríte 
k fanatickým hráčom, je pre vás V9 
vhodným tipom. Modrým. 

> Genius Speed Wheel FF 

Speed Wheel má mohutnú základňu, 
pomerne jednoduché a efektívne 
dvojbodové upevnenie na stôl, veľký 
volant dobre potiahnutý mäkkou 
protišmykovou vrstvou. Uchopenie 
volantu je veľmi pohodlné, pomerne 
tvrdé sú tlačidlá umiestnené po jeho 
obvode. Na rozdiel od Xtechu PC-V9 
pôsobili páčky veľmi slabým dojmom, 
pevnejší materiál by nezaškodil. 

Pedále boli trochu horšie ako pri V9, 

boli však pohodlné a na stabilnej 
a rozľahlej základni. Zaujímavé je, že 
tento volant je určený pre Seriál 
a USB port, vybavený redukciou zo 
sériového na USB. V Geniuse zrejme 
vychádzali z predpokladu, že 
Gameport sa už nevyskytuje na 
novších počítačoch a USB zasa na 
starších, sériový port však áno. 

Keďže išlo o prvý výrobok 
v zozname vybavený čipovou sadou 
s Immersion l-Force čipom, 
vyžadoval už externé napájanie 
z adaptéra. Ovládače staršieho 
dátumu boli založené na 
referenčných od spoločnosti 
Immersion, boli však spoľahlivo 
kompatibilné. Nezaškodil by nejaký 
profilovací softvér. Čo nám však 
vadilo bolo, že na niektoré podnety 
(prudké otočenie volantu a pod.) 
reagoval podstatne pomalšie, 
zrejme ide o dôsledok redukcie 
a mierneho oneskorenia prenosu dát. 
Efekty v herných testoch boli 
obvykle v poriadku, no nijak zvlášť 
výrazné. Len občas sa volant 
v určitej polohe nekontrolovateľne 
„rozkmital" a pomohlo až miernym 
ťahom ho napraviť do inej polohy. 

Záver: Speed Wheel v nás zanechal 
lepší dojem, ale so slabšou 
motorikou, ovládačmi a tradične 
nepoužiteľnými klávesami sa časom 
dostáva do ťažkej situácie. Čo bolo 
dobré včera, dnes už prestáva 
postačovať. V Geniuse by sa mali 
vážne zamyslieť nad inováciou 
výrobného programu. Speed Wheel 
v súčasnom stave osloví len 
„sviatočných" hráčov, ktorí majú 
hlboko do vrecka, ale chceli by volant 
so spätnou väzbou. 

> Maxxtro Force Feedback 
Wheel and Pedals 

Maxxtro FFWP bol v teste veľmi 
príjemným prekvapením. Na prvý 
pohľad toho jednoduchým 
a robustným vzhľadom nesľuboval 
veľa, ale o to viac potešil. Spočiatku 
sme mali malé problémy s jeho 
inštaláciou na stole, mierne 
komplikované jedno-, až trojbodové 
upínanie nás prvýkrát prinútilo 
nazrieť do manuálu ešte pred 
inštaláciou softvéru. 

Prstenec je potiahnutý trochu tvrdšou 
gumou zabraňujúcou vyšmyknutiu, 
disponuje až 14 konfigurova teľnými 


tlačidlami, škoda však, že nevyzerá 
ako pri Xtechu PCV-9. Trochu malé 
a menej presné pedále sú napevno 
káblom pripojené k základni 
volantu. Kedže šlo o FF zariadenie, 
samozrejmosťou bolo externé 
napájanie. Podobne ako Genius 
disponoval len staršími referenčnými 
ovládačmi od spol. Immersion 
distribuovanými na diskete, ktoré po 
reštarte vyžadovali reštart, ich 
funkčnosti a kompatibilite to však 
neubralo. Opäť chýba profilovací 
softvér. V herných testoch obstál 
výborne, presnosť riadenia bola 
výborná, a i keď efekty boli slabšie 
v porovnaní s Geniusom, ich 
prevedenie bolo podstatne 
realistickejšie. V hre Ford Racing 2 
dokonca podal výkony porovnateľné 
s podstatne drahšou konkurenciou. 

Záver: Tento volant od Maxxtra 
napriek mierne nejasnému pôvodu 
a neexistujúcej stránke pre podporu 
ukázal, že v jednoduchosti môže byť 
krása. Mať ešte prepracovaný dizajn 
a softvér, bol by kandidátom na 
vyššie ocenenie, ale to by sme za jeho 
cenu chceli priveľa, Modrý TIP mu 
však neunikne... 

> Saitek R440 FF Wheel 

Model je vo výrobnom programe 
tohto dlhoročného a uznávaného 
výrobcu herných zariadení už dlhšiu 
dobu a nedávno sa dočkal 
výraznejšieho „faceliftingu". Zmeny 
sa údajne nedočkal len dizajn 
(predtým v modrom prevedení, ale 
odlišné sú aj ovládacie prvky), ale 
údajne aj celá elektronika. To je ťažko 
posúdiť, pretože k nám na test sa 
dostal novší model a nemali sme 
možnosť priameho porovnania. 

Už sme spomenuli zaujímavú podobu 
základne s konštrukciou Xtechu. 
Volant a páčky (vhodné na sekv. 
prevodovku) sú na ňom spracované 
odlišne, kotúč menšieho priemeru 
(asi neocenia hráči s väčšími dlaňami) 
má dobrú protišmykovú ochranu, 
vhodne rozložené a prvýkrát v teste 
aj dobré tlačidlá. Menší volant môže 
pri dlhšom hraní spôsobovať mierne 
nepohodlie, ale to máte v športovom 
aute tak či tak. Na prvý pohľad nás 
zarazila malá základňa pedálov, 
našťastie bol v balení nadstavec, ktorý 
ju predĺžil, ale i tak bola mierne 
nestabilná. Pedále samotné však boli 

veľmi presné a umožňovali hladké 
„dávkovanie" brzdenia a pridávania. 
Prekvapilo nás, že oproti testu 
gamepadov sa tentoraz žiaden 
problém nekonal a inštalácia 
ovládačov prebehla úplne hladko. 

A že vraj to nejde... Pre pokročilých 
používateľov sa okrem ovládačov 
nainštaluje aj utilitka Profile Editor, 
umožňujúca pomocou virtuálnej 
klávesnice a myši každému 
ovládaciemu prvku na volante 
priradiť rôzne akcie (napr. klik myši + 
klávesová skratka...) a uloženým 
profilom tak pokryť všetky možnosti 
ovládania v rôznych hrách. 3D model 
herného zariadenia v tomto programe 
je možné ľubovoľne natáčať, voliť 
ovládacie prvky a programovať 
sekvencie príkazov. V herných testoch 
obstál Saitek na výbornú, presné, 
i keď trochu ťažšie riadenie a výborná 
interpretácia feedbackových efektov 
ho zaradili k jasným favoritom. 

Záver: Saitek je ako klasické anglické 
„športiaky" (MG či TVR), na nič sa 
nehrá a keď si zvyknete na jeho 
drobné nedostatky, neprehľadné 
(aspoň spočiatku) menu ovládačov 
a určitú „tvrdosť", nedáte naň 
dopustiť... verte nám. 

> Logitech MOMO Racing 
Force Feedback Wheel 

MOMO Force by chcel kvôli jeho 
kvalitám zrejme každý, ale mnohí sa 
zarazia pri pohľade na cenu. Našťastie, 
v Logitechu mysleli aj na túto skupinu 
potenciálnych zákazníkov, ktorí 
nechcú len „ďalší volant". MOMO 
Racing je do istej miery lacnejším 
variantom drahými materiálmi 
vyšperkovaného MOMO Force. 

Racing verzia je údajne trocha viac 
zameraná na okruhové hry. 

Mohutná základňa má trochu 
komplikovaný spôsob pripevňovania 
k stolu, najskôr musíte odklopiť 
veľký kryt základne, ako na skutočnom 
monoposte :) Potom uvolniť, pripevniť 
o stôl a dotiahnuť skrutky, a znova 
zabuchnúť „kapotu"... Dizajn 
samotného volantu, aj 
z ergonomického hľadiska, je 
excelentný, protišmyková úprava 
účelná a tlačidlá vhodne 
rozmiestnené. K dispozícii ich je 6, 
dve ovládacie páčky pod volantom 
a radiaca páka, ktorú je možno 
v prípade potreby premontovať na 

ľavú stranu. Rozľahlá základňa 
pedálov má, okrem toho, že drží na 
povrchu pomerne dobre, aj miernu 
„špecialitku" pripravenú pre majiteľov 
kobercov, stlačením páčky zospodu 
základne pedálov uvoľní podložku 
s ostňami, ktorá sa už o pevné 
uchytenie postará. Samotné pedále 
patria k tomu najlepšiemu, vysoký 
zdvih a presné odstupňovanie stále 
nie sú pravidlom. Najnovšie ovládače 
verzie 4.30 tentoraz neboli na FTP, 
ako je takmer pravidlo, ale na 
webovej stránke spoločnosti. 

Z hľadiska inštalácie aj jednoduchosti 
konfigurácie patria ovládače Logitech 
k absolútnej špičke, to isté platí aj 
o konfiguračnom softvéri Wingman 
Profiler. Ako sa správal MOMO Racing 
v hrách? Niet čo dodať, presné 
riadenie a úžasná simulácia FF efektov, 
osobitne stoja za pozornosť najmä 
efekty síl pôsobiacich na riadenie. 

Záver: Logitech je kvalita na 
snívanie... jednoducho, v tomto 
prípade nemôžete nič pokaziť. Stojí 
menej ako MOMO Force, ale stále je 
to MOMO. Ak ste o ňom snívali už 
dávnejšie, je na čase rozbiť prasiatko. 

> Thrustmaster Force 

Feedback GT Racing Wheel 

Vyobrazenie čierneho koníka na žltom 
podklade (zjavne protestujúceho 
proti vysokým cenám ovsa) je jedným 
z najcharizmatickejších znakov vôbec. 
Nech je na čomkoľvek, takmer naisto 
sa to predá. Na tomto volante sa však 
toto logo vyskytuje plným právom, 
nejde len o oficiálnu licenciu, i kvalita 
výrobku skutočne nerobí Ferrari 
hanbu. 

Pevná základňa sa upevňovala k stolu 
len jednou mohutnou skrutkou, čo je 
síce dostatočné, ale toto riešenie je 
labilnejšie ako u konkurencie. 
Ergonomicky dobre navrhnutý kotúč 
s kvalitným protišmykovým poťahom 
výborne padol do rúk, sklamaním boli 
pomerne „labilné" páčky pod 
volantom. Dva smerové joysticky na 
volante nájdu využitie napríklad pri 
prepínaní pohľadov kamery. Radiaca 
páka sa prepínala pomerne ťažko. 
Pedále mali síce dobrý zdvih, ale na 
úzkej podložke sa s nimi pracovalo 
ťažšie. Ale ktovie, možno je 


> Logitech MOMO Racing FF Wheel 

vzdialenosť medzi nimi v skutočnom 
Ferrari taká istá. Stabilita základne 
volantov bola dobrá. S volantom 
neboli distribuované práve najnovšie 
ovládače, v každom prípade na webe 
výrobcu sme to napravili (v. 3.02). 
Rovnako nová je ne webe aj utilita 
Trustmapper (4.02), ktorá podobne 
ako pri Saiteku umožňuje vytváranie 
individuálnych profilov ku každej hre, 
pričom dokáže emulovať akýkoľvek 
vstup klávesnice alebo myši. 

Záver: Za jazdy sa prejavil FF GT ako 
kvalitný volant, v priamom porovnaní 
by s ním však tentoraz zvíťazil 
Saitek. Pre fanúšikov Ferrari je však 
Thrustmaster pomaly povinný 
doplnok. 

> Thrustmaster F1 Force 
Feedback Racing Wheel 

Kto by nechcel vyskúšať si, aké je to 
byť na chvíľu za volantom „červeného 
diabla z Maranella" a v koži Michaela 
Schumachera či Tomáša Engeho 
(Ferrari F550 GTS v šampionáte 
American Le Mans Šerieš)? 
Thrustmaster je známy svojou 
stratégiou „obliekať" svoje výrobky 
do licencovaných kabátov, existuje 
napríklad aj verzia pre fanúšikov 
amerických pretekov Nascar 
a testovaný model zasa ponúka 
presne niečo pre F1 fanatikov. 

F1 FF RW je skutočnou lahôdkou: 
prvá vec, na ktorú v škatuli natrafíte, 


> Thrustmaster FF GT Racing Wheel 

je celofarebný viacjazyčný manuál, 
knižka vytlačená na drahom 
kriedovom papieri v červeno-čiernom 
prevedení, aby nedošlo k omylu, 
ktorúže značku výrobok reprezentuje. 
A v tejto línii aj pokračuje, masívna 
a pomerne ťažká základňa volantu 
je síce na pohľad z lacného plastu 
a zaslúžila by si lepšiu povrchovú 
úpravu, ale tento detail si za jazdy 
ani nevšimnete a je to asi posledná 
vec, ktorú možno F1 FF RW vytknúť. 
Upevnenie dvoma mohutnými 
skrutkami síce mohlo byť vyriešené 
lepšie, ale je účelné. Volant je veľmi 
vydarenou a oficiálne licencovanou 
replikou volantov z monopostov 
Ferrari, potiahnutý fóliou imitujúcou 
karbónový povrch. Má svoju váhu, čo 
pocítite pri otáčaní, žiaden kus plastu. 
Akurát po „vystúpení z monopostu" 
si ho nevezmete so sebou :-) 

Efektným prekvapením, okrem 
množstva funkčných tlačidiel, sú 
hliníkové páčky radenia pod 
volantom, rovnako ako sú z tohto 
materiálu presné analógové pedále 
na veľkej a stabilnej platforme. 

Nové ovládače stiahnuté na stránke 
podpory, rovnako ako dnes už 
spomínaný softvér Trustmapper, 
fungovali na 100 %. Riadenie bolo 
vďaka vysokej presnosti a výbornej 
reprodukcii FF efektov jednoducho 
zážitok sám osebe, až sme ľutovali, 
že sme si nezvolili na testovanie 
nejaký F1 simulátor. Azda nabudúce... 
Tento volant je viac ako dôstojným 

konkurentom Logitechu MOMO Force, 
s ktorým má niečo spoločné. Skutočné 
volanty monopostov Scuderie Ferrari 
sú totiž vyrábané podľa návrhu a vo 
výrobných halách dizajnového štúdia 
MOMO zaoberajúceho sa aj výrobou 
špecializovaného tuningového 
príslušenstva. A ak by vás zaujímalo, 
ako si vo vašom simulátore nastaviť 
ovládacie prvky podľa Michaela 
Schumachera, tieto informácie nájdete 
na stránke http://www.momo.it/ 
world/schumeng.html . 

Záver: Niet čo dodať, jednoznačná 
špička. V poslednej dobe jediný 
výrobca schopný konkurovať 
Logitechu v tejto triede ukazuje, že 
„na to má". Ak na to máte aj vy 
a už počítate dni do začiatku ďalšieho 
šampionátu, neváhajte, F1 FF RW 
nesklame vaše očakávania. 


V poslednej dobe sa na herný trh 
chystá množstvo nádejne vyzerajúcich 
hier, kvôli ktorým sa oplatí mať 
kvalitné riadenie v rukách, menujme 
napríklad Need for Speed: 
Underground či Ford Racing 2. 

Takže, ak vás niektorý z nich čaká 
pod stromčekom, skúste si zistiť, ako 
rýchlo sa dostane list na Polárny 
kruh, možno to Santa Claus ešte tento 
rok stihne aj s tým volantom... 

Ján Lončík 



Trust NF340 

Hama Rumble Racing Wheel 

Xtech PC-MX1 

Xtech PC-V9 

Genius Speed Wheel FF 

Pripojenie 

USB 

USB 

USB 

USB 

seriál port + USB (reduk.), ext. napáj. 

Force Feedback 

nie (len ukážka dizajnu) 

Dual Vibration Feedback 
(emulácia z PSX na PC DirectX VF) 

Dual Vibration Feedback 
(emulácia z PSX na PC DirectX VF) 

Dual Vibration Feedback 
(emulácia z PSX na PC DirectX VF) 

áno, Immersion TouchSense 

Profilovací softvér 


- 


- 


Počet tlačidiel 

6 

6 

6 

4 

6 

Ovládacie prvky 

pedále, páčky pod volantom 

4-smerový D-PAD (HAT), 6 tlačidiel, 
pedále, páčky pod volantom 

4-smerový D-PAD (HAT), 6 tlačidiel, 
pedále, páčky pod volantom 

2 malé 4-smerové D-PAD (HAT), 

4 tlačidlá, pedále, páčky pod volantom 

6 tlačidiel, pedále, 
páčky pod volantom 

Cena bez DPH 

1499 Sk 

1658 Sk 

845 Sk 

1170 Sk 

2749 Sk 

Dodávateľ 

ProCA, www.proca.sk 

Hama Slovakia, www.hama.sk 

Xtech, Electronics, www.xtech.cz 

Xtech, Electronics, www.xtech.cz 

AGEM, www.agem.sk 



Maxxtro FF Wheel and Pedals 

Saitek R440 FF Wheel 

Logitech MOMO Racing FF Wheel 

Thrustmaster FF GT Racing Wheel 

Thrustmaster F1 FF Racing Wheel 

Pripojenie 

USB, externé napájanie 

USB, externé napájanie 

USB 

USB 

USB 

Force Feedback 

áno, Immersion TouchSense 

áno, Immersion TouchSense 

áno, Immersion TouchSense 

áno, Immersion TouchSense 

áno, Immersion TouchSense 

Profilovací softvér 


Smart Technology Program. Software 

WingMan Profiler 

Thrustmapper 4 

Thrustmapper 4 

Počet tlačidiel 

14 

8 (2 triggery), až 1 6 cez SHIFT 

6 

2 

8 

Ovládacie prvky 

14 tlačidiel, pedále, 
páčky pod volantom 

6 tlačidiel, pedále, 
páčky pod volantom 

6 tlačidiel, pedále, páčky pod 
volantom, plynová páka 

2 tlečidlá, 2 x 4-smerný HAT, pedále, 
páčky pod volantom, plynová páka 

8 tlač., 1 4-smerný HAT, 1 centrovacie 
tlač., 4 páčky pod volantom, pedále 

Cena bez DPH 

1908 Sk 

3980 Sk 

4300 Sk 

3650 Sk 

5343 Sk 

Dodávateľ 

LIBRA Electronics, www.libra.sk 

Computron, www.saitek.sk 

LIBRA Electronics, www.libra.sk 

SWS Distrib., www.sws-distribution.sk 

SWS Distrib., www.sws-distribution.sk 

MP3 Everywhere 

Pred niekoľkými rokmi hudobní fanatici snívali o tom, že by mohli počúvať svoju 
obľúbenú hudbu kedykoľvek a kdekoľvek. Vďaka vynálezu MP3 a WMA sa tento sen 
premenil na realitu... 


Dnes nie je problém počúvať hudbu 
pri akejkoľvek činnosti (ktorá nie je 
spojená s vodou). Ešte pred dvoma 
rokmi bol na slovenskom trhu len 
jeden modrý prehrávač JazzPiper 
nemenovanej značky a dnes si vyberie 
určite každý. K tomuto výberu vám 
určite pomôže aj náš test MP3/WMA 
prehrávačov, ktorý zahrňuje ako 
najlacnejšie riešenia v kombinácii 
s USB kľúčmi, tak aj tie najdrahšie 
a najluxusnejšie modely. MP3 
fenomén so sebou priniesol aj veľmi 
zaujímavé fakty ako napríklad to, že 
najzaujímavejšie modely dneška 
nepochádzajú ani z USA alebo 
západnej Európy, ale z Ďalekého 
východu. Južná Kórea, Čína, to 
všetko sú Silicon Valleys východu, 
kde vznikajú dobré nápady, kde sa 
prístroje neustále zmenšujú, kde sa 
vyvíja obslužný softvér. Vďaka týmto 
spoločnostiam majú značkové firmy 
zo západu (nebudeme menovať) 
slušnú konkurenciu, a to nielen 
v cenovej oblasti, ale čoraz častejšie 
aj vo funkčnosti. Treba však povedať, 
že MP3 produktov je už dnes také 
množstvo, že aj keď by sme pre vás 
chceli priniesť komplexnejší prehľad 
trhu, nie je to z pochopiteľných 
dôvodov možné. Berte tento 
prehľad ako prierezový náhľad 
zaujímavých modelov na slovenskú 
ponuku. 

Čo vlastne potrebujeme? 

Treba si položiť pár otázok, ako 
napríklad, pri akej činnosti budem 
prehrávač využívať? Na čo ho budem 
využívať? Len na počúvanie hudby, 
alebo by bolo vhodné aj niečo na 
báze diktafónu? Mám doma viac 
prehrávačov, rádií, vežu, v tom 
prípade budem určite chcieť, aby tieto 
zariadenia boli nejakým spôsobom 
prepojiteľné. Veď staré vinylové 
platne neuškodí skopírovať do MP3 
formátu, však? Pravdepodobne si 
však nebudete kupovať dve či tri 
MP3 zariadenia, preto sa pozrieme 
na výhody, nevýhody jednotlivých 
riešení. 

MP3 CD prehrávač: 

> Výhody: kompatibilita s CD audio, 
značná kapacita MP3 (1 CD = cca 
10 hodín hudby), diaľkové 
ovládanie prehrávača je pohodlným 
prístupom k celej databáze CD. 

> Nevýhody: dlhšia doba načítania, 
nutnosť mať pri sebe aspoň 1 CD, 
nutnosť aspoň občasného 
napaľovania na CD 

MP3 USB kľúč: 

> Výhody: obvykle veľmi malé 
rozmery, rýchly prístup k USB 
portu, možnosť prenosu dát, 
praktické riešenie 


> Nevýhody: často veľmi slabý 
displej, hlavne pri cenovo lacnejších 
riešeniach, obmedzená kapacita 
pre väčšie množstvo skladieb, 
nepostačujúce pre vážnejšie 
počúvanie hudby 

MP3 pamäťový prehrávač: 

> Výhody: obvykle veľmi malé 
rozmery, možnosť použitia 
kdekoľvek, použiteľné ako USB kľúč, 
praktickosť spojená s vážnym 
zameraním na hudbu, množstvo 
prídavných funkcií a možností 

> Nevýhody: vyššia cena, treba 
myslieť na batérie, ktoré prehrávač 
poháňajú 

MP3 HDD prehrávač: 

> Výhody: elegantnosť, spojenie 
všetkého do jedného zariadenia, 
mobilná diskotéka neustále pri 
sebe, viacúčelové zariadenie 

> Nevýhody: pre dámske kabelky 
hmotnosť, väčšie rozmery 

Musíte mať na pamäti, že skôr či 
neskôr budeme potrebovať nejaké to 
PC. To preto, aby sme si z počítača 
do prehrávača nahrali skladby cez USB 
port, napálili na CD či jednoducho 
uploadli nahrávky z prehrávača do PC 
na ďalšie spracovanie, prípadne 
archiváciu. 

Druhou potrebnou vecou, ktorú 
budete potrebovať, ak to s hudbou 
budete myslieť vážne, je spôsob, 
akým sa vám dostane do uší. Môžete 
rovno zabudnúť na slúchadlá 
dodávané spolu s prehrávačom, až 
na svetlé výnimky ide všetko 
o odpadové záležitosti vhodné 
naozaj len pre USB kľúče. Čo sa týka 
slúchadiel nášho testu, boli 
umiestnenie nasledujúco: 


NAJLEPŠIE DODÁVANÉ SLÚCHADLÁ 


1. Philips RUSH: „štuple" s výstupkom (In-Ear) 


2. iRiver: „štuple" Sehnheiser MX400 


3. Creative: skladateľné účko z Neodymia 


Prečo sú slúchadlá dôležité? Pretože 
sú už preč časy, keď kvalita nahrávky 
bola ovplyvnená magnetickými 
vplyvmi pásky či škrabancami na CD. 
Jednoducho máte takú kvalitu MP3, 
akú si spravíte, a keď už sa s tým 
hráme, tak prečo to potom 
degradovať nekvalitnými slúchadlami, 
však? 

Všeobecné parametre výstupu 
väčšiny prehrávačov: 

> Kanál: Stereo 

> Frekvenčný rozsah: 20 Hz ~ 20 kHz 

> Slúchadlový výstup: 12 mW + 12 
mW na 16 ohmoch maximálne 



Slúchadlá Philips 


Prenos dát a zvuku 

Predtým, ako sa dá nejaký prehrávač 
počúvať, je ho nutné naplniť 
skladbami. Okrem CD prehrávačov 
sa to deje cez USB port, ktorým je 
vybavená každá nová základná doska. 
USB 1.0, resp. USB 1.1 je štandard 
väčšiny prehrávačov. Prenášacia 
rýchlosť to nie je závratná, no pri 
malokapacitných modeloch (do 256 
MB) to je otázka niekoľkých minút. 

Pre väčšie kapacity a špeciálne pre 
HDD prehrávače sa odporúča USB 2.0. 
Osobne mi však neprekážalo ani 
pracovať s MP3 HDD na USB 1 .1 . 
Všetko totiž možno kopírovať na 
pozadí popri práci a podobne. 

To sa však už dostávame k ďalšej 
zaujímavej funkcii MP3 prehrávačov, 
s ktorou ako prvé prišli USB kľúče. Je 
to možnosť prenášania akýchkoľvek 
dát, nielen hudobných skladieb. 

V tabuľke si tak môžete pozrieť, či je 
prakticky možné využiť prehrávač ako 
USB storage zariadenie. Nie je to 
možné pri všetkých z dôvodov, ako 
napríklad, že je nutné najprv 
inštalovať špeciálnych manažérov na 
prenos súborov a podobne. Osobne 
si neviem predstaviť, že prídem do 
školy či kaviarne a musím si tam 
nainštalovať špeciálny softvér na 
prenos napríklad HTML stránky. 

Ďalšie dôvody, ktoré neumožňovali 
využiť USB storage, je obmedzená 
kapacita. A nám ide o prenos súborov 
o veľkosti tak 50-500 MB. V spojitosti 
s USB diskom je potrebné povedať, 
že väčšina prehrávačov funguje tak, že 
jednoducho pripojíte USB kábel do 
počítača a v diskovom manažéri sa 
vám objaví nový odnímateľný disk. 
Pričom kábel netreba odpájať, ak sa 
práve kopírujú nejaké dáta. 

Opravovať zlé sektory na takýchto 
zariadeniach je vždy nepríjemné. 
Takmer všetky prehrávače obsahujú 
Line In, čo je jackový vstup pre 
nahrávanie. To sa pri lacnejších 
riešeniach deje do formátu *.wav, 
zatiaľ čo pri stredných a drahších 
modeloch už existuje tzv. Direct MP3 
encoding. Zadáte si teda parametre 
dátového toku (napr. CD kvalita: 128 


kbps, 44 kHz pri MP3, či 64 kbps 
pri WMA) a môžete jednoducho 
prostredníctvom káblika jack - cinche/ 
jack-jack nahrávať z domácej veže, 
minidisku, z magnetofónu, walkmenu, 
no proste, z absolútne všetkého, čo 
má LineOut. A to, samozrejme, v CD 
kvalite, resp. min. v takej, v akej 
výstup vychádza zo zdrojového 
zariadenia. Najnovšie má už veľa 
zariadení aj interne zabudovaný 
mikrofón, ktorý bez problémov 
dokáže nahradiť diktafón na záznam 
reči. Je tu aj možnosť pripojiť si 
externý mikrofón do Line In vstupu. 

FM rádio 

Ešte stále som sa nezmienil o obvykle 
rovnako integrovanom FM rádiu. To 
štandardne operuje vo frekvenčnom 
rozsahu 87.5-108 MHz. Rádio je 
obyčajne ľahko naladiteľné aj vďaka 
funkciám Autotune. Potrebné je len 
mať zastrčené slúchadlá v prehrávači, 
keďže tvoria anténu prijímanému 
signálu. 

Firmware 

Mohli by sme však mať akýkoľvek 
prehrávač v rukách, keď nemá dobrý 
softvér (firmware), je to len kus 
plastu. A toto je nové pole súbojov 
medzi konkurenciou, pretože stačí, 
že NONAME firma zamestná 
prvotriednych programátorov, a tí 
už vytiahnu z hardvéru daného 
zariadenia maximum. Jednoduché 
USB kľúče, prehrávače či diskmany 
obsahujú obyčajne len jednoduchý 
softvér na základné nastavovanie 
parametrov ako hlasitosť či typ 
ekvalizéra. To však vôbec nestačí, 
osobne si chcem nastaviť úplne 
všetko, a ak by sa to dalo, nastavil 
by som si aj každý zobrazovaný pixel 
na displeji prístroja. Tento parameter 
sme preto tiež zobrali do úvahy 
a konkrétne hodnotenia si môžete 
nájsť v tabuľkách. V spojení s tým 
však treba upozorniť na to, že vďaka 
konkurenčnému boju sa čoraz 
častejšie robia zlepšenia firmware. 
Pridávanie funkcií, podpory ďalších 
formátov a podobne, z čoho ťaží len 
a len zákazník. 


Ako by mal vyzerať ideálny prehrávač 
dnešného testu: 

1 . HDD MP3/WMA prehrávač 

2. integrovaný mikrofón 

3. sympatické rozmery a hmotnosť 

4. slúchadlá Philips 

5. možnosť USB Storage 2.0 (nemá ešte každý) 

6. možnosť IDE prepojenia pre veľké prenosy 

7. perfektne podsvietený displej (ako SAFA alebo 
iRiver) 

8. výdrž aspoň 14 hodín 

9. stále zlepšovaný firmware 

(10. Bluetooth prepojenie s diaľkovým ovládaním) 

> Acer MP3 Flash Stick 128 

Tento produkt je príkladom skĺbenia 
USB kľúča a MP3 prehrávača pre 
osobné a firemné použitie. Prehrávač 
je z nižšej cenovej kategórie, čomu 
zodpovedá aj prevedenie. Interná 
128 MB USB pamäť je schopná 
zapĺňať sa rýchlosťou na úrovni USB 
1.1. Celkový dojem z prehrávača 
kazili viaceré užívateľské nedostatky. 
Napríklad úroveň hlasitosti 
štandardne začína na úrovni cca 20, 
pričom zvyšovanie na max. hodnotu 
63 trvá nepríjemne dlho. Ďalším 
nedostatkom je hrkanie prehrávača 
vdäka voľnému kovovému očku na 
tele prehrávača a zlým utesnením 
monočlánkov. S obsiahlymi dvoma 
batériami sa spájajú ďalšie dva 
problémy, ktorými sú priveľké 
rozmery pre normálny USB kľúč 
a priveľká hmotnosť. V konečnom 
dôsledku tak máte problém 
prehrávač zasunúť do USB slotu, 
rovnako ako aj nosiť na krku. Displej 
je jednoduchý kryštálový, ktorý však 
nie je problém čítať vdäka veľkým 
čísliciam. Flash Stick je schopný aj 
nahrávania reči cez zabudovaný 
mikrofón. Treba byť však blízko 
zvukového zdroja. 

Príslušenstvo: 2 x AAA batérie, 
slúchadlá, pútko na krk, manuál 
a CD s USB ovládačom. 



> Acer MP3 Flash Stick 128 


OVLÁDANIE/DISPLEJ ■ ■ 

PRENOSNOSŤ ■ ■ ■ 

FUNKČNOSŤ ■ ■ 

CELKOVÝ DOJEM ■ ■ 


> MSI Mega Stick 1 

MP3 a WMA prehrávač, ktorý bol 
primárne tvorený ako USB kľúč 
a obsahuje 128 MB pamäte. 
Prehrávač je pomerne malý, aj keď 
za najmenšími USB kľúčmi zaostáva. 
Jeho pridanou hodnotou je rádio, 
MP3/WMA playback a voice 
recording. K rádiu by som nemal 
väčšie výhrady, pri počúvaní 
súborov vznikal problém pri čítaní 
displeja, ktorý je malý a ťažko 
čitateľný. Okrem toho, ak súbor 
nemá ID3 tag, zobrazujú sa názvy 
nekorektne. Nahrávanie hlasu do 
formátu ADPCM bolo použiteľné len 
v blízkosti zdroja hlasu (5 m), bez 
okolitého šumu. Tento USB kľúč mal 
však celkom prekvapivé menu, ktoré 
sa horšie čítalo, ale nebol problém 
si nastaviť príslušný ekvalizér, 
vybrať skladbu či spustiť rádio. 
Takisto nechýbal priamy vstup pre 
mikrofón. 

Príslušenstvo: 1 x AAA batéria, 
slúchadlá s pútkom, USB 
predlžovací kábel, manuál a CD 
s USB ovládačom. 



> MSI Mega Stick 1 


OVLÁDANIE/DISPLEJ ■ 

PRENOSNOSŤ ■■■ 

FUNKČNOSŤ ■ ■ 

CELKOVÝ DOJEM ■ ■ 


> BenQ Joybee 120 

Malá strieborná vec veľkosti benzíno- 
vého zapaľovača, ktorá skôr ako 
funkčnosťou prekypuje imidžovosťou. 
Rozmery a hmotnosť robia z tohto 
zariadenia kandidáta číslo jeden do 
akejkoľvek dámskej kabelky. Ak žiadnu 
nemáte, je jedna malá priamo 
priložená v balení. Prehrávač má 
logické menu a dvojriadkový displej. 
Na tele prístroja sa nachádza 
obmedzený počet funkčných tlačidiel, 
ktoré sú veľmi malé. Preto je 
niekoľko funkcií riešených softvérovo. 
Zvyšovanie hlasitosti sa dá riešiť len 
cez menu, čo je nepraktické. Interná 
batéria, ktorá sa nabíja cez USB, 
poskytuje funkčnosť až do 16 hodín. 
Obmedzenú 64 MB pamäť, 
rozšŕriteľnú až do 256 MB, je 
rozumnejšie plniť „tenšími" WMA 
súbormi pre zvýšenie kapacity hudby. 
K dispozícii je aj FM rádio, ktorého 
obsluha je trocha komplikovaná. 

S týmto prehrávačom nebudete 
pánom mobilných diskoték, no zopár 
minút obľúbenej hudby v sexy 
prevedení tiež nie je na zahodenie. 
Príslušenstvo: BenQ slúchadlá, USB 
kábel, manuál a CDROM (program 
QMusic), prídavná nabíjačka (US, 

EU koncovka), kabelka, kovové pútko, 
klip na opasok 



> BenQ Joybee 120 


OVLÁDANIE/DISPLEJ ■ ■ ■ 

PRENOSNOSŤ ■■■ 

FUNKČNOSŤ ■■■ 

CELKOVÝ DOJEM ■■■ 


> iRiver iFP-390 

iRiver nemá o čom, jeho prvotriedne 
výrobky momentálne zažívajú boom 
a vyhrávajú jednu cenu za druhou. 
Pamäťový prehrávač s futuristickým 
dizajnom v tvare člna je rozumným 
spoločníkom pre športovcov, vdäka 
príslušenstvu sa dá totiž pripnúť 
kdekoľvek na telo. Jasne podsvietený 
displej podporovaný kvalitným a stále 


updatovaným firmware poskytuje 
v pohodlnom podaní všetky možnosti 
prehrávača. Od FM tunera, cez 
nahrávanie hlasu až po prehrávanie 
MP3/WMA/ASF súborov. Obsluha 
prehrávača sa vykonáva cez špeciálny 
manažér, nestačí teda prehrávač 
pripojiť k USB portu. Na druhej strane 
si cez program môžete pred nastaviť 
frekvencie pre vaše obľúbené rádiá 
a podobne. K dispozícii je samostatný 
Line In pre enkóding z akýchkoľvek 
externých zdrojov. S tým, že 
nastaviteľné je úplne všetko 
(nahrávacie frekvencie, dátový tok, 
spôsob prehrávania...). Výhodou je aj 
podpora 30 jazykov. 

Príslušenstvo: slúchadlá Sehnheiser 
MX300, USB kábel, CD & manuál, 1 x 
AA batéria, pútko na krk, ochranný 
obal na opasok, pás na pripevnenie na 
ruku, prepájací audio kábel. 



> iRiver iFP-390 


OVLÁDANIE/DISPLEJ 
PRENOSNOSŤ 
FUNKČNOSŤ 
CELKOVÝ DOJEM 


> Philips RUSH SA230 128 MB 

RUSFI je novým modelovým radom 
Philipsu, ktorému sa nedá odoprieť 
snaha o funkčnosť a pekný dizajn. 
Trojfarebný pixelový displej je 
podsvietený podľa toho, či ste 
v režime prehrávania audiosúborov 
(oranžová), nahrávania zvukov 
(červená) alebo počúvania rádia 
(zelená). Možnosti firmware sú trocha 
obmedzené, chýbalo mi napríklad 
dlhšie podsvietenie. Prehrávač tiež 
nemožno použiť ako univerzálne 
storage zariadenie, lebo je potrebné 
použiť CD pred prvým pripojením 
k PC. Potom už však možno pracovať 
so súbormi aj cez klasické manažére. 
Pozitívnou správou je podpora 
pamäťových kariet MMC/SD, takže 
rozšíreniu pamäťovej kapacity bránia 



> Philips RUSH SA230 128 MB 


OVLÁDANIE/DISPLEJ ■ ■ ■ ■ 

PRENOSNOSŤ ■ ■ ■ ■ 

FUNKČNOSŤ ■■■■ 

CELKOVÝ DOJEM ■ ■ ■ ■ 

už len vaše finančné možnosti. 
Užívateľsky je však RUSH na vysokej 
úrovni, k čomu prispieva aj 
jednoduchý systém zložky „Favourite", 
ktorá funguje už od dôb prvého 
Expania. Výstup bol zvukovo trochu 
slabší, čo však hravo doplnili 
prvotriedne Philips slúchadlá. 
Príslušenstvo: slúchadlá, CD, 1 x AAA 
batéria, pás na pripevnenie na ruku, 
pútko na krk, quickstart návod 

> Creative MuVo 2 

Malá štvorcová škatuľka v žltom 
prevedení, to je nové MuVo s 512 MB 
internou pamäťou a podporou USB 
2.0. MuVo je dosť jednoduchý 
prístroj a jeho využitie je len duálne. 
Prehrávač súborov MP3/WMA 
a prípadne ako storage device cez 
USB kábel. Dvojriadkový displej je 
riešený podobne ako u Joybee od 
BenQ, zobrazený je uplynulý čas 
skladby, malým písmom názov 
skladby, prípadne ďalšie info ako 
nastavenie ekvalizéra a podobne. 
Bohužiaľ, cez firmware si môžete 
nastaviť iba ten ekvalizér. Mikrofón 
a rádio absentujú, čo považujem za 
dosť veľkú chybu. Mierne mi 
nesedeli ani tie jediné dve tlačidlá na 
ovládanie, boli príliš malé pre moje 
prsty. Údajne sa dá k MuVu pripojiť 
bezdrôtové diaľkové ovládanie aj 
s mikrofónom, ale to je predávané 
separátne. 

Príslušenstvo: neodymium Creative 
slúchadlá, CD (MediaSource), Li-lon 
batéria, USB kábel, napájači kábel, 
stručný manuál, taštička na opasok 



> Creative MuVo 2 


OVLÁDANIE/DISPLEJ ■ ■ 

PRENOSNOSŤ ■ ■ 

FUNKČNOSŤ ■ 

CELKOVÝ DOJEM ■ ■ 


> SAFA SR-M280F 

128 MB interný disk spojený 
s MP3/WMA prehrávačom napájaný 
1 x AAA veľmi malých rozmerov so 
sexy strieborným dizajnom 
a displejom ako od iRiveru. Možnosť 
nahrávania z akýchkoľvek zariadení 
cez Line In priamo do MP3, 
nahrávanie okolitého zvuku cez 
interný mikrofón (prípadne cez 
priložený externý mikrofón) či 
nahrávanie telefónneho záznamu cez 
priloženú redukciu. Okrem interného 
rádia si cez externý reproduktor 
môžete pustiť všetko od nahrávky 
svojho hlasu až po uložené hudobné 
súbory. Áno, M280F má aj externý 
reproduktor, aj rádio. Tak trochu mi 
to pripomína zariadenie z kapsy 
agenta 007, aj keď toto má reálnu 



> SAFA SR-M280F 


OVLÁDANIE/DISPLEJ 
PRENOSNOSŤ 
FUNKČNOSŤ 
CELKOVÝ DOJEM 


napájaciu výdrž nie filmovú, 
nekonečnú. Okrem slabších slúchadiel 
tomuto modelu nie je čo vytknúť. 
Príslušenstvo: slúchadlá aj s pútkom 
na prichytenie okolo krku, prepájací 
audiokábel, USB kábel, 1 x AAA 
batéria, CD (Soundmap Q), manuál, 
prepojenie do telefónu, externý 
mikrofón 

> Creative Jukebox Zen NX 

Zen je rozhodne príťažlivý na prvý 
pohľad, pričom jeho rozmery a malá 
hmotnosť v elegantnej čiernej taške 
na opasok len vyniknú. Zen sa 
vyznačuje 30 GB kapacitou, ktorú 
obsluhuje značne prepracovaný 
firmware spájajúci výkony disku a DSP 
procesora pre reál time (nielen) EAX 
efekty. Okrem toho je k dispozícii 
množstvo funkcií celého menu, 
ktorými sa môžete prehrabávať 
prostredníctvom žlto podsvieteného 
pixelového displeja. Bohužiaľ, 
prehrávaču pekelne chýba Line In 
vstup pre nahrávanie okolitých ext. 
zdrojov. Mikrofón a FM rádio sa 
taktiež stávajú štandardom, no Zen 
ich nemá. Ťažkopádne sa tiež 
používa ako „Storage Device", kedže 
komunikované PC musí mať 
nainštalovaný softvérový manažér 
od Creative. Osobne mi tiež nesadlo 
„creativácke" ponímanie prehrávania 
prebraté z NOMADu. 

Príslušenstvo: AC adaptér, CD 
(MediaSource), manuál, slúchadlá, 

USB kábel, Li-lon batéria, luxusná 
čierna taštička na opasok 



> Creative Jukebox Zen NX 


> Xclef HD500 

Ďalší strieborný harddiskový model 
v jemne väčších rozmeroch ako Zen 
NX. Kovový dizajn dopĺňa veľký 
displej a čierna lakovaná plocha. 20 
gigabajtový MP3/WMA prehrávač 
s integrovaným rádiom a mikrofónom. 
Nechýba ani Line In pre nahrávanie 
do prehrávača. To prebieha priamo do 
MP3 súboru pred nastavenej kvality. 
Veľmi pozitívne je odvedený firmware, 
ktorý umožňuje aj čítanie TXT 
súborov. Aké to má výhody, nemusím 
dúfam objasňovať (čítanie knihy na 
autobusovej zastávke a pod.). 
Prehrávač má vymeniteľnú internú 
Li-lon batériu, ako aj vymeniteľný 
notebookový disk TOSHIBA. Ak bude 
20 GB málo, nie je problém to zmeniť 
(max. 137 GB) alebo pustiť si FM 
rádio. Upozorniť musím na trocha 
slabšie podsvietený modrobiely 
displej a na ňom nie úplne dokonalé 
rozmiestnenie informácií o práve 
prehrávanej skladbe. Ale to je všetko 
o firmware. 

Príslušenstvo: USB kábel, prepájací 
audiokábel, puzdro na opasok, CD, 
slúchadlá 

> NAPA PA28 

Jednoduchý prehrávač so 
zabudovaným mikrofónom, batériou 
a 128 MB pamäťou. Funguje v režime 
prehrávania súborov alebo v režime 
nahrávania zvuku. Pričom nahrávať sa 
dá len do WAV, a to na dobu 8 hodín. 
Jednoduchý firmware pohodlne 
obsluhuje prehrávanie aj nahrávanie, 
pričom je si možné zvoliť len typ 
ekvalizéra a podobne. Prehrávač je 
na 128 MB trochu veľký, čo je 
zapríčinené internou batériou 
schopnou hrať až 20 hodín. Čo nám 
to je však platné, keď hudobných 
súborov sa nám tam vojde na 2-4 
hodiny. Inak to môže byť vhodný 
darček pre hudbou a počítačmi 
zanietených potomkov, ktorým sa 
pamäť na krku zíde napríklad 
k prenášaniu uložených pozícií z hier. 
Príslušenstvo: USB kábel, CD, 
slúchadlá, AC adaptér, manuál 



> Xclef HD500 


OVLÁDANIE/DISPLEJ 
PRENOSNOSŤ 
FUNKČNOSŤ 
CELKOVÝ DOJEM 



> NAPA PA28 


OVLÁDANIE/DISPLEJ 
PRENOSNOSŤ 
FUNKČNOSŤ 
CELKOVÝ DOJEM 


> NAPA DAV398 

DAV398 je low-end verziou luxusných 
tenkých prehrávačov. CD prehrávač 
je celý z plastu, snaží sa o tenkú líniu, 
no najnovšie prehrávače sú aj tak ešte 
tenšie. Podporované sú MP3/WMA 
súbory rovnako ako winampovské 
.M3U playlisty. Ovládanie prehrávača 
sa deje primárne cez to diaľkové, 
v tomto prípade so zeleným 
podsvietením a dvoma riadkami. 
Diaľkové ovládanie nasleduje 
celočierny plastový dizajn hlavnej 
jednotky. Softvér je takmer 
nenastaviteľný, ovplyvňovať je možné 
len naozaj základné veci. K dobru 
prispieva údaj o 960-sekundovom 
ochrannom antishocku. Ak by sa 
vám minula zásoba CD, k dispozícii 
je aj rádio s možnosťou preddefinovať 
si obľúbené stanice. 

Príslušenstvo: diaľk. ovládanie, CD 
s návodom, adaptér, 2 x nabíjateľné 
ploché batérie, prenosná taštička, 
veľmi slabé slúchadlá 


> NAPA DAV398 


OVLÁDANIE/DISPLEJ 
PRENOSNOSŤ 
FUNKČNOSŤ 
CELKOVÝ DOJEM 



> iRiver SlimX2 iMP-550 


OVLÁDANIE/DISPLEJ ■ ■■ ■ 

PRENOSNOSŤ ■ ■ ■ ■ 

FUNKČNOSŤ ■ ■ 

CELKOVÝ DOJEM ■ ■ ■ 


> iRiver SlimX2 iMP-550 

Ferrari má F550, iRiver iMP-550. 
Najtenší MP3/WMA CD prehrávač na 


OVLÁDANIE/DISPLEJ 
PRENOSNOSŤ 
FUNKČNOSŤ 
CELKOVÝ DOJEM 

svete s hrúbkou len 13,7mm. Jeho 
základnou doménou je prehrávanie 
MP3/WMA CD a FM rádio. Prvotriedne 
diaľkové ovládanie s jedným 
z najlepších a najinteligentnejšie 
riešených firmware. Vďaka 
špeciálnemu procesoru je hracia 
doba až 55 hodín, čo hravo 
prekonáva celú konkurenciu. 

Prehrávač je taký malý, že si ho 
pohodlne môžete pripevniť k opasku 
a nosiť podobne ako HDD prehrávače. 
Chýba už len podpora Bluetooth pre 
bezkáblové diaľkové ovládanie. Rádio 
nepodporuje RDS, zato na ňom 
nájdete všetky prijímané stanice 
(vrátane BBC a pod.). Cez Line Out, 
optický výstup, je možné nahrávať na 
kazetu/m inidis k/PC... Takmer vrchol 
technických možností diskmanov 
v krásnom čierno-kovovom prevedení. 
Príslušenstvo: diaľkové ovládanie, 
slúchadlá Sehnheiser, AC adaptér, 2 x 
1450 mAh batérie, prepájací 
audiokáblik, puzdro na opasok, 
externý batériový zdroj na 2 x AA 
batérie. 

Zoltán Radnóti 


Informačná tabulka o dobe prehrávania pri CD 
kvalite (128 kbps/MP3, 64 kbps/WMA): 


Kapacita prehrávača MP3 WMA 


128 MB: 120 min. 200 min. 

256 MB: 240 min. 400 min. 

512 MB: 480 min. 800 min. 

20 GB: cca 13 dní cca 20 dní 

30 GB: cca 18 dní cca 30 dní 


Tipy a Triky: 

> Pred prvým použitím si určite prečítajte 
manuál, vzhľadom na to, že zložitejšie 
prehrávače obsahujú objemný firmvér. 

> Pri prvom spúšťaní prehrávača si tiež 
môžete rovno stiahnuť najnovšiu verziu 
firmvéru, ktorá sa napríklad za rok už 
značne zmení. Pozor! Pri „zlepšovaní" 
firmvéru stačí prísť o napájanie prúdom 
a prehrávač sa stane nefunkčný do 
najbližšieho prepálenia BIOS. 

> Pri prvom spustení vybite dodávané, 
resp. interné batérie na nulu. Niektoré 
prehrávače majú pre túto funkciu aj 
položku v menu. Pri ďalšom používaní sa 
snažte dobíjať batérie až po ich 
maximálnom vybití. Platí to tak pre 
nabíjateľné monočlánky, ako aj pre 
interné Li-lon batérie. 

> Ak to s počúvaním MP3 hudby myslíte 
vážne a plánujete si niečo také 
zaobstarať, plánujte aj kúpu nových 
slúchadiel, keďže tie pribaľované 
obyčajne za veľa nestáli. Dnes už je na 
trhu množstvo tvarov a riešení, od 
konzervatívnych štupľov do uší, až po 
„old-school" klasické účko na hlavu. 

> Pamätajte na to, že otázka kvalitných 
tónov, ktoré sa vám hrnú do ucha 
závisí len od kvality nahraných 
MP3/WMA súborov a kvality výsledných 
slúchadiel/reproduktorov. Nie je problém 
prepojiť aj obrovský mixpult s malým 
MP3 prehrávačom. 

-zr- 



Ako sme hodnotili? 

Je technicky nemožné podrobne opísať všetky rôzne možnosti prehrávačov, rovnako ako 
ich vlastnosti. Nehovoriac o subjektívnom pocite užitočnosti a tzv. uspokojenia potreby. 

Aj preto sme sa rozhodli niektoré dojmy opísať jednoduchou stupnicou v tabuľke (1 až 5; 5 
je najlepšie). Celkové hodnotenie nie je čistým matematickým priemerom predchádzajúcich 
číselných hodnotení, ale celkovým zhrnutím všetkých vlastností, príslušenstva, funkčnosti 
a jednoducho všetkého. 

Pozor! Do celkového hodnotenia sme nezapočítavali výšku ceny prehrávača. Ceny sú totiž 
pohyblivé a navyše ich každý vníma inak. Spravte si teda na cenu vlastný názor, podľa 
toho, čo prehrávač dokáže. 



Acer Flash Stick 

MSI Mega Stick 1 

BenQ Joybee 120 

iRiver iFP-390 

Philips RUSH SA230 

Creative MuVo 2 

Rozmery (mm) 

95,2 x 30 x 28,5 

96 x 31 x 19 

57 x 38 x 11,5 

91 x 35 x 26,7 

55 x 26 x 21 

66,5 x 67 x 20 

Hmotnosť bez batérie 

50 g 

29 g 

24 g 

35 g 

50 g 

65,2 g 

Spôsob napájania 

2 x AAA 

1 x AAA 

Li-lon 450 mAh 

1 x AA 

1 x AAA 

Li-lon 

Udávaná výdrž 

12 h 

12 h 

16 h 

24 h 

9 h 

10 h 

Pamäť 

128 MB 

128 MB 

64 MB 

256 MB 

128 MB + 

512 MB 

Displej 

modrý, kryštálový 

2-riadkový, kontrastný 

2-riadkový, modrý 

full pixel, modrý 

full pixel, zelený, červ., oranž. 

2-riadkový, modrý 

USB 

1.0, 2.0 

1.1 

1.1 

1.1 

1.1 

1.0, 2.0 

Mic/Line In 

áno/áno 

áno/áno 

áno/áno 

áno/áno 

áno/áno 

— /áno 

MP3/WMA 

áno/áno 

áno/áno 

áno/áno 

áno/áno (+ ASF) 

áno/áno 

áno/áno 

Dátové toky MP3 

8-320 kbps 

8-320 kbps 

8-320 kbps 

8-320 kbps 

8-320 kbps 

8-320 kbps 

Dátové toky WMA 

32-192 kbps 

32-192 kbps 

32-192 kbps 

32-192 kbps 

32-192 kbps 

32-192 kbps 

ID3 tag 


áno 

áno 

áno 

áno 

áno 

Prenos dát 

áno 

áno 


- 


áno 

Ďalšie funkcie 


rádio 

rádio 

rádio 

rádio 

- 

Cena bez DPH/záruka 

3629 Sk/1 rok 

3350 Sk/1 rok 

cca 100 eur/1 rok 

9201 Sk/2 roky 

6249 Sk/1 rok 

11 217 Sk/1 rok 

Dodávateľ 

Acer, www.acer.sk 

AGEM, www.agem.sk 

BenQ, www.benq. 

Fast Plus, www.fastplus.sk 

Philips Slovakia, www.philips.sk 

SOFOS, www.sofos.sk 



SAFA SR-M280F 

Creative Zen NX 

Xclef HD500 

NAPA PA28 

NAPA DAV398 

iRiver iMP-550 

Rozmery (mm) 

84 x 29,5 x 17,7 

75,9 x 112,5 x 24,1 

129 x 81 x 22 

55 x 78 x 16 

135 x 136 x 14 

128 x 136 x 13,7 

Hmotnosť bez batérie 

34,5 g 

206 g 

255 g (s batériou) 

80 g (s batériou) 

N/A 

145 g 

Spôsob napájania 

1 x AAA 

Li-lon 

Li-lon 2000 mAh 

Li-lon 

2x Ni-MH 

2 x Ni-MH 1450 mAh 

Udávaná výdrž 

9 h 

14 h 

18 h 

20 h 

11 h 

55 h 

Pamäť 

128 MB 

30 GB 

20 GB 

128 MB 

960 ESP 

Shockproof 

Displej 

full pixel, modrý 

full pixel, žltý 

full pixel, modrý 

2-riadkový, modrý 

zelený, kryštálový 

full pixel, modrý 

USB 

1.1 

1.0, 2.0 

1.0, 2.0 

1.1 

- 

- 

Mic/Line In 

áno/áno 

— /áno 

áno/áno 

áno/áno 

— /— 

— /— 

MP3/WMA 

áno/áno 

áno/áno 

áno/áno 

áno/áno 

áno/áno 

áno/áno 

Dátové toky MP3 

8-320 kbps 

8-320 kbps 

8-320 kbps 

8-320 kbps 

8-320 kbps 

8-320 kbps 

Dátové toky WMA 

32-192 kbps 

32-192 kbps 

32-192 kbps 

32-192 kbps 

32-192 kbps 

32-192 kbps 

ID3 tag 

áno 

áno 

áno 

áno 

áno 

áno 

Prenos dát 

- 

- 

áno 

áno 


- 

Ďalšie funkcie 

rádio, ext. repro/mic 

DSP 

rádio 

- 

rádio, diaľkové ovládanie 

rádio, diaľkové ovládanie 

Cena bez DPH/záruka 

4908 Sk/2 roky 

13 757 Sk/1 rok 

10 825 Sk/2 roky 

3509 Sk/1 rok 

4274 Sk/1 rok 

7076 Sk/2 roky 

Dodávateľ 

mpi.cz 

SOFOS, www.sofos.sk 

mpi.cz 

LIBRA Electronics, www.libra.sk 

LIBRA Electronics, www.libra.sk 

Fast Plus, www.fastplus.sk 

predstavujeme 


Deja vuľ Creative Audigy 2 ZS Platinum PRO 


Pred nedávnom uviedla spoločnosť 
Creative na trh nové zvukové karty 
s čipom Audigy. Architektúra 
a prevedenie sú dosť podobné 
zvukovkám Audigy 2, ktoré sme 
vám predstavili zhruba pred rokom, 
takže navonok jedinou „viditeľnou" 
zmenou je počet kanálov 
(reproduktorov) na výstupe. 

Tentoraz ich je 7 + 1 . Situácia veľmi 
podobná tomu, čo sme zažili pred 
pár rokmi pri SB Live! . Možno si to 
pamätáte... Rozhodli sme sa trochu 
sa na to pozrieť a vybrali sme si 
rovno ten najvyšší model Audigy 2 
ZS Platinum PRO. 

Poďme sa najprv pozrieť na to, čo 
nájdete v balení. Máme tu kartu 
s čipom Audigy 2 (CA0102-ICT), čo 
je procesor identický s tým na 
starších kartách Audigy 2. Na karte 
ostali iba tri pôvodné konektory pre 
3,5 mm jack káble. Všetkých 8 
reproduktorov je tak prepájaných 
iba cez tri konektory. Znamená to, že 
konektory nie sú v stereo prevedení, 
ale majú viac pólov a môžete mať 
menší problém so zháňaním 
adekvátnych káblov. Testovaná 
verzia Platinum PRO je vybavená 
externým šuplíkom, na ktorom sú 
všetky vstupy a výstupy (s výnimkou 
reproduktorov). Nájdete tu digitálne 
audiokonektory pre optický 
a koaxiálny vstup a výstup zvuku, 
výstup na slúchadlá s regulátorom 
hlasitosti, mikrofónny vstup, 3 LINE 
vstupy, 2 FireWire konektory a MIDI 
rozhranie s päťkolíkmi v plnej 
veľkosti. K boxu patrí aj malé 
elegantné diaľkové ovládanie vhodné 
na obsluhu AV súborov v počítači. 

Na karte pribudli oproti minulej 
verzii aj dva interné vstupné 
konektory, digitálny pre CD 
a analógový AUX pre TV kartu alebo 
iné zariadenie pracujúce so zvukom. 
Toto sme predošlej verzii vyčítali asi 
najviac, pretože tam sa hudobné CD 
prehrávali iba cez dátovú zbernicu. 



TECHNICKÁ ŠPECIFIKÁCIA 


■ Procesor: Audigy 2 ■ Odstup signál/šum: 
108 dB ■ Frekvenčný rozsah: menej ako 10 Hz 
až 46kHz ■ Harmonické skreslenie pri 1 kHz: 
0.004 % ■ Podpora: 24 bit/96 kHz, ASIO 2.0, 
EAX 4.0, FireWire ■ Externý box (hub s audio 
konektormi) a FireWire (IEEE 1394) (2 x) 




Samozrejme, táto možnosť ostala aj 
pri novej verzii. Konštrukčné úpravy 
na samotnom hardvéri sú teda iba 
kozmetické a všetko „podstatné" sa 
odohráva v tej softvérovej časti. 

Karta plne podporuje rozhranie EAX 
4.0. Zatiaľ je hier podporujúcich 7 + 1 
pomerne málo, no počíta sa s nimi 
do budúcnosti. Využívať zatiaľ 
môžete napríklad aj niektorú z dvoch 
pribalených hier, Tomb Raider: The 
Angel Of Darkness a Rainbow Six 3: 
Raven Shield. 

V obslužných programoch od Creative 
pribudlo niekoľko nových ovládacích 
prvkov. Zlepšená bola správa 


virtuálneho priestorového zvuku 
(CMSS). V programe Creative 
MediaSource Player sa na hlavnom 
paneli objavilo tlačidlo CROSFADE. 

Ak prehrávate niekoľko zvukových 
súborov za sebou cez playlist, 
môžete si nastaviť automatickú 
prelínačku (crossfader) medzi dvoma 
za sebou idúcimi nahrávkami (iba 
pri MP3, WMA a WAV). Medzi 
nastaveniami pribudol aj 
sedempásmový grafický ekvalizér. 

Pre plné využitie je možné 
nakalibrovať všetky reproduktory 
pomocou THX SETUP konzoly. 
Hudobníci iste ocenia CD 
s audiosoftvérom Cubasis VST 
a FruityLoops Štúdio 4. Balenie 
obsahuje ešte DVD-Audio sampler. 

Na výstupe sa zlepšil odstup signál/ 
šum na 108 dB. Zvuk sa tak 
skvalitnil a opäť sa posunul bližšie 
k profesionálnym štúdiám. 
Samozrejme, aj tento model dokáže 
prehrávať DVD-Audio disky a karta 
je tiež certifikovaná pre THX. Je to 
momentálne najvyššia trieda pre 
bežných domácich spotrebiteľov. 

Záver: Karta sa vyrába v troch 
základných prevedeniach: Audigy 2 
ZS (samostatná karta), Audigy 2 ZS 
Platinum (verzia s interným šuplíkom, 
pozn. u nás sa zatiaľ nepredáva) 
a testovaná verzia Platinum PRO 
(s externým šuplíkom, resp. externým 
boxom). Audigy 2 ZS je momentálne 
asi to najlepšie, čo je na trhu, lenže ak 
už máte starší model Audigy 2, nemá 
veľký význam meniť to. 

Pri DVD filmoch ste schopní aj tak 
využiť iba 5 + 1 kanálov, maximálne 
6 + 1 v prípade Dolby Digital EX, 
ktorým je nahraných iba pár filmov. 

No a pri hrách si bežne vystačíte aj so 
štyrmi reproduktormi, i keď v prípade 
8-kanálového zvuku je priestorový 
vnem oveľa silnejší. Ak už máte 
kvalitnejšiu kartu, nemá upgrade 
veľký význam, pretože prínos je 


minimálny. Pokiaľ nepracujete 
s profesionálnou štúdiovou 
technikou, zmeny (zlepšenie kvality) 
nemusíte vôbec postrehnúť. Výrobca 
odporúča k tejto karte ako optimálne 
riešenie svoju vlastnú reprosústavu 
Creative GigaWorks S750, čo je nový 
rad nahrádzajúci veľmi kvalitnú 
úspešnú sériu MegaWorks. Použiť 
však smelo môžete aj oveľa lacnejšiu 
sústavu Creative Inspire T7700, 
ktorej recenziu nájdete ďalej, alebo 
ktorýkoľvek kvalitnejší zvukový 
systém. 

Na úplný záver len jedna poznámka. 
Creative nám dnes predstavil 

8- kanálový zvuk v špičkovej kvalite. 
Nebol však prvý, prvú kartu 

s takýmto množstvom výstupov 
predstavila v čase uvedenia 6 + 1 
pri Creative spoločnosť Hercules. 

Ich karta sa však až tak neujala, 
pretože výstupov bolo zbytočne veľa 
a podpora bola takmer nulová. 

Je veľmi pravdepodobné, že 
s príchodom novej Audigy sa 
pokúsia u konkurencie o akúsi 
obrodu tohto modelu s oveľa 
nižšou cenou. Otázkou však je, kto 
potrebuje 8 reproduktorov? Podľa 
nás iba marketing, aby mal čo 
predávať. Dočkáme sa budúci rok 

9- alebo nebodaj 10-reproduktorovej 
karty? 

Juraj Redeky 

Zapožičal: SOFOS, www.sofos.sk 
Cena bez DPH: 10 412 Sk 


Trhový sprievodca: 

ManLi CME8738 5.1: 439 Sk 
Innoax Audio Extreme 5.1: 732 Sk 
SB Live! 5.1: 1414 Sk 
Audigy 2 6.1 OEM: 3362 Sk 
Hercules DigiFire 7.1: 4400 Sk 
Audigy 2ZS 7.1: 5543 Sk 


Creative Inspire T7700: reproduktory k novej Audigy 


Máte novú 8-kanálovú Audigy 2 ZS 
a chceli by ste k nej nejakú cenovo 
priateľnú reprosústavu? Tak práve 
pre vás je určená zostava Inspire 
T7700. V podstate ide o akýsi mix 
reprosústav Creative P580 a T2900, 
ktoré sme vám predstavili pomerne 
nedávno. V balení totiž nájdete 
okrem subwooferu s integrovanou 
elektronikou aj 7 satelitných 
reproduktorov s malými kovovými 
stojančekmi (podstavcami). 

Tri predné satelity sú dvojpásmové 
pre čo najvernejší a najbohatší zvuk, 
zatiaľ čo štyri zadné satelity sú iba 
jednopásmové, čo však pre zvukové 
efekty a rozšírenie priestorového 
zvuku plne postačuje. Zvuk bol na 
veľmi slušnej úrovni. K subwooferu 



III, 


sa pripája káblom malé „diaľkové" 
ovládanie, ktorým však môžete 
upravovať iba centrálnu hlasitosť 
a úroveň basového SW. 

Na ovládači je integrovaný aj výstup 
na slúchadlá, LINE vstup a dokonca aj 
M-Port, USB port pre MP3 prehrávače 
Creative MuVo (umožňuje prehrávať 
MP3 bez pripojenia k PC). 

Záver: Vďaka CMSS upmix je možné 
pripojiť prakticky ľubovoľný analógový 
zvuk 5.1 alebo 6.1 a systém sa 
postará o jeho rozšírenie do priestoru. 
Plné uplatnenie, samozrejme, nájde 
zostava až s pripojením k novej 
Audigy 2 ZS, ktorá má reálne výstup 
na 8 reproduktorov. 

Juraj Redeky 


Zapožičal: SOFOS, www.sofos.sk 
Cena bez DPH: 5128 Sk 


Trhový sprievodca: 

Genius 5.1 HF: 3509 Sk 

Inspire 5.1 P580: 2616 Sk 

Inspire 5.1 Digital 5500 s dekód.: 6424 Sk 

Logitech 5.1 Z-680 s dekód.: 15 499 Sk 

GigaWorks S750 7.1 (THX): 17 094 Sk 


TECHNICKÁ ŠPECIFIKÁCIA 


■ Satelity: 6 x 8 W + 20 W (centrálny 
„dialógový" reproduktor) ■ Subwoofer: 24 W 

■ Výkon celkovo: 92 W RMS ■ Frekvenčný 
rozsah: 40 Hz až 20 kHz ■ Odstup signál/šum: 
80 dB 

Sony Ericsson P900: Epizóda II 


V prípade komunikátora P800 sme si od jeho 
oficiálneho predstavenia po reálne uvedenie na trh 
museli počkať pekne dlhú dobu. Preto príchod P900 
v takom krátkom čase prekvapil, pričom nadväzuje 
na to dobré, s čím už prišiel predchádzajúci model. 

Z hľadiska dizajnu nový model dospel. Preč je 
farebnosť a hravosť P800, P900 stavia na serióznosti 
a vyzretosti predstaviteľa biznistriedy. I keď 
technické parametre 117 x 57 x 27 milimetrov 
hovoria niečo iné, vdäka hranatejším tvarom 
pôsobí P900 menším a kompaktnejším dojmom. 

K pozitívnym pocitom patria aj použité plasty 
imitujúce kovový povrch. Ani P900 sa však nezbavil 
nežiaducich praskaní. Na prednej strane sa 
nachádza rozmerný displej a prepracovaná 
klávesnica. Vedľa reproduktora sú dve stavové 
diódy. Na pravom boku sú dve hardvérové tlačidlá 
ovládajúce fotoaparát a prehliadač a slot pre 
Memory Stick Duo pamäťové karty chránený 
gumenou záslepkou. Na ľavom boku je konektor 
na pripojenie slúchadiel, otočné Jog Dial koliesko 
a okienko infra portu. Na spodnej strane je 
systémový konektor a otvor mikrofónu. Na zadnej 
strane je objektív fotoaparátu s malým zrkadielkom 
pre autoportréty. Vľavo je externý reproduktor 
s mimoriadne kvalitnou reprodukciou zvonení 
a systémových zvukov. Plochý plastový Stylus bol 
nahradený kovovým okrúhlym. Dodávaná 1000 mAh 
Li-Pol batéria bežne vydrží tri dni, v prípade 
intenzívneho používania ju budete nabíjať aj každý 
deň. Zmenená je klávesnica, ktorá sa už nedotýka 
displeja. Tlačidlá sú tvrdé a chrómované. 

Klávesnica je podsvietená jasným modrým svetlom. 
Aj pri P900 sa dá klávesnica úplne odobrať, ale 
napriek dodávanému letáku sa nám to nepodarilo. 
Zlepšený je aj TFT displej. Počet farieb sa zvýšil na 
65-tisíc, čo prinieslo skvelú čitateľnosť za 
akýchkoľvek podmienok. Rozlíšenie displeja po 
odklopení klávesnice je 208 x 320 bodov. SE P900 
používa operačný systém Symbian 7.0. Nová verzia 
grafického rozhrania UIQ 2.1 prináša skinovateľnosť 
a tieňovanie položiek menu. Zachovaný zostal 
procesor ARM 9 s taktom 1 56 MHz, ktorý už svojím 
výkonom akoby nestačil požiadavkám prostredia. 
Zväčšila sa dostupná pamäť na 48 MB. Ak sa 
rozhodnete doinštalovať si ďalšie aplikácie, 
dostane sa k slovu Memory Stick Duo karta. P900 
je možné ovládať dvoma spôsobmi. V prípade 
zavretej klávesnice oceníte dôsledné ovládanie 
jednou rukou, kde využijete Jog Dial koliesko 
a tlačidlo s kontextovou ponukou. V druhom 
prípade, keď sa využíva celá plocha displeja, už 
treba siahnuť po styluse. 

P900 pracuje v sieťach GSM 900/1800/1900 MHz. 
Kapacita telefónneho zoznamu je daná iba 
veľkosťou dostupnej operačnej pamäte. Ku každému 
kontaktu je možné priradiť množstvo položiek, 
obrázok a vlastné zvonenie. Čísla možno vytáčať 
hlasovo. Ani P900 nevie súčasne pracovať so 
zoznamom na SIM karte. Polyfonické zvonenia 
v podobe MP3 súborov sú skvelé. Viacerým budú 
chýbať volacie profily. Zostáva iba vypnutie zvukov 
alebo prepnutie do PDA módu. Do jednej položky, 
ktorá svojím členením zodpovedá e-mailovému 
klientovi, je sústredená podpora pre písanie SMS, 
EMS, MMS a e-mailov. Pri písaní je možné využiť 
rozpoznávanie rukou písaných znakov alebo 
virtuálnu klávesnicu, pričom vidno počet 
zostávajúcich znakov a napísaných správ. E-mailový 
klient podporuje protokoly POP3, IMAP4 a SMTP. 

Je si možné nastaviť či sa stiahnu iba hlavičky 
alebo časť správy. Je možné prijímať aj e-maily vo 
formáte HTML a niektoré prehliadať. 

Už priamo súčasťou dodávky sú stereoslúchadlá, 
ktoré využijete pri prehrávaní MP3. P900 si poradí 
aj s prehrávaním videa. To je možné sledovať 


v malom okienku alebo otočiť na šírku. Digitálny 
fotoaparát sníma v rozlíšeniach 640 x 480, 

320 x 240 a 160 x 120 bodov. Pribudla možnosť 
snímania krátkych videosekvencií. Maximálne 
rozlíšenie je 176 x 144 bodov. Pracovné povinnosti 
si zorganizujete rýchlo a prehľadne. Na výber sú 
typy udalostí: schôdzka, upozornenie a celodenná 
udalosť. Nastaviť si je možné opakovanie, pri 
úlohách aj prioritu a splnenie. Budík sa však neozve 
pri vypnutom prístroji. Dátové spojenie je možné 
prostredníctvom GPRS Class 8, HSCSD, Bluetooth, 
infra a v prípade použitia kolísky aj cez USB. 
Podporované je prehliadanie WAP a internetových 
stránok. Zálohovanie dát s PC sprostredkuje 
dodávaný PC Suite. Synchronizovať je možné 
kontakty, kalendár, poznámky a elektronickú poštu. 
V P900 sú predinštalované dve hry, ďalšie si je 
možné doinštalovať. 



Záver: P900 prináša predovšetkým dizajnové 
zmeny. Výraznejšie by mohol zaujať zlepšený 
displej, menej už možnosť snímania videosekvencií. 
Na druhej strane si P900 ešte stále nesie so sebou 
niekoľko chybičiek. Hlavne mlčiaci budík môže 
spôsobiť nejednu ťažkú chvíľu. Ani volacie profily 
by neboli na zahodenie. Azda najväčšou prekážkou 
tak bude cena. Aj P900 sa teda objaví iba v rukách 
vyvolených jedincov, ktorí si potrpia na novinky, 
prípadne potrebujú niečo viac než len mobil. 

Július Peterec, mobil.sk 



predstavujeme 


Hyundai Q790: pracovitý elegán 


Monitory Hyundai, hoci na svetovom 
trhu pomerne známe, sa u nás zatiaľ 
príliš neudomácnili. V našom teste sa 
ocitol silnejší zo 17" radu ImageQuest, 
model Q790. Keď sme v redakcii 
otvorili krabicu s monitorom, nevyhli 
sme sa istým rozpakom: nikto z nás 
si nebol istý, či sa dodávateľ 
nepomýlil a neposlal nám namiesto 
17" monitora menší 15" model. 

Takúto reakciu vyvolá rad ImageQuest 
asi u každého: sú totiž skutočne 
maličké! Hyundai Q790 a konečne 
celý rad plochých monitorov 
označovaných písmenom Q však 
klame telom. S rozmermi len 
38 x 37,2 x 41,1 cm (š x v x h) sa 
stratí aj medzi 15" modelmi. 
Obrazovka Samsung DynaFlat X 
umožňuje roztiahnuť obraz „od rohu 
k rohu" a využiť tak funkčne celú 
plochu. Tá sa vďaka malým rozmerom 
a najmä len 2,7 cm širokým okrajom 



zdá malá, má však uhlopriečku 
poctivých 16", ako sa na dobrý 
monitor tejto kategórie patrí. Pri 
pohľade spredu pripomína skôr LCD 
ako klasický CRT monitor. 

A ako je na tom kvalita obrazu? 
Možno ide o problém konkrétneho 
kusa, ale geometria nebola úplne 


stopercentná a hlavne v rohoch sa 
strácali body. Zvlášť badateľné to bolo 
v programe Nokia Monitor Tester, kde 
jednoducho zvislé čiary „monoskopu" 
po stranách uchádzali, v strede 
obrazovky však boli v poriadku. To so 
sebou prináša aj ďalší problém 
s konvergenciou farieb. Naopak, 
zrejme kvalitnej elektronike vďačí 
Q790 za stabilitu obrazu pri prepínaní 
čiernobielych obrazcov, žiadne 
„pumpovanie" sme nezaznamenali. 
Mierne moiré v ľavej dolnej časti sa 
nepodarilo úplne odstrániť, navyše 
sa zdá, že obraz sa stále nebadateľné 
chveje. Vďaka rozostupu bodu 0,20 
mm bola čitateľnosť kontrastného 
textu na čiernom i bielom podklade 
veľmi dobrá, opäť však zásluhou 
spomínaných chybičiek geometrie 
mierne strácala v rohoch. Monitor 
umožňuje rozlíšenie až 1600 x 1200 
pri 75 Hz, čo je na jeho triedu 


i cenovú hladinu slušné. Zaujímavý je 
rozdiel medzi modelmi v bielej farbe 
a nášmu čierno-šedému testovaciemu 
kusu. Ten na rozdiel od svojho bieleho 
súrodenca nepodporuje normu 
TC099, ale len staršiu TC095. Môže 
za to použitá strieborná farba, ktorá 
nie je 100 % ekologicky odbúrateľná, 
inak ide o zhodné modely. Nuž, za 
krásu sa platí... 

Záver: Spracovaním kvalitný monitor 
s pár rušivými muchami, ktorý nájde 
využitie všade tam, kde je potrebný 
priestor na pracovnom stole 
a vyžaduje sa jasný a ostrý obraz. 
Škoda tých problémov, inak sa nám 
ImageQuest Q790 veľmi páčil... 

Ján Lončík 

Dodávateľ: AutoCont, a. s. 
www.autocont.sk 
Cena bez DPH: 5900 Sk 


Microcom Caller ID Comfort: CLIP pre analógový telefón 


Máte mobilný telefón? Tak potom 
isto poznáte a aj používate funkciu 
CLIP, zobrazenie čísla volajúceho. 

Ide o zaujímavú a aj praktickú funkciu, 
lebo napríklad, ak zmeškáte hovor, 
vidíte, kto vám volal. Samozrejme, 
túto funkciu môže nahradiť aj 
hlasový záznamník (odkazovač), ale 
nie každý má rád záznamník. 

Poznám veľa ľudí, čo ho nepoužívajú 
a odmietajú nahovoriť odkaz, 
možno zo strachu „hovoriť keď vás 
nahrávajú". Takže, aj keď máte 
záznamník, nemusíte sa vždy 
dozvedieť, kto vám volal, keď ste 
práve neboli pri telefóne. 

Pri mobilnom telefóne alebo pri 
digitálnych pevných linkách (napr. 
ISDN) je funkcia CLIP pomerne 
jednoducho prístupná a aj bežná. 

Ale viete si predstaviť CLIP pri 
klasickej analógovej linke? 



Takúto službu umožňuje napríklad 
Caller ID od spoločnosti Microcom, 
ktorý sme mali možnosť otestovať. 
Je to jednoduché, pomocou 
pribaleného telefónneho kábla 
pripojíte Caller k telefónnej sieti 
a telefón zapojíte do Calleru. Na 
fyzickej inštalácii skutočne nie je nič 
zložitého. Zariadenie však samotné 
funkčné nebude, pretože si treba 


ešte aktivovať službu v telefónnej 
spoločnosti. V našom prípade 
(Slovenské telekomunikácie) vám túto 
službu na požiadanie aktivujú do 
troch pracovných dní za jednorazový 
poplatok 300 Sk. 

Zariadenie potrebuje k práci elektrinu. 
Napájanie je možné pomocou 4x 
AAA batérií (tenké ceruzkové) alebo 
pomocou 6V adaptéra. Funkcia CLIP 
je k dispozícii kedykoľvek doslova „na 
zavolanie". Samozrejme, ak má 
niekto utajené číslo alebo volá 
prostredníctvom centrálnej firemnej 
ústredne, jeho volanie sa zobrazí ako 
„súkromný" hovor, podobne ako na 
mobile. 

Zobrazenie čísla posledného 
volajúceho je síce užitočné, ale takéto 
zariadenie by si malo pamätať viac. 

A aj si pamätá. Zaznamená 


minimálne 66 volajúcich so 
základnými informáciami o volaní: 
meno, číslo, dátum, čas. Pamätá si 
aj posledných 10 vašich volaní. 

Okrem pamäte dokáže zvolené číslo 
aj zavolať, takže sa dá využívať ako 
privátny „telefónny zoznam". 

V internom zozname môžete mať 
uložených 70 mien s číslami, no 
a, samozrejme, na displeji sa 
zobrazuje aj čas (hodinky)... 

Záver: Zaujímavý doplnok k bežnej 
analógovej telefónnej linke... 

Juraj Redeky 

Dodávateľ: Fincom, eshop.fincom.sk 
Cena bez DPH: 541,70 Sk 

predstavujeme 


Nové hviezdy na 

Do redakcie sa nám dostalo niekoľko noviniek na 
poli grafických kariet. Dostali sa k nám dve novinky 
od Sparkle a dve od ASUS. Všetky grafické karty, 
najmä ich čipy, vás určite zaujmú. Pomôžeme vám 
vybrať darček, ktorý môžete niekomu venovať alebo 
dať sebe pod vianočný stromček. 


Ako sme testovali... 

> Hardvér: doska ASUS A7V600 (KT600), pamäť 2 x 
256 MB Corsair 433 MHz, CL2, disk 80 GB Western 
Digital, CD-ROM Acer 52 x, FDD Mitsumi a zdroj Enermax 
350 W. 

> Softvér: Windows XP Professional so SPIA, DirectX 
9.0, 3Dmark 2001, 3Dmark 2003, AquaMark 3, Return 
To Castle Wolfenstein, GL Excess a Unreal Tournament 
2003. 

> Ovládače: zákl. - doska VIA 4in1 4.49, graf. karty 
nVidia - ForceWare 52.16, graf. karty ATi - Catalyst 3.9 


Sparkle FX 5200 Ultra (SP8834U-DT) 

Prvá karta z dielne nVidia, ktorá nesie označenie FX, 
je od Sparkle a patrí do kategórie 5200. Avšak 
hneď ju začať podceňovať z hľadiska výkonu by bola 
chyba. Už prívlastok „Ultra" by mal napovedať, že 
nepôjde o obyčajnú kartu. Hneď po vybalení karty 
vás určite zaujme prídavný konektor na napájanie, 
čo nebýva pri 5200 zvykom. 

Grafický čip je vybavený aktívnym ventilátorom, 
ktorý však pri 2D režime ostáva vypnutý, respektíve 
po vychladení čipu sa vypne. Na pamätiach nie sú 
inštalované žiadne chladiče. Pamäte sú inštalované 
na oboch stranách karty a majú kapacitu 128 MB 
(2,8 ns). V prípade potreby sa dajú doinštalovať 
vhodné chladiče. Grafika má výstupy na CRT 
monitor, DVI a SVHS výstup. Karta pracuje v 2D 
móde na frekvenciách: čip 250 MHz a pamäť 
650 MHz. Pri 3D móde sa čip prepne na frekvenciu 
325 MHz. Frekvencia pamätí sa nemení. Samotný 
výkon tejto karty nás prekvapil a doťahoval sa na 
niektoré grafické karty FX 5600, ktoré sme testovali 
v minulosti. Určite však podala vyšší výkon ako 
testovaná FX 5600XT. Pri pretaktovaní karty sme sa 
dostali na hodnoty 350 MHz - grafický čip 
a 690 MHz - pamäť. Pri 3Dmark 2001 bol nárast 
výkonu 4,24 % (9461), pri 3Dmark 2003 4,08 % 
(2016). Unreal Tournament 2003 dosiahol pri 
pretaktovanej karte výsledok 1 18,54 fps/66,72 fps 
(1024 x 768 x 32). Priložený softvér je veľmi 
skromný, obsahuje okrem potrebných ovládačov 
iba PowerDVD a DirectX 8/9. Nie je priložený žiadny 
nástroj, ktorý by vám dovoľoval pretaktovať kartu 
z prostredia operačného systému. My sme na 
pretaktovanie previedli zásah do registrov. 

Veľmi zaujímavá karta s vynikajúcim výkonom na 
svoju triedu s jedným neduhom, vysokou cenou. 

Jej cena je vyššia ako pri niektorých kartách FX 
5600/5600XT. 

Dodávka: grafická karta, inštalačné CD, manuál, 
kábel SVHS-SVHS a redukcia DVI-CRT. 

Dodávateľ: LIBRA Electronics, www.libra.sk 
Cena bez DPH: 5148 Sk 

Sparkle FX 5600XT (SP8831XT-DT) 

Ďalšia novinka je tiež z dielne Sparkle. Ide o 
grafiku, ktorej čip nesie označenie FX 5600, ale 
tentokrát vo verzii XT. Nedajte sa oklamať. 

V prípade nVidie XT označuje rad o niečo menej 
výkonný ako FX 5600 (ATI skratkou XT naopak 
označuje výkonovo vyšší model). 


grafickom nebi 



Sparkle FX 5200 Ultra 


Grafický čip je chladený aktívnym ventilátorom. 
Pamäte, ktoré sa nachádzajú iba na jednej strane 
karty, nie sú chladené žiadnym chladičom. Doplniť 
pamäte pasívnymi chladičmi môže byť problém, 
nakoľko v okolí čipov pamätí prečnievajú ďalšie 
súčiastky karty. Chladiče by museli byť robené na 
mieru. Kapacita pamäte je 128 MB (5 ns). Výstupy, 
ktorými disponuje táto grafika, sú CRT, DVI 
a SVHS. Karta pracuje pri 2D móde na frekvencii 
200 MHz čip a 400 MHz pamäť. Ak je požiadavka 
na spracovanie 3D aplikácie, prepína sa jadro na 
frekvenciu 235 MHz. Pamäte zostávajú na 
frekvencii 400 MHz. Karta bola z výkonnostnej 
stránky sklamaním. Výkon bol v porovnaní 
s testovacími kartami nízky a prepadla sa aj pod 
výkon karty s čipom 5200 Ultra. V tomto prípade 
vám odporučíme radšej siahnuť po karte FX 5600. 
Kartu sa nám podarilo pretaktovať pomocou 
úpravy v registroch. Korektne pracovala na 
hodnotách 299/451 MHz (jadro/pamäť). Pri 3Dmark 
2001 sa prejavil nárast výkonu 12,95 % (8755) 
a pri 3Dmark 2003 18,55 % (1871). V Unreal 


Tournament sme zaznamenali výkon 101,39 fps/ 
62,36 fps (1024 x 768 x 32). Aj v tomto prípade 
je priložený softvér skromný a obmedzuje sa iba 
na PowerDVD a DirectX 8/9. 

Jedinou výhodou tejto karty je nízka cena. 
Odporúčame sa poobzerať po iných 
alternatívach, ako napríklad FX 5600 alebo Radeon 
9500/9600. 

Dodávka: grafická karta, inštalačné CD, manuál, 
kábel SVHS-SVHS a redukcia DVI-CRT. 

Dodávateľ: LIBRA Electronics, www.libra.sk 
Cena bez DPH: 4037 Sk 

ASUS Radeon 9600XT (A9600XT/TVD) 

Prekvapuje vás kombinácia ASUS a Radeon? 

ASUS doteraz produkoval špičkové grafické karty 
s čipmi nVidia a teraz prichádza na trh aj 
s grafickými kartami s čipmi ATi. XT, ako sme už 
spomínali, na rozdiel od nVidie prináša výkonnejší 
model grafiky. 



Sparkle FX 5600XT 


V PCSPACE 1/2004 vám prinesieme test grafických kariet 


Pozn. : AA = Antialiasing, AF = Anisotropic Filtering 



Sparkle 

FX 5200 Ultra 

Sparkle 

FX 5600XT 

ASUS 

Radeon 9600XT 

ASUS 

Radeon 9800XT 

3DMark 2001 SE (build 330) 

Default: 1024 x 768 x 32 

9076 

7751 

11 494 

15 327 

Normál: 1280 x 1024 x 32 

7256 

5277 

10 148 

14 113 

Normál: 1600 x 1200 x 32 

5644 

4168 

7126 

12 307 

4x AA: 1024 x 768 x 32 

4579 

3750 

8317 

13 086 

4x AA, 8x AF: 1024 x 768 x 32 

4318 

3421 

7313 

11 772 

3DMark 2003 (build 330) 

Normál: 1024 x 768 x 32 bpp 

1937 

1871 

3628 

6048 

4x AA: 1024 x 768 x 32 bpp 

1030 

957 

1822 

3650 

4x AA, 8x AF: 1024 x 768 x 32 bpp 

977 

872 

1603 

3171 


Normál: 1024 x 768 x 32 

8626 

6736 

8949 

13 793 

4x AA: 1024 x 768 x 32 

4765 

3060 

7099 

10 053 

4x AA, 8x AF: 1024 x 768 x 32 

4733 

3053 

7006 

10 019 

Unreal Tournament 2003 (bez hráčov/12 hráčov) 

Normál: 1024 x 768 x 32 (fps) 

113,2/65,5 

90/56,9 

1 52,9/67,3 

193,1/73,9 

Normál: 1600 x 1200 x 32 (fps) 

51,3/38,4 

42,1/28,4 

68,9/51,9 

129,8/70,7 

4 x AA: 1024 x 768 x 32 (fps) 

56,5/39 

42,1/32,4 

101,1/62,6 

178,5/73,6 

4 x AA, 8 x AF: 1024 x 768 x 32 (fps) 

50,2/34,9 

36,1/27,6 

77,5/56,1 

144,6/73,1 

Return to Castle Wolfenstein 

Normál: 1280 x 1024 x 32 (fps) 

88,2 

8, 

88,9 

90,6 

Normál: 1600 x 1200 x 32 (fps) 

78,9 

66 

77,1 

90,4 

4 x AA: 1280 x 1024 x 32 (fps) 

44,6 

35,5 

75,2 

87,7 

4x AA, 8x AF: 1280 x 1024 x 32 (fps) 

31,4 

33,2 

67,5 

85,3 


1.2b 


G L Excess 

Grafický čip je chladený aktívnym ventilátorom 
a rebrá pasívneho chladiča siahajú až na pamäte. 
Rebrovanie karty je vytvarované do efektného 
nápisu ASUS. Pamäte sa nachádzajú na oboch 
stranách karty. Chladiče sú však len na jednej 
strane, čo je škoda a nechápeme, prečo na jednej 
strane sú a na druhej strane by byt nemali. Ale 
takéto riešenie je pomerne časté. Veľkosť pamäte 
je 128 MB. Karta má k dispozícii výstupy CRT, DVI 
a SVHS. Okrem toho disponuje rozhraním VIVO 
(video in, video out). Pracuje s frekvenciami 
500 MHz jadro a 600 MHz pamäť. Karta podávala 
solídne výsledky nielen pri starších testoch, ale 
nesklamala ani pri novších testoch. Takže vám bude 
stačiť výkonom aj pri nových hrách a aplikáciách. 
Pomocou priloženého softvéru sme ju pretaktovali 
na hodnoty 530/650 MHz (jadro/pamäť). Nárast 
výkonu bol v 3Dmark 2001 4,04 % a v 3Dmark 
2003 4,24 %, čo nie je až taký dramatický nárast. 

V Unreal Tournament 2003 bol výsledok 158,21 fps/ 
67,28 fps (1024 x 768 x 32). Karta má bohatú 
doplnkovú výbavu. 8 CD skrýva obsiahly doplnkový 
softvér. Nájdete tu množstvo hier: GunMetal, 

Battle Engine Aquila a množstvo demoverzií. 

Okrem hier je pribalený aj ďalší doplnkový softvér 
ako Power Director, DVD prehrávač, Ulead Cool 3D, 
Ulead Photo Express, Média Show SE. Okrem 
potrebných ovládačov, ktoré sú certifikované, 
nájdete aj ovládače modifikované ASUS-om 
a optimalizované na maximálny výkon. Ďalej 
softvér, ktorý použijete, pokiaľ využívate aj 
videovstup karty. 

Výborný výkon, bohaté softvérové vybavenie. 
Ideálna karta ako vianočný darček. Prekážkou pre 
niektorých môže byť vyššia cena. 

Dodávka: grafická karta, 8 CD, manuál, redukcia 
DVI-CRT a redukcia pre vstupy a výstupy karty. 
Dodávateľ: LIBRA Electronics, www.libra.sk 
Cena bez DPH: 7684 Sk 



ASUS Radeon 9600XT 


ASUS Radeon 9800XT (A9800XT/TVD) 

Ďalšia novinka, taktiež od ASUS, skrýva v sebe 
výkonný čip 9800XT. V prípade tejto karty sa 
pripravte na vysoký výkon. 

Karta je vybavená mohutným pasívnym medeným 
chladičom, ktorý zakrýva aj pamäte. Na ňom sú 
namontované dva aktívne chladiče. Karta je však 
napriek dvom ventilátorom tichá. Teplo z pamätí 
na druhej strane je odvedené taktiež medeným 
pasívnym chladičom. Používa dodatočný konektor 
na napájanie. Veľkosť pamäte je tentoraz až 
256 MB. Karta má výstupy CRT, DVI a SVHS 
a rozhranie VIVO (video in, video out). Frekvencia 
grafického čipu je 410 MHz. Pamäte pracujú na 
frekvencii 730 MHz. Čo napísať k výkonu karty? 

Z tabuliek vidieť, že výkon je obrovský. Skutočne, 
karta podáva vysoký výkon a je to najvýkonnejšia 
karta, akú sme v redakcii mali. Pomocou 
dodaného softvéru, ktorý slúži na pretaktovanie, 
ale aj na monitorovanie činnosti grafickej karty, 
sme nastavili pracovné frekvencie na hodnoty 
440/770 MHz (jadro/pamäť). Nárast výkonu 
v 3Dmark predstavoval 0,72 % (15 438) 
a v 3Dmark 5,56 %. V Unreal Tournament sme 
získali tieto výsledky 194,14 fps/74,16 fps 


(1024 x 768 x 32). Softvérová výbava je zhodná 
ako v prípade karty ASUS 9600XT. 

Maximálny výkon, tak možno špecifikovať túto perlu 
medzi grafickými kartami. Ak chcete to maximum, 
siahnite po tejto karte. Avšak nie každý si ju môže 
dovoliť, nakolko jej velkým hendikepom je vysoká 
cena. 

Dodávka: grafická karta, 8 CD, manuál, redukcia 
DVI-CRT a redukcia pre vstupy a výstupy karty. 
Dodávateľ: LIBRA Electronics, www.libra.sk 
Cena bez DPH: 21 333 Sk 

Pavol Gono 

Fluke NetTool Inline NetWork Tester 


V dnešnom čísle sme pre vás pripravili 
špecialitu v podobe hardvérového 
nástroja sieťovej analýzy NetTool™ 
Inline NetWork Tester (verzia PRO) od 
firmy Fluke Networks™. Každý 
systémový administrátor sa určite 
dennodenne stretáva s riešením 
problémov s konektivitou počítača 
do siete. Zväčša má k dispozícii 
technikov, ktorí idú na miesto určenia, 
kontrolujú jednotlivé komponenty 
a skúšajú, kde by mohol byť problém. 
Medzi základné problémy, s ktorými 
sa môže technik stretnúť, patria zle 
ukončený kábel RJ, zle ukončená 
zásuvka RJ, nevhodný duplex, zlá 
sieťová karta (NIC - NetWork 
Interface Card) a pod. V takomto 
bežnom prípade sa môže nasadiť 
testovaný nástroj. Podľa definície 
výrobcu Inline NetWork Tester 
(ďalej len „FNTINT") je ručné 
zariadenie kombinujúce káblové, 
sieťové a počítačové testy 
konfigurácie. Bol dizajnovaný tak, 
aby zrýchlil riešenie problémov 
„prvej línie", t. j. presuny, pridávania, 
zmeny v rámci počítačovej siete 
(zariadení, pracovných staníc a pod.) 
a riešenie problémov konektivity 
v relácii pracovná stanica - počítačová 
sieť. 

Zariadenie dokáže pracovať 
v dvoch módoch: 1 . na jednej 
strane pripojený kábel/zariadenie 
(Single-Ended Móde) 2. FNTINT 
medzi dvoma zariadeniami (Inline 
Móde). Zariadenie dokáže testovať 
káblovú schému, testovať funkčnosť 
kábla, identifikovať služby 
a prípadné základné problémy v sieti. 
Na základe elektrických signálov vie 
FNTINT rozlíšiť pripojený 
telekomunikačný, Ethernet a Token 
Ring konektor, prípadne zistí, že na 
výstupe nie je žiadna aktivita (No 
Response). Na základe protokolov vie 
rozlíšiť nasledujúce serverové služby: 
pre protokol IP sú to DHCP, DNS, 

SMTP, POP, IMAP, HTTP, HTTP proxy, 
WINS; pre protokol IPX sú to 
Nearest Filé Server, Filé Server, 

NetWare Access Server, Time 
Synchronization Server, NetWare 
Directory Server (NDS), NetWare 
Management Server; pre protokol 
NetBIOS sú to: Primary Domain 
Controllers (PDC), Backup Domain 
Controllers (BDC), Master Browsers. 

Na základe protokolov je FNTINT 
schopný určiť nasledujúce smerujúce 
(routing) protokoly: pre protokol IP 
sú to RIP, IGRP, EIGRP, OSPF, IRDP, 

RIP2; pre protokol IPX je to RIP. 
Protokoly hrajú hlavnú úlohu aj pri 
identifikácii tlačiarní v sieti a v tomto 
prípade FNTINT ponúka rozpoznávanie 
nasledujúcich typov tlačiarní: IP 
tlačiarne a IP Print Spoolers, IPX 
tlačové služby a pre DLC (Data Link 
Control) sú to služby Microsoft DLC 
a HP DLC. 

Práca so zariadením je jednoduchá 
a veľmi intuitívna vďaka plne 
grafickému displeju (v prípade 
potreby je možné zapnúť aj 
podsvietenie displeja). V menu sa 


pohybujeme pomocou šípok na 
ovládacom paneli prístroja a tlačidlo 
„SELECT" slúži na potvrdenie voľby. 
Keď prístroj zapneme, dostaneme 
po úvodnej obrazovke (tú je možné 
po registrácii zmeniť) základnú 
obrazovku nástroja, kde svieti voľba 
Auto Test. Ak túto voľbu potvrdíme, 
FNTINT preverí svoje porty, či v nich 
nie je zapojené zariadenie a v prípade 
úspechu pripojené zariadenie 
otestuje. Softvér zariadenia je 
vytvorený tak, aby poskytoval rýchlu 
orientáciu, čo je podporené ikonami 
(piktogramami), ktoré jednotlivé 
činnosti zastávajú. Na každú ikonu sa 



dá dostať pomocou navigačných 
tlačidiel. Spočiatku sa mi to zdalo 
byť trochu neprehľadné, ale po čase 
aj vy prídete na to, že výrobca si dal 
záležať a ovládanie je naozaj výborné. 
Grafický displej je rozdelený na dve 
časti, v hornej polovici je ikona 
znázorňujúca FNTINT, v strede naľavo 
alebo napravo (podľa toho, na ktorej 
strane je pripojené zariadenie), je 
zobrazené pripojené zariadenie 
a jeho vlastnosti. Zariadenie má 
vlastnú IP adresu, ktorá môže byť 
statická alebo dynamická (BootP/ 
DHCP). Je tiež možné zvoliť jednotky, 
v ktorých bude zariadenie merať 
dĺžky kábla (Ft alebo m). 

V Single-Ended móde, ako som už 
spomínal, môžeme merať schému 
zapojenia kábla (obr. 1) pomocou 
špeciálneho adaptéra a výstup 
merania sa nám zobrazí po vybratí 
voľby Auto Test (obr. 2). Túto metódu 
využijeme najmä v prípade, ak nie sú 
k dispozícii oba konce kábla. 

V opačnom prípade je možné zapojiť 
oba konce kábla do zariadenia 

a výsledok bude veľmi podobný 
predchádzajúcemu (obr. 3 a obr 4). 
Ak však zapojíme TP kábel k prístroju 
jedným koncom a jeho druhý koniec 
je voľný, obr 5 a obr 6 ukazujú 
výsledok. Takto je možné premerať 
akýkoľvek kábel v organizácii. 

V Inline móde pri pripojení dvoch 
zariadení (obr. 7) je možné zistiť 
potenciálne problémy, príkladom je 
obr 8... 


Dôležitou súčasťou zariadenia je aj, 
už okrajovo spomínaný, podporný 
softvér, ktorý dokáže zo zariadenia 
sťahovať i nahrávať dáta. Obrázky 
v tomto príspevku sú vytvorené 
práve týmto spôsobom. Existuje 
možnosť nahrávať tzv. PING katalóg 
až s desiatimi IP číslami, ktoré 
dokáže FNTINT naraz preveriť 
nástrojom PING, pričom nástroj 
PING je prístupný len v Single-Ended 
móde. Ďalšou možnosťou je 
namerané hodnoty stiahnuť do 
počítača ako report štandardne 
v HTM formáte, ktorý je možné 
uložiť aj ako PDF. Uloženie do PDF 
vykazovalo minoritnú chybu, ale 
v podstate bola funkcionalita 
zachovaná. Samozrejmosťou je 
aktualizácia softvéru cez sériový kábel. 

V balení FNTINT nájdeme: 

štyri (4) AA batérie, sériový kábel, 
kábel RJ-45, adaptér na zistenie 
schémy zapojenia kábla, CD 
s manuálom v anglickom jazyku (sú 
priložené aj ďalšie jazykové mutácie, 
žiaľ, bez slovenčiny, prípadne češtiny) 
so softvérom NetTool Blaster! 
a NetTool Toolkit. Po zaregistrovaní 
produktu dostaneme efektné kožené 
puzdro, ktoré sa dá pripevniť na 
opasok. 

Určite je možné uvedené funkcionality 
dosiahnuť aj prostriedkami 
operačného systému, prípadne inými 
nástrojmi a možno za tú cenu je to 
aj rozumnejšie riešenie, avšak NetTool 
je zaujímavým produktom, ktorý si 
obľúbi každý, kto ho raz vyskúša, 
presne ako ja... Ak, by mal niekto 
pochybnosť, či zariadenie znesie 
náročnú každodennú prevádzku, 
môžem ho ubezpečiť, že použité 
plastické materiály v kombinácii 
s gumovými doplnkami ho na 
takúto prevádzku priam predurčujú. 
Jeho ergonomický tvar spolu 
s možnosťou podsvietenia displeja 
umožňujú prácu aj v tmavých 
a menej pohodlných priestoroch. 

Peter Szabó 

Zapožičal: NETLAB International, a. s. 

www.nettest.sk 

Cena: cca 2000 USD 

Záruka: 1 rok (možnosť dokúpenia 

rozšírenej záruky) 


TECHNICKÁ ŠPECIFIKÁCIA 


■ Prenosové médiá: IOBASE-T/IOOBASE-Tx 

■ Zariadenie rozpoznáva: 10BASE-T, 100BASE- 
TX (plný/polovičný duplex), Token Ring (4/16 
Mbps), telefónne signály, neaktívne ukončené a 
otvorené sieťové káble ■ Káblové testy: schéma 
zapojenia, dĺžka kábla, otvorené káble, dotýkajúce 
sa drôty, rozdelené páry s presnosťou ±10 % pre 
kábel kategórie 5 ■ Porty: 2 tienené konektory 
RJ-45 ■ Sériový port: prispôsobený 2,5 mm 
„stereo" jack ■ Rozhranie: tlačidlová navigácia 

■ Napájanie: alkalické/NiMH batérie, A/C adaptér 

■ Výdrž na batérie: cca 20 hodín ■ Rozmery: 
12,5 cm x 7,8 cm x 4,3 cm ■ Hmotnosť: 210 g 

■ Indikátory: LED na každej strane pre 
reportovanie využitia/záťaže/stavu signálu/kolízii/ 
chýb. 

Samsung Digimax V4 


Malý, šikovný, elegantný... Toto je 
prvé, čo vás napadne, keď chytíte do 
ruky nový digitál V4 od Samsungu. 
Kompaktný digitálny fotoaparát so 
značkovou optikou Schneider- 
Kreuznach. Vyzerá veľmi dobre, takže 
sa poďme pozrieť podrobnejšie. 

Prístroj sa pomerne jednoducho 
obsluhuje. Menu je prehľadne 
usporiadané v troch farebne 
odlíšených záložkách, vďaka čomu 
sa dá veľmi jednoducho zorientovať. 
Na samotný výber režimu slúži 
otočné koliesko, ktorým si pomerne 
rýchlo navolíte spôsob záznamu. 
Urobiť sa dajú okrem klasickej 
fotografie aj videosnímky (aj so 
zvukom), no a využiť sa dá aj ako 
elektronický diktafón. Pri 
fotografovaní je k dispozícii niekoľko 
predprogramovaných režimov 
vrátane špeciálneho „nočného" 
režimu. Fotografovať sa dá i bez 
svetla. Na zaostrenie sa využíva 
červená dióda a pomocou blesku 
urobíte pekný záber aj v úplnej tme. 
Snímací prvok má 4 MPx, čo plne 
postačuje na bežné fotografie. 

Optika umožňuje trojnásobné 
priblíženie, čo je už v tejto triede 
štandardom. Maximálny ZOOM je 
však 1 2 x , pretože je možné aj 


Trust 770Z 


Trust je značka známa nízkou cenou. 
To obvykle nevzbudzuje dôveru, 
pretože sa musí šetriť inde, napríklad 
na kvalite. Tento fotoaparát však 
ponúka viac ako len nízku cenu. 
Musím povedať, že sme boli veľmi 
milo prekvapení tým, čo sme našli 
v „červenej" škatuli. 

Balenie obsahuje manuály, káble, 
ovládače + softvér, samotný 
fotoaparát, kožené puzdro, batérie 
DURACELL Ultra a malú trojnožku 
(mikrostatív). Samotné telo 
fotoaparátu je plastové a aj keď má 
celkom príjemný dizajn, pôsobí 
trochu lacným dojmom. Zato optika 
nás milo prekvapila. Na rozdiel od 
podobných lacných prístrojov má 
Trust celkom slušnú a aj veľkú optiku 
(údajne vyrábanú v Japonsku) 
s elektronickou krytkou. Maximálne 
možné priblíženie je 9 x (3 x opticky 
a 3 x digitálne s jemným krokom po 
0,2-násobku). Snímací vysoko citlivý 
prvok CCD má fyzické rozlíšenie 
2 MPx (rozlíšenie 1600 x 1200 
bodov), čo by samo osebe 
postačovalo. S interpoláciou je 
možné dosiahnuť maximálne 
rozlíšenie fotografií 3,1 MPx, čo 
zodpovedá rozlíšeniu 2048 x 1536 
bodov. S fotoaparátom sa nedodáva 



4-násobné precízne digitálne 
priblíženie s krokom po 0,1 -násobku. 
To vám dáva pri interpolovaní veľmi 
dobrú kontrolu nad zábermi. 
Samozrejme, nechýba ani MACRO 
režim, ktorý je v tomto prípade 
doplnený o SuperMACRO schopné 
zaostrovať zo vzdialenosti 6 cm. 

Ak sa rozhodnete pre videozáznam, 
nebudete môcť využívať optické ani 
digitálne približovanie, resp. iba 
jednorazovo. Fotoaparát nastavíte na 
určitú vzdialenosť (optický ZOOM) 
a môžete nahrávať. Ak sa rozhodnete 
zmeniť „vzdialenosť", musíte sa 
pohybovať v priestore alebo zastaviť 
záznam, zmeniť transfokátorom 
vzdialenosť a znovu zapnúť 
nahrávanie. Tento spôsob, žiaľ, nie je 
ničím výnimočným a využíva sa 
v digitáloch bežne. Prečo? To je 
trochu komplikovanejšie. Jedným 
problémom je hluk, ktorý by 



žiadna pamäťová karta. Dostanete 
„iba" 8 MB vstavanej RAM, ktorá 
postačuje na 23-sekundové video, 

7 dvojmegových záberov, alebo 60 
obrázkov v rozlíšení VGA. 

Kapacitu môžete zvýšiť pomocou SD 
kariet. Bohužiaľ, prepínať medzi 
internou a externou pamäťou musíte 
cez menu fotoaparátu manuálne. 
Obsluha je pomerne jednoduchá. 

Je tu koliesko na rýchlu voľbu 
režimu a celkom prehľadné, 
jednoduché menu pre nastavovanie. 
Predprogramovaných je zopár 
profilov pre portrét, macro, krajina 
a časová spúšť. Manuálne môžete 
upravovať rozlíšenie, vyvažovanie 
bielej a EV korekcie, čo však bežným 
amatérom postačuje. Viac 
„manuálnych" možností predsa len 
komplikuje obsluhu. K PC sa pripája 


produkoval transfokátor pri 
približovaní. Mikrofón pri digitáleje 
zamontovaný v tele prístroja a hluk 
z motorov je preto oveľa väčší ako pri 
takej videokamere. Tiež doostrovanie 
je trochu problematickejšie. Prečo sa 
teda nevyužíva digitálny ZOOM? 

Opäť je to jednoduché, ide o výkon. 
Interpolovanie, prepočty pixelov, 
zaostrovanie, komprimácia a pod., 
to všetko sú operácie, čo treba robiť 
s každým zachyteným obrázkom 
a ovplyvňuje to výkon procesora vo 
fotoaparáte, najmä pri lacnejších 
a menej výkonných modeloch... Ako 
pamäťové médium sa pri Samsungu 
využívajú SD karty. Slot je podľa nás 
umiestnený trochu nešťastne, pri 
batériách. Ak chcete rýchlo vymeniť 
kartu, môžete zbierať batérie po zemi, 
nakoľko majú spoločný kryt a pri 
trochu nešikovnej manipulácii... Ak 
nemáte čítačku na pamäťové médiá, 
môžete využiť USB konektor vo 
fotoaparáte. Tento konektor sa dá 
s druhým káblom využiť aj pre AV 
výstup na TV. Vedľa sa nachádza ešte 
vstup pre 5V DC adaptér. 

Záver: Elegantný dizajn, celkom 
zaujímavé parametre, lákavá cena, ale 
je trochu pomalší. Vytvorené zábery 
boli celkom pekné. Zaujímavý bol aj 


pomocou USB rozhrania, pričom 
vám vytvorí na počítači externý disk, 
ktorý reprezentuje pamäť 
fotoaparátu. Po prepnutí do režimu 
PC sa dá prístroj využívať aj ako 
webkamera (dodávaná „trojnožka"). 

Záver: Boli sme milo prekvapení. 
Bohatá výbava, celkom pekná optika, 
pomerne rýchly displej a celkom 
pekné fotografie. Tiež softvér bol 
veľmi zaujímavý, sada programov 
od Ulead Systems na výrobu 
panoramatických záberov (Cool 360), 
obrázkový editor (Photo Express 4 SE), 
organizáciu (Photo Explorer 7SE) 
a archiváciu na CD prehrávateľné na 
DVD (DVD Picture Show SE). Celkový 
dojem kazili vari len lacnejší 
plastový vzhľad a rýchlosť. Napríklad 
pri zapnutí blesku musíte 10 sekúnd 
čakať, kým sa „nabije" a vy budete 
môcť pokračovať v nastavovaní/ 
fotografovaní. To je skutočne veľa. 

Na druhej strane, pri samotnom 
fotografovaní je rýchlosť celkom 
vyhovujúca a pri videu je možné 
dokonca využívať aj 2 x digitálny 
ZOOM, takže plusy a mínusy sa 
dostávajú do rovnováhy. Tento 
prístroj môžeme smelo odporúčať 
začínajúcim fotografom. Získajú ním 
totiž, ako sa hovorí, za málo peňazí 


Powerc@m Optical ZOOM 


nočný režim alebo záznam zvuku 
(diktafón). Mikrofón bol trochu 
citlivejší, čo je dobré pre diktafón, 
ale pri zázname videa v trochu 
hlučnejšom prostredí je záznam až 
príliš hlasný. Azda keby sa použil 
jednoduchší limiter... Celkovo sa nám 
však Samsung veľmi páčil. Balenie 
obsahuje, okrem základu (ovládače, 
káble) aj veľmi šikovné kožené 
puzdro na prístroj a dokonca aj 
podrobný slovenský manuál. To sa, 
žiaľ, vidí veľmi zriedkavo, aj keď podľa 
zákona... 

Juraj Redeky 

Dodávateľ: LIBRA Electronics Slovakia, 
www.libra.sk 

Cena bez DPH: 13 519 Sk 


TECHNICKÁ ŠPECIFIKÁCIA 


■ Počet megapixelov: 4.0 megapixelov 
(aktívnych 4.0) ■ ZOOM: 3 x (4 x digitálny) 

■ Rozlíšenie: 2272 x 1704, 2272 x 1504, 

1120 x 840, 544 x 408 ■ Formát záznamu: 
JPEG/AVI (MJPEG) ■ Pamäť: 32 MB SD karta 
(2/38/676 záberov) ■ Rozhranie: USB + AV out 
H Hlädáčik/LCD panel: optický/1,5" LCD 

■ Rozsah: 38-114 mm ■ Ostrosť: od 80 cm 
(macro od 6/30 cm) ■ Blesk: vstavaný ■ Batérie: 
2 x AA ■ Rozmery: 106 x 55 x 38 mm 

■ Hmotnosť: 165 g ■ Softvér: MGI Photo Suite, 
Digimax Viewer 


veľa muziky a môže to pre nich byť 
odrazový mostík na ceste 
k profesionálnejším prístrojom. Trust 
má v ponuke aj vyšší model 91 0Z 
s vyšším rozlíšením (3.1 MPx fyzicky/ 

4 MPx) alebo 91 2Z (3.1 MPx/4 MPx), 
či 1210K (4 MPx/5 MPx) vybavené 
kvalitnejšou optikou od Samsungu. 
Fakt je ten, že Trust nás veľmi 
príjemne prekvapil, pretože dokazuje, 
že aj „lacné" fotoaparáty dokážu 
ponúknuť zaujímavú kvalitu... 

Juraj Redeky 

Dodávateľ: ProCA, www.proca.sk 

www.trust.com 

Cena bez DPH: 6809 Sk 


TECHNICKÁ ŠPECIFIKÁCIA 


■ Počet megapixelov: 3.1 megapixelov 
(aktívnych 2.0) ■ ZOOM: 3 x (3 x digitálny) 

■ Rozlíšenie: 2048 x 1536, 1600 x 1200, 

640 x 480 ■ Formát záznamu: JPEG/MPEG-1 

■ Pamäť: interná 8 MB (7/7/60 záberov), 
rozšíriteľná s SD kartami ■ Rozhranie: USB + AV 
out ■ Hlädáčik/LCD panel: optický/4 cm LCD 

■ Rozsah: 37-300 mm ■ Ostrosť: od 90 cm 
(macro od 1 0 cm) ■ Blesk: vstavaný ■ Batérie: 

2 x AA ■ Rozmery: 115 x 85 x 85 mm 

■ Hmotnosť: 300 g ■ Softvér: kolekcia 
programov od Ulead (Photo Express, Photo 
Explorer, Cool 360, DVD Picture Show) 

■ Zvláštna výbava: kožené puzdro, malý statív 

predstavujeme 


Canon Bubble Jet i865: podniková fototlačiareň 


Ide o model, ktorý stavia na 
popularite tlačiarne Bubble Jet i850 
a mal by sa stať jeho priamym 
nástupcom. Prečo podniková? 

S rýchlosťou 23 str./min. 
v monochromatickom a 16 str./min. 
vo farebnom režime je tlačiareň i865 
najrýchlejšou atramentovou 
tlačiarňou na trhu. Tieto rekordné 
rýchlosti tlače sú dosahované vďaka 
tlačovej hlave s technológiou Canon 
MicroFine Droplet Technology, ktorej 
pokrytie dýzami je až sedemkrát vyššie 
než pri konkurenčných značkách. 
Výsledkom je tlačová hlava schopná 
vystreľovať až 28 miliónov kvapiek 
za sekundu. 

Spoločnosť Canon navyše pridala 
ďalší čierny atrament pre zvýšenie 
rozsahu kontrastu a kvality 
fotografického výstupu (Photo Black). 
Pôvodná „pigmentová" čierna sa 
používa iba pre „ostrú" ČB tlač 
(napríklad textov). Celkovo sa tak 
pre tlač využíva „iba" 5-atramentový 
systém, no podľa nášho názoru je 
lepší ako mnohé konkurenčné 
6-atramentové systémy. Na jedinú 
konkurenčnú tlačiareň s 8-farebným 
atramentovým systémom to však 
zatiaľ nestačí. Dýzy tlačovej hlavy 
tlačiarne i865 merajú v priemere len 
10 mikrónov a sú teda o 40 % 
menšie než v najbližšom 
konkurenčnom produkte. Tento 




ŠTART 

STOP 

6 strán ČB Word 

0:05 

0:57 

6 strán fareb. Word 

0:05 

2:07 

A4 Photo 

0:11 

2:35 


nebadateľný priemer v spojení 
s krátkym intervalom vystreľovania 
zabezpečuje, že kvapky atramentu 
s konzistentnou veľkosťou len 2 pl sú 
ukladané na papier so správnou 
rýchlosťou, veľkosťou a presnosťou. 

Tlačiareň podporuje tlač bez okrajov 
na rôzne médiá až do veľkosti A4. 

Pre fotografie bol pridaný nový 
podávač na papier formátu 4" x 6", 
ktorý sa montuje zhora. Spredu sa 
dá pripojiť ďalšie zariadenie, resp. 


podávač pre CD/DVD médiá. Áno, 
táto tlačiareň dokáže potlačiť aj 
Printable disky. Na tento účel je 
okrem podávača pribalený aj 
špeciálny softvér CD-LabelPrint, 
ktorým vytvoríte a vytlačíte veľmi 
jednoduchým spôsobom grafiku na 
disk, navyše veľmi presne. Medzi 
médiami (papiermi) pribudol CD disk, 
to pre presné nastavenie spôsobu 
dávkovania farby. Zaujímavé je použiť 
obyčajný disk s papierovou nálepkou. 
Tlač je perfektná a aj o kúsok 
odolnejšia... Farba nie je 100 % 
vode odolná, ako je to v prípade 
DuraBrite atramentu využívaného na 
potlač CD u konkurencie, ale na 
vhodnom médiu sa bežným 
používaním nerozmazáva. Je však 
vhodné použiť fixačný lak, minimálne 
pri často používaných médiách. 
Tlačiareň i865 podporuje nový 
protokol PictBridge. Akýkoľvek 
spôsobilý fotoaparát alebo 
videokamera môže teraz tlačiť priamo 
na tlačiarni cez rozhranie USB bez 
ohľadu na značku aj bez počítača. 
Vstupný konektor je umiestnený 
spredu, čo umožňuje veľmi pohodlnú 
manipuláciu. Tlačiareň môže byť 
zdieľaná v sieti pomocou sieťových 
adaptérov Pričom. K dispozícii je 
ďalej automatická duplexná jednotka 
(DPU-10) a voliteľný zásobník 
papiera (PFC-10), čím môžete zvýšiť 
kapacitu na celkových 400 listov. 


Záver: Ako vidíte v tabuľke, rýchlosť 
tlače je veľmi slušná, rovnako ako 
kvalita výstupu. Pritom však je 
tlačiareň taká tichá, že ju takmer ani 
nepočuť! S doplnkami nám pripadala 
tlačiareň Canon ako malá stavebnica 
Lego. Click-Klack a máme podávač na 
malé papiere, Klack-Click a môžeme 
tlačiť na CD médiá. Škoda len, že 
odolnosť atramentu nie je vyššia, no 
i tak je iste veľa možností, ako to 
využiť. Cena je síce vyššia, no 
vzhľadom na možnosti je v poriadku. 
Prevádzkové náklady sú relatívne 
nízke, čo oceníte najmä pri častej 
tlači. Canon urobil za posledný cca 
rok veľký pokrok v technológiách 
a kvalite tlače a dnes je určite veľmi 
dobrou voľbou. 

Juraj Redeky 

Zapožičal: Canon Slovakia, s. r. o., 

www.canon.sk 

Cena bez DPH: 7408 Sk 


Trhový sprievodca: 

Epson Stylus Photo 950: 16 489 Sk 
DuraBrite atrament, potlač CD, automatický 
orež papiera z rolky, 6 atramentov 
HP business inkjet 1 lOOd: 7590 Sk 
Lacná prevádzka, rozšíriteľnosť, office 
tlačiareň, iba 4 atramenty 


Zvuková karta Apollo 5. 1 Combo Kit 


Bez zvukovej karty sa dnes hádam 
žiadny počítač nezaobíde. My sme 
vám už predstavili lacné aj drahšie 
riešenia. Mali sme tu aj karty 
s breakout boxmi, ale všetky boli 
určené skôr náročnejším, najmä kvôli 
vyššej cene. Karta, ktorú vám chceme 
teraz predstaviť, ponúka z každého 
niečo a za zaujímavú cenu. 

Základom karty je audioprocessor 
CMI 8738, ktorý ponúka relatívne 
zaujímavé zvukové možnosti vrátane 
5 + 1 -kanálového zvukového výstupu. 
Tento čip sa obvykle montuje aj na 
M B ako OnBoard zvuková karta. 

Takže z tohto pohľadu neponúka viac 
ako bežná zvukovka integrovaná na 
doske alebo nejaká obyčajná prídavná 
karta. Čo ju robí zaujímavou, je 
šuplík s konektormi. Je vo veľkosti 3,5" 
mechaniky, ale vďaka redukčnému 
rámu, ktorý je súčasťou balenia, nie 
je problém ani jeho montáž do 
pozície pre 5,25" mechaniku. Šuplík 
neobsahuje zložitú elektroniku ako 
napríklad pri karte Hercules alebo 
šuplíky Creative, iba konektory. 

Pridaná hodnota pre bežného 
používateľa je však značná. 

Veď málokto potrebuje špeciálne 
vysokokvalitné prevodníky a extrémne 
množstvo vstupov a výstupov. Bežný 
človek chce mať základné konektory 
ľahko dostupné, čo je pohodlnejšie 


cez šuplík spredu, než využívať 
konektory na karte vzadu. Šuplík sa 
dvoma konektormi pripája ku 
zvukovej karte. Prvý kábel je pre 
optické konektory na prednom paneli 
(optický vstup + výstup + 1,5 m 
Toslink optický kábel) a druhý je pre 
analógový mikrofónny vstup a audio 
line výstup (využiť sa dá napríklad 
ako výstup na slúchadlá). Ďalej tu 
nájdete FireWire konektor 1394 
(6-pinový väčší konektor) a 2 USB 
porty s označením USB 2.0. Je to však 
malý marketingový trik. Zvuková karta 
sama neobsahuje žiadne obvody na 
FW alebo USB! To, čo je v šuplíku, si 
máte prepojiť s rozširujúcimi kartami 
alebo s portmi na MB. Keďže je tu 
možné riziko rozdielneho zapojenia 
USB konektorov u rôznych výrobcov, 
máte oba USB porty s piatimi 
samostatnými káblami, ktoré môžete 
poskladať do konektoru podľa 
potreby. Na kábloch je ich označenie 
aj s odvolávkou, aby ste si to 
skonzultovali s manuálom k MB. Ak 
nemáte interné konektory na USB, 
môžete využiť špeciálny 60 cm kábel 
pre „externé" pripojenie dvoch USB 
portov. FW konektor v šuplíku má 
kábel dlhý asi 60 cm a na jeho konci 
je štandardný 6-pinový konektor. 
Väčšina radičov má tento konektor 
aj interne, ale pripojiť sa dá bez 
problémov aj zvonku (externe). 





TECHNICKÁ ŠPECIFIKÁCIA 


■ CMI 8738-MX ■ 5 + 1 -kanálový výstup 

■ 24-bit 44,1/48 kHz ■ Podpora: H RTF, EAX, 
C3DX, Echo, Karaoke Key ■ Vstupy a výstupy: 
LINE, MIC, CD, digital CD, GAME port 

■ Na šuplíku vyvedené konektory: 2 x USB, 

1 x FireWire, slúchadlá, MIC, optický SPDIF (l/O aj 
s káblom) ■ softvérový prehrávač WinDVD 
s podporou DD 5.1 ■ redukčný rámik pre montáž 
do 5.25" 


Nezmieňovali sme sa ešte o softvéri. 
Dodávané sú ovládače pre všetky 
systémy Windows od 95 po XP (sú 
tu VxD aj WDM ovládače) doplnené o 
AudioRack aplikáciu. Pri multimédiách 
a hrách môžete okrem podpory 
Direct3D Audio využívať aj podporu 
H RTF, A3D, S3DX, alebo EAX. Kartu 
tak môžete využívať na priestorové 


ozvučenie hádam vo všetkých 
dostupných aplikáciách. Na CD 
nájdete aj ovládače pre MS-DOS 
(emulátor SB) a Linux. Aby ste 
mohli naplno využívať možnosti 
priestorového ozvučenia aj pri 
prehrávaní DVD, dodáva sa s kartou 
softvérový prehrávač InterVideo 
WinDVD. Tým je výbava kompletná... 

Záver: Výkon karty zodpovedá tomu, 
čo ponúka CM8738. Tiež možnosti 
a softvér sa v ničom nelíšia od 
bežnej 6-kanálovej karty. Šuplík je 
zaujímavým doplnkom, aj keď je to 
iba „predlžovačka" bez radičov. 
Podobnú kartu si dnes môžete kúpiť 
už za cca 500 Sk, ale bez šuplíka 
a príslušenstva. Keď si spočítate 
cenu výbavy... Veď už len softvér 
niečo stojí, a tak sa nám zdá cena 
pomerne rozumná. 

Juraj Redeky 

Zapožičal: Opál Multimedia, s. r. o., 

www.opalmultimedia.sk 

Cena bez DPH: 1640 Sk 


Trhový sprievodca: 

ManLi CME8738 5.1: 439 Sk 
Innoax Audio Extreme 5.1: 732 Sk 
SB Live! 5.1: 1414 Sk 
Hercules DigiFire 7.1: 4400 Sk 

TEARS OF THE SUN (Slzy Slnka) 



Distribúcia: Bonton Home Video 

Premiéra: 2003 

Cena: 1100 Sk 

Réžia: Antoine Fuqua 

Hrajú: B. Willis, M. Bellucci, C. Hauser... 

Formát: DVD-9, 2.40:1 
DÍžka: 1 1 5 min. 

Titulky: CZ, ARAB, ENG, GRE, HIN, MAĎ. 
Zvuk: DD 5.1 - CZ, ENG, MAĎ, RUS 
Bonusy: komentár, dokumenty, trailery.. 



Z OBSAHU: Špeciálna vojenská jednotka má 
zachrániť americkú doktorku v Nigérii pred 
rebelmi. Vojaci vedia, že robia správnu vec, 
keď pomáhajú domorodcom, no zároveň 
tušia, že niečo nie je v poriadku. Taká veľká 
armáda by predsa neprenasledovala bezvý- 
znamnú skupinku civilov... 

O FILME: Hoci vo filme nechýbajú akčné scé- 
ny, nie sú tu dominantné. Filmári chceli zjav- 
ne vykresliť v prvom rade hrôzy násilia, ktoré 
je páchané na bezbrannom civilnom obyva- 


teľstve vrátane nevinných malých detí... 

O DVD: Film je vybavený kvalitným CZ dabin- 
gom v DD5.1. Bonusy zastupujú komentár 
režiséra, faktografické titulky, dokument o fil- 
me, výpovede 8 utečencov, vystrihnuté scény 
a interaktívna mapa Nigérie. Žiadny z bonu- 
sov nie je lokalizovaný. No a, samozrejme, 
trailery na 7 filmov... 

ZÁVER: Film obsahuje drastické zábery. Len 
pre silnejšie povahy... 

HODNOTENIE FILMU: 80 % 


Z OBSAHU: Najznámejší hudobný a tanečný 
film o láske odohrávajúci sa v roku 1963. 

O FILME: Oscarová hudba. Isto tento film už 
všetci poznáte, takže prejdeme rovno k pre- 
vedeniu DVD. 

O DVD: Boli sme prekvapení rozsahom bonu- 
sových materiálov. Ide predsa len o starší film 
a často sa to nevidí. Zvuk bol remasterovaný 
do priestorového 5 + 1. Film obsahuje aj 
slušný CZ dabing v DD5.1. Film je vybavený 
CZ titulkami, ktoré nájdete aj pri všetkých bo- 


nusoch. Nájdete tu filmový trailer, fotogalé- 
riu, zábery zo zákulisia natáčania, film o filme 
a dokument o 60. rokoch. Samozrejme, ne- 
chýbajú ani trailery na ďalšie DVD Interso- 
nic... 

ZÁVER: Známy film vo výbornom DVD preve- 
dení. Videokazeta je stále jednou z najpredá- 
vanejších VHS u nás, takže sa dá očakávať, 
že popularita filmu pomôže trochu na výslnie 
aj veľmi vydarenému DVD prevedeniu filmu. 
HODNOTENIE FILMU: 98 % 


LION KING (Leví kráľ) 2 x DVD: TIP www.dvdspace.sk 



Distribúcia: Gregor/Warner/Disney 
Premiéra: 1994 
Cena: 1100 Sk 

Réžia: Roger Allers a Rob Minkoff 
Hrajú: animované postavičky 

Formát: DVD-9, 1.66:1 
DÍžka: 86 min. + bonusy 
Titulky: CZ, SK, ENG, MAĎ 
Zvuk: DD 5.1 - CZ, ENG, MAĎ 
Bonusy: hry, kvíz, virtuálne safari... 


GANGS OF NEW YORK (Gangy New Yorku): TIP www.dvdspace.sk 



Distribúcia: Intersonic 
Premiéra: 2003 

Cena: 1098 Sk (2 x DVD), 549 Sk (1 x DVD) 

Réžia: Martin Scorsese 

Hrajú: L. DiCaprio, C. Diaz, D. Day-Lewis... 

Formát: DVD-9, 16:9 
DÍžka: 160 min. 

Titulky: CZ 

Zvuk: DD 5.1 - CZ, ENG 
Bonusy: iba pri dvojdiskovej verzii... 


Z OBSAHU: Príbeh malého leva Simbu, ktorý 
sa má stať nástupcom kráľa levej ríše. Cestou 
na trón sa však musí vyrovnať s minulosťou, 
pomstiť svoju rodinu a naučiť sa prežiť. Po- 
máhajú mu najmä lasička Timon a prasa bra- 
davičnaté Pumba... 

O FILME: Jedna z najlepších a najpopulárnej- 
ších klasických disneyoviek. Mimochodom, 
prvý film, ktorý sa daboval v Afrike do nárečia 
Žulu... 

O DVD: Špeciálne dvojdiskové prevedenie s 


certifikátom THX. Disky sú plne lokalizované. 
České menu, český zvuk (dokonca aj v menu 
a pri bonusoch), české a slovenské titulky... 
Množstvo hier, dokumentov, pesničiek a do- 
konca aj virtuálna prehliadka Safari. Skrátka 
hodiny zábavy v „africkom" štýle levieho krá- 
ľa... 

ZÁVER: Odporúčame! Rozsiahle a lokalizova- 
né bonusy, skvelé prevedenie. Veľmi dobrý 
vianočný darček pre malých aj veľkých... 

HODNOTENIE FILMU: 1 00 % 


Z OBSAHU: Príbeh sa začína v NY v roku 
1846, kde proti sebe bojujú pouličné gangy 
prisťahovalcov s usadlíkmi. Ústrednou posta- 
vou príbehu je mladý Ír Amsterdam Vallon, 
ktorý sa po 16 rokoch vracia z polepšovne 
(väzenia). Jeho jediným cieľom je pomstiť 
smrť (vraždu) svojho otca... 

O FILME: Krvavé, takmer stredoveké súboje. 
Moje predstavy o osídľovaní Ameriky boli 
značne iné ako tu vykreslené. Veľký výpravný 
historický film nominovaný 10x na Oscara. 


O DVD: Film je vybavený CZ titulkami, aj CZ 
dabingom v DD 5.1 . DVD vychádza v jedno- a 
dvojdiskovom prevedení. Na prvom disku sa 
nachádza samotný film a druhý disk obsahu- 
je množstvo doplňujúcich bonusových mate- 
riálov. Cena 2 x DVD prevedenia je takmer 
dvojnásobná, no množstvo bonusov za to 
iste stojí. 

ZÁVER: Kruté, ale zaujímavé. Pohľad na osíd- 
ľovanie Ameriky, ktorý zmení vaše predstavy. 

HODNOTENIE FILMU: 1 00 % 


NAKED WEAPON (Vyvolené) 



Distribúcia: Intersonic 

Premiéra: 2002 

Cena: 499 Sk 

Réžia: Siu-Tung Ching 

Hrajú: Maggie Q, M. Thoresen, D. Wu... 

Formát: DVD-5, 1 6:9 
DÍžka: 120 min. 

Titulky: CZ 

Zvuk: DD 2.0 - CZ, DD 5.1 - ENG 
Bonusy: trailer, fotogaléria... 


NUEVE REINAS (Podraz) 



Distribúcia: Intersonic 

Premiéra: 2000 

Cena: 399 Sk 

Réžia: Fabian Bielinsky 

Hrajú: G. Pauls, R. Darin, L. Bredice... 

Formát: DVD-5, 16:9 
DÍžka: 1 1 5 min. 

Titulky: CZ 

Zvuk: DD 5.1 - CZ, SPA 
Bonusy: trailer, fotogaléria... 


Z OBSAHU: Madam M uniesla po celom sve- 
te 40 dvanásťročných dievčat. Na ostrove ich 
pod trestom smrti učila zabíjať. Po 6 rokoch 
prešli konečnou skúškou. V ringu museli 
bojovať ako gladiátori na život a na smrť, až 
ostane iba jedna, aby sa stala vyvoleným za- 
bijakom... 

O FILME: Ázijský bojový kung-fu film v mo- 
dernom prevedení. Príbeh lásky medzi profe- 
sionálnou „vrahyňou" a agentom CIA. Dyna- 
mické scény (miestami až príliš nereálne s 


efektmi v štýle Matrix) a zaujímavý príbeh... 
O DVD: Na disku nájdete český stereodabing 
a anglický/čínsky v DD5.1 a možnosť zapnúť 
CZ titulky. Film je rozdelený do 15 kapitol. 
Menu je animované a ozvučené. V skromnej- 
šej bonusovej sekcii nájdete iba trailer, foto- 
galériu pozostávajúcu z 10 obrázkov a upú- 
tavku na ďalšie DVD (G.l. Jane). 

ZÁVER: Ak máte radi „nereálne" bojové v 
štýle filmu Matrix, prídete si na svoje... 
HODNOTENIE FILMU: 90 % 


Z OBSAHU: Dvaja malí podvodníci, zlodejíč- 
kovia dostanú zaujímavú ponuku od jedného 
starého „kolegu", falšovateľa. Vyrobil skvelú 
napodobeninu vzácneho aršíka známok, „de- 
viatich kráľovien". Jeho najlepšie dielo! Prob- 
lémom je, že má zdravotné problémy a ob- 
chod sa musí uskutočniť hneď, lebo inak ho 
potenciálny kupec môže prekuknúť. Neprešli 
by totiž laboratórnym testom. Takže veľký 
podvod môže začať. Kto je však obeť a kto 
podvodník? 


O FILME: Celkom príjemný film s nečakanou 
pointou až v úplnom závere... 

O DVD: Film je vybavený pôvodným španiel- 
skym dabingom, no pre našincov je vybavený 
CZ zvukom v DD5.1 a CZ titulkami. Má zaují- 
mavé animované ozvučené menu, ale bonu- 
sová sekcia je dosť skromná. 

ZÁVER: Argentínsky film? A prečo nie! Keď 
má dobrú pointu a nemá tristo dielov ako te- 
lenovela... 

HODNOTENIE FILMU: 85 % 


Rozšírené a ďalšie recenzie zaujímavých DVD nájdete na www.dvdspace.sk. Uvedené DVD nám zapožičala spoločnosť Alert Computers (www.alertshop.sk) 

internet 


Chcete sa pripojiť na internet? 

Ponuka internetových služieb u nás sa aj napriek postaveniu Slovenských telekomu- 
nikácií ako dominantného vlastníka poslednej míle skvalitňuje. V článku nájdete 
charakteristiky, rozdelenie, ceny, výhody a nevýhody možností pripojenia pre domác- 
nosti a malé kancelárie. 


V tomto článku si uvedieme najrozšírenejšie typy 
pripojení pre domácnosti a malé firmy, ich 
charakteristiku spolu so základnými cenami, 
výhodami a nevýhodami a náročnosťou na 
technické parametre. Dozviete sa aj, čo potrebujete, 
aby ste si to-ktoré pripojenie mohli nainštalovať. 

Skôr ako začnete vyberať 

1. Zamyslite sa, čo potrebujete a aké sú vaše 
priority, na čo budete internet využívať. Podľa toho 
sa môžete ďalej rozhodnúť. Pre malé objemy dát 

a krátke časy pripojenia stačí dial-up alebo ISDN, 
ktoré patria medzi vytáčacie pripojenia. Pokiaľ 
trávite na internete mnoho času, treba sa poobzerať 
po ADSL, mikrovlnnom pripojení alebo pripojení 
cez káblovú televíziu. 

2. Zhodnoťte vaše technické a finančné možnosti. 
Rozhodnutí môže byť viac, ale najmenej dve: typ 
pripojenia a konkrétny internetový poskytovateľ. 
Pokiaľ vám stačí dva-trikrát za deň si vybrať poštu 
a sem-tam pozrieť odchody autobusov alebo 
večerný program kina, vystačíte si aj s klasickým 
dial-up. Inak bude vyzerať predstava o vhodnom 
internetovom pripojení u človeka šéfujúcemu 
spravodajskému serveru, ktorý je stále v styku 

s tlačovými agentúrami a nové správy oddeľuje 
minútami. 

Náklady na používanie internetu 

Až na výnimky (Chello, MW) sa skladajú z dvoch 

častí: 

1. Providerom platíte za samotnú možnosť pripojiť 
sa na internet. Na výber máte z množstva firiem 

a z množstva služieb. Existujú dokonca aj 
predplatené karty (niečo podobné ako u mobilov), 
kde máte určitý počet minút, ktoré môžete stráviť 
na internete. Po ich minutí si musíte kartu dobiť. 
Frekventovanejšie sú však paušály, kde za mesiac 
zaplatíte určitú sumu a môžete sa pripojiť 
kedykoľvek sa vám zachce. Väčšinou k tomu 
dostanete aj nejakú e-mailovú schránku v tvare 
vasemeno@vasprovider.sk, alebo nejaký priestor na 
umiestenie vašej stránky. 

2. Poplatky za používanie vedenia, ktoré platíte 
vlastníkovi vedenia, v našom prípade Slovenským 
telekomunikáciám. 


ORIENTAČ. NÁKLADY NA ZRIADENIE SLUŽBY 


Dial-up 



Náklady na technické zriadenie a hardvér. Obsahujú cenu za zriadenie 
linky, prístupu a modemu alebo antény. Neobsahujú žiadne mesačné 
poplatky, ani za linku a ani za čas strávený na internete. 


Dial-up 

> Teoretická rýchlosť: 56 kbit/s 

> Fyzické pripojenie: telefónna linka, modem, 
telefónny kábel 

> Internetové pripojenie: internetový provider 

> Určené pre: domácnosť/malí podnikatelia 

Charakteristika 

Toto pripojenie sa uskutočňuje po štandardnej 
analógovej telefónnej linke pomocou modemu. 

Patrí medzi komutované pripojenia - vytáčacie, 
pripájate sa len podľa potreby. Rýchlosť pripojenia 
závisí od kvality linky a od modemu, maximálne 
56 kbit/s. 

Čo potrebujete? 

1. Zavedenú funkčnú telefónnu linku od Slovenských 
telekomunikácií. Pokiaľ linku nemáte, jej zriadenie 
vás bude stáť 999 Sk bez DPH. 

2. Modem (či už interný alebo externý), jeho cena sa 
pohybuje od 600 Sk do 3000 Sk. Na mnohých 
matičných doskách však už je modem prítomný, 
takže niektorí nemusia do tohto zariadenia 
investovať. 

3. Samotné pripojenie na internet od internetového 
poskytovateľa. 

[+] Klady: jednoduchá obsluha, nízke uvádzacie 
náklady (pokiaľ ste už vlastníkom telefónnej linky). 
[-] Zápory: nízka rýchlosť, pomalá rýchlosť 
spojenia (30 s), pri dlhšom pripojení vyššia cena, 
nespoľahlivosť - občasné pády linky, a teda 
nechcené odpojenia zo siete, v dobe pripojenia si 
blokujete telefónnu linku a nemôžete telefonovať 

Nasadenie 

Toto pripojenie postačuje na občasný výber pošty 
a nejaké to prezretie internetových stránok. Kto 
však prezeral cez dial-up nejakú flash stránku 
s množstvom reklám, určite mi dá zapravdu, že 
k ošediveniu nemal ďaleko. Sťahovanie nejakých 
väčších súborov neprichádza do úvahy, klasická MP3 
skladba, povedzme 4 MB, vás okradne o približne 
15 minút. Na nejaké video alebo filmy rovno 
zabudnite. 

Náklady 

Celková cena pripojenia sa skladá z dvoch položiek, 
z poplatku providerovi a poplatku za prevolané 
impulzy Slovenským telekomunikáciám. Je to 
založené na podobnom princípe ako obyčajné 
telefonovanie. Prístup na internet je, našťastie, 
cenovo zvýhodnený, ak sa pripájate cez číslo 019xx. 
Treba si to však overiť. Aj tak však za hodinu na 
internete v silnej prevádzke (7:00-19:00) zaplatíte 
za impulzy 48 Sk, v slabej (pracovné dni 19:00-7:00, 
víkendy a sviatky) 24 Sk. Pre väčšinu používateľov 
platí „Tarifa A", pokiaľ patríte do tej druhej skupiny, 
internet bude pre vás ešte drahší. Spomeniem aj 
dva internetové moduly od Slovenských 
telekomunikácií, Internet Efektiv a Internet Intensiv, 
kde je predplatených 5 hodín na prístup na 
internet. Rozdiel je v tom, či ich chcete využiť 
v slabej prevádzke (Intesiv, mesačne 99 Sk bez DPH) 
alebo v ľubovoľnom čase (Efektiv, mesačne 199 Sk 
bez DPH). Po „preinternetovaní" týchto 
predplatených hodín platíte 0,24 Sk bez DPH za 
minútu pripojenia. Do konca roka platí akcia ST 


„medzimesto po 3. minúte zadarmo". V praxi to 
znamená, že platíte iba prvé tri minúty 
medzimestského hovoru, ale hovor nesmie trvať 
viac ako hodinu. Dá sa to využiť aj na internet, len 
si treba zohnať lokálne číslo vášho providera, a to 
tak, aby platilo pre iné mesto (nebudete sa teda 
počas tejto akcie pripájať cez 019xx). Takže, ak 
ste napr. z Bratislavy, zožeňte si číslo na 
medzimestské spojenie. Ale pozor, akcia ST platí 
iba cez víkendy, sviatky a slabú prevádzku po 
prevolaní predplatených minút. 

Príklad mesačných nákladov: za 1 5 hodín 
strávených na internete, 10 hodín v slabej 
prevádzke a 5 v silnej, aj s poplatkom pre providera, 
sa cena vyšplhá na 742 Sk s DPH a ešte treba 
pripočítať poplatok za ST Standard (249 Sk bez 
DPH). 

Produkty, ceny (príklad) 

Zaujímavým produktom je predplatená karta na 
internet, používa sa podobným spôsobom ako 
predplatené karty u mobilných operátorov. Využiť 
ju môžete aj na lacnejšie hovory cez internet do 
zahraničia. Predáva sa v hodnote 500 Sk, za ktoré 
získate 500 bodov. Dostanete heslo a body sa vám 
odpočítavajú za čas strávený na internete. Po 
aktivácii dostanete e-mail s veľkosťou 1 MB, ktorý 
si však za body môžete rozšíriť. Ceny pripojenia: 
cez deň od 7:00-17:00 0,25 bodu/za min. Večer 
17:00-7:00 0,20 bodu/min. a cez víkendy + sviatky 

0. 05. bodu/min. Druhým príkladom služby od 
poskytovateľa môže byť služba s cenou 219 Sk bez 
DPH na mesiac. Získate časovo neobmedzený 
prístup k internetu a jednu schránku elektronickej 
pošty s kapacitou 10 MB (2 aliasy). Pripájate sa cez 
číslo 01919 a protokol PPP. 

aDSL 

> Teoretická rýchlosť: 768/128 kbit/s alebo 
384/64 kbit/s 

> Fyzické pripojenie: telefónna linka, adsl modem, 
telefónny kábel 

> Internetové pripojenie: internetový provider 

> Určené pre: firmy, domácnosti 

Charakteristika 

ADSL (Asymetrie Digital Subscriber Line) patrí do 
skupiny príbuzných technológií xDSL. Pripojenie na 
internet prostredníctvom tejto technológie funguje 
na už existujúcej telekomunikačnej linke, pričom 
na prenos dát sa využívajú odlišné frekvencie než 
na prenos hlasu. Prenos hlasu a prenos dát je tak 
možný v tom istom čase, používateľ môže byť 
permanentne pripojený na internet a zároveň 
telefonovať. Koncept asymetrickosti vychádza 
z potreby bežných používateľov, ktorí prenášajú 
nepomerne viac dát smerom zo siete než naopak. 
Rýchlosť prenosu dát z internetu smerom 
k používateľovi, 768 kbit/s alebo 1536 kbit/s, je 
preto vyššia ako rýchlosť prenosu smerom od neho 
(128 kbit/s alebo 256 kbit/s). 

Čo potrebujete? 

1. Na začiatok si zistite, či je vôbec momentálne 
ADSL technológia dostupná vo vašom meste, 

a potom aj na vašom telefónnom čísle (zistíte to 
na www.telecom.sk). 

2. Zavedenú funkčnú telefónnu linku od Slovenských 

TABUĽKA SLUŽIEB FLATRATE ADSL 384 OD SLOVENSKÝCH PROVIDEROV 


Meno providera 

Názov služby 

Rýchlosť v kbit/s 

Cena služby s DPH 

Cena celkom mesačne* 

Nextra 

ADSLLink Mini 

1 92/64 

799 Sk 

1936 Sk 

Nextra 

ADSLLink Basic 

384/64 

1198 Sk 

2336 Sk 

Euroweb 

Christmas Fiat 

384/64 

1068 Sk 

2205 Sk 

ST Online 

DSL Fiat Standart 

384/64 

1788 Sk 

2925 Sk 

Slovanet 

GoDSL Total 

256/64 

1188 Sk 

2325 Sk 

GTS Slovakia 

BDSL Fiat 384 

384/64 

1668 Sk 

2805 Sk 

MBC 

ADSL Fiat 

1 92/64 

718 Sk 

1854 Sk 


* Cena spolu zahŕňa aj mesačné poplatky za služby ST Standart a ST DSL 384 a DPH. Ceny boli platné v čase uzávierky, aktuálne ceny si 
preverte u poskytovateľov. 


telekomunikácií. Nutné je používať program 
Slovenských telekomunikácií (TP alebo ISDN), 
aspoň ST Standard, pretože s programom ST Mini 
nechcú ST ADSL prevádzkovať. Cena zavedenia 
ADSL linky je momentálne 3999 Sk bez DPH. 

3. Nezaobídete sa bez ADSL modemu, ktorý stojí 
okolo 3800 Sk, ale teraz prebiehajú rôzne akcie, 
modem môžete splácať alebo si ho len zapožičať, 
ak podpíšete zmluvu na určitú dobu. 

4. Ďalej potrebujete, podobne ako pri dial-up, 
poskytovateľa internetového pripojenia. 

[+] Klady: rýchlosť, stabilita, stále on-line, môžete 
telefonovať, aj keď ste pripojení k internetu 
[-] Zápory: vyššie uvádzacie a mesačné náklady, 
obmedzenie prenosu dát, pokiaľ nemáte flatrate, 
telefónne vedenie, ktoré ide od používateľa 
k ústredni, nesmie byť príliš dlhé, najviac 2-3 km. 

Nasadenie 

S aDSL môžete komfortne využívať všetky služby 
internetu. Prehrávať video z internetu, posielať 
e-maily s veľkými prílohami a hlavne nemusíte 
pozerať na hodinky, koľko času ste strávili na 
internete. Rýchlosť môžete využiť pri sťahovaní, 
kde ani veľké súbory nie sú problémom. Treba 
však mať na pamäti, či máte dátovo obmedzené 
pripojenie alebo nie, tzv. flatrate. 

Náklady 

Výsledná cena je zložená s dvoch položiek: paušálny 
mesačný poplatok za linku aDSL je 1099 Sk bez 
DPH, pri rýchlosti 768/128 kbit/s. Od 1. 11. 2003 
však prichádzajú ST so službou ST DSL, ktorá má 
zníženú rýchlosť na 384/64kbps za 699 Sk bez DPH 
mesačne. To je však cena len za „holý drôt". 

U poskytovateľa si vyberiete najvhodnejší program, 
hlavne podľa toho, koľko sa chystáte mesačne 
stiahnuť dát. Za všetky dáta prenesené nad rámec 
predplatenej veľkosti platíte navyše. Vybrať si 
môžete od 1GB až po 20GB mesačne. 

Po predstavení aDSL s rýchlosťou 384/64 kbit/s sa 
však u väčšiny providerov objavili služby, ktoré 
neobmedzujú sťahovanie dát - flatrate. 

Príklad mesačných nákladov: momentálne 
najlacnejšia ponuka flatrate DSL 384 s rýchlosťou, 
ktorá má však zníženú rýchlosť aj samotným 
providerom, vychádza mesačne so všetkými 
poplatkami (ST Standard, ST DSL 384) 1854 Sk 
s DPH. 

Produkty, ceny (príklad) 

Pokiaľ by ste sa rozhodli, že chcete aDSL 
s rýchlosťou 768/128 kbit/s a mesačne vám bude 
stačiť preniesť dáta do 3 GB, môžete využiť službu 


providera, ktorý ponúka predplatené 3 GB. 

V prípade nutnosti asistencie technika zaplatíte za 
inštaláciu 750 Sk bez DPH. Mesačne budete platiť 
825 Sk bez DPH, ale v tejto cene nie je zahrnutý 
ADSL modem. Ten si musíte zabezpečiť sami alebo 
si ho od neho prenajať za 200 Sk bez DPH mesačne. 
Za 1 MB prenesený nad rámec predplatených dát 
zaplatíte 0,30 Sk bez DPH. Služby flatrate su 
zhrnuté v tabuľke. 

ISDN 

> Teoretická rýchlosť. 64 kbit/s alebo 128 kbit/s 

> Fyzické pripojenie: ISDN rozvod, ISDN smerovač 
alebo adaptér 

> Internetové pripojenie: internetový provider 

> Určené pre: malé firmy, domácnosť 

Charakteristika 

Skratka ISDN (Integrated Services Digital NetWork) 
sa do slovenčiny často prekladá ako Digitálna sieť 
integrovaných služieb. ISDN je vo svojom princípe 
verejná digitálna telekomunikačná služba, primárne 
navrhnutá pre komfortnú telefóniu s pridanou 
možnosťou dátových prenosov. Funguje na princípe 
digitálneho prenosu údajov po existujúcich 
metalických vedeniach. Výhodou je stabilná rýchlosť 
64 kbit/s (pri využití oboch kanálov sa môže zvýšiť 
až na 128 kbit/s), avšak za cenu dvojnásobných 
telefonických poplatkov. ISDN umožňuje súčasne 
telefonovať, aj byť pripojený k internetu. 

Čo potrebujete? 

1. Zriadiť ISDN linku, prípadne zmeniť klasickú 
telefónnu linku na ISDN. Do 30. novembra 2003 
prebiehala akcia, zriadenie ISDN prístupu bolo za 
cenu 1 Sk bez DPH, mimo akcie je cena za 
zriadenie ISDN BRA 1 198 Sk s DPH. 


2. ISDN zariadenie (od 5000-10 000 Sk, ale pri 
zľavách a podpísaní zmluvy na dlhšiu dobu to 
môže byť už od 999 Sk). 

[+] Klady: 2 x vyššia rýchlosť ako pri dial-up (obidva 
kanály), rýchlejšie vytočenie spojenia (3s), stabilita, 
môžete telefonovať, aj keď ste pripojení k internetu 
[-] Zápory: vyššie uvádzacie a mesačné náklady, 
zastaraná technológia, platíte za čas strávený na 
internete (impulzy) 

Nasadenie 

ISDN býva ešte stále propagované ako superrýchle 
pripojenie k internetu. Nie je to celkom tak, táto 
technológia je stará viac ako 20 rokov, len k nám 
sa dostala akosi neskôr. Jej služby sú však, oproti 
dial-up, oveľa rozmanitejšie a komfortnejšie, aj 
rýchlosť je pri používaní obidvoch kanálov súčasne 
viac ako dvojnásobná. Práve preto môže vyplniť 
určitú medzeru medzi klasickým, pomalým 
telefónnym pripojením, a naozaj rýchlymi 
pripojeniami ako aDSL alebo cez káblovú televíziu. 

Náklady 

Paušálny poplatok za používanie linky (ISDN BRA 
s programom ISDN Klasik 718,80 Sk s DPH). 
Poplatok internetovému providerovi za samotné 
pripojenie (pozri nižšie). Po pripojení k internetu 
cez ISDN platíte rovnaké poplatky za impulzy ako 
pri pripojení cez dial-up. 

Príklad mesačných nákladov: ISDN Klasik, služba 
od internetového providera a 15 hodín strávených 
na internete (10 hodín slabá prevádzka, 5 silná) by 
stáli 1971 Sk s DPH. 

Produkty, ceny (príklad) 

Za zriadenie služby dáte jednorazovo 100 Sk bez 

Rýchlosť 

■ ADSL 384 Fiat: 384 kbit/s 
Cabel: 512 kbit/s 

■ MW: 96 kbit/s 
Dial-up: 56 kbit/s 

■ ISDN: 64 kbit/s 

| Dial-up slabá prev.: 56 kbit/s 
| ISDN slabá prev.: 64 kbit/s 


* V čase silnej prevádzky, iba pri 720 h/mes. (24 hod. denne) je 13 h 
v slabej a 11 h v silnej prevádzke 

DPH. Dostanete prístupové heslo a pripájate sa na 
číslo 1980. V ľubovoľnom čase sa môžete pripojiť 
k internetu, ale nesmiete zabudnúť platiť mesačný 
poplatok 800 Sk bez DPH. Ak by vám stačilo 50 
hodín mesačne, môžete si zvoliť toto obmedzenie 
a paušál sa zníži na 500 Sk bez DPH. V cene sú 3 
e-mailové schránky do 50 MB a webpriestor 
10 MB. Ďalšou možnosťou by mohol byť provider, 
ktorý ponúka časovo neobmedzený prístup a po 
predplatení 12 mesiacov vás vyjde služba mesačne 
630 Sk s DPH. V cene 10 MB diskový priestor na 
webe a 3 x poštová schránka s neobmedzenou 
veľkosťou. 

Internet cez káblovú televíziu 

> Teoretická rýchlosť: rôzna, najvyššia 768/ 

256 kbit/s 

> Fyzické pripojenie: káblový rozvod, káblový 
modem 

> Internetové pripojenie: káblový operátor 

> Určené pre: domácnosť, malé firmy 

Charakteristika 

Patrí medzi permanentné pripojenia. Výhodou je, 
že si neblokujete telefónnu linku, pripojenie ide cez 
televízny kábel. Vlastne telefónnu linku k tomuto 
pripojeniu ani nepotrebujete. Nepríjemné je, že 
keď vypadne televízny signál KTV, tok dát sa preruší 
aj pri internete. Našťastie to tak často nebýva. 
Rýchlosť bola nedávno zvýšená z pôvodných 
392 kbit/s na 512 kbit/s. Rýchlosť odosielania dát je 
128 kbit/s. Pri službe Chello plus je rýchlosť 768/256 
kbit/s. 

Čo potrebujete? 

1. Káblovú televíziu, a teda aj káblovú prípojku. 
Tento spôsob pripojenia však nie je ešte rozšírený 
a treba si zistiť, či je možný vo vašej oblasti. 

2. Sieťovú kartu (Ethernet card) s konektorom RJ45. 

3. Káblový modem, bez neho sa totiž nezaobídete. 

[+] Klady: nepotrebujete telefónnu linku, rýchlosť, 
formálna neobmedzenosť sťahovania dát 
[-] Zápory: pripojenie iba jedného počítača, na 
druhý potrebujete ďalší modem a službu, neexistuje 
statická IP adresa, stále sa mení 

Nasadenie 

Tento koncept pripojenia je asi najvážnejším 
konkurentom ADSL. Pre ľudí, ktorí už využívajú 
služby káblovej televízie, je to asi najvhodnejšie 
riešenie. Najväčšou výhodou je asi fakt, že veľkosť 
prenesených dát nie je oficiálne obmedzená. Ako 
sa však dozvedel na infolinke UPC, neodporúčajú 
to s tým sťahovaním „zneužívať". Ak totiž 
prekročíte istý limit, príde vám upozornenie 
a následne vám môžu obmedziť rýchlosť. Na moju 
otázku, ako je stanovený tento limit, mi však na 
infolinke odpovedať nevedeli. Spoločností, ktoré 
poskytujú signál káblovej televízie, je viac, ale zatiaľ 
najznámejšou, ktorá sa odhodlala poskytovať aj 
internetové služby, je UPC Slovensko. Postupne sa 
však tento počet bude rozširovať, licenciu majú 
zatiaľ tri spoločnosti: spomínané UPC, CATV Tekov 
(Zlaté Moravce, Topolčianky) a VARES (územie 
Košíc). 

Produkty, ceny (príklad) 

Ako príklad uvediem pripojenie cez káblovú 
televíziu (Chello), ktoré na jeden mesiac stojí 
1699 Sk s DPH a zahrňuje poskytnutie káblového 
modemu. Jednorazový poplatok za inštaláciu je 
1999 Sk s DPH a depozit (vratný poplatok) za 
káblový modem je 2499 Sk s DPH. To všetko 
v sebe už zahŕňa aj 10 MB voľného priestoru pre 
vlastnú stránku, 1 e-mailovú adresu s 5 aliasmi 
a 10 MB priestoru pre poštovú schránku - 
mailbox. 


Mikrovlnné pripojenie 

> Teoretická rýchlosť: rôzna od 32 do 512 kbit/s 

> Fyzické pripojenie: anténa, ethernet konektor, 
bezdrôtový modem 

> Internetové pripojenie: internetový provider 

> Určené pre: domácnosť, malé firmy 

Charakteristika 

Toto pripojenie býva vo väčšine prípadov realizované 
rádiovým prepojením v bezlicenčnom pásme 
2,4 GHz. Prenos dát sa riadi normou 802 1 1 b. 
Existuje veľké množstvo firiem, ktoré toto pripojenie 
ponúkajú, od garážových firmičiek až po veľkých 
internetových operátorov. Málokedy býva toto 
pripojenie dátovo alebo časovo obmedzené. 

Rýchlosť závisí od počtu ľudí, s ktorými pripojenie 
zdieľate, od 32 do 512 kbps. Sem-tam sa môžu 
vyskytnúť rušivé vplyvy. 

Čo potrebujete? 

1. WiFi PCI kartu/prípojný bod 

2. Anténu pre pripojenie. 

Základnou podmienkou je priama viditeľnosť 
obidvoch antén. Najväčšia investícia je počiatočná 
inštalácia + kúpa zariadení. Cena tejto investície 
závisí od samotných zariadení (niektoré firmy 
ponúkajú aj ich prenájom), ale pohybuje sa 
v desaťtisícoch. 

[+] Klady: nepotrebujete telefónnu linku, 
neobmedzenosť sťahovania dát, možnosť verejnej IP 
adresy (väčšinou za príplatok), na jednu anténu 
ľubovoľný počet počítačov, permanentné pripojenie 
[-] Zápory: nie všade dostupné, možnosť rušivých 
vplyvov 

Nasadenie 

V prvom rade sklamem ľudí, ktorí bývajú na 
dedinách a nemajú dobrú optickú viditeľnosť na 
väčšie mesto v blízkosti ich bývania. Pri štandardnej 
anténe je dosah okolo 2-5 km. S profesionálnymi 
zariadeniami aj 30 km. Náklady sú zatiaľ privysoké, 
pokiaľ by si iba jeden používateľ chcel toto 
pripojenie zaviesť. Oveľa lepším riešením je toto 
pripojenie zdieľať, a teda dohodnúť sa s viacerými, 
medzi ktorých sa rozdelia aj poplatky. Toto 
pripojenie je vhodné pre ľudí, ktorí chcú byť 
neustále on-line, ale na rýchlosti im až tak nezáleží. 

Produkty, ceny (prehľad) 

Praktickým príkladom by mohla byť partia ľudí, ktorí 
majú medzi sebou (napr. v paneláku) už 
nainštalovanú LAN sieť a teraz rozmýšľajú 
o vhodnom pripojení na internet. Existujú však aj 
výnimky. V Bratislave sa napr. dá využiť sieť, ktorá 
ponúka mikrovlnné pripojenie bez obmedzenia dát 
a nie je limitované žiadnym počtom používateľov 
v objekte. Za rýchlosť 64 kbit/s, ktorú s nikým 
nemusíte zdieľať, zaplatíte za mesiac 999 Sk. Ak 
túžite po verejnej IP adrese, musíte v peňaženke 
nájsť o 1 50 Sk mesačne viac. 

Tomáš Palovský 


Adresy na www stránky slovenských providerov: 

UPC Chello: www.chello.sk 

Nextra: www.nextra.sk 

DialTelecom: www.dialtelecom.sk 

GTS: www.gtsi.sk 

eTel Slovensko: www.etel.sk 

MBC: www.mbc.sk 

Euroweb: www.euroweb.sk 

Slovanet: www.slovanet.sk 

ST Online: www.stonline.sk 

N.A.P.R.I: www.napri.sk 

GlobalTel: www.globaltel.sk 

MadNet: www.madnet.sk 

Zaujímavé www stránky. 


Kde hladat informácie o vme 


Starí Egypťania verili, že víno je 
darom boha Ozirisa, syna boha 
nebies a zeme, ktorý bol víťazom 
nad smrťou a ktorý sa zrodil zo 
svojho popola, rovnako ako sa 
každý rok znovu zrodí hrozno 
viničového kra, ktorý sa zdal byť 
mŕtvym. Aby ste aj vy mohli uveriť, 
že víno je božský nápoj a mali 
možnosť dozvedieť sa o ňom viac, 
pripravili sme pre vás stručný 
prehľad stránok venovaných vínu. 

Naozaj prepracovanú stránku, na 
ktorej je najlepšie začať naše 
putovanie, uzriete na adrese 
http://www.vinko.sk. Nájdete tu 
históriu vína, druhy vín, pestovanie 
viniča, potrebnú literatúru a ešte 
mnoho ďalšieho k tomu, aby ste si 
lepšie a kultúrnejšie vedeli vychutnať 
tento ušľachtilý nápoj. Pokiaľ by ste 
si chceli výrobu vína vyskúšať niekde 
doma, skúste vyťukať stránku 
http://vasek.webz.cz. Grafickým 
spracovaním príliš neohúri, ale 
zopár receptov na prípravu 


domáceho vína tu nájdete. Stránku 
s podobným obsahom a ešte 
horšou grafikou nájdete aj na 
http://sweb. czllk22lvinolvino.html . 
Prečítať si tu môžete rady, ako 
pripraviť kvasenie, úpravu ovocných 
štiav pred kvasením a charakteristiku 
ovocného vína všeobecne. Chýr 
o nitrianskom víne sa začal šíriť po 
svete v 18. a hlavne v 19. storočí, 
keď mešťania začali exportovať víno 
aj do okolitých krajín. Týmto úvodom 
sa vám prihovorí stránka firmy 
Víno Nitra http://www.vino-nitra.sk, 
kde si môžete vína aj objednať a 
nechať poslať cez zásielkovú službu. 
Graficky pekne spracované 
a prehľadné stránky firmy „Mrva 
a Stanko" nájdete na http://www. 
mrvastanko.sk. Prebiehajú tu rôzne 
ankety, môžete si prečítať články 
s vinárskou tematikou alebo 
naštudovať „vinársky zákon". 
Zaujímavé sú aj darčekové balenia 
a predmety, ktoré si môžete k vínu 
dokúpiť. Obchod s vínom http:// 
www.pavuk-vino.sk sa môže pýšiť 
skvele organizovanou stránkou, na 


ktorej sa určite nestratíte. Množstvo 
rád súvisiacich s vínom, aktuality, 
články, všetko pekne rozdelené do 
kategórií. Sympatická je možnosť 
diskusie nad vinárskymi témami 
a dokonca je prítomný aj on-line 
chát. Ak by vás nejaké konkrétne 
vínko natoľko zaujalo, že by ste 
zatúžili vlastniť ho doma, príp. ho 
príjemne vychutnať pri čítaní 
PC_SPACE, kliknite si na http://www. 
wineshop.sk. Už podľa názvu je 
zrejmé, že ide o on-line obchod 
s vínom. Výber je slušný a zaplatiť 
môžete okamžite pomocou 
kreditnej karty alebo elektronických 
platieb. S neskromným podtitulom 
„Všetko o víne" sa hlási o slovo 
gurmánska stránka http://www. 
gurmania.sk/wine/. Dozviete sa 
postup pri výrobe hroznového, 
tokajského a šumivého vína 
a začiatočníci sa môžu naučiť, aké 
víno sa hodí k akému jedlu, alebo si 
prečítať vinárske desatoro. 





http : //www. vinko. sk 


http://www.tatry.sk/Ubytovan/ubyto.php 


Ubytovanie na Slovensku 


Víno nakúpené už máme, pri 
otváraní šampanského však 
potrebujeme nejaké vhodné 
a nerušené ubytovanie. Na Silvestra 
je drvivá väčšina chát, hotelov 
a penziónov už dávno rezervovaná, 
ale možno na vás sadne šťastie 
a niečo ešte objavíte. Ostatne, 
oslavovať je čo aj po Novom roku 
a dobrá lyžovačka tiež nie je na 
zahodenie. 

Veľká ponuka ubytovania v hoteloch, 
chatách a penziónoch sa nachádza 
na adrese http://www.skonline.sk/ 
ubytovanie.html. Vybrať si môžete 
ubytovanie na celom Slovensku, 
dozviete sa bližšie informácie, fotky 
a ceny. Stránku je možné prepnúť 
do anglického alebo nemeckého 
jazyka. Vynikajúco riešená stránka 
sídli na adrese http://www.limba.sk. 


Privíta vás prehľadné vyhľadávanie, 
kde si podľa lokality, kapacity, 
trvania pobytu atď. môžete stanoviť 
svoje požiadavky. Pri každom 
ubytovacom zariadení si môžete 
prezrieť opis, hodnotenie, ceny, 
nechýbajú ani fotky a možnosti 
kultúrneho vyžitia v okolí. Ak sa 
túžite pokochať prírodou v našich 
najkrajších horách, ubytovanie vám 
môže nájsť aj http://www.tatry.sk/ 
Ubytovan/ubyto.php. Na stránke 
odporúčajú rezervovať si chatu 
alebo hotel už dva mesiace pred 
plánovaným pobytom. Netreba 
však zúfať, nejaké voľné miesto sa 
určite nájde. Graficky pekne riešenú 
stránku pre ubytovaniachtivých 
objavíte na http://www.ubytujsa.sk. 
Po kliknutí na mapu Slovenska si 
vyberiete oblasť, kde by ste chceli 
svoje „holiday" stráviť. Databáza je 
naozaj rozsiahla a veľká väčšina 


vystavených ubytovacích zariadení 
ponúka možnosť on-line rezervácie. 
Nie príliš vhodne riešená stránka sa 
vám zjaví po kliknutí na http:// 
www.datatravel.sk. Aj tak tu však 
môžete nájsť nejaké príjemné 
ubytovanie v rôznych kútoch 
Slovenska. Chýbajú fotky a bližšie 
informácie, dozviete sa poväčšine 
len kontakt na konkrétny hotel. 

Oveľa sympatickejšia je stránka 
http :/. /www. holiday. fun-online.sk . 
Pomôže vám nájsť vysnívané 
ubytovanie, keď si klikaním na 
mapu vyberáte oblasť, kde by ste si 
chceli oddýchnuť. Rezervácie, fotky 
a ceny sú samozrejmosťou. 

Dozviete sa aj bližšie informácie 
o stravovaní, športových 
a kultúrnych akciách. 

Tomáš Palovský 

internet 


Ako je to so správou domény .sk 

Zmeny vždy so sebou prinášajú ohlasy 


Mnohí používatelia internetu zaznamenali rozruch, 
ktorý nastal v súvislosti s otázkami správy 
administratívneho mechanizmu a doménových 
serverov zabezpečujúcich prevádzku domény prvej 
úrovne (TLD) .SK. Nie je to však žiadnym 
prekvapením. Zmeny vždy so sebou prinášajú ohlasy, 
i keď niekedy nie vždy zodpovedajúce situácii. Dnes 
vám prinášame komplexné informácie týkajúce sa 
tejto problematiky. 

EuroWebu, súčasnému prevádzkovateľovi systému 
SK-NIC, vytýkajú mnohí viacero skutočností. Na 
prvom mieste stoja administratívne zmeny, ktoré 
priniesol nový prevádzkovaný systém. Vzhľadom na 
snahy o právne sprehľadnenie situácie v súvislosti 
s platnou legislatívou a pravidlami ICANN 
(koordinačnej organizácie prideľujúcej domény 
prvej úrovne) pribudla potreba uzavretia písomnej 
rámcovej zmluvy (takzvanej ef-jednotky), ktorá 
vyžaduje pri fyzických osobách overenie podpisu 
na zmluve návštevou na notariáte, resp. matrike. 

I keď v súčasnosti situácia už nie je taká pálčivá ako 
v minulosti, nie je to tak dávno, čo bolo overenie 
podpisu vyžadované i pri právnických osobách 
a živnostníkoch, ktorých existencia sa v súčasnosti 
zisťuje porovnaním zaslanej kópie s výpisom 
z registra na internete. 

Druhou otázkou, ktorá je predmetom diskusií, je 
ročný poplatok za vedenie domény, ktorý 
predstavuje z veľkoobchodného pohľadu sumu od 
400 do 600 Sk bez DPH. Pri porovnaní 
s bezplatným prevádzkovaním systému, ktorý 
fungoval až do roku 2003 (teda i počas 
prevádzkovania systému EuroWebom), vyžadujú 
nové pravidlá od držiteľov domén finančné krytie 
nákladov spojených s prevádzkovaním. Cenotvorba 
je svojim spôsobom posunutá na samotných 
registrátorov, z ktorých každý môže pristúpiť k inej 
cenovej politike. I keď v porovnaní s okolitými 
krajinami Európy predstavuje suma nízku hladinu, 
niektorí registrátori (napríklad godaddy.com) 
ponúkajú domény .com, .org, .net za ročný 
poplatok pod hranicou 9 USD ročne. Je teda iba 
nezodpovedanou otázkou, aká je skutočná 
nákladovosť prevádzkovania systému a či vyčíslená 
čiastka v rámci etiky zodpovedá skutočnosti. 
Zaujímavú analýzu etického zázemia problematiky 
priniesol internetový denník zive.sk 

Do pozornosti sa dostali i viaceré skutočnosti 
spojené s prevádzkovaním systému. E-Zine Prielom 
publikovaný na hysteria.sk dokumentoval prienik 
do starého, momentálne nefunkčného 
administratívneho mechanizmu, z ktorého sa 
podarilo útočníkom získať časť hesiel, ktoré môžu 
byť totožné s aktuálnymi heslami registrátorov 
v novom systéme. O tom, že na tom niečo bude, 
svedčí i séria emailov odoslaných registrátorom 
s upozornením na potrebu zmeny hesla. I keď je 
nový administratívny systém priebežne vyvíjaný 
a zdokonaľovaný, objavujú sa v čase písania 
článku problémy s jeho dosiahnuteľnosťou 
a preťaženosťou. Problémy je možné pripisovať 
i „tretím osobám", ktoré sa pokúšajú 
distribuovanými útokmi spôsobiť preťaženie 
serverov, táto informácia však zatiaľ nebola 
oficiálne potvrdená. Posledným problémom, ktorý 
bol medializovaný hlavne kvôli chýbajúcej 
komunikácii EuroWebu s médiami, bol takmer 
dvojhodinový výpadok doménových serverov 
TLD .SK 2. septembra 2003 o 13. hodine, keď bol 
slovenský internet v celej svojej histórii prvýkrát 
paralyzovaný na takú dlhú dobu. 


Každá minca má však dve strany. Zdokonalenie 
pravidiel so sebou prináša sprehľadnenie právnych 
vzťahov, ktorého cieľom je zabezpečiť možnosť 
legálneho obchodovania s doménami a zamedziť 
tak kupčeniu s duševným vlastníctvom. Migračným 
procesom vypadnú nepoužívané domény a DNS 
servery sa odľahčia od balastu. Nový administratívny 
systém umožňuje pružnú administráciu záznamov 
vrátane položiek, ktoré boli v starom systéme 
meniteľné iba prostredníctvom faxovej žiadosti 
operátorom SKNICu. Rovnako odpadá počiatočný 
limit počtu registrovateľných domén. 

Mnoho kriku pre nič? Rozruch v súvislosti 
s prevádzkovateľom systému SKNIC nastal 5. 12. 
2001, kedy bol zo strany EuroWebu API (Asociácia 
poskytovateľov internetu) predstavený zmenený 
projekt prevádzkovania systému, ktorý reflektoval 
na získané skúsenosti z bezplatného prevádzkovania 
a vývoja situácie. Po viacerých diskusiách sa API 
rozhodlo pre podanie na Protimonopolný úrad, 
ktorý vo viacerých bodoch označil postavenie 
EuroWebu ako dominantné. Prevádzkovateľ 
systému SKNIC odstránil v stanovenej lehote 
nedostatky v systéme, plná spokojnosť API však 
nenastala. Demisiou predsedu upadlo API do 
pozície „mŕtveho chrobáka", a tak sa pred 
ukončením prvej vyhlásenej lehoty ukončenia 
migrácií aktivizoval SANET, ktorý sa rozhodol 
nahradiť svojou činnosťou nefunkčné API a zostavil 
otvorený dokument s výhradami proti súčasným 
pravidlám systému. Na žiadosť viacerých veľkých 
registrátorov odsunul EuroWeb dvakrát termín 
ukončenia migrácií s finálnym termínom 
3. novembra s mesačnou lehotou postupného 
deaktivovania nepremigrovaných domén. 

I keď spočiatku chýbali akékoľvek správy 
o úspechoch riešenia vzniknutého sporu, spoločné 
stretnutie EuroWebu a Sanetu naznačilo snahu 
upraviť súčasný systém tak, aby boli spokojní všetci 
držitelia domén a registrátori. Najrozumnejším 
riešením sa javil byť systém navrhovaný SANET-om, 
ktorý predpokladá vytvorenie združenia s pracovným 
názvom RADA SKNIC. Plánovanou úlohou mala byť 
koordinácia činnosti prevádzkovateľa systému TLD 
.SK a stanovovať pravidlá zabezpečujúce spokojnosť 
všetkých strán. 

5. novembra vznikla Rada SK-NIC, ktorá zastala 
úlohu konzultačného zboru, zabezpečujúceho na 
prechodné obdobie účasť slovenskej internetovej 
komunity pri dohľade nad prevádzkou internetovej 
domény .sk. Opätovné oživenie problematiky 
v médiách nastáva 19. novembra, keď SANET 
vydal vyhlásenie, v ktorom obviňuje EuroWeb 
z neadekvátneho prístupu k riešeniu situácie 
a označil ho ako „neseriózny subjekt". Nezávisle 
prináša podobnú informáciu i Rada SK-NIC, ktorá 
konštatuje, že EuroWeb neuznal jej kompetencie 
a naďalej vzdoruje požiadavkám. Súčasťou 
konštatovania je i požiadanie o nápravu situácie 
a okamžité začlenenie úlohy a kompetencií Rady 
do Pravidiel pre registráciu domén a ich vydanie 
v upravenom znení. 

Predstavenstvo SANETu po deaktivácii svojej domény 
prichádza s trestným oznámením na EuroWeb, 
ktorý obviňuje z viacerých závažných činov. Obsah 
a štruktúra trestného podania naznačujú, že sa 
konalo pravdepodobne narýchlo. Aké kroky 
uskutoční Rada SK-NIC a ako sa situácia vyvinie 
zatiaľ nie je isté. Nezostáva nič iné, iba čakať. 

Milan Gigel 


HISTÓRIA SLOVENSKÉHO INTERNETU 


1989 

> Vrcholí snaha po komunikácii s okolitým svetom. 

Pádom komunizmu padá bariéra a objavuje sa prvá 
amatérska off-line sieť s názvom FidoNET. 

> Akademická pôda univerzít, výskumných ústavov 
a inštitútov prijíma tendenčnú ideu vzájomného 
prepájania sa do európskej siete riadenej protokolom 
UUCP, ktorá poskytuje obmedzené možnosti dávkovej 
komunikácie prostredníctvom komutovaných prepojov. 

1990 

> V máji sa končia rokovania a začína sa nová éra 
pripojením do európskej akademickej siete EUNet s prvým 
prípojným miestom v Prahe. 

> Štát uvoľňuje z rozpočtu 20 miliónov korún (namiesto 
žiadaných 26) na vybudovanie základu chrbticovej siete 
v rámci republiky. 

1991 

> V polovici tohto roku sa v Česko-Slovensku formuje 
akademická sieť FESNET (Federal Educational and 
Scientific NetWork), koordinovaná skupinou okolo OVC 
ČVUT vedenou Ing. Gruntorádom, súčasným riaditeľom 
CESNETu. 

> Združenie EUNET, žiada prostredníctvom p. Buchlera 
svetového koordinátora IANA v osobe Jona Postela o 
pridelenie adresného priestoru a domény prvej úrovne .cs. 
Dôvodom je prechod na protokol IP a nepretržitú on-line 
dostupnosť systémov. 

> Po roku prípravy sa súčasne buduje slovenská sieť 
SANET s priepustnosťou 14,4 kbps. 

1992 

> V tomto roku sa prepája SANET z Banskej Bystrice do 
Prahy linkou s priepustnosťou 19.200 kbps a z Bratislavy 
do Viedne rýchlosťou 19,2 kbps. Ďalšími uzlami sú Košice, 
Prešov, Žilina, Zvolen a Nitra, všetko prepojené modemami 
s rýchlosťou od 14,4 do 129,2 kbps. 

1993 

> Po rozdelení republiky vzniká združenie EUNet 
SLOVAKIA, ktorého úlohou je poskytovanie internetovej 
konektivity pre subjekty z komerčnej sféry. 

> Združenie prostredníctvom Ivana Leščáka žiada priamo 
IANA- Jona Postela v úlohe koordinátora o pridelenie 
domény prvej úrovne .sk. Pod krídla EUNetu pripadne 
vývoj a spravovanie systému registrácií domén patriacich 
pod koncovku .sk vrátane prevádzkovania DNS serverov. 

1995 

> Združenie EUNet SLOVAKIA sa transformuje na 
spoločnosť s ručením obmedzeným. 

1997 

> Narastajúca popularita internetu, ktorá priviedla na 
trhu boom ďalších poskytovateľov internetu, odhaľuje 
novú potrebu. Vzniká peeringové centrum SIX, ktoré sa 
tak stáva uzlom pre pripojenie všetkých poskytovateľov. 

> Konektivita Slovenska do sveta sa zvyšuje zriadením 
uzla EBONE v Bratislave. SANET je tak prvýkrát 
zviditeľnený ako akademická sieť porovnateľná 

s obdobnými v Európe. 

2002 

> Po období rapídneho nárastu počtu poskytovateľov 
nastáva prehodnotenie neefektívnej a rozdrobenej 
infraštruktúry. Nastáva rok hromadného odkupovania 
spoločností a spájania, kde vznikajú súčasné silné 
spoločnosti EuroWeb a Nextra. Existencia spoločnosti 
EUNet Slovakia sa končí odpredajom podielov EuroWebu. 

2003 

> Združenie API (Asociácia poskytovateľov internetu) 
upadá do latentného stavu demisiou jeho predsedu. 
Nastáva rok diskusií a nespokojnosti so systémom 
registrácie a prevádzkovania TLD .sk, ktoré vykonáva 
EuroWeb. 

na poslednú chvíľu... 


Pentium 4 3,2 GHz Extreme Edition 

Extrémny športovec s dresom Intelu 


Malého prekvapenia od spoločnosti Intel sa dočkali 
v priebehu septembra jej priaznivci (a predovšetkým 
zaprisahaní odporcovia) v podobe uvedenia 
procesora Pentium 4 Extreme Edition. Tento 
procesor, predstavený až na poslednom IDF 
v septembri, sa totiž nevyskytoval na žiadnej zo 
známych predchádzajúcich roadmáp, a to ani 
v tých, ktoré boli pod NDA k dispozícii tlači. Prvé 
informácie o EE v čase, keď každý čakal na 
informácie o novom Prescotte, zneli takmer 
neuveriteľne - ako mohli v Inteli tak rýchlo vyvinúť 
nový procesor, navyše v rámci rodiny P4 tvoriaci 
vlastnú vývojovú vetvu? 

Na prvý pohľad má veľa vlastností príbuzných 
s Pentiom 4 založenom na jadre Northwood: 

Socket 478, vyrábaný je 0,13 ^m technológiou, 
podporuje 800 MHz FSB (200 MFIz x 4, Quad 
Pumped Bus) a disponuje 512 kB cache druhej 
úrovne (L2). Keby tým zoznam vlastností skončil, 
povedali by ste si, že máte pred sebou bežné 
Pentium 4 na frekvencii 3,2 GFIz. Lenže omyl, 
napumpovaním gigantických 2 MB vyrovnávacej 
pamäte tretej úrovne (L3 cache) sa z Woodyho 
Allena stal „nabúchaný" Vin Diesel. Počet 
tranzistorov tvoriacich jadro stúpol vdäka pridanej 
vyrovnávacej pamäti z 55 miliónov (Northwood) 
na obrovských 169 miliónov (EE). 

Vysvetľuje to tiež otázku, kde sa zrazu tak rýchlo 
vzal, s jadrom Northwood je príbuzné jadro 
Gallatin procesorov rady Xeon MP určených pre 
viacprocesorové pracovné stanice a servery high-end 
a strednej triedy. Gallatin s 2 MB L3 cache beží síce 
na nižšej frekvencii, predovšetkým vdäka 533 MHz 
FSB (166 x 4 QPB) a je určený pre iný socket, 
pretvoriť ho však na desktopový procesor 
zapuzdrovaním do Socketu 478 dalo určite menšiu 
námahu ako vyvíjať úplne nový produkt. Že má 
s Xeonom MP spoločný pôvod ukazuje aj rovnaké 
CPU ID oboch procesorov. 

Testovacia zostava 

Na naše posúdenie kvalít P4 EE sme dostali zostavu 
Brave v krásnej debničke Thermaltake Xaser III so 
460 W zdrojom Enermax, zabudovanou matičnou 




doskou MSI 875P Neo FISR2, grafickou kartou 
PowerColor ATi Radeon 9800PRO 128 MB, 1 GB 
DDR 400 pamäte, dvoma 512 MB 433 MHz D D RAM 
pamäťovými modulmi PQI (CAS 2,5) zapojenými 
pochopiteľne v dual channel konfigurácii. Systém 
bol vybavený dvoma SATA diskami 12 GB 7200 
otáčkovými diskami Seagate Barracuda s 8 MB 
cache zapojenými v RAID 1 zapojenými v radiči 
Promise. Toto riešenie bolo zvolené ako 
kompromisné, pretože konfigurácia southbridge 
ICH5R u MSI mala problémy so súčasnou 
funkčnosťou IDE a SATA a čaká sa na BIOS od MSI, 
ktorý by ich definitívne vyriešil. Intel 875 PBZ 
„Bonanza" by bola zrejme vhodnejším riešením. 
Kvôli férovému porovnaniu sme vypli funkciu DOT 
(Dynamic Overclocking) vlastnú doskám MSI. 

Mimochodom, s doskou dodávaný BIOS verzie 1.6, 
rovnako ako aktuálny 1.8, nedokázal správne 
detekovať procesor a žiaden z testovaných 
programov (Sandra, CPU-Z, 3DMark03) akoby ani 
nevedel o L3 cache. V MSI nám dali k dispozícii 
betaverziu BIOS 1 .9, ktorá tento problém rieši 
a jeho finálna verzia by mala byť k dispozícii v čase 
vyjdenia tejto recenzie. Pri našom testovaní sme 
použili inú grafickú kartu (MSI FX5900 Ultra), aby 
boli výsledky aspoň sčasti porovnateľné s testmi 



konkurenčných systémov. Samozrejme, porovnanie 
je len orientačné vzhľadom na to, že nie vždy 
bolo možné dodržať podobnú konfiguráciu. 

S prihliadnutím na rozdiely však určitý obraz 
poskytne. 

Aký je teda Extreme Edition? 

I keď sme testovali len Engineering Sample(ES), bol 
extrémny po všetkých ohľadoch. Vo väčšine 
aplikácií ponúka o zhruba 0-10 % vyšší výkon ako 
jeho kolega z rovnakej „stajne" Pentium 4 3,2 GHz, 
i keď nie vždy dosiahne výkon konkurenta 
Athlon 64FX. Výkon celého systému by zrejme bol 
ešte vyšší, nebyť istého „úzkeho hrdla" spôsobeného 
použitím externého SATA radiča. Ten totiž posiela 
dáta len cez zbernicu PCI, mimo interného okruhu 
čipsetu Í875P. Vdäka veľkosti cache zväčšujúcej 
počet tranzistorov je aj vyžarovanie tepla vyššie 
(92 W), extrémne v porovnaním s tým, na čo sme 
u Intelov zvyknutí a treba zvoliť vhodný, najlepšie 
celomedený chladič. V súčasnej ponuke na trhu to 
však nie je problém. A nakoniec, extrémna je aj cena 
(okolo 925 USD), ktorá hráčov v našich končinách 
trochu zamrzí. 

Na rozdiel od oficiálneho stanoviska Intelu si 
myslíme, že vhodnejšou skupinou ako sú hráči, sú 
profesionáli pracujúci v napríklad v 3D aplikáciách. 

Je škoda, že pre Socket 478 neexistujú 
multiprocesorové dosky postavené na čipsete 
Í875P (opravte ma ak sa mýlim), lákadlo pre 
profesionálov by bolo ešte vyššie. Predstava 
supervýkonnej pracovnej stanice skombinovanej 
s výkonnou profigrafickou kartou (nVidia Quadro 
FX, ATi FireGL či 3Dlabs Wildcat) by vytvorilo systém 
kombinujúci výhody podpory Hyper-Threadingu, 
multiprocesorového systému, tradične lepšej 
podpory profi aplikácií pre Intel procesory a veľkej 
L3 cache za cenu o 3 x nižšiu ako pri systémoch 
s procesormi Xeon, a to by ich určite nenechalo 
ľahostajnými. Konečne, stačí si pozrieť výsledok 
v Cinebench 2003. Hráčov tento čip začne 
skutočne zaujímať zrejme asi až po pol roku, teda 
po prvých pravidelných znižovaniach ceny. 

Pôvodný predpoklad niektorých žurnalistov 
a „tiežžurnalistov", že ide len o krátkodobú snahu 
Intelu zvrátiť nepriaznivý výkonnostný deficit 
(a nazývajúc ho pritom hanlivo „Emergency 
Edition") oproti uvedenému Athlonu64 FX do 
času, kým bude k dispozícii nový Prescott sa 
zrejme nenaplnil, Extreme Edition dostane aj 
nasledovníkov. 

Pohľad do kuchyne Intelu 

Intel v podstate rozdelil segmentovanie svojich 
procesorov rovnako ako AMD. V najnižšej triede 
majú Athlonom XP konkurovať Celerony (na stále 
vyšších frekvenciách), v strednej triede má AMD 
Athlon64 a Intel Pentium 4. V najvyššej 
a najdrahšej kategórii vyhradenej nadšencom 
a extrémnym hráčom nemajúcim hlboko do 
vrecka sa stretávajú práve Athlon64 FX a Pentium 4 
EE. Ani príchodom Prescottu, o ktorom sa 
predpokladá, že sa oneskorí na prvý štvrťrok 2004, 
sa línia EE nekončí, na začiatku roka 2004 má 
prísť na trh verzia taktovaná na 3,4 GHz. Tento 
prístup je skutočne prekvapivý, pretože hrozí, že 
si bude výkonom konkurovať viac procesorov 
v portfóliu Intelu. 


Stačilo len málo a systém zrazu zistil, že na tom s pamäťou nie je najhoršie. Update pre BIOS ošetril „stratenú" L3 cache 
a pomohol správne identifikovať procesor. Nielen program CPU-Z si myslí, i keď to Intel nepotvrdil, že je EE založený na jadre 
Gallatin... 


Podľa predbežných testov prvého procesora 
z generácie „Prescott" na frekvencii 2,8 GHz, ktoré 
sa objavili na čínskom webe OC Heaven, totiž 

v niektorých pamäťových operáciách prekonáva 
bežné Pentium 4 na 3,2 GHz a v podstate stiera 
výkonnostný nárast P4 EE. Pravda, v mnohých 
ďalších aplikáciách procesor doslovne „pohorel", 
ale veď stále ide o predprodukčnú vzorku. 

Nové jadro s často spomínaným magickým názvom 
„Prescott" má mať zlepšený Hyper-Threading 
a mikroarchitektúru NetBurst, 14 nových 
multimediálnych inštrukcií zatiaľ označovaných ako 
SSE3, 1 MB L2 cache a vyrábaný bude 0,09 pm 
technológiou. Spočiatku bude k dispozícii na 
frekvenciách 2,8 GHz, 3GHz, 3,2 GHz a 3,4 GHz, 
ku koncu budúceho roka má byť k dispozícii aj na 
frekvencii blízkej 4 GHz. Nasledovaný bude aj 
novými Celeronmi na jadre Prescott, s L2 cache 
zmenšenou na 256 kB a FSB na 533 MHz 
(4x 166 MHz QPB) z pôvodných 800 MHz. Zatiaľ 
sa nevie, či budú nové „Prescott" Celerony 
podporovať Hyper-Threading, určite však budú 
podporovať SSE3. Až neskôr v priebehu roka 2004 
sa plánuje postupný príchod nových čipsetov pre 
nový Socket 775 (predtým nazývaný aj Socket T) 
s podporou PCI Express a DDR2 pamätí, 
architektúrou, ktorá má oslobodiť PC od AGP 
a obstarožného PCI. 


Situácia teda bude na platforme Intel v prvej 
polovici budúceho roka zaujímavá: prídu prvé 
Prescotty, Northwood s taktovaním 3,4 GHz (jeho 
výsledky v testoch sa omylom na krátku dobu 
objavili na Tom's Hardware), Pentium 4 Extreme 
Edition s vyššími frekvenciami. Zákazníci sa teda 
nebudú rozhodovať len medzi Intelom a „tými 
druhými", ale aj v tom, ktorý Intel si kúpiť. 
Rozhodnutie uľahčí len rovnaký Socket 478. 

A malá perlička na záver: v rozhovore pre mesačník 
PC Games Hardware nemecký tlačový hovorca 
Intelu uviedol, že hoci takýto procesor nie je 
v roadmapách, v podstate nič nebráni uvedeniu 
Prescottu v extrémnom vydaní. Mysleli tým ďalšiu 
L3 cache, teda dohromady 3 MB (1 MB L2 + 2 MB 
L3)? Uvidíme. Ale už súčasné predpokladané 
vyžarovanie tepla je v Prescotte vyššie (nad 100 W, 
dokonca pri vyšších modeloch vraj až 120 W) a bez 
nových chladičov to zrejme nepôjde. 

Ján Lončík 

Zdroje: Intel, X-Bit Labs, OC Heaven, PC Games Hardware 


Ako sme testovali? 

Použili sme operačný systém MS Windows XP Professional SPI a, aktualizované DirectX 9.0b a súborový 
systém NTFS. Použité testovacie nástroje: ZiffDavis Content Creation 2003 v 1 .0 (+ Windows Média 
Encoder 7.1 update Q312125), Business Winstone 2002 v.1 .0.1 ., 3DMark 2001 SE build 330, Unreal 
Tournament 2003 v.2225, CineBench2003, SiSoftware Sandra MAX3! (v. 2003.7.9.73), SiSoftware Sandra 
2004 (v. 2004.10.9.89), AA Password Recovery 2.2. Ovládače pre čipovú sadu Í875P sme použili vo verzii 
5.0.2.1003, grafická karta MSI FX5900Ultra zasa dostala nové ForceWare 52.16. 

Pred začatím testov bol defragmentovaný pevný disk, každý z testov prebehol päťkrát. Najlepší a najhorší 
výsledok boli ako možné chyby merania ignorované, zo zvyšných bol vypočítaný aritmetický priemer. 


* Zapnutý Hyper-Threading 



P4 Extreme Edition 1 

Athlon64 32 bit 

Athlon FX 32 bit 1 

P4 3,2 GHz HT 

Content Creation 2003 v. 1 .0 

1280 x 1024 x 32 x 75 Hz 

52,1 

54,3 

65 

45,8 

Business Winstone 2002 v. 1.0.1 

1280 x 1024 x 32 x 75 Hz 

36,8 

36,7 

45,6 

29,7 

3DMark 2001 (build 330) 

1024 x 768 x 32: Pure Hardware TnL 

18 403 

18 374 

20 381 

18 268 

1024 x 798 x 32: Software TnL 

8774 

8829 

9264 

8014 

3DMark 2003 (build 330) 

1024 x 768 x 32 

6387 

6021 

6101 

6180 

CPU test - score 

919 

796 

874 

746 

CPU test 1 640 x 480 x 32 (fps) 

101,4 

90,2 

98,2 

76,2 

CPU test 2 640 x 480 x 32 (fps) 

16,5 

13,9 

15,3 

14,3 

Unreal Tournament 2003 v. 2225 (bez hráčov/12 hráčov): DirectX 

1024 x 768 x 32 

262,3/85,7 

254,5/90,1 

274,4/95,6 

238,2/77,6 

Unreal Tournament 2003 v. 2225 (bez hráčov/12 hráčov): OpenGL 

1024 x 768 x 32 

222,4/83,6 

228,1/92,2 

234,1/96,4 

216,6/79,9 

Unreal Tournament 2003 v. 2225 (bez hráčov/12 hráčov): SW Rendering 

1024 x 768 x 32 

46/30,6 

33,2/25,3 

37,1/27,1 

44,4/29,5 

Advanced Archíve Password Recovery 2.2: brute force ZIP password cracking 

Priemerný čas (min.) 

8:55 

8:34 

6:14 

8:33 

Priemerný počet vygener. hesiel za sekundu 

9 059 183 

12 417 746 

12 994 036 

9 057 1 67 

CineBench 2003 (1280 x 1024 x 75 Hz) 

CPU Benchmark (body) 

327/389* 

294 

307 

326/387* 

CPU Benchmark (čas: sek.) 

80,4/67,7* 

89,6 

85,8 

80,6/68,2* 

SiSoftware Sandra MAX3! v. 2003.7.9.73 

CPU Dhrystone (MIPS) 

9966 

8140 

8010 

9324 

FPU/SSE2 Whetstone (MFLOPS) 

2805/6265 

2996/4386 

3307/4515 

2802/6024 

CPU Multimedia int. (it/s) 

14 980 

11 796 

12 269 

14 956 

CPU Multimedia float. point (it/s) 

23 785 

12 962 

13 483 

23 670 

SiSoftware Sandra 2004 v. 2004.10.9.89 

CPU Dhrystone (MIPS) 

9692 

8330 

- 

- 

FPU/SSE2 Whetstone (MFLOPS) 

4065/7201 

3159/4331 

- 

- 

CPU Multimedia int. (it/s) 

24 872 

15 673 

- 

- 

CPU Multimedia float. point (it/s) 

35 894 

20 696 

- 

- 

AMD DivX Encoder Benchmark Beta 1 

Encoding time (sek.) 

- 

- 

10,129 

10,306 

FPS 

- 

- 

30,90 

30,37 

Ako na to: spracovanie videozáznamu 

5. Príprava videozáznamu do štandardov pre domáce kino 


V minulom čísle nášho seriálu sme si načrtli 
základné možnosti authoringových programov. 

V dnešnom pokračovaní seriálu o spracovaní 
videozáznamu na počítači sa pozrieme podrobnejšie 
na program Sonic My DVD Deluxe 5.0. 

Celý proces výroby (Authoring) DVD a iných 
štandardných videoformátov určených pre domáce 
kino (VideoCD a SuperVideo CD) je v profesionálnej 
sfére veľmi zdĺhavý a technicky i finančne náročný. 
Komerčné filmové produkty majú ambíciu čo 
najlepšie uspieť na trhu a niet divu, že sa finančný 
úspech v pokladniciach kín snažia zopakovať aj 
v prevedení určenom pre domáce kino. Viaceré 
jazykové mutácie, priestorový zvuk, titulky, 
interaktívne menu s pridanými hodnotami, to 
všetko v kvalitnom prevedení pridáva na hodnote 
a komerčnom úspechu filmového DVD. Vytvoriť 
profesionálne DVD vyžaduje nemalé úsilie 
a finančné investície, ale nie všetko, čo je doménou 
hollywoodskych trhákov na DVD, je potrebné aj 
pre bežných používateľov, ktorí sa rozhodli pre 
digitálnu kvalitu a dlhšiu trvanlivosť svojich 
domácich videonahrávok. 

Sú viaceré možnosti, ako sa pomerne jednoducho 
a za prijateľnú cenu možno dopracovať k vlastnej 
„profesionálnej" zálohe digitálneho videa 
napríklad z dovolenky. Nemôžeme síce očakávať 
zvukové efekty v priestorovom prevedení, ale 
výsledok v závislosti od účelu použitia a tomu 
zodpovedajúcim softvérovým a hardvérovým 
prostriedkom pokrýva v zásade všetky potreby 
domácej i jednoduchej komerčnej sféry. 

To znamená, že na svoje si prídu jednak 
začiatočníci, videoamatéri (použitie jednoduchých 
authoringových programov), ale aj menší 
podnikatelia, ktorí sa venujú filmovaniu 
príležitostných podujatí (svadby, promócie, firemné 
a spoločenské akcie atď.) a rozhodli sa svoju 
ponuku rozšíriť napríklad o prevedenie nahrávok na 
DVD (použitie jednoduchých/poloprofesionálnych 
authoringových programov). 

V predošlej časti nášho seriálu sme nazreli do 
kuchyne jednoduchého authoringu, príprave videa 
do formátov určených pre domáce kino. 

Vysvetlili sme si, čo authoring obnáša a aká je čo 
najjednoduchšia a najrýchlejšia cesta k vlastnému 
videu na digitálnom nosiči. Aj napriek avízu 

v závere článku, že si ukážeme, ako na to 
v programoch pre náročnejších, predsa len ešte 
ostaneme pri jednoduchom authoringu, ktorý je 
užívateľským ovládaním, ale aj cenovo, najbližší pre 
domáce použitie. Nič vám, samozrejme, neunikne, 
tipy a postupy na prácu v programoch ako sú 
Adobe Encore DVD, Sonic DVD Creator a Reel DVD 
atď. nájdete v ďalších číslach časopisu. 

Spoločnosť Sonic Solutions patrí medzi 
najuznávanejších výrobcov authoringového softvéru 
pre všetky kategórie používateľov. V profesionálnej 
sfére je bezkonkurenčne na vrchole (uvidíme, 
dokedy spoločnosť Adobe vstúpi na trh DVD, jej 
nový produkt má veľké ambície), ale v ponuke 
jednoduchých authoringových programov má už 
pomerne slušnú konkurenciu. Jedným z jej 
najvážnejších konkurentov je určite spoločnosť 
Ulead, ktorá má porovnateľnú kvalitu v rovnakej 
triede a niekedy ponúka aj viac a za výhodnejších 
cenových podmienok. Pozrime sa teraz na dva 
produkty od týchto spoločností, čím sa vyznačujú, 
čo sa dá s ich použitím vytvoriť a, samozrejme, 
ako s nimi pracovať. 


Základná charakteristika programu: 
MyDVD patrí medzi najjednoduchšie 
authoringové programy spoločnosti Sonic 
Solutions a jej predošlé verzie boli porovnateľné 
cenovo a aj s funkčnými vlastnosťami 
s obdobným programom od spoločnosti Ulead, 
DVD MovieFactory 2. Situácia sa však uvedením 
novej verzie tohto produktu zmenila. Sonic 
MyDVD 5.0 bol kompletne prepracovaný a okrem 
jednoduchosti ovládania, ktoré je prispôsobené 
začiatočníkom, sa autori rozhodli rozšíriť 
vybavenie a posunúť tento nástroj opäť o niečo 
ďalej. Na trhu sa ponúka v troch prevedeniach, 
ktoré sa líšia niektorými funkciami a cenou 
(v prepočte cca 1500-3500 Sk). Rozdiely medzi 
jednotlivými prevedeniami si môžete pozrieť na 
oficiálnej stránke výrobcu (www.sonic.com) . My 
sa budeme venovať strednej verzii s prívlastkom 
Deluxe. 



S istou nadsádzkou vám pri tvorbe 
jednoduchého DVD úplne vystačí MyDVD 
a nebudete potrebovať žiadny ďalší grabbovací, 
napaľovací a dokonca ani strihový program 
(v prípade, že chcete video zostrihať a doplniť 
o jednoduché efekty). MyDVD je skutočne 
program s prívlastkom „všetko v jednom". Je to 
nástroj, ktorý umožňuje video stiahnuť do 
počítača, nastaviť automatickú detekciu scén, 
doplniť ich o prechodové efekty, upraviť 
a vystrihnúť pasáže, ktoré sa nemajú použiť, 
spestriť obraz grafickými filtrami a iné. 
Dovolenkové video tak máte možnosť napríklad 
podfarbiť hudobným sprievodom, zjemniť tvrdý 
strih, doplniť jednotlivé scény o permanentné 
titulky, a ak ste aj fotili, súčasťou DVD môže byť 
aj slideshow fotografií. To všetko sa vyznačuje 
užívateľsky veľmi jednoduchým a prehľadným 
ovládaním, takže s programom nebude mať 
problém pracovať naozaj každý. 

Charakteristickou vlastnosťou DVD formátu je, 
samozrejme, aj interaktívne menu. V MyDVD 
sa menu vytvára za pomoci grafických šablón 
v rôznych motívoch (šport, hudba, dovolenka...), 
pričom rozmiestnenie ovládacích prvkov je 
viazané na príslušný typ šablóny a nie je možné 
ich meniť. Náročnejším používateľom môže práve 
tento fakt vadiť, ale pre bežné použitie to 
postačuje a ponuku šablón je okrem toho možné 
doplniť aj o vlastné (súčasťou programu je aj 
plugin do programu Adobe Photoshop ktorý 
slúži na tvorbu šablón). Novinkou oproti 
predchádzajúcim verziám programu je aj 
možnosť vytvoriť animované menu s ozvučením. 


Ako na to 

Po spustení programu sa vám zobrazí ponuka 
s tromi modulmi a možnosťou výberu, či chcete 
vytvoriť nové DVD alebo CD. Postup je písaný na 
vytvorenie a úpravu DVD (pri tvorbe VCD sa 
postupuje takmer rovnako, sú tam však menšie 
obmedzenia, ktoré vyplývajú z povahy tohto 
videoformátu). 



Create or Modify a DVD-Video Project 

Prvý z nich je určený na vytvorenie nového 
projektu DVD a na úpravu už existujúceho. V tejto 
časti prebieha gro celej činnosti authoringu. Ak 
potrebujete stiahnuť video z externého zariadenia 
(kamera, video atď.) do počítača, môžete tak 
spraviť po kliknutí na tlačidlo „Capture". Vyberte 
hardvérové zariadenie, cez ktoré sa má video 
stiahnuť, a nastavte kompresiu (ak chcete video 
editovať, zvoľte si kompresiu DV). Na uľahčenie 
práce s rozdeľovaním videa na viaceré scény si 
môžete nastaviť automatickú detekciu zmien 
obrazu (Scene detection settings...). Na výber máte 
tri metódy automatickej detekcie scén (1. scéna sa 
vytvorí, ak sa vo videu nachádza tvrdý strih, ktorý 
vznikol napr. po zapnutí a vypnutí kamery počas 
nakrúcania, 2. scéna sa vytvorí, ak sa na obrazovke 
prudko zmení obsah, napr. rýchlym pohybom 
kamery z jedného pohľadu na druhý, 3. kombinácia 
oboch predchádzajúcich metód). Nastaviť si 
môžete aj citlivosť (čím väčšia citlivosť, tým viac 
scén vám program vygeneruje). Nahrávanie 
spustíte tlačidlom „Štart Capturing". 



Ak už máte v počítači všetky videosúbory, ktoré 
chcete previesť na DVD, prípadne aj digitálne 
fotografie, nastupuje etapa tvorby menu. 
Program vám automaticky zobrazí východiskovú 
šablónu, ktorú, samozrejme, môžete vymeniť - 
„Edít Style". Na výber sú viaceré prednastavené 
šablóny s rôznym motívom. Upraviť môžete: 
pozadie šablóny - „Select custom video or still 

background..." (natiahnutie vlastného obrázku do 
pozadia, prípadne krátkeho videa na vytvorenie 
animovaného menu), štýl ovládacích prvkov 
tlačidiel - „Select custom button frame" (na výber 
sú tlačidlá v rôznych tvaroch), nadpis šablóny 
(veľkosť a font textu) a doplniť je možné aj audio 
pre ozvučenie menu - „Select custom mušie 
track...". Ak sa rozhodnete pre animované menu 
a do pozadia natiahnete video, treba nastaviť aj 
dĺžku prehrávania tohto videa, t. j. po akom čase 
sa má opäť spustiť od začiatku - „Loop time". 

Po zaznačení položky „Animated buttons" 
dosiahnete navyše animované tlačidlá, ktoré sa 
v komerčných DVD využívajú predovšetkým 
v menu s výberom filmových kapitol. V prípade, 
že chcete, aby sa video spustilo skôr ako menu, 
zaškrtnite položku „Set video to play first". Takto 
nastavené menu sa vám aktivuje iba v prípade, že 
pri prehrávaní DVD stlačíte na ovládači tlačidlo na 
jeho vyvolanie. 

Po nastavení štýlu menu je čas na import všetkých 
videosúborov, ktoré majú byť súčasťou 
výsledného DVD - „Get Movies". V úvode sme 
naznačili, že MyDVD v sebe zahŕňa aj jednoduchý 
strihový program na úpravu videa. Aktivujete ho 
tlačidlom „Edit Video" (v menu Tools, prípadne 
pravým tlačidlom myši). Otvorí sa obrazovka 
s možnosťou vybrať také scény z videa, ktoré sa 
majú editovať, prípadne z nich dodatočne vytvoriť 
kapitoly. Pre automatickú detekciu scén si 
nastavte metódu automatického výberu 
a citlivosť - „Change Settings" (nastavenie je 
rovnaké ako pri sťahovaní videa z externého 
zariadenia). Automatický výber scén spustíte 
tlačidlom „Detect Scenes". Vlastné scény si môžete 
vytvoriť posuvníkom na konkrétne miesta vo videu 
a stlačením tlačidla „Mark Scene". V poli, kde sa 
vytvorí zoznam vybraných scén, si zaznačte iba tie, 
ktoré sa majú vo výslednom videu použiť 
(nezaznačené scény sa neprenesú). 

Prejdite na ďalší krok a stlačte tlačidlo „Add to 
Storyboard" . Otvorí sa vám jednoduchý 
videoeditor s ponukou prechodových efektov, 
filtrov a titulkovacím nástrojom. V spodnej časti 
obrazovky nájdete storyboard s vami vybranými 
videoscénami. Ak máte vo videu tvrdý strih, ktorý 
chcete zjemniť napríklad prechodovým efektom 
Cross Fade (plynulý prechod z jedného obrazu do 
druhého), uchopte efekt ľavým tlačidlom myši 
a preneste ho medzi dve vybrané videoscény (tie 
scény, ktoré sú oddelené tvrdým strihom). Všetky 
efekty sa aplikujú rovnakým spôsobom. 

V storyboarde môžete okrem vybraných scén 
navyše editovať a dopĺňať aj fotografie a video 
z iných súborov, ktoré takto pospájate do jedného 
súvislého videa. Pasáže sa dajú spestriť aj rôznymi 
grafickými filtrami, ktoré sa nanášajú priamo na 
vybrané scény. Dosiahnuť tak môžete napríklad 
efekt starého čiernobieleho filmu s prskancami. 

Asi málokto z nás pri nakrúcaní dovolenky myslí aj 
na hudobné ozvučenie, ktoré môže celý dojem 
z videného obrazu zlepšiť. MyDVD túto možnosť 
ponúka. Vyberte si konkrétnu videoscénu a stlačte 
tlačidlo „Add Audio". Aby hudba v pozadí bola 
skutočne príjemným doplnkom a nenarúšala 
pôvodnú audiostopu videonahrávky, nastavte jej 
hlasitosť na prijateľnú hladinu - „Settings". 

Vo videoeditore ďalej môžete dodatočné vytvoriť 
ďalšie podscény, vymazať tie, ktoré nechcete 
použiť, ale aj implementovať jednoduché titulky, 
napríklad nadpisy začiatku jednotlivých častí videa. 

Filmové DVD obsahujú menu s výberom kapitol, 
ktoré slúžia na priamy prístup k požadovanej časti 
filmu. V MyDVD môžete kapitoly vytvoriť dvoma 
spôsobmi. Vyjdite z editora (stlačte tlačidlo OK) 
a dostanete sa do modulu programu na vytváranie 
kapitol. Ak vám vyhovujú už predtým vybrané 
scény a chcete, aby korešpondovali s kapitolami, 
stlačte tlačidlo „Add Chapters at Scenes". 


Vytvorené kapitoly môžete doplniť aj o ďalšie. 

Stačí, keď sa v posuvníku dostanete na takú časť 
videa, ktorú chcete označiť ako začiatok 
kapitoly - „Add Chapters". Celú procedúru 
nakoniec potvrdíte tlačidlom OK. Automaticky sa 
vytvorí ďalšie podmenu, v ktorom budú tlačidlá 
na jednotlivé kapitoly. Ak ste si v menu zaznačili 
možnosť „Animated buttons", budú sa v tlačidlách 
prehrávať krátke pasáže konkrétnych kapitol. 

Album digitálnych fotografií môže byť zaujímavým 
doplnkom samotného DVD. Ale nie vždy je vhodné 
fotografie doplniť priamo do videa. Ak máte 
zaujímavé obrázky a chcete napr. svoje 
dovolenkové DVD spestriť o ich prehliadku, stlačte 
tlačidlo „Add Slideshow". Otvorí sa vám 
obrazovka, do ktorej si natiahnite ľubovolný počet 
fotografií -„Get Pictures". V albume fotografií 
môžete: otáčať fotografie do správnej polohy - 
„Rotate", nastaviť dĺžku zobrazenia, prechodový 
efekt a hudobnú kulisu počas prehrávania - 
„Settings". Tlačidlom „Button Image" si zvolíte, 
ktorý obrázok má reprezentovať album fotografií 
v menu. Výber a nastavenie potvrdíte tlačidlom 
OK. 

Ak si želáte vytvoriť ďalšie podmenu (napríklad pre 
rôzne fotoalbumy), slúži na to tlačidlo „Add 
Sub-menu". V opačnom prípade si projekt môžete 
uložiť (Filé > Save as) a spustiť simulačný mód na 
skontrolovanie, či je všetko vytvorené tak, ako ste 
chceli (spodná časť obrazovky - „Preview") . Ak je 
všetko OK, máte to za sebou. Už stačí len vložiť 
čisté médium do napaľovačky a spustiť 
napaľovanie - „Burn". Výsledok však môžete 
exportovať aj na pevný disk - „Tools - Make a DVD 
Folder " a vytvoriť tak štruktúru DVD súborov 
priamo na HDD. 

Transfer Video Direct-to-DVD 

Ak už ste si vytvorili projekt (cez predošlý modul) 
a nepotrebujete v ňom už nič meniť, za pomoci 
tohto nástroja ho môžete napáliť na DVD/CD nosič, 
prípadne ho exportovať na HDD. 

Edit an Existing OpenDVD Disc 

Posledný modul je novinkou vo verzií 5.0. Využíva 
sa vtedy, ak potrebujete už nahrané DVD 
dodatočne upraviť, napríklad doplniť o nové video, 
obrázky atď. Takéto DVD však musí byť vytvorené 
pomocou MyDVD! Modul je vhodné využiť 
napríklad vtedy, ak ste dodatočne zistili, že vám na 
DVD niečo chýba (pozabudli ste na niektoré 
fotografie atď.) a radi by ste to tam doplnili, 
prípadne sú tam chyby, ktoré chcete odstrániť. 

Je logické, že DVD, ktoré je nahrané na 
jednorazovom nosiči (CD - DVD +/-R), nie je možné 
upravovať priamo, aleje potrebné stiahnuť ho na 
pevný disk. Podobné je to aj s prepisovateľnými 
CD/DVD, ale s tým rozdielom, že výsledok máte 
možnosť nahrať späť na to isté médium :). 

Martin Turanský 

(Pokračovanie nabudúce) 





[Tip] Použitie prechodových efektov: úlohou 
prechodových efektov je prejsť z jednej videoscény do 
druhej tak, aby si to divák, pokiaľ možno, ani nevšimol. 
Prechodové efekty by mali korešpondovať s témou 
videozáznamu, t. j. nemali by narúšať dejovú líniu (napr. 
vo videozázname zo svadby by bolo asi dosť nevhodné 
použiť efekt horiacej obrazovky - explózia, agresívny 
rolovací prechod atď.). Prechodové efekty používame na 
spestrenie videa, ale predovšetkým na zmiernenie tvrdých 
strihov medzi jednotlivými videoscénami. Ich nesprávne 
použitie však môže spôsobiť opačný dojem. 

> Cross Fade: slúži na plynulý prechod medzi dvoma 
scénami. Ak ide len o prepojenie dvoch rovnocenných 
scén a divák sa nemá čo zamýšľať, prečo tam takýto efekt 
vôbec je, treba ho aplikovať tak, aby bol prechod čo 
najkratší. Naopak, nastavenie dlhšieho prechodu použite 
vtedy, keď chcete zdôrazniť zmenu medzi videoscénami 
(nasledujúca scéna sa odohráva o niekoľko dní neskôr 
atď.). 

> Fade Out Then Inn: po aplikovaní tohto efektu prvá 
videoscéna stmavne a postupne sa zosvetlí do druhej 
videoscény. Efekt sa používa na zdôraznenie, že niečo 
práve skončilo a niečo nové sa začína. Často sa tento 
efekt používa na záver domácich filmov. 

> Rolovacie a pohyblivé efekty: sa používajú 
predovšetkým, aby zaujali a zdôraznili prechod medzi 
jednotlivými videoscénami. Sú vhodné napríklad pri 
hudobných klipoch, korporačných prezentáciách (aby 
obecenstvo nezaspalo :) a všade tam, kde potrebujete 
zdôrazniť zmenu. Neodporúča sa ich použitie do 
domáceho videa a keď, tak len v obmedzenom množstve. 

[Tip] Bezpečná zóna: televízor nemá rovnaké parametre 
obrazovky ako monitor a niektoré objekty na okraji za 
takzvanou bezpečnou zónou nemusia byť zobrazené. Pri 
DVD authoringu sa odporúča dodržiavať parametre tejto 
zóny a to znamená neumiestňovať mimo nej nadpisy, 
tlačidlá atď. V MyDVD si okraje bezpečnej zóny zobrazíte 
nasledujúco: „View > Show TV Safe Zóne". 

Zábava na dlhé zimné večery 

Sprievodca práce s ovládačmi 


Obdobie zimných sviatkov mnohí z nás venujú 
zaslúženému oddychu po náročnom študijnom či 
pracovnom roku. Ponúka čas na všetky tie veci, 
ktoré zostali zanedbávané počas roka. A možno 
príde rad aj na dlho odkladaný upgrade (už viete, 
čo dostanete pod stromček?) či údržbu systému 
a reinštaláciu ovládačov. Existuje množstvo utilít, 
ktoré dokážu v tejto situácii pomôcť, a buď dostať 
spolu s novými ovládačmi z hardvéru to najlepšie, 
či napomôcť bezproblémovej aktualizácii bez 
nutnosti reinštalovať celý systém. Takýmto 
experimentovaním sa však môžete aj veľa naučiť 
o tom, ako funguje systém, ovládače a ich väzby na 
jednotlivé zariadenia. 

Pred aktualizáciou môžete zazálohovať aj pôvodné 
a osvedčené ovládače. Jedným z mála programov, 
ktoré disponujú touto funkciou je, freeware 
Driver Collector. Zaujímavé je, že jeho autor je 
palestínsky študent informatiky žijúci v Bejrúte 
a podľa vlastných slov túži po návrate do vlasti. 

Nuž, tento spôsob boja, teda práca na niečom 
užitočnom a dostupnom pre každého, nie je zlý 
nápad... Driver Collector je distribuovaný len ako 
samostatný exe súbor, ktorý po spustení vypíše 
zoznam systémových zariadení, ktorých ovládače 
dokáže vyextrahovať. Stačí si vybrať napríklad len 
ovládače grafickej karty, kliknúť na tlačidlo Copy 
Files a program vyhľadá v systémovom adresári 
všetky súbory s väzbami na dané zariadenie 
a v hlavnom adresári vytvorí adresár Driver Collector 
s podadresárom nazvaným podľa názvu zariadenia 
v systéme. Doňho skopíruje všetky súbory ovládača 
vrátane INF súboru, takže nie je problém ovládače 
znova použiť ako funkčný celok. 

> http://www.himmo.com 

Ešte ďalej a trochu profesionálnejšie k problému 
pristupuje opäť freeware WinDriversBackup 
kanadskej spoločnosti Jermar. Umožňuje 
identifikáciu, či sú ovládače pôvodné, teda 
distribuované Microsoftom (systémové, prípadne so 
Service Packom alebo službou Windows Update), 
alebo doinštalované. Prekvapivý, najmä v porovnaní 
s Driver Collectorom, je zoznam spravovaných 
zariadení, v prípade, že zvolíte položku Identify all 
drivers, program umožní zálohovať ovládače (či INF 
súbory) všetkých systémových zariadení do 
samostatných podadresárov. A tým myslíme nielen 
ovládače napr. AGP, zvukovej či grafickej karty, ale 
napríklad aj procesora (!), tie sa skutočne obvykle 
dajú stiahnuť len cez Windows Update, alebo sú 
súčasťou Service Packov. Kuriozitou je možnosť 
zálohy ovládačov bežných zariadení ako napr. 
disketovej mechaniky. Zaujímavé je tiež, že takúto 
zálohu program umožňuje aj na počítači, ku 
ktorému pristupujete pomocou vzdialeného 
prístupu. Adresár, kde sa majú ovládače kopírovať, 
je v tomto prípade voľne definovateľný. S takto 
spravenou zálohou sa môžete cítiť bezpečne pri 
akýchkoľvek experimentoch s aktualizáciou, aj keby 
zlyhala systémová funkcia návratu k pôvodnej verzii 
ovládačov (driver rollback). Navyše, výsledný balík 
vygenerovaných súborov pri ovládačoch pôvodne 
dodávaných od výrobcu hardvéru obsahuje len 
skutočne nainštalované súbory a je teda podstatne 
menší ako celý balík (napr. ATi Catalyst), nie všetky 
súbory sú potrebné práve pre váš model grafickej 
karty. Systémové ovládače, ako už spomínaný ovi. 
procesora, je možné nainštalovať aj na iný systém, 
v balíku chýbajúci katalógový súbor (*.cat) 
definujúci, že ide o WHQL testované zariadenie, 
spôsobí len chybovú hlášku, ktorá sa dá pokojne 
preskočiť. Pýtate sa, načo je to dobré? Nuž, tak 



Driver Collector 

okrem zálohy, kedy môžete vyextrahovať aj ovládače 
dodávané so systémom, si predstavte situáciu, že 
vám večer zavolá kamarát, že si nainštaloval nanovo 
systém, niekde stratil pôvodné CD k doske, nemá 
Service Pack číslo XYZ, ani prístup k internetu, ale 
už dnes potrebuje niečo spraviť, chýbajú mu však 
ovládače k dôležitému komponentu USB 2.0, 
napríklad. A vy náhodou máte rovnaký hardvér... 

O niektoré funkcie rozšírená platená verzia 
(Professional ed., 14,95 USD) umožňuje navyše 
porovnávať uložené ovládače s nainštalovanými 
(novými) a spravovať ich, je teda vhodná pre 
betatesterov, programátorov rôznych tweakovacích 
utilít a podobne. 

> http://www. jermar. com/wdbfaqw.htm 

Keďže zálohy už máme hotové, môžeme sa 
odvážne pustiť do odstraňovania starých ovládačov. 
Hoci väčšina súčasných distribúcií ovládačov, 
napríklad ku grafickým kartám obsahuje aj 
odinštalovací skript, stále ešte zostáva po nich veľa 
smeti, záznamy v registroch alebo zabudnuté 
súbory. Ak sú niektoré súbory chránené proti 
prepisu, inštalácia novej verzie ovládačov ich 



WinDriversBackup 


Vytvorenie zálohy: či už partition (napr. s 
programom Norton Ghost) alebo ako „restore 
point" pre funkciu Obnova Systému (System 
Restore) vo Windows XP, je vždy dobrý nápad. 
Minimálne však skopírovanie všetkých dôležitých 
dát, ako sú dokumenty, pošta, nastavenia alebo 
aj uložené pozície v hrách na druhý disk či CD. 
Nezabudnite na to. 


neprepíše a výsledný mix môže spôsobovať 
nepríjemné problémy. Riešenie ponúka napríklad 
aplikácia Driver Cleaner (aktuálne verzia 2.6), ktorej 
autorom je Ruud „Spike" Ketelaars, pôsobiaci na 
webe DriverHeaven. Driver Cleaner dokáže nájsť 
a efektívne zmazať všetky zvyšné súbory či záznamy 
po ovládačoch a utilitách ku grafickým kartám ATi 
a nVidia, čipsetu nForce (majitelia týchto dosiek 
nech nevynechajú nasledujúce riadky) a zvukových 
kariet Creative, Turtle Beach či Realtek. Pre max. 
bezpečnosť program umožňuje pred čistením 
v Options zapnúť zálohovanie adresárov, súborov 
a záznamov v registroch, prípadná obnova je možná 
opäť cez menu v programe. Po odinštalovaní 
ovládačov bežným spôsobom stačí po reštarte 
zvoliť núdzový režim, pokiaľ možno nedovoliť 
systému autodetekciu a spustiť Driver Cleaner. 

Ďalej je potrebné vybrať zo zoznamu zariadenie, 
ktorého staré ovládače chcete vyčistiť (menej 
skúsení môžu cez skratku CTRL + W spustiť 
sprievodcu) a stlačiť Clean. V Advanced menu 
(voľba v Options) to všetko ide dokonca dávkovo, 
napríklad s ovládačmi k ATi môžete zároveň 
vyčistiť záznamy po softvéri ATi Hydravision. Keďže 
najmä v prípade grafických čipov Windows XP 
autodetekujú zariadenia a nainštaluje vlastné 
ovládače, odporúča sa (opäť v núdz. režime) 
spustiť utilitu Cab Cleaner (v položke Tools) 
a vyčistiť súbory Drivers. cab a SPI. cab od 
ovládačov ATi a nVidia. Cab Cleaner tieto súbory 
rozzipuje, odstráni všetky informácie a súbory 
ovládačov týchto kariet a znova skomprimuje. 

Cieľom je, aby sa v systéme nenachádzali žiadne 
ovládače a záznamy o grafických kartách ATi 
a nVidia a aby OS identifikoval tieto karty ako 
neznáme VGA zariadenia. Po reštarte je tentoraz 
čistý systém pripravený na inštaláciu nových 
ovládačov. Drobné problémy si so sebou priniesli 
ovládače nVidia Detonátor verzie 45. xx a vyššie, 
ktoré pri odinštalovaní v niektorých prípadoch 
nekorektne zmažú záznam o kompatibilite s AGP 
rozhraním. Inštalácia novšej verzie potom havaruje. 

S Driver Cleanerom je distribuovaná utilitka nVidia 
Driver Install Fix, pri ktorej stačí vybrať správneho 
výrobcu čipsetu, potvrdiť voľbu Registry Fix 
a kliknúť na Fix. Po obligátnom reštarte by malo 
byť všetko v poriadku. 

> http://www.driverheaven.net/cleaner 

Nepríjemného prekvapenia sa občas môžu dočkať 
napríklad majitelia matičných dosiek s čipsetmi 
nForce od spoločnosti nVidia v prípade, že 
v systéme Windows XP odinštalujú štandardným 
spôsobom alebo pomocou Driver Cleaneru ovládače 
k nForce. Pohľad na „modrú obrazovku smrti" ich 
asi veľmi nepoteší. Riešením je inštalačný balík 
pôvodných ovládačov rovnakej verzie, aké sú 
dodávané so systémom Windows 2000/XP 
s názvom nForce Reset od autora používajúceho 
prezývku Mwarhead. Ten si, mimochodom, už 
predtým získal popularitu u majiteľov grafických 
kariet s čipom PowerVR Kyro/Kyro II svojimi 
modifikovanými ovládačmi. Po rozbalení a spustení 
navráti nForce Reset ovládače k AGP, pamäťovému, 
SMB a IDE rozhraniu k pôvodným ovládačom od 
Microsoftu, a je efektívnejším návratom ako funkcia 
driver rollback systému, v podstate plní funkciu 
odinštalovávača. Význam programu nForce Reset 
spočíva v tom, že nVidia Uninstaller má množstvo 
problémov: odstráni VGA, AGP, IDE bez návratu 
k pôvodným univerzálnym systémovým ovládačom 
a používatelia sa môžu stretnúť s problémami 
naštartovať systém (problém s VGA alebo IDE). Bez 
spustenia systému zasa nemôžu nainštalovať novšiu 

Driver Cleaner: nVidia Driver Install Fix 



R* Pimlfp 



Nasty Filé Remover 



DriverManager 



Mobility Mod 4 



RefreshForce 


verziu nForce ovládačov. Mwarhead ako riešenie 
odporúča namiesto od inštalácie cez Pridať/Odobrať 
programy použiť jeho program, určite po jeho 
spustení nesmú zabudnúť potvrdiť inštaláciu 
štandardného (Generic) IDE ovládača, nie je síce 
natívnym ovládačom pre nForce IDE radič, ale 
zabezpečí spustenie v kompatibilnom režime. 
Následne reštartovať systém, ktorý by sa mal 
nachádzať v pôvodnom stave ako pred 
inštaláciou balíka od nVidie (až na ovládače audia 
a LAN, tie však nie sú dôležité) a vyčistiť systém od 
zbytkov neželaných súborov a záznamov už 
spomínaným programom Driver Cleaner, z menu 
vybrať nForce čipset a stlačiť Clean. Nuž a po 
reštarte len nainštalovať nové ovládače k nForce, 
nasledované ovládačmi k VGA karte. 

> http://mwarhead.motheboardfaqs.com 

Zdatnou konkurenciou Driver Cleaneru je aplikácia 
Nasty Filé Remover od programátora Rudiho Alexa 
Kohna. Jeho zatiaľ posledná verzia 0.7.2 pochádza 
z mája t. r., v čase písania tejto recenzie bol trochu 
problém s prístupom na jeho stránku a ani 
automatický update obsiahnutý v programe 
nenašiel novšiu verziu, i keď sa vo fórach na webe 
hovorí už o 0.7.3. NFR dokáže okrem nVidia, ATi 
a Creative ovládačov detekovať aj zvyšky po 
ovládačoch grafických kariet S3 a Matrox, prípadne 
je možné nadefinovať si vlastný reťazec (napr. 
názov výrobcu), prípony a veľkosť súborov, ktoré je 
potrebné ignorovať (TXT, BAK atď.) a adresár, ktorý 
má program prehľadávať. Po vyhľadaní 
a skontrolovaní zoznamu zobrazených súborov 
(pokiaľ možno v núdzovom režime) stačí 
nepotrebné súbory označiť a rozhodnúť, čo s nimi. 
NFR umožňuje vygenerovanie zoznamu súborov 
v TXT či FITML, ich zálohu do ZIP archívu, alebo 
priame zmazanie. Neobvyklou voľbou je 
vygenerovanie BAT dávkového súboru (s DOS alebo 
dlhými názvami súborov a adresárov), ktorý môžete 
prekopírovať na systémovú disketu a automaticky 
zmazať súbory po nabootovaní z nej, prípadne len 
ho odložiť na neskoršiu plánovanú údržbu systému. 
Použiť tento spôsob je však možné len v prípade, 
že používate súborový systém FAT32. Nasty Filé 
Remover, na rozdiel od Driver Cleaneru, neskenuje 
registre, ani neprevádza ich zálohu a čistenie a už 
vôbec nedokáže zabrániť autodetekcii a inštalácii 
systémových ovládačov ich preventívnym 
zmazaním z CAB súborov. Dokáže však detekovať 
aj iné zariadenia ako DC a má aj zopár iných 
zaujímavých vlastností. Odporúčame ich používať 
spoločne. 

> http://rudz.frac.dk 

Ale niekedy ani oba tieto programy nepomôžu 
zbaviť sa pozostatkov po iných zariadeniach, ktoré 
ste už z Windows 2000/XP dávno odinštalovali, 
avšak ich ovládače sa zanovito držia 
zubami-nechtami v systéme. Určite vám pomôže 
freeware aplikácia DriverManager (v. 1 .02) od 
spoločnosti L5 Software Group. Nám sa podobný 
prípad stal dávnejšie pri ovládači k fotoaparátu 
Logitech Pocket Digital, jeho softvér bol staršej 
verzie a napriek korektnému odinštalovaniu zostal 
v systéme ovládač rozhrania USB. DriverManager 
po spustení zobrazí zoznam všetkých ovládačov 
v systéme, po označení konkrétneho ovládača 
a kliknutí na Properties aj podrobné informácie 
o ňom. V prípade, že chcete len vyskúšať, „čo to 
spraví", môžete ovládač zablokovať (StartupType - 
Disabled) a reštartovať počítač. Ak sa systém 
správa normálne a všetky zariadenia fungujú, 
môžete ovládač odstrániť, označte ho a kliknite 
na Remove. DriverManager fyzicky zmaže súbor 
na disku aj so záznamami v registroch. Po reštarte 
sa môže ešte názov zariadenia spolu so žltým 
výkričníkom objavovať medzi hardvérom 
v ovládacích paneloch, stačí ho však označiť 
a zmazať, ide už len o nefunkčný odkaz. Keďže 
Windows 2000/XP chránia niektoré systémové 
súbory (Windows Filé Protection), je lepšie tieto 
úpravy a odinštaláciu robiť opäť v núdzovom 


režime. DriverManager je utilitou síce užitočnou, 
zároveň však pre neskúsených používateľov 
potenciálne nebezpečnou. Opatrnosť v tomto 
prípade nikdy nie je zbytočná. 

> http://www.l5sg.com 

Ďalšie programy, ktoré si predstavíme, zaujmú 
zrejme majiteľov notebookov s grafickými čipmi 
od spoločnosti ATi a donedávna aj majiteľov 
matičných dosiek s integrovanými grafickými čipmi 
(IGP) od tej istej spoločnosti, i keď je ich zrejme 
neporovnateľne menej, napríklad IGP320 (K7), 
IGP340 (P4) či nový a veľmi zaujímavý IGP9100 pre 
Pentium4. Donedávna hovoríme preto, lebo ATi 
v poslednej revízii integrovaných ovládačov Catalyst 
3.9 zahrnula podporu aj pre tieto čipsety, i keď len 
ich desktopové varianty, mobilné stále chýbajú. 
Predtým boli majitelia ATi IGP matičných dosiek 
spolu s vlastníkmi niektorého „Powered by ATi" 
notebookov úplne odkázaní na podporu výrobcu 
zariadenia. ATi, na rozdiel od nVidie, ktorá 
štandardne zahrnula podporu mobilných 
a integrovaných čipov do sady Detonátor (dnes 
nazývaných ForceWare), nedáva tieto ovládače 
bežne k dispozícii na stiahnutie, ale poskytuje ich 
výhradne svojim zmluvným partnerom na 
prispôsobenie pre potreby ich výrobkov. Ide však 

0 trochu chabú výhovorku, celá „úprava" obvykle 
spočíva v banálnej modifikácii INF súborov či 
zautomatizovaní inštalačného procesu. Veľké 
oneskorenia oproti desktopovej verzii ovládačov nie 
sú neobvyklé, nami nedávno testovaný notebook 
HP Nx9005 bol dodávaný s Calatystami verzie 2.1 

1 napriek tomu, že šlo o novinku! Najväčšmi sa 
tento problém dotýka hráčov, pretože hlavne 
posledné revízie opravovali problémy 

s kompatibilitou, výkonnostné zázraky od nich 
očakávať nemožno. Táto situácia sa trochu nepáčila 
programátorovi známemu pod prezývkou Patje na 
dnes už spomínanom webe DriverFleaven. Jeho 
utilita DriverHeaven Mod Tool (v. 1.4) dokáže 
modifikovať bežné Catalysty pre podporu všetkých 
mobilných čipov založených na tretích generáciách 
ATi Radeon, teda Mobility Radeon, Mobility FireGL 
a integrovaných IGP 3xxM. Pred samotnou úpravou 
ovládačov ich musíte rozbaliť z inštalačného 
súboru, buď spustite inštaláciu a počkajte na 
chybovú hlášku o nepodporovanom zariadení 
(súbory zostanú na disku), prípadne poslúži aj 
WinRar, alebo skúste EXE súbor premenovať na ZIP 
a rozbaliť do určeného adresára ako bežný archív. 

DH Mod Tool stačí spustiť, nájsť adresár 
s rozbalenými ovládačmi ATi (po inštalácii bežne 
C:\ATI\SUPPORT\) a kliknúť na Štart modding. 

Takto pripravené ovládače sa inštalujú bežne 
programom setup.exe ako u desktopových 
grafických kariet, inštalácia po úprave automaticky 
detekuje použitý čip/čipset ATi. 

> http://www. driverheaven. net/patje 

Nielen na DriverHeaven sa zaoberajú modifikáciou 
ovládačov pre mobilné grafické čipy ATi, na webe 
Rage3D majú Mobility Mod 4, ktorý je práve vo 
fáze posledného dolaďovania pred finálnou verziou. 
Funguje rovnako dobre ako DH Mod Tool, oba 
programy podporujú dokonca aktiváciu funkcie ATi 
PowerPlay, čo je dynamické znižovanie frekvencie 
a napájania grafického čipu počas práce v 2D, ktoré 
prispieva k menšej spotrebe notebooku. Autori 
oboch programov sa poznajú, otázka znie: načo je 
dobrá rivalita, prečo nepracujú spolu na jednom? 
Alebo ešte lepšie: ak toto dokážu amatéri, prečo nás 
ATi „ťahá za nos" a jednoducho nevydá ovládače 
pre notebooky? 

> http://www.rage3d.com (Fórum > Radeon Mobility 
Discussion and Technical Support) 

Už v čísle 7/2003 sme spomenuli, že program 
RivaTuner, pôvodne určený len pre tweakovanie 
grafických čipov nVidia, dokáže odomknúť podporu 
8 pixel pipeline uzamknutú len softvérovo na 4 
pri grafických čipoch ATi Radeon 9500/9500 Pro. 
Takýmto spôsobom je možné z akéhokoľvek 

Radeonu 9500 so 128-bitovou pamäťovou 
zbernicou vytvoriť Radeon 9500Pro, z Radeonu 
9500/9500Pro s 256-bitovou zbernicou dokonca 
Radeon 9700 a odomknúť túto podporu aj na 
Radeone 9800SE. Napriek snahe ATi kryptovať 
tieto parametre v ovládačoch sa Alexeyovi 
„Unwinder" Nikolajchukovi darí vždy v novej verzii 
RivaTuneru túto úpravu aktualizovať aj pre nové 
verzie ovládačov. Skontrolujte si však najskôr, 
ktorú verziu Catalystov práve vaša verzia RivaTuneru 
podporuje, do dvoch týždňov po nových obvykle 
Unwinder zaktualizuje SoftRadeon R9x00 patch. 

Pre úpravu potrebujete „rozbalená" Catalysty, 
o vhodnom postupe sme už písali, ale nezabudnite 
si z nich urobiť zálohu. Na úpravu nepoužívajte 
ovládače v adresári C:\ATI\SUPPORT\, ale skopírujte 
si ich na iné miesto. O aký akcelerátor presne ide, 
vám po spustení povie RivaTuner presne, teda 256- 
či 128-bitovú verziu, alebo počet odomknutých 
pixel pipeline, teda 4 x 1 alebo 8x1. Procedúra 
úpravy je až banálne jednoduchá: po spustení RT 
choďte do menu Power User a z ikoniek zvoľte 
Open patch script. Vyhľadajte v adresári RT 
podadresáre PatchScripts > ATI > SoftR9x000 
a vyberte verziu podľa OS (Win 9 5/98/M e alebo 
Win2k/XP). Vyberte správny skript podľa vášho 
akcelerátora (napr. R9500 128 bit 4 x 1 na R9500 


Tipy a triky 

V minulých tipoch a trikoch sme sa venovali 
informačným službám dostupným cez mobilný 
telefón, ku ktorým sme priradili aj SIM toolkit 
banking. Tieto služby nevyžadovali najmodernejší 
telefón a ani poplatky za tieto služby neboli vysoké, 
takže pri ich použití človek prakticky vždy ušetril. 
Napríklad jedna SMS ako príkaz SIM toolkit 
bankingu je oveľa lacnejšia ako cesta povedzme aj 
prostredníctvom MHD do banky. Nehovoriac 
o úspore času. Služba MMS, ktorej sa teraz budeme 
venovať, nie je až taká praktická, ide skôr o zábavu. 
MMS správa s prvou fotografiou potomka 
z pôrodnice otcovi alebo starým rodičom je iste na 
nezaplatenie, no séria MMS s obrázkami z nudného 
výletu so stereotypnými komentármi typu „tu som 
bol...", „takto sme po polnoci vyzerali..." a pod. sú 
jednoducho vecou vkusu. Od októbra 2002 uviedol 
MMS do komerčnej prevádzky EuroTel a vo februári 
2003 aj Orange. Ak porovnáme rozšírenie 
mobilných telefónov, je na tom Slovensko pomerne 
dobre. Z nových typov s výnimkou najlacnejších 
telefónov, prakticky všetky modely technológiu 
MMS podporujú. Určitý prehľad o prístrojoch na 
trhu nám poskytne tabuľka. 

Spočiatku niektoré mobilné telefóny podporovali 
len takzvané EMS. Mali rovnakú dĺžku ako SMS, 
teda 160 znakov, no mohli obsahovať aj binárne 
reprezentované multimediálne údaje, napríklad 
malý obrázok alebo krátky zvuk. No nekompatibilita 
telefónov nedovolila tejto technológii potrebný 
rozmach. Výhodou MMS je možnosť písania 
textových správ, ktorých dĺžka presahuje 160 
znakov. Jedna MMS je oveľa praktickejšia a vo 
väčšine prípadov aj výhodnejšia ako dlhý text 
rozdelený do viacerých SMS. Veľkosť MMS sa 
môže pohybovať v závislosti od telefónu okolo 
30 Kb. 

MMS môže obsahovať: 

> farebné digitálne fotografie 

> logá a šetriče pre displej mobilu 

> zvukové záznamy (napr. z diktafónu mobilného 
telefónu) 

> štandardné zvonenia 

> polyfonické melódie a zvonenia (MIDI, WAV, MP3) 

> texty 


PRO 128 bit 8 x 1 použite R9500) a vyhľadajte 
v adresári s ovládačmi súbor ati2mtag.sy_ 
v pôvodných ovládačoch. Skript vytvorí už 
modifikovaný súbor ati2mtag.sys, ktorým prepíšte 
v núdzovom režime pôvodný v adresári 
C:\WINDOWS\system32\drivers. Niektoré grafické 
karty s čipmi Radeon (napr. ManLi) nie sú 
kompatibilné s referenčnými ovládačmi 
dodávanými ATi a je potrebné ich stiahnuť zo 
stránky výrobcu, stačí počkať na aktuálnu verziu 
(zhruba týždeň, dva po referenčných) a aplikovať 
patch, mal by fungovať tiež. Ak máte šťastie, 
nedočkáte sa žiadnych artefaktov v 3 D režime, táto 
úprava totiž nefunguje na 100 % u všetkých čipov. 
Ale kedže ide o jednoduchú úpravu, ktorá 
teoreticky môže dramaticky zvýšiť výkon bez rizika 
poškodenia hardvéru, stojí za pokus. RivaTuner 
okrem iného dokáže modifikovať aj bežné Radeony 
na ekvivalentné profesionálne modely FireGL 
rovnako ako skriptom SoftQuadro4 staršie NV17/ 
NV25 na Quadro. 

> http://www.guru3d.com/hvatuner, http://ocfaq.com/ 
softmod 

Veľkým problémom systémov Windows 2000/XP je 
tzv. „60 Hz bug", t. j. nemožnosť pracovať v 3D 
rozhraniach (hry) vo vertikálnej frekvencii vyššej ako 


Čoraz viac sa rozširuje používanie mobilných 
telefónov doplnených o digitálny fotoaparát. 

Tieto dva prístroje k sebe aj koncepčne patria, 
telefón má batériu, displej, pamäť a tlačidlá, 
prídavný alebo vstavaný fotoaparát má len optiku 
a základnú elektroniku, takže toto riešenie je veľmi 
lacné. Nasnímaný obrázok, napríklad pohľadnicu 
z dovolenky, môžeme poslať prostredníctvom MMS. 
Mobilní operátori mysleli aj na tých, ktorí nevlastnia 
mobilný telefón. Obrázok/pohľadnica sa pošle na 
číslo definované operátorom, tam sa vyrobí 
pohľadnica s príslušným obrázkom, ktorú si 
adresát nájde v bežnej poštovej schránke. 

V EuroTeli je to číslo 1111, cena je okolo 20 Sk. 

V Orangi posielame MMM, ktoré majú dôjsť ako 
pohľadnice na číslo 656. Cena je 19.90 Sk + cena 
za odoslanie MMS. 

So zvukmi je to podobne. Telefóny podľa typu už 
dávnejšie umožňujú nahrať kratší alebo dlhší 
zvukový záznam, teda spomínanú hymnu nahráme 
priamo na štadióne, keď ju spievajú fanúšikovia 
víťazného tímu a následne odošleme. Samozrejme, 
kvalita bude úmerná snímacím možnostiam 
fotoaparátu a zvuk možnostiam snímacieho 
zariadenia. Ak máme k dispozícii počítač alebo 
notebook, obrázok alebo zvuk môžeme vytvoriť 
na ňom a preniesť ho na mobilný telefón, či už 
prostredníctvom kábla, infra portu, alebo 
komunikačného rozhrania Bluetooth. Prenosom 
dát, synchronizáciou kontaktov a prenosom 
obrázkov do PC sa budeme venovať v budúcom 
pokračovaní. 

Nastavenie mobilného telefónu je závislé od 
konkrétneho typu. Návod nájdeme na webových 
stránkach svojho mobilného operátora. Je možné 
vyžiadať si nastavenie aj prostredníctvom 
konfiguračnej SMS, ktorú pošle operátor na váš 
telefón. Konfiguračnú správu je možné vyžiadať 
cez webový formulár. V EuroTeli je to adresa 
http://chat.e-zones.sk/sendmms/ alebo poslaním 
SMS na číslo 123, pričom formát správy je SET 
MMS NO pre Nokiu, SET MMS SE pre 
Sony-Ericsson, SET MMS SI pre Siemens a SET 
MMS SA pre Samsung. U operátora Orange 
je najjednoduchšie zavolať na zákaznícke číslo 905, 


60Hz, dôvod prečo sú hráči častí zákazníci 
u optikov. Napriek tomu, že ATi a nVidia 
v posledných verziách ovládačov už ošetrujú tento 
problém a je možné tieto frekvencie vnútiť, je 
absolútne potrebné, aby systém poznal presné 
možnosti monitora, a teda musí byť korektne 
nainštalovaný jeho ovládač, nesmie tam byť niečo 
ako „štandardný monitor" alebo niečo podobné, 
inak táto funkcia nebude po reštarte fungovať. 

Ak systém nepozná konkrétne váš monitor a jeho 
ovládač (resp. INF súbor s informáciami 
o frekvenciách), hľadajte ich na stránke výrobcu. 

Nie všetci výrobcovia grafických čipov pristupujú 
k tomuto problému rovnako, pre majiteľov kariet 
Matrox, S3, Xabre a iných je univerzálnym riešením 
program RefreshForce, ktorý bez ohľadu na typ 
monitora, grafického adaptéra alebo verzie 
ovládačov umožní nastaviť vhodné frekvencie, 
prípadne vložiť individuálne nastavenia. Ak na 
našom obrázku nájdete opisovanú chybu 
(nesprávne nastavený „neznámy" monitor), 
screenshot sme robili na notebooku len pre 
potreby tohto článku. 

> http://www.pagehosting. co. uk/rf 

Ján Lončík 


(MMS) 

vyžiadať si spojenie s operátorom (DTMF kód 9) 
a následne vyžiadať operátora dátových služieb 
a povedať mu typ telefónu, pre aký chceme 
nastavovaciu SMS. 

Cena jednej MMS je v závislosti od operátora 
a používateľského programu. EuroTel spoplatňuje 
MMS sumou 14,90 Sk a zaslanie pohľadnice MMS 
na číslo 1111 sumou 29,90 Sk. Orange tarifuje 
MMS správy do 5 kilobajtov rovnako ako SMS 
a nad túto sumu sú MMS spoplatňované sumou 
9,90 Sk. Všetky sumy sú bez DPH. 

Ľuboslav Lacko 

www.eurotel.sk, www.orange.sk 


Prehľad prístrojov na trhu 

Značka.typ 

Displej 

Fotoaparát 

Cena* 

Nokia N-GAGE 

176 x 208 bodov 

- 

1 5 500- 

Nokia 3100 

farebný, 4096 f. 

- 

10 500- 

Nokia 3110 

farebný, 4096 f. 

- 

10 500- 

Nokia 3510i 

farebný, 4096 f. 

- 

7 700- 

Nokia 6100 

farebný, 4096 f. 

- 

13 300- 

Nokia 6610 

farebný, 4096 f. 

- 

0- 

Nokia 7250 

farebný, 4096 f. 

áno 

21 500- 

Nokia 7250i 

farebný, 4096 f. 

áno 

21 900- 

Panasonic GD87 

farebný, 65 536 f. 

áno 

20 500- 

Samsung E700 

farebný, 65 536 f. 

áno 

19 900- 

Samsung V200 

farebný, 65 536 

áno 

21 500- 

Siemens C60 

farebný, 4096 f. 

- 

7 900- 

Siemens MC60 

farebný, 4096 f. 

áno 

9 900- 

Siemens SL55 

farebný, 4036 f. 

- 

19 900- 

Siemens ST55 

farebný, 65 000 f. 

áno 

1 5 500- 

Siemens S55 

farebný, 256 f. 

— , príslušenstvo 

12 900- 

Sony Ericsson P800 

farebný, 4096 f. 

áno 

32 500- 

Sony Ericsson T310 

farebný, 256 f. 

— , príslušenstvo 

7 900- 

Sony Ericsson T610 

farebný, 65 536 f. 

áno 

1 6 500- 


*štandardná cena s DPH 

Call of Dutý 

Ak by ste si mysleli, že súčasné 
datadisky do Medal Of Honor: Allied 
Assault (Breakthrough...) tvoria tí istí 
ľudia ako pôvodný titul, boli by ste 
určite na omyle. Ľudia prichádzajú 
a odchádzajú. Odišli aj pôvodní 
tvorcovia MOHAA z Electronic Arts, 
aby si založili svoje vývojárske štúdio 
Infinity Ward a predviedli druhú 
svetovú vojnu vo svojom štýle. 

A môžete sa staviť, že sa to deje 
vo veľkom štýle, spôsobom H BO 
seriálu, Bánd of Brothers (Bratstvo 
neohrozených). Nebudem tu 
porovnávať MOHAA a CoD. CoD je 
hra jednoznačne lepšia vo všetkých 
smeroch a porovnávanie by bolo iba 
mrhaním priestoru. Radšej sa pokúsim 
vyzdvihnúť plusy tohto titulu. To, čo 
pri hraní budete asi najčastejšie 
vnímať, je neustála dynamika, vysoká 
hrateľnosť a fakt, že sa stále niečo 
deje. V praxi to vyzerá tak, že od 
prvého výskoku z lietadla nad 
Normandiou sa nezastavíte, 
preskáčete celou Európou a zastavíte 
sa až v Stalingrade. Ak ste niekedy 
videli Bánd of Brothers od Spielberga 
a Hanksa na HBO, viete o čom 
hovorím. Autori hry sa taktiež 
inšpirovali vojnovými filmami ako 
Enemy At The Gates (Nepriateľ pred 
bránami), ktorý zachytával Stalingrad 
z pohľadu snajpera. Hráč je obyčajný 
človek, ktorý sa ocitol vo vojne. Musí 
to pochopiť a vyrovnať sa s tým, 


rovnako ako vaši kamaráti z jednotky. 
Vo vojne totiž nie ste sám, prakticky 
neustále fungujete v tíme, čo je 
v tejto hre veľmi dôležité. Vzájomné 
krytia, kooperácia, to všetko musí 
fungovať. Hra má totiž pre vás 
prichystaných toľko nepriateľov, že 
sám hráč to určite nezvláda. 

A môžem vám povedať, že zo 
vzájomnej spolupráce a z inteligencie 
svojich parťákov budete mať isto 
radosť. Určite je mnoho akcií 
predskriptovaných, no hra obsahuje 
aj miesta, kde sa o správanie stará 
umelá inteligencia a táto až na pár 
výnimiek naozaj funguje. Hráč 


v rýchlom slede prebieha z jednej 
misie do druhej, pričom na každom 
území (Normandia, Rakúsko, 
Stalingrad, Poľsko...) hrá za iného 
vojaka. Viete si teda asi živo 
predstaviť, ako to vyzerá v Stalingrade 
(kto nevie, nech si preštuduje 
Nepriateľa pred bránami). Pretože títo 
páni, ktorí v 3. misii MOHAA prerobili 
film Saving Priváte Ryan do hernej 
podoby, prerobili scény z Nepriateľa 
pred bránami do Call Of Dutý. 
Absolútna hrateľnosť, absolútne 
efekty, všetko vybuchuje, hučí, vás 
zrážajú výbuchy k zemi a všetko, čo 
máte na svoju obranu, je jeden 


zásobník (bez zbrane, samozrejme). 
Avšak zatiaľ, čo MOHAA bol 
postavený na tomto vyloďovaní 
v Normandii a neskoršie misie 
nedosahovali slušných kvalít, v CoD sa 
budete baviť od začiatku až do konca 
vo veľkom štýle. Odskúšate si mnohé 
ručné zbrane 2 sv. v., rovnako ako aj 
stacionárne pozemné guľomety. 
Maximálne upravený Quake 3 engine 
podáva vrcholné výsledky svojej 
kariéry a viac sa z neho už azda ani 
vyžmýkať nedá. Trochu lepšie mohli 
byť štandardné animácie vojakov. 
Zvuková kulisa je proste vojnový 
naturalizmus, podfarbenie tentoraz 
dodáva slušný hudobný sprievod. 


Konfigurácia 


Minimálna konfigurácia: 

Pentium III 700 MHz/Athlon 700 MHz, 
128 MB RAM, 1,4 GB + 600 MB HDD, 
32 MB T & L akcelerátor 

Typ hry: FPS 


Hodnotenie 


[+] dynamika, hrateľnosť, zábava, 
čistý konzum, efekty 
[-] kratšia herná doba, lineárny dej 

Celkové hodnotenie: 

■■■■■■■■■ 

Zoltán Radnóti 


Max Payne 2: The Fall of Max 
Payne 

Fínske štúdio Remedy za asistencie 
amerického Rockstar Games ukuchtilo 
nové pokračovanie Maxa Payna 
(ďalej MP) celkom rýchlo, tuším za 
rok a pol. MP bol vynikajúcou hrou, 
ktorej jediným nedostatkom bola 
príliš extrémna krátkosť. Hra sa dala 
pohodlne prejsť za osem hodín. A to 
je naozaj málo, preto tvorcovia pre 
dvojku prisľúbili rovno trojnásobnú 
hraciu dobu. Tá sa, samozrejme, 
nekoná, ale poďme pekne po 
poriadku. 

MP2 je dejovo nezávislý od jednotky. 
Dejovo je omnoho zložitejší a ak 
dobre neviete po anglicky, budete si 
toho musieť veľa preložiť, aby ste 
pochopili príbeh rozprávaný väčšinou 
klasickými komiksovými kresbami či 
engine animáciami. Dej je 
v skutočnosti rozprávaný príliš 
zložito na to, aký je jednoduchý. 
Dôjde tu však k rôznym zápletkám, 
milostným pletkám či akčným 
prestrelkám. Z každého rožku trošku, 
pričom určite dominujú zbrane 
a efekty okolo nich. Čo vám budem 
vravieť, MP2 je z grafickej stránky 
okúzľujúci a na dobrej zostave s tým 
môžete ohurovať okoloidúcich 
kamarátov. Pribudlo tiež mnoho 
zbraní, pričom sa bude využívať 
určite AK47, MP5 s ďalekohľadom či 
Dragúnov. Všetky zbrane, predmety, 



efekty a ďalšie herné deje majú svoju 
fyzickú dimenziu. To vám hra 
predvedie hneď na začiatku, keď 
zastrelíte prvého protivníka. Ten sa 
zvalí na poličky, strhne ich so sebou 
a ešte mu popadajú na hlavu. Toto 
ste už niekedy v nejakej hre videli, 
bez toho, aby to bolo naskriptované? 
Určite nie a aj v tomto je MP2 
výborný (vo fyzike). Taktiež bol 
zlepšený bullet time efekt, čo je 
„matrixovské" spomalenie času. 

V dvojke je ho však takmer 
neobmedzene, čo osobne považujem 
za negatívum. V jednotke ste totiž 
museli viac zabíjať a snažiť, aby ste si 
nahrabali viacej bullet time. Dejovo 


je hra opäť lineárna a postupuje sa 
jasne, rovno za nosom. Hra často 
obsahuje dosť brutálne scény, 
pričom asi netreba pripomínať, že je 
predávaná od 18 rokov. 

Inteligencia súperov je na obstojnej 
hranici a aj keď je hra v samotnom 
konci naozaj obťažná, je to skôr na 
základe počtu nepriateľov, nie výšky 
ich IQ. Hru som osobne dohral na 
dve sedenia po 3 a 9 hodín a aj 
celkovo sa mi zdá byť tak o tretinu 
dlhšia ako jednotka. Môžem vám 
však povedať, že až na pár malých 
detailov je to rovnako ako v Call of 
Dutý konzum od začiatku až do 
konca. Jednoducho rýchla akcia, 


žiadne hluché miesta a v rýchlom 
slede za sebou. Hre stále chýba 
multiplayer, aj keď je asi len otázkou 
času, kedy nejaký vznikne (oficiálny/ 
neoficiálny). O predĺženie hracej 
doby sa autori snažili aj vytvorením 
ďalších módov ako je Dead Man 
Walking, Survival a podobne. Skôr 
by som to však bral ako Bonus než 
ako plnohodnotné rozšírenie. Toho 
by sme sa mohli dočkať 
v amatérskych či profesionálnych 
módoch, ktoré určite vzniknú vďaka 
vydaným editačným nástrojom. 


Konfigurácia 


Minimálna konfigurácia: 

Pentium lll/Athlon 1 GHz, Celeron/ 
Duron 1,2 GHz, 256 MB RAM, 

1,7 GB HDD, 32 MB T & L akcelerátor 

Typ hry: film noir love story 


Hodnotenie 


[+] akcia, efekty, zbrane, realita, 


noir love story 

[-] krátkosť, minimum zásadných 

OradeWorld 2003 Praha 


OradeWorld je najväčšia globálna konferencia 
spoločnosti Oracle pre oblasti technológie a biznisu. 
Tohtoročný OradeWorld sa konal premiérovo 
v San Franciscu, hlavným podujatím v Európe bola 
konferencia v Paríži a v dňoch 23. až 24. 10. 2003 
sa toto isté podujatie konalo aj v Prahe. Konferencia 
má v komunite používajúcej produkty spoločnosti 
Oracle už dlhoročnú tradíciu. A ako taká má za 
sebou aj niekoľko míľnikov. Spomenieme, len 
posledné dva. Zmenu názvu (predtým sa 
konferencia volala Oracle OpenWorld) a skutočnosť, 
že sa konferencia prvýkrát konala v krajine strednej 
a východnej Európy. 

Na konferencii v Prahe odznelo 1 5 prezentácií 
a niektoré z prezentovaných technológií si účastníci 
konferencie mohli vyskúšať v sekcii DemoGround. 
Zlatým klincom programu bolo komerčné uvedenie 
novej databázovej platformy Oracle lOg a hlavným 
lákadlom pre väčšinu účastníkov malo byť 
vystúpenie šéfa spoločnosti Larryho Elissona. A od 
toho, ktorú z ponúkaných lahôdok ten-ktorý 
návštevník preferoval, závisela aj jeho spokojnosť. 

Kto pricestoval do Prahy za technologickými 
novinkami v oblasti databáz a podnikového 
softvéru, sklamaný rozhodne nebol. Koho však na 
konferenciu prilákala účasť charizmatického a do 
značnej miery aj kontroverzného Elissona, ten sa 
v Elissonovej kotroverznosti pravdepodobne len 
utvrdil. Aj keď tentoraz boli príčinou Larryho 
neúčasti na obidvoch európskych podujatiach 
údajne zdravotné problémy. Ale nechajme Elissona 
vychutnávať adrenalín na svojej jachte a poprajme 
mu, aby mu technika z východnej Európy 
(nadzvuková stíhačka Mig 29) nepripravila také 
sklamanie, ako pripravil on svojim 
východoeurópskym obdivovateľom. Musíme však 
organizátorov konferencie pochváliť, že napriek 
takej výraznej zmene v kľúčovej prezentácii zvládli 
situáciu nad očakávanie dobre a viceprezident 
Oracle pre oblasť EMEA sa v zastupovaní Larryho 
snažil, ako len mohol. 

Grid Computing 

Vo všeobecnosti by malo platiť, že čím je názov, 
prípadne označenie verzie produktu dlhšie, tým 
viac by mal o produkte samotnom prezradiť. 

V prípade novej databázy Oracle lOg však ide len 
o dve číslice a jedno jediné písmeno. Čo už nám 
len toto písmeno môže prezradiť? Znalcom 
databázových technológií pomerne veľa. Niekomu 
by pojem grid mohol navodiť asociácie s tabuľkovým 
procesorom, no našťastie o žiadny návrat od 
relačných databáz k tabuľkovým procesorom typu 
Excel nejde. Filozofia Grid Computingu je iná. 
Databázový server si väčšinou predstavujeme ako 
kombináciu výkonného a spoľahlivého hardvéru 
a kvalitného, robustného a v neposlednom rade, 
samozrejme, tiež výkonného softvéru. Za výkon 
a spoľahlivosť sa však, samozrejme, platí, a to nie 
málo! Analógiu nelineárnej cenovej politiky serverov 
môžeme nájsť aj pri iných IT komponentoch, 
napríklad pri procesoroch pre bežné počítače. 

Ak si predstavíme cenovú krivku výkonového radu 
určitého modelu, môžeme na tejto krivke 
vypozorovať určitý zlomový bod. Za týmto 
zlomom výkon rastie už iba po pár percentách, 
no cena nezriedka aj po násobkoch. Takže 
zjednodušene platí, že súčet ceny niekoľkých menej 
výkonných serverov je spravidla podstatne menší 
než cena jedného servera o výkone rovnajúcemu sa 
súčtu výkonov spomínaných serverov. 

Ďalšou, dalo by sa povedať, nielen filozofickou, ale 
priam strategickou otázkou je, koľko serverového 
výkonu naozaj potrebujeme. Odpoveď na túto 
otázku je zdanlivo jednoduchá a jasná. Predsa 
maximum predpokladanej špičky, plus nejaká 


rezerva zahrňujúca rast firmy, prípadne krízové 
alebo neočakávané situácie. Istotne, spomínané 
maximum využijeme len málokedy, napríklad pri 
obchodných aplikáciách v čase marketingovej 
špičky (napríklad Vianoc), prípadne v obdobiach 
intenzívnych marketingových kampaní, hlavne pre 
analýzy výsledkov kampane a pre následné 
predikcie trendov. Jasne vidíme ten paradox, 
maximálny výkon servera je síce málokedy potrebný, 
ale situácie, keď ho naozaj potrebujeme, sú pre 
náš biznis doslova existenčnou otázkou. Takže ako 
na to? Najjednoduchšia odpoveď znie, vybaviť sa 
do zásoby dostatočnou serverovou kapacitou. 
Zdanlivo ideálne riešenie, problém je len jediný, 
vysoké investičné náklady do zariadení, ktorých 
kapacitu budeme využívať pomerne zriedka. Túto 
skutočnosť si už uvedomili aj výrobcovia serverov 
a ponúkajú riešenia, keď sa zákazníkovi za 
príslušný licenčný poplatok aktivuje len časť jeho 
kapacity. Zvyšný hardvér, teda hlavne procesory, sú 
síce predinštalované, ale zatiaľ sa nevyužívajú. 



Izolovaná podniková infraštruktúra 


Až zákazník bude potrebovať vyššiu výpočtovú 
kapacitu, jednoducho zaplatí ďalšie poplatky 
a bude mu aktivovaná ďalšia časť hardvéru. Toto 
je len jedno z ponúkaných riešení. V iných typoch 
podnikania býva už dávno zvykom, že sa chýbajúca 
kapacita (napríklad prepravná) na obdobia špičiek 
jednoducho prenajme. Samozrejme, aby bolo 
možné prijať takéto riešenie, je potrebné vytvoriť 
určité predpoklady, hlavne čo sa týka architektúry 
informačných systémov. Riešenie s prenájmom 
chýbajúcej výpočtovej kapacity „zvonku" však nie 
je univerzálnym všeliekom. Napríklad Vianoce 
postihujú marketingovú politiku mnohých firiem, 
takže jednoducho môže nastať situácia, keď si nie 
je možné prenajať ďalšiu kapacitu. Možno by však 
stačilo pozornejšie si prehliadnuť IT infraštruktúru 
vlastnej firmy a zamyslieť sa nad tým, aký výpočtový 
výkon drieme ukrytý v rôznych pomocných 
serveroch a v neposlednom rade v pracovných 



Grid Computing 


staniciach. Pre porovnanie si zoberme server z doby 
Windows NT 4.0, teda stroj s procesorom typového 
radu 486 a zhruba 64 MB operačnej pamäte. 
Dnešné pracovné stanice s procesorom P4 
taktovaným na 2 až 4 GHz a s minimálne 1 GB 
operačnou pamäťou taký historický server hravo 
strčia do vrecka. Zostáva len navrhnúť riešenie 
pre možnosti spolupráce týchto izolovaných 
informačných ostrovčekov. 

A tu by každý marketingový manažér Oracle prišiel 
s obligátnou vetou: „A teraz prichádzame my, 
s naším revolučným riešením..." Nie je to, 
samozrejme, úplne pravda, Grid Computing nie je 
ničím novým. Určite si spomínate na riešenia 
využívajúce voľnú kapacitu klientských počítačov 
pripojených k internetu, či už na analýzu 
vesmírnych signálov v programe SETI, alebo na 
rozbitie známych šifrových algoritmov. Postup bol 
jednoduchý. Klientovi zapojenému do akcie stačilo 
z webu stiahnuť príslušný program a následne mu 
bola pridelená nejaká čiastková časť, dávka 
globálnej úlohy. Klientov počítač sa potom v čase, 
keď nemal príliš čo na práci, napríklad, keď čakal 
na odozvu od používateľa, z klávesnice pustil do 
riešenia údajov, prípadne do spracovávania údajov. 
Myšlienka Grid Computingu je teda veľmi zaujímavá 
a my po predstavení betaverzie uvidíme, ako firma 
Oracle túto technológiu implementačne zvládla. 
Dosiaľ publikované výsledky benchmarkov svedčia 
o tom, že výborne. Ale benchmarky sú len umelá 
záťaž, reálna prax môže byť iná. 

Open Word 2003 v znamení Linuxu 

Ideálna myšlienka pre koncepciu produktu je taká, 
aby zákazníci ušetrili a firma zarobila. V prípade 
databázového a podnikového softvéru Oracle je 
okrem možností „ušetriť na železe" aj snaha 
o nájdenie ďalších zdrojov úspor. A tu sa vyskytuje 
jeden, z Larryho hľadiska pravdepodobne veľmi 
závažný aspekt, a to nástup serverových 
operačných systémov Windows 2000 a Windows 
2003 Server, ktoré na trhu serverových operačných 
systémov percentuálne bodujú čoraz viac. Nakoľko 
databáza a aplikačný server Oracle sa dodáva 
prakticky pre všetky známe serverové platformy, 
výnimkou nie je, samozrejme, ani Windows. A tu 
sme pri jadre problému. Larryho najväčší konkurent 
Bili Gates z Microsoftu tak vlastne profituje 
z Larryho snahy vyvinúť čo najlepšiu databázu 
a aplikačný softvér a predať čo najviac inštalácií. 

A tak zatiaľ, čo Larry obieha a presvedčuje veľkých 
zákazníkov, Bili z každej predanej databázy alebo 
aplikačného servera pre platformu Windows 
profituje tiež, veď zákazník, prípadne dodávateľ, 
predsa musí zakúpiť operačný systém. A tak je len 
pochopiteľné, že Elisson z tejto situácie hľadá 
nejaké východisko. Vyvíjať a dodávať vlastný 
operačný systém Oracle zrejme nikdy nebude, no 
spomínaným východiskom by mohol byť Linux. 

A tak aj neoficiálnym maskotom pražského 
OpenWorld bola figúrka plyšového tučniaka, 
symbol Linuxu. V tomto prípade, ako sa nakoniec 
pri uvedení nového produktu aj patrí, tučniak bol 
„oháknutý do gala", teda mal motýlika s logom 
Oracle. 

Ak by sme mali tieto dva odseky zhrnúť, tak 
práve kombinácia viacerých serverov s použitím 
architektúry Grid a Open Source operačného 
systému Linux by mala byť tým správnym 
riešením pre Oracle a jeho zákazníkov. Ako to 
bude v najbližších rokoch, ukáže prax. Do hry 
totiž vstupuje aj konkurenčný produkt Microsoftu, 
databázový server s kódovým označením „Yukon", 
ktorý bude následníkom produktu MS SQL Server 
2000 a s novou verziou príde, samozrejme, aj 
IBM. 

Konkurencia alebo spolupráca? 


Databáza Oracle lOg 

Kľúčovú vlastnosť novej databázy, podporu 
technológie Grid Computing, sme už predstavili, 
no tým sa „prídel" noviniek vôbec nekončí. Aj keď 
tie ostatné novinky vyznievajú v porovnaní s Grid 
Computingom na prvý pohľad štandardne, veď ich 
obvykle deklarujú takmer všetci výrobcovia 
databázového a podnikového softvéru, v prípade 
Oracle lOg nemožno nespomenúť hlavne rýchlejšiu 
a jednoduchšiu inštaláciu a nové funkcie pre 
automatickú správu databázy. Produkt sa inštaluje 
z jediného disku CD ROM a inštalácia trvá len 17 
minút. Kvôli urýchleniu inštalácie databázy spolu 
s dodávanou aplikáciou je nová databáza lOg 
vybavená funkciou automatickej inštalácie. Táto 
funkcia umožní výrobcom softvéru udržiavať 
u zákazníka jednotnú implementáciu, a tak znížiť 
nároky a náklady na podporu a údržbu. Výrobcovia 
softvéru so zabudovanou databázou Oracle lOg 
potom budú môcť pomocou integrovaných 
funkcií vzdialenej správy riadiť pracovné úlohy 
a diagnostikovať prípadné problémy. 

Na porovnanie, predchádzajúca verzia Oracle 9i sa 
inštalovala z troch CD a inštalačný proces trval 
minimálne hodinu (pre platformu Windows). Ak 
zablúdime do ešte dávnejšej histórie, zistíme, že 
vývoj ide po špirále. Databáza Oracle 8i sa 
inštalovala tiež z jedného CD, no inštalácia trvala 
viac než hodinu. Prečo spomíname verziu Oracle 8i? 
Nuž vzhľadom na to, že výkony dnešných PC sú 
porovnateľné s výkonmi serverov z dôb nedávno 
minulých, táto verzia sa dnes ideálne hodí napríklad 
pre študijné účely (diplomové práce študentov) 
a podobne. Pre túto verziu postačí aj procesor Pil 
366 MHz a minimum pamäte (128-256 MB). Verzia 
9i už bola na hardvér náročnejšia, hlavne čo sa týka 
operačnej pamäte. Použiteľné minimum bolo 
512 MB, no aj táto verzia pôjde na dnešnom 
bežnom PC veľmi dobre. S novou verziou 
pochopiteľne zatiaľ žiadne skúsenosti nemáme. Nad 
predchádzajúcimi riadkami sa síce administrátori 
serverov vo veľkých firmách pravdepodobne 
s chuťou zasmejú, no každý raz začínal a nie je 
účelom tohto článku, aby ho študenti čítali s tým, 
že táto technológia je pre nich nedostupná. 

A potom je tu, samozrejme, vývoj aplikácií, keď je 
potrebné mať databázový server na vývojárskom 
PC alebo notebooku. 

Zmena licenčnej politiky 

Skôr, než predstavíme zmeny, ktoré v licenčnej 
politike nastali, je potrebné zdôrazniť jednu 
potešiteľnú črtu produktov Oracle, ktorá sa ani 
s príchodom novej verzie databázy s najväčšou 


pravdepodobnosťou nebude meniť. Takmer všetky 
produkty spoločnosti Oracle vrátane databázy, sú 
pre nekomerčné a študijné účely zdarma a je 
možné ich stiahnuť z webu. Licenčné poplatky sa 
platia až pri komerčnom nasadení. Hlavnou 
podmienkou pre získanie databázy Oracle 9i alebo 
predchádzajúcej verzie 8i teda nie je zlatá kreditná 
karta, ale členstvo v OTN (http://otn.oracle.com), 
ktoré je taktiež bezplatné. Členom OTN sa 
môžete stať po vyplnení prihlasovacieho 
formulára. Podobná politika bude s najväčšou 
pravdepodobnosťou uplatňovaná aj pri novej 
verzii lOg. 

Takáto licenčná politika je teda pre nekomerčné 
a študijné účely priam ideálna. Podobné bezplatné 
licenčné ujednanie platí aj pre vývoj aplikácií. 

No každý vývoj sa raz skončí, a ak bol úspešný 
a koncepcia projektu bola dobrá, aplikáciu je 
potrebné komerčne nasadiť. Nemožno 
nespomenúť, že predchádzajúce verzie sa síce 
technologicky hodili aj pre malé projekty, no 
z hľadiska licenčnej politiky to niekedy bolo 
pomerne investične náročné. Nová licenčná politika 
v kombinácii s jednoduchou a teda lacnou 
administráciou otvára nové možnosti nasadenia 
produktu aj v malých a stredných firmách. 
Jednoprocesorovú verziu databázy Oracle Standard 
Edition One bude možné kúpiť za 5995 USD (per 
processor) alebo 195 USD (per user) na používateľa 
pri minimálnom počte 5 používateľov. Základná 
cena databázy v tejto minimálnej konfigurácii sa 
tak dostala pod 1000 USD. Malé a stredné firmy 
budú taktiež môcť využívať výhody zabudovanej 
databázy v komerčných aplikáciách zakúpených 
od tretích firiem. Verzia Oracle Standard Edition 
One tak ponúka výkon, spoľahlivosť a zabezpečenie 
databázy Oracle v cenovo výhodnom 
jednoprocesorovom systéme. Môže byť základným 
kameňom pre škálovateľnosť. Zákazníci tak budú 
môcť začať svoj biznis „v malom" a rozširovať 
svoju inštaláciu podľa rastúcich požiadaviek. 

Konkurencia alebo spolupráca? 

Na pražskom OpenWorld si nebolo možné 
nevšimnúť „alegorické" vozidlo s bilbórdom, ktoré 
jazdilo okolo Kongresového paláca. Microsoft, teda 
presnejšie ich produkt SQL Server 2000, sa časom 
dotiahol na vážneho konkurenta databáz Oracle na 
platforme Windows. Aby sme pochopili úmysel 
a súvislosti takéhoto počínania, pozrime sa do 
histórie „výčinov" konkurenčného boja na 
predchádzajúcich OpenWorldoch. Vlani po Kodani, 
ktorá bola dejiskom minuloročného OpenWorld, 
premávali mikrobusy ťahajúce na prívesoch 



bilbórdy IBM, pričom jeden z nich bol vždy 
„náhodou" zaparkovaný pri príjazdovej ceste do 
dejiska konferencie. A na kodanskom letisku vítal 
účastníkov konferencie obrí bilbórd Microsoftu. 
Predvlani v Berlíne sa história s alegorickými vozmi 
IBM opakovala, no ani firma Oracle nezostala 
nikomu nič dlžná a v jednej z hlavných prezentácií 
ukazovala filmový šot, ktorý bol paródiou na vo 
svete známu reklamnú a marketingovú kampaň 
firmy IBM, v ktorej vystupovali kozmonauti na 
Mesiaci. Takže sa natíska dojem, že v Prahe bolo 
vlastne všetko v poriadku, ba vynárala sa otázka, či 
v pražskom IBM túto akciu náhodou nezaspali? 

Naozaj to nejde inak? Keď sme už pri téme 
„konkurencia alebo spolupráca", pozrime sa na 
obrázok vpravo, kde uvidíme klasickú oddychovú 
scénu z OpenWorld s červenými kreslami s logom 
Oracle. Skutočne? Pozrime sa na obrázok 
pozornejšie. Na transparente nad kreslami je Oracle 
deklarovaný ako Silver Sponsor. Prečo by Oracle 
sponzorovala svoju vlastnú konferenciu? 

A rozuzlenie? Táto scéna nie je vôbec zo žiadneho 
OpenWorld, ale z konferencie Microsoft PDC 
(Professional Developer Conference) 2003 
v Los Angeles, ktorú okrem iného sponzorovala aj 
firma Oracle. Prečo nespolupracovať, keď vývojové 
prostredie Microsoft Visual Štúdio .NET 2003 a aj 
nová verzia s kódovým označením Whidbey 
vynikajúco podporuje natívny prístup aplikácií do 
databázy Oracle. 

Budúcnosť 

Logom so symbolom Oracle lOg sa však nebude 
pýšiť len databáza, ale rovnaké označenie dostanú 
do vienka aj ďalšie produkty Oracle pre budovanie 
podnikovej infraštruktúry, hlavne aplikačný server. 
Dnešné trendy v podnikových systémoch totiž 
vyžadujú nové a výkonné riešenia a jednou 
z možností odhaľovania skrytých rezerv je práve 
využívanie architektúry Grid Computing. Táto 
technológia môže totiž dramaticky znížiť náklady 
na podnikové informačné systémy, rozšíriť 
dostupnosť výpočtových prostriedkov a zároveň 
priniesť vyššiu produktivitu a kvalitu. Výpočtový 
systém je možné čoraz viac chápať ako verejnú 
službu, podobne ako elektrickú alebo telefónnu 
sieť. Nie je potrebné sa starať, kde sú dáta alebo 
kde sa uskutočňujú naše výpočty. Chceme len, 
aby sa príslušné výpočty urobili a informácie 
doručili vtedy, keď to požadujeme. Len budúcnosť 
ukáže ako dopadne súboj Windows Linux pre 
enterprise platformy a či sa presadí architektúra 
Grid Computing. 

Ľuboslav Lacko 


PC SPACE 12/2003 73 



e-space 


Prečo sa e-business spolieha na XML? 


Používanie otvorených štandardov úzko súvisí so 
všestrannosťou systémov e-businessu. Pri budovaní 
systémov elektronického obchodu je viac ako 
dôležité, aby bola zabezpečená jednoduchosť 
integrácie v širokých obchodných prostrediach. 
Súčasne je potrebné zachovať široké spektrum 
možností výmeny dát, či už pre pracovanie 
v okolitých systémoch, alebo ich preberanie 
systémom vlastným. Ako je už zo samotných 
funkčných princípov e-businessu jasné, dnes sa 
budeme zaoberať dátami, efektívnosťou ich 
opakovanej použiteľnosti a oddelením od systémov 
dátovej prezentácie. 

XML (eXtensible Markup Language) je prostriedkom, 
ktorý vývojárom umožňuje vytvárať vlastné 
formátové definície pre súbory dát a informácií. 

V krátkosti by sme mohli povedať, že úlohou tohto 
nelicencovaného a voľne dostupného formátu 
nezávislého od výpočtovej platformy je sprístupniť 
sadu dát, ktorej predchádza samotný obsahový 

a štrukturálny opis. Vďaka tejto základnej 
vlastnosti je možné do jediného univerzálneho 
textového súboru sústrediť akýkoľvek objem 
definovaného typu dát s možnosťou následného 
spracovania. Vlastná štruktúrovanosť formátu 
umožňuje zápis jednoduchých sád údajov, 
kompletných databáz alebo i komplikovaných 
dátových sád, či už ide o binárne, objektové alebo 
iné špecifické informácie. 

Aké výhody nám vlastne použitie tohto 
technologického zázemia so sebou prináša? Prečo 
sa e-business vrhá priamo smerom k XML? 

V prvom rade narážame na jednoduchosť tvorby, 
importu a spracovania takto zostavených dátových 
blokov. Ak si k množstvu dostupných nástrojov a 
vývojových prostredí podporujúcich tento štandard 
pripočítame absolútnu nezávislosť od akejkoľvek 
licenčnej politike používania, neviazanosť na 
výpočtovú platformu a neobmedzenú univerzálnosť, 
začínajú sa nám črtať širšie súvislosti. 

Bez akýchkoľvek diskusií je najväčšou výhodou 
orientácie na XML formát jednoduchosť výmeny 
informácií medzi výpočtovými systémami 
zabezpečujúcimi chod e-businessu a obchodom 
samotným. Funkčná podstata definície XML 
umožňuje priamo obchodu, aby sa zaslúžil 
o definovanie dátových formátov, ktoré budú čo 
najvernejšie vystihovať ich súčasnú formu 
dostupnosti a potreby pre ich využitie. Týmto 
spôsobom sú eliminované rozdielnosti 
priemyselných odvetví, druhu obchodu či priamo 
zameraní samotných. Pri krátkom pohľade na 
súčasnú situáciu môžeme s istotou povedať, že 
XML sa stal základným prostriedkom elektronickej 
výmeny dát (EDI), komunikácie bankového sektoru, 
objednávkových systémov, samotného obchodu či 
správy archívnych dokumentov. Ak nazrieme 
s prihliadnutím na tendenčnosť vývoja vpred, 
zistíme, že široká dostupnosť nástrojov určených 
pre transformáciu dát umožňuje pohodlné 
nasadenie i z iného uhla pohľadu. Ako príklad si 
môžeme uviesť možnosť medziaplikačnej 
komunikácie, ktorá je hlavnou úlohou podnikovej 
aplikačnej integrácie (EAI), či pre rýchlu podporu 
iných segmentov, akými je napríklad riadenie 
vzťahu s klientmi (CRM), ktorého cieľom je súčasne 
nespočetné množstvo prístupových možností 
a platforiem - v tomto prípade, samozrejme, 
s jediným rovnakým zdrojom dát. 

Pri pozornejšom hodnotení problematiky však 
narážame na množstvo ďalších výhod tejto voľby. 
Ako prvú si môžeme zhodnotiť možnosť opätovnej 
použiteľnosti spracovaných dát. Štrukturálny popis 
sady dát umožňuje jednoduchým spôsobom ich 

následné prebranie klientskymi systémami 
s možnosťou spracovania. Ak si zoberieme ako 
príklad obchodný styk, XML opisujúce dodávku 
obsahuje tovarové špecifikácie pre každú zo 
zúčastnených položiek. Klientsky obchodný systém 
tak môže z takto dodaných dát následnou 
konverziou do formátu príslušnej aplikácie prevziať 
kompletné špecifikácie tovarov, či už pre ich 
zaradenie v procese skladovania, postúpenie 
produktových informácií obchodníkom, alebo 
následné triedenie, štatistiky a podobne. 

Nemusíme však vždy zostávať striktne pri tovaroch. 
K podobnej situácii dochádza pri pohybe 
pracovných síl, sprostredkovaniach klientov či 
priamo vo výrobnom procese. V tomto modeli 
sme opäť využili otvorenosť formátu a dostupnosť 
nástrojov pre konverziu dát. Ak porovnáme 
jednoduchosť tohto procesu s akýmkoľvek iným 
dátovým formátom, narazíme pri alternatívach na 
absenciu opisu dátovej štruktúry, čím sa nám 
stráca zmysel univerzálnosti. XML jednoznačne 
víťazí. 



Druhou z výhod je maximálna miera oddelenia 
samotných dát od ich zobrazenia. Ak si 
porovnáme koncepciu tvorby webrozhraní 
v nedávnej minulosti a teraz zistíme, že čoraz 
intenzívnejšie sa stretávame s potrebami zmeny 
dizajnu zobrazenia, formátov a rozsahu 
poskytnutých informácií, a to v závislosti od 
skupiny či prístupovej úrovne používateľov. Kedže 
samotné dáta sú pri XML oddelené od ich 
zobrazenia, zmeny v dizajnovom stvárnení, 
formátovaní a obmedzení obsahu nie sú z hľadiska 
vývoja e-business systémov takmer žiadnym 
problémom. Účastníci e-businessu však 
nepristupujú k dátam iba prostredníctvom 
internetových prehliadačov stolových pracovných 
staníc. Ohľad musíme brať na prenosné zariadenia 
PDA s obmedzenými možnosťami zobrazovania, 
faxové služby, tlač, mobilné telefóny, ktoré 
využívajú úplne inú koncepciu zobrazovania či 
alternatívne metódy prístupu k informáciám. 

Ako príklad si môžeme uviesť telefonické 
automatizované systémy, ktoré nám 
sprostredkúvajú v hlasovom režime informácie 
o stave vybavenia objednávky, zostatkoch 
a podobne. Oddelenie dát od ich zobrazenia tak 
otvára široké možnosti ich prezentácie, či už 
prostredníctvom internetového prehliadača, 


špecializovanej aplikácie, SMS správ mobilného 
telefónu či hlasových, resp. faxových služieb - vo 
všetkých prípadoch pri spracovaní rovnakej sady 
dát. Bez ohľadu na použitý prístupový prostriedok 
musí byť zabezpečený prístup k dátam bez nutnosti 
opätovného spracovávania informácií. 



Ďalšou nemalou výhodou je rozši rovateľnosť 
XML formátu, ktorá je daná jeho opisnou 
a formátovou sekciou. V prípade HTML boli 
možnosti obmedzené ratifikovanou sadou tagov, 
ktoré presne určovali možnosti, ktoré smerovali 
rozširovanie úplne inými smermi. Nemalým 
dôsledkom bolo i zviazanie zobrazovania s dátami 
samotnými. 

Na ďalšej pozícii stojí významová charakteristika 
XML. Kedže ku každým dátam uloženým takýmto 
spôsobom sú priradbvané aj ich atribúty a opisy, 
nie je takmer žiadnym problémom zabezpečiť 
indexovanie dát a zabezpečiť k nim prístup 
prostredníctvom vyhľadávacích služieb. Ak sa 
obzrieme na možnosti vyhľadávania pri starších 
e-business riešeniach postavených na formátovej 
platforme HTML, zistíme, že výsledok 
vyhľadávania je častokrát závislý od dômyselnosti 
a šikovnosti účastníka obchodného procesu. 

Opisná schopnosť XML umožňuje priradiť atribúty 
a vlastnosti jednotlivým informačným bunkám, čo 
umožňuje ich jednoduché indexovanie, zoskupenie 
a spracovanie pri vyhľadávaní s optimalizáciou 
zobrazenia výsledkov. 

Výhod je, samozrejme, viacero. Stromová štruktúra 
vnorených informácií ohraničených príslušnými 
tagmi je čitateľnou pre človeka, čo zabezpečuje 
jednoduchú možnosť plnenia dátových štruktúr pri 
absolútnej jednoduchosti softvérového vybavenia. 
Štruktúrovanosť netrpí fixnými dĺžkovými 
ohraničeniami dátových polí, takto sformátované 
údaje dokáže obslužný personál poopraviť, či 
skontrolovať bez nutnej závislosti na aplikačnom 
vybavení, ktoré je schopné údaje spracovávať. 
Zanedbateľnou nie je ani optimalizácia tohto 
formátu pre spoluprácu s objektovým 
programovaním e-business systémov a aplikácií. 

Vzájomná súhra XML formátu dát, XSL definície 
zobrazenia prostredníctvom CSS stylesheetov 
a dokumentových definícií DTD so sebou prinášajú 
optimálne riešenie dátových tokov a informačnej 
prezentácie v rámci systémov elektronického 
obchodu. Svojím charakterom tak toto formátové 
zázemie prináša široké možnosti zabezpečujúce 
pružnosť obstarania dát, ich spracovania 
a následnej prezentácie s využitím ľubovoľného 
komunikačného média. A to je zámerom 
e-businessu. Byť vždy k dispozícii, bez obmedzení 
mysliac aktívne na maximalizáciu dostupných 
možností. 

Milan Gigeľ 

Linux a DVD 


Pojem DVD sa najčastejšie spája s distribúciou 
filmov, filmovými štúdiami, pričom stále klesajúce 
ceny nám umožňujú pokúsiť sa aj o vlastnú tvorbu 
v podobe domáceho štúdia. Filmy, filmy, filmy... 

A nielen to! Nedávno som pomáhal jednému 
známemu, ktorý sa zaoberá profesionálnou 
distribúciou DVD v domácom štúdiu a nevedel, že 
na DVD možno napaľovať aj dáta. Toto pravdaže 
nemožno kritizovať, keďže v obrovskej spleti 
informácií existuje stále veľa ľudí, ktorí nevedia 
a nepoznajú rôzne zaujímavosti z oblasti IT a pre 
tento účel slúžia práve IT časopisy, ktoré priblížia 
používateľom potrebné informácie. V nasledujúcom 
príspevku sa budeme zaoberať tvorbou dátových 
DVD pod Linuxom/Unixom a niektorými praktickými 
radami. 

DVD je technológia pre tzv. prenosné disky s oveľa 
väčšou kapacitou než doteraz rozšírené CD médiá. 
Niektoré pojmy už boli opísané a nebudeme im 
venovať pozornosť. Viac typov médií zapríčinili 
autorské práva, za ktoré musia spoločnosti platiť, 
preto máme dnes formáty: -R, -RW, + R, +RW, 
pričom ďalší formát DVD RAM, je u nás menej 
známy. 

V súvislosti s DVD sa často používa výraz UDF, 
Universal Disc Formát. Majorita DVD médií ho 
používa. Ďalej treba povedať, že veľa používateľov 
ani nevie, že DVD môže mať aj formát ISO9660, 
ktorý sa udomácnil najmä v súvislosti s CD médiami. 
Z tejto informácie ďalej vyplýva, že ak vytvoríte 
ISO9660 súbor s veľkosťou povedzme 4 GB, môžete 
ho napáliť na DVD a jeho obsahom môže byť napr. 
celá distribúcia Redhlat 9 (5CD). Užitočná informácia 
teda je, že pri napaľovaní DVD môžeme použiť aj 
ISO súbor (formát ISO9660). 

Napaľovanie 

Možno sa spýtate, vie Linux pracovať s mojou DVD 
napaľovačkou? Ak máte novší typ, možnosť je 
dostatočne vysoká. Unixovské balíčky pre 
napaľovanie DVD médií podporujú rôzne 
mechaniky (HP dvdxOOi, Philips DVDRW[24]xx, 

SONY DRU-[1 5]x0, NEC ND-IxOO, aj -R mechaniky 
ako Pioneer DVR-xO[45] či LG GMA-40x0... atď.). 

Napaľovanie DVD médií pod Linuxom (Unixom) 

možno dosiahnuť vďaka dvom balíkom: 

dvd + rw-tools (+R, +RW) a dvdrecord (-R, -RW). 

Už zo samotného názvu, kde vidieť znak „+", 
vyplýva, že pre každý formát potrebujete iný balík. 
Avšak skôr, ako začnete, zistite si, ako Linux 
komunikuje s vašou DVD zapisovačkou/ 
prepisovačkou. Použijete na to príkaz: 
dvdrecord -scanbus 

Vidíme, že 1,0,0 je DVD/CD napaľovačka GMA- 
4020B: (ostatné údaje, ktoré vypísal príkaz, nie sú 
uvedené) 
scsibusl : 

1 ,0,0 1 00) 'HL-DT-Sľ 'DVDRAM GMA-4020B' 'A1 07' 

Removable CD-ROM 

Napaľovať teda začnete nasledujúcim spôsobom, 
ale, ak vám príkaz „dvdrecord -scanbus" vypíše iný 
údaj, ten uvediete za voľbu zariadenia „dev", t. j.: 

dvdrecord -v -dao speed=2 dev= 1,0,0 
mojecd.iso #DVD-R/RW 

kde za voľbu „dev" môže ísť aj iný údaj, závisí to od 
systému 

growisofs -Z /dev/scd0 = mycd.iso #DVD + R/RW 

Vidieť teda, že najjednoduchšie napaľovanie DVD 
médií pod Linuxom realizujeme tak, že z dát/filmov 
vytvoríme ISO súbor, a ten napálime na CD. Poďme 
sa teda pozrieť na to, ako ISO súbor vytvoriť. 


Vytvárame ISO súbor 

Tu je najlepšie použiť unixovské utility ako mkisofs, 
ISO súbor pravdaže získame z vopred pripravených 
dát. 

Redhlat Linux je u nás známy a pri cene DVD 
napaľovačiek by bolo škoda obísť praktickú radu, 
ako dostať celú distribúciu RedHat na jedno DVD 
médium bez trápenia sa s inštalačnými CD. 

RedHat 9 (http://www.redhat.com) a aj ďalšie jeho 
posledné verzie pozostávajú prakticky z piatich CD, 
z toho prvé tri sú inštalačné a posledné dva 
obsahujú zdrojové kódy. 

Aby sme dostali na DVD všetky tri inštalačné CD 
(na zdrojové kódy zatiaľ zabudneme), musíme ich 
skopírovať do jedného adresára, povedzme /RH9, 
ktorý bude obsahovať: 

/dosutils 

/images 

/isolinux 

/RedHat 

.discinfo 

Pánom Prsteňov je súbor .discinfo, nachádza sa 
v koreňovom adresári každého inštalačného CD 
RedHat Linux. Adresár /RedHat bude pravdaže 
obsahovať podadresár ../RPMS, kde skopírujeme 
všetky RPM balíky z ďalších CD. Na záver editujeme 
súbor .discinfo, kde pôvodný riadok s číslom 1 
(červená farba pre názornosť): 
i386 
1 

zmeníme na: 
i386 
1, 2, 3 

takže obsah súboru .discinfo bude: 

1047611055.799229 
Red Hat Linux 9 
i386 
1,2,3 

RedHat/base 

RedHat/RPMS 

RedHat/pixmaps 

Zdrojové súbory, ak ich chcete, môžete prekopírovať 
kdekoľvek, napr. aj do samostatného adresára 
(povedzme ../SRPMS) a ISO súbor vytvoríte pomocou 
utility mkisofs, ktorého syntax bude: 

mkisofs -J -R -m TRANS.TBL -b isolinux/ 
isolinux.bin -no-emul-boot \ 

-c isolinux/boot.cat -boot-load-size 4 -boot-info- 
table \ 

-o rhdvd.iso 

Príkaz pravdaže spustíte v adresári ../RH9 a musíte 
počítať s veľkým priestorom na pevnom disku. 
Netreba hádam pripomínať, že ak vám niečo 
nepôjde, v aplikovaní príkazu mkisofs sa nebráňte 
fantázii. 

Ako dostať iné systémy na DVD 

Ak chcete dostať na DVD SuSE Linux, treba editovať 
súbor /média. 1/media, kde je uvedený počet CD 
(prednastavené číslo treba zmeniť). Spôsob je 
relatívne jednoduchý aj pri iných systémoch, len 
treba trochu poexperimentovať. Ak chcete dostať na 
DVD viac systémov dohromady, aj taká alternatíva 
tu je s možnosťou multiboot. Ak nemáte veľké 
skúsenosti s tvorbou multiboot CD/DVD pod 
Linuxom, existuje na to špeciálne určený program 
EasyBoot, ktorý stiahnete zo stránky http://www. 
ezbsystems.com/easyboot/ a s tvorbou multiboot 
DVD (CD) môžete začať okamžite, keďže softvér, 
resp. trial verzia EasyBoot, podporuje vytvorenie 



H P dvd200i a Pioneer DVR-A05 

ISO súboru so štyrmi operačnými systémami bez 
reštrikcií. Takto dostanete na DVD napr. Slackware, 
RedHat, FreeBSD aj s možnosťou multiboot, 
prípadne až niekoľko LiveCD verzií systémov 
Linux/Unix. 

DVD-RAM 

DVD-RAM je ďalší formát, ktorý sa líši od bežných 
DVD -R, -RW a +R, +RW médií tým, že sa používa 
pre paketový zápis, čo znamená, že používateľ 
bude môcť zapisovať na toto médium ako na ďalší 
pevný disk a nepotrebuje napaľovať. Samozrejme, 
DVD napaľovačka musí podporovať toto médium 
a tiež treba rátať, že pri prenesení média na iný PC 
ho mechanika nemusí rozpoznať, to však je 
v dnešnom svete častým problémom nielen pri 
DVD diskoch. Ak máte DVD napaľovačku a Linux 
ste inštalovali, potom stačí iba zasunúť DVD 
médium do mechaniky a pripojiť ho. Po pripojení 
ho niekedy treba naformátovať a môžete si vybrať 
rôzne formáty - EXT2, FAT32, UDF, prípadne aj iné. 
Po naformátovaní DVD-RAM média máte fakticky 
k dispozícii ďalší disk a technológia DVD-RAM 
podporuje údajne až stotisíc prepisov, čo je oveľa 
viac ako pri bežných CD-RW diskoch, kde sa zvykne 
udávať iba tisíc prepisov. 

Juraj Šípoš 


Tipy a slovníček 

► Ak chcete kopírovať DVD alebo CD do ISO 
súboru, nemusíte zadávať nijaké špeciálne 
príkazy pre vytvorenie ISO súboru - stačí, ak 
použijete utilitu dd takto: 

dd if=/dev/scd0 of=/dvd.iso 
a kopírovanie DVD/CD bude automaticky pre- 
biehať do ISO formátu; súbor dvd.iso budete 
môcť napáliť na iný disk (pozri vyššie). 

► DVD je skratka pre Digital Versatile Disc 

Softvér 

► Chcete si pod Linuxom urobiť zálohu filmu, 
ktorý je chránený proti kopírovaniu? Aj keď sa 
toto neodporúča, pretože ide o porušenie 
zákona, predsa však v prípade záujmu vám 
poslúži utilita Vobcopy, ktorá prekopíruje súbory 
.vob na pevný disk. Domovská stránka projektu 
je: http://lpn.rnbhq.org/ 

Linux Mandrake 9.2 


Aj keď sa v novembri objavila správa 
o dostupnosti Release Candidate (RC1) 
verzie operačného systému 
Mandrake Linux pre platformu 
AMD64 (Athlon64 a Opteron), pre 
nás obyčajných používateľov neostáva 
stále nič iné, ako procesor radu i386, 
pre niektorých stále možno i staručký 
Pentium. 

Mandrake Linux 9.2 bol uvoľnený iba 
nedávno a na internete sa objavili 
správy, že systém môže poškodiť 
niektoré CD mechaniky od spoločnosti 
LG a touto smutnou správou možno 
začneme s priblížením systému 
Mandrake 9.2. Spoločnosť LG uvoľnila 
firmware pre niektoré svoje modely, 
a ten možno stiahnuť zo stránky 
http://us. Igservice.com/. Fi rmwa re 
treba napáliť pred inštaláciou, lebo... 
veď viete, alebo sa spýtajte, z čoho 
sa systém inštaluje? Na stránke LG 
zvoľte Product Support, vyberte 
Device Driver a potom model 
mechaniky CD-ROM od LG. Update 
je najlepšie vykonať iba z prostredia 
MS-DOS, najlepšie zo systémovej 
diskety. 

Problém spôsobuje jadro, ktoré 
prichádza s distribúciou Mandrake 
9.2, posiela príkaz FLUSH_CACHE 
a mechanika CD-ROM sa poškodí 
a nepomôže ani prepísať firmware. 

S mechanikami LG prichádza veľa 
počítačov aj od spoločnosti Dell. 

Podľa informácií od technikov LG 
Electronics postihnuté sú len 
CD-ROM mechaniky, nie 
DVD-ROM/R/RW a CD-RW (teda nie 
DVD a CD-RW napaľovačky). 

Mandrake uvoľnil už aj nové jadro 
(2.4.22-21 mdk). Pre zistenie modelu 
LG CD-ROM mechaniky stačí 
aplikovať príkaz dmesg alebo 
hdparm (hdparm -i /dev/hdc). 

Tu môžeme napr. spomenúť modely 
CRD-8400B či CRD-8401B (firmware 
1 .06D) atď., hoci v každom prípade, 
ak vlastníte CD-ROM mechaniku od 
LG, by sme odporúčali nový 
firmware. 


Mandrake 9.2, čo nového? 

Mandrake 9.2 prichádza s jadrom 
2.4.22 a ide o vyspelý systém 
z hľadiska možností (zväčšovanie/ 
zmenšovanie diskových oddielov NTFS, 
ACPI, rozšírená Wi-Fi podpora atď.), 
hoci mnohé zmeny sú iba povrchné, 
nič fundamentálne nového nie je 
oproti staršej verzii 9.1. 

Aj keď môžete ostať sklamaní 
z úvodu, niektoré ďalšie vlastnosti 
systému si priblížime: 

> Jadro 2.4.22 

> XFree86 4.3 

> Glibc 2.3.2 

> GCC 3.3.1 

> Apache 2.0.47, Samba 2.2.8a, 
MySQL 4.0.1 5, ProFTPD 1.2.8, 
Postfix 2.0.13, OpenSSH 3.6. 1p2 

> KDE 3.1.3, GNÓME 2.4.0, IceWM 
1 .2.13, WindowMaker 0.80.2, 
Enlightenment 0.16.5, Blackbox 
0.65.0 

> OpenOffice.org 1.1, KOffice 1.3.0, 
Gnumeric 1.2.0, Mozilla 1.4, GIMP 
1.2.5, XMMS 1.2.7 

Inštalácia 

Výhodou je plne zautomatizovaná 
inštalácia, ktorá sa týka pravdaže aj 
konfigurácie hardvéru. Mandrake 
detekuje vo väčšine prípadov takmer 
všetko, hoci sa inštalačný postup 
oproti verzii 9.1 veľmi nezmenil. 
Novinkou je napríklad iná obrazovka 
pri štarte CD. 

Grafický inštalátor ponúka moderný 
vzhľad s konzistentným rozložením, 
skúsenejší používatelia môžu použiť 
aj voľbu pre pokročilých (Advanced) 
počas procesu inštalácie. Typom 
inštalácie môže byť Desktop alebo 
na server orientovaný systém, pričom 
možno vyberať z balíkov a ich 
kategórií. Inštaláciu možno realizovať 
po sieti, z CD či DVD. Samotná 
inštalácia podporuje použitie 
národných jazykov a používateľ má 
možnosť vybrať si aj želaný žurnálový 
súborový systém ako EXT3, ReiserFS, 


XFS, prípadne šifrovaný súborový 
systém, môže nastaviť RAID disky 
a zväčšovať/zmenšovať diskové 
oddiely FAT32. Podporované sú aj 
sieťové súborové protokoly ako NFS, 
SMB a WebDAV. Zlepšená bola 
podpora pre upgrade, ktorá by mala 
fungovať bezproblémovo. Nástroj 
„auto-install" dopomôže bezbolestne 
duplikovať inštaláciu serverov 
a pracovných staníc. 

Používame Mandrake Linux 9.2 

Ako už bolo spomenuté, nie je toho 
príliš veľa, čo by sme mohli nazvať 
ako fundamentálne nové/zlepšené 
oproti verzii 9.1. Niektoré prvky menu 
v prostredí KDE však boli odobraté. 

V prostredí siete sú pravdaže novšie 
verzie balíkov gFTP, Gaim, XChat, 
KMail, Evolution atď., niektoré 
nástroje pre správu na diaľku 
(LinNeighborhood, TightVNC atď.), 
ako aj internetové prehliadače 
(Galeon, Konqueror a Mozilla). Takisto 
sa nezmenilo ani kontrolné centrum 
Mandrake. Zmeny sa týkajú najmä 
individuálnych programov. 

Medzi základné vlastnosti Mandrake 
Linux 9.2 patrí: 

> väčšinou celkom zautomatizovaný 
inštalačný proces 

> rozšírená podpora pre hardvér 

a zlepšená konfigurácia pre jeho 
nastavenie 

> zjednodušená údržba systému 

> rozsiahla kolekcia kancelárskych 
aplikácií 

> serverové, internetové a intranetové 
služby 

> možnosť ľahko tlačiť dokumenty 
pomocou CUPS 

> záplaty pre bezpečnosť 

> všetko potrebné pre vývoj aplikácií 

> dostupnosť viac ako 60 jazykov 

Medzi aplikáciami KDE 3.1.3 
a GNÓME 2.4 je ergonomická 
kompatibilita a používateľ môže 
spúšťať programy z oboch prostredí. 

Aj keď KDE 3.1 .3 a GNÓME 2.4 sú 


hlavnými správcami okien, Mandrake 
9.2 ponúka ešte ďalšie (WindowMaker 
0.80.2, IceWM 1.2.13 atď). 

Po nabehnutí grafického prostredia 
KDE pomôže používateľom sprievodca 
MandrakeFirstTime, vďaka ktorému 
budú môcť ľahko konfigurovať 
grafické prostredie desktopu, ako aj 
sa prihlásiť do klubu Mandrake 
(Mandrake Club). Veľmi dobrou 
vlastnosťou je „supermount", vdäka 
ktorej budú môcť používatelia 
okamžite a transparentne prečítať 
prenosné médiá (CD-ROM, diskety, 

Zip atď.) bez nutnosti zadávať 
príkazy „mount/umount". 

Pre prácu s konfiguráciou hardvéru 
slúži Mandrake Control Center, čo 
je jediné miesto s dôležitými 
hardvérovými a systémovými 
konfiguračnými utilitami. Nastaviť tu 
možno napr. aj Apache Web Server, 
e-mailový server (Postfix), firewall atď. 

Záver 

Väčšina noviniek, ako už vieme, sa 
skôr týka kozmetických zmien. 

Istotne, Mandrake 9.2 obsahuje nové 
jadro, ktoré však, ako vyplýva 
z úvodu, nebolo celkom doriešené 
a nechať si systémom poškodiť 
mechaniku CD-ROM nie je žiadna 
sláva. Pri zadaní príkazu „gcc -v" 
dostanete síce výpis o novšej verzii 
kompilátora, ale MPEG či MP3 súbory 
môžete s radosťou prehrávať aj 
v starších verziách Mandrake. 
Mandrake je dobrou voľbou pre ľudí, 
ktorí iba teraz migrujú na Linux, 
pričom novšie verzie systému sa na 
seba veľmi podobajú. 

Juraj Šípoš 

Zapožičal: AgemSoft, a. s., 
www.agemsoft.sk 
Cena bez DPH: 590 Sk 

programovanie 


Webové riešenia IV 


(Pokračovanie z PCJSPACE 1 1/2003) 

Pre vyhodnotenie návštevnosti vo forme tabuľky 
vytvoríme ASP stránku návštevnosť. asp, ktorý nám 
vypíše výsledok odladeného SQL dotazu vo forme 
tabuľky. Výpis bude vhodné realizovať vo forme 
procedúry, napríklad s názvom TabulkaPristupu. 

Ak by sme chceli robiť výpisy za ľubovoľné časové 
obdobia, vytvorili by sme procedúru s dvoma 
parametrami Sub TabulkaPristupu(odKdy, doKdy), 
pričom by sme tieto parametre určujúce časový 
interval zakomponovali do zostavovaného SQL 
DOTAZU. 


1 

<% 

2 

Sub TabulkaPristupu(odKdy, doKdy) 

3 

strOdDatum = & Month(odKdy)& u . u & Day(odKdy)8í".“8í Year 


(odKdy)8t" 00:00:00"' 

4 

strDoDatum = 8i Month(doKdy)8T."8í Day(doKdy)8i"."8i Year 


(doKdy)&" 23:59:59"' 

5 

set spojení =server.CreateObject("ADODB.connection") 

6 

spojení. Open "DSN=test", "klient", "heslo" 

7 

strSQL = "SELECT COUNT(url) AS počet, url "& _ 

8 

"FROM počítadlo WHERE kdy BETWEEN" & strOdDatum & _ 

9 

"AND" 8i strDoDatum & _ 

10 

"GROUP BY url ORDER BY Count(url) DESC" 

11 


12 

Set rs_Line = Server.CreateObject("ADODB.Recordset") 

13 

rs_Line.Open strSQL, spojení 

14 


15 

Do Until rsLine.EOF 

16 

Response.Write "<TRxTD>" 8i rs_Ľine.fields(“Pocet")8i "</TD>" 

17 

Response.Write "<TD>" 8i rs_Line.fields("URL")8i "</TD>'' 

18 

Response.Write "</TR>" 

19 

rs_Line.MoveNext 

20 

Loop 

21 


22 

rsJjne.Close 

23 

Set rs_Line = Nothing 

24 

spojení. Close 

25 

Set spojení = Nothing 

26 

End Sub 

27 

%> 

28 


29 

<HTMLxHEADx/HEAD><BODY> 

30 

<H1xFONT color=mediumblue>Prehled návštevnosti stranek 


dnes</FONT> </H1> 

31 

<PxTABLE> 

32 

<TR> 

33 

<TH bgColor= #c0c0c0 > Počet </TH > 

34 

<TH bgColor= #c0c0c0 > U RL</TH > 

35 

</TR> 

36 

<% TabulkaPristupu Dáte, Dáte %> 

37 

</TABLEx/PxP>8inbsp;</P> 

38 

</BODYx/HTML> 


Výsledná HTML stránka v okne klientovho 
prehliadača bude mať tvar ako na obrázku dolu. 

Miesto tabuľky bude možno pre bežného klienta 
názornejší graf. Preto ukážeme príklad jednoduchej 
ASP stránky graf.asp, ktorá tie isté údaje zobrazí vo 
forme grafu. Aj graf je z hľadiska zobrazenia na 
HTML stránke vlastne tabuľka. Vytvoríme obrázok 
1 x 1 pixel v požadovanej farbe a nazveme ho 



napríklad l.bmp. Podobne ako v predchádzajúcom 
prípade vytvoríme tabuľku, ktorá bude mať dva 
stĺpce a toľko riadkov, koľko hodnôt chceme 
v grafe zobraziť. V prvom stĺpci bude opis 
sledovanej veličiny, v našom prípade, názov stránky, 
a v druhom stĺpci zobrazíme náš obrázok zväčšený 
na požadovanú veľkosť. 


1 

<% 

2 

Sub GrafPristupu(odKdy, doKdy) 

3 

strOdDatum = ""'8i Month(odKdy)8i''."8i Day(odKdy)8i".''8i Year 


(odKdy)8í" 00:00:00'" 

4 

strDoDatum = 8i Month(doKdy)8í"."8i Day(doKdy)8í"."8i Year 


(doKdy)8í M 23:59:59"' 

5 

set spojení =server.CreateObject("ADODB.connection") 

6 

spojení. Open "DSN=test", “klient", "heslo" 

7 

strSQL = "SELECT COUNT(url) AS počet, url "8i _ 

8 

"FROM počítadlo WHERE kdy BETWEEN" & strOdDatum 8i _ 

9 

"AND" 8i strDoDatum 8i _ 

10 

"GROUP BY url ORDER BY Count(url) DESC" 

11 


12 

Set rs_Line = Server.CreateObject("ADODB.Recordset") 

13 

rs Line.Open strSQL, spojení 

14 


15 

Maximum = rs_Line.Fields("pocet“).Value 

16 

Response.Write " cTABLE xTRxTD > U RL </TD > <TD> Počet 


</TDx/TR>" 

17 


18 

While Not rs_Line.EOF 

19 

Response.Write("<TR> <TD>") 

20 

Response.Write rs_Line.Fields("url").Value 8i "8inbsp" 

21 

Response.Write "</TD><TD>" 

22 

šírka = Clnt(((rs_Line.Fields("pocet").Value)/Maximum)*400)+ 5 

23 

Response.WriteO'cIMG SRC='1.bmp' height='12' width='“ & 


šírka 8i'"x/IMG>“) 

24 

Response.Write(rs_Line.Fields(“pocet").Value) 

25 

Response.Write(''</FONT > </TD> </TR>") 

26 

rsLine.MoveNext 

27 

WEnd 

28 

Response.Write "</TABLE>" 

29 


30 

rs_Line.Close 

31 

Set rs_Line = Nothing 

32 

spojení. Close 

33 

Set spojení = Nothing 

34 

End Sub 

35 

%> 

36 


37 

<HTMLxHEADx/HEADxBODY> 

38 

<H1xFONT color=mediumblue>Prehled návštevnosti stranek 


dnes</FONT> </H1> 

39 

<% GrafPristupu Dáte, Date%> 

40 

</BODYx/HTML> 



Zobrazenie štatistiky vo forme grafu 


PHP 

Princíp je rovnaký ako pri počítadle realizovaného 
pomocou technológie ASP stránok, rozdiel je len 
v syntaxi použitého skriptového jazyka. Každá 
stránka s príponou PHP, ktorá je súčasťou aplikácie, 
bude obsahovať príkaz: require "štatistika. php" 
pre načítanie súboru štatistika. php. 

Tento súbor obsahuje skript pre uloženie údajov 
o návšteve danej stránky do databázy. Napríklad 
stránka Strankal.php bude obsahovať kód: 


1 

<htmlxhead> <title>Stranka 1 </title> </headxbody> 

2 

<h1>Prvni stranka </h1> 

3 

<? 

4 

require "štatistika, p h p" 

5 

// ...kod aplikace 

6 

?> 

7 

</body> </HTML> 


V súbore štatistika. php je jednoduchý kód pre 
uloženie dátumu a URL adresy navštívenej stránky 
do databázy. 


1 

<? 

2 

$url_n = $G LOBALS ["SCRI PT_N AM E"]; 

3 

$sql = "INSERT INTO pocitadlo(kdy,url,kdo) Values (CURRENT 


_TIMESTAMP(), '$url_n', 

4 

mysql_connect("localhosť); 

5 

mysql("test", $sql); 

6 

mysql_Close(); 

7 

?> 


Pre vyhodnotenie štatistiky vo forme tabuľky 
vytvoríme skript navstevnost.php s funkciou: 


1 

<? 

2 

function TabulkaPristupu($odKdy, SdoKdy) 

4 

mysql_connect("localhost"); 

5 

$sql = "SELECT COUNT(url) AS počet, url FROM počítadlo 

WHERE kdy >= 'SodKdy' AND kdy <= 'SdoKdy' GROUP BY url 

ORDER BY počet DESC"; 

6 

//echo Ssql; 

7 

Snativnespojenie = mysqlO'test", $sql); 

8 

9 

10 

Spocet = mysql_NumRows($nativne_spojenie); 

for($i=0; $i< Spocet; $i++): 

11 

echo "<TRxTD>".mysql_Result($nativne_spojenie, Si, 
"pocet")."</TD>"; 

12 

echo "<TD>".mysql_Result($nativne_spojenie, $i, “url"). 

“</TDx/TR>“; 

13 

endfor; 

14 

mysql_Close(); 

15 

} 

16 

?> 


a pre grafické zobrazenie štatistiky skript graf.php 
s funkciou: 


1 

<? 

2 

function GrafPristupu($odKdy, SdoKdy) 

4 

mysqlconnectC'localhosť); 

5 

Ssql = "SELECT COUNT(url) AS počet, url FROM počítadlo 
WHERE kdy >= 'SodKdy' AND kdy <= 'SdoKdy' GROUP BY url 

ORDER BY počet DESC"; 

6 

//echo Ssql; 

7 

Snativne spojenie = mysqlO'test", Ssql); 

8 

Spocet = mysql_NumRows($nativne_spojenie); 

9 

echo “<TABLExTRxTD>URL</TDxTD>".$Pocet."</TD> 


</TR>“; 

10 


11 

for($i=0; $i< Spocet; $i++): 


Surl = mysql_Result($nativne_spojenie, $i, "url“); 

12 

Snavstev = mysql_Result($nativne_spojenie, Si, "poceť); 

13 

echo “<TR> <TD>“.$url."8ínbsp</ľD> <TD>“; 

14 

Ssirka = lntVal(($navstev/ Spocet)* 200) + 5; 

15 

echo "<IMG SRC='1.gif' height='12' width="'.$sirka."'> 


</IMG>"; 

16 

echo mysql_Result($nativne_spojenie, Si, "počet"); 

17 

echo "</FONT></TDx/TR>"; 

18 

endfor; 

19 

mysql_Close(); 

20 

} 

21 

?> 


Zobrazenie štatistiky vo forme tabulky 


Ľuboslav Lacko 


PC SPACE 12/2003 77 



programovanie 


C#: 


triedy na prácu s ini 


súborom IV 


(Pokračovanie z PCSPACE 7 1/2003 str. 69) 

V predošlom článku boli opísané triedy, ktoré 
umožňujú pracovať s údajmi v ini súboroch. 
Podrobné komentáre k zdrojovým textom týchto 
tried nám dali priestor, aby sme pri riešení 
konkrétnych problémov ukázali základné črty 
jazyka C#. Vychádzali sme z toho, že mnohé úlohy 
súvisiace s vytvorením nového programu je možné 
vyriešiť prostriedkami, ktoré sú zabudované 
v knižniciach tried a nástrojoch, ktoré ponúka 
vývojové prostredie. Vo vývojovom prostredí 
Microsoft Visual .NET 2003 máme možnosť 
budovať výslednú aplikáciu na vizuálnej úrovni tak, 
že volíme z ponúkaných komponentov. 

Nastavením vlastností použitých komponentov 
určujeme ich správanie. Vlastnosťami komponentov 
sa v niektorých prípadoch určujú aj závislosti 
medzi rôznymi komponentmi. Vývojové prostredie 
vygeneruje zdrojový kód. Od programátora sa 
žiada vo vytvorenej kostre aplikácie doplniť 
zdrojový kód obslužných procedúr udalostí. Mnohé 
problémy je možné vyriešiť použitím tried, ktoré 
ponúka vývojové prostredie v objektovej knižnici 
.NET Framework. Je však možné, že riešenie 
postavenej úlohy si vyžiada potrebu vybudovať 
nové triedy. V predošlých dvoch článkoch sme 
ukázali vytvorenie troch takých tried pre prácu 
s ini súbormi. Boli to triedy CParam, CSekcia 
a ClniSubor. Vytvorili sme ich ako súčasť aplikácie 
Windows, ktorej vzhľad vidieť na obr. 7. 


Pniiíltli Sni KiJbtrui |~j[ n |[>ť | 


Obr. 1 : Aplikácia Windows 

V tomto článku ukážeme, ako zužitkovať námahu, 
ktorú sme vložili do vytvorenia nových 
špecializovaných tried pre prácu s ini súbormi. 
Získavať údaje z ini súborov môže byť užitočné 
nielen v aplikáciách Windows, ale aj vo webových 
aplikáciách. Preto opíšeme aj postup vytvorenia 
webovej aplikácie najskôr vo vývojovom prostredí 
Microsoft Visual Štúdio .NET 2003. Výsledné 
riešenie zachytáva obr. 2. Potom vytvoríme takú 
istú aplikáciu aj v prostredí Web Matrix. 



Obr. 2: Webová aplikácia 


Použite triedy ClniSubor v aplikácii 
Windows 

Majme ini súbor C:\Kuk.ini s takýmto obsahom: 

[Pokus] 

pi =1111 

p2 = 22222 

px = xxxx 

[Bábky] 

BI = Kuko 
B2 = Hamo 
B3 = Buratino 

Sú v ňom dve sekcie parametrov, sekcia Pokus 
a sekcia Bábky. V každej sekcii môže byť množina 
parametrov, kde na začiatku riadku je meno 
parametra a za znakom rovná sa hodnota 
parametra. Treba poznamenať, že počet sekcií v ini 
súbore a ani počet parametrov v sekcii nie je 
obmedzený. Úlohou triedy ClniSubor je umožniť 
nielen jednoducho získavať údaje z ini súboru, ale 
aj zapísať nové hodnoty do súboru. V aplikácii 
Windows z obr. 7 je to riešené v obsluhe stlačenia 
tlačidiel Čítaj a Zápis. Kód zodpovedajúcich 
obslužných procedúr je v tab. 7. 


Tab. 7 : Obsluha tlačidiel v aplikácii Windows 


1 

priváte void butCitaj_Click(object sender, System. EventArgs e) 

2 

{ 

3 

ClniSubor IniSubor = new ClniSubor(''C:\\Kuk.ini"); 

4 

Hodnota.Text=lniSubor.DajHodnotu(Sekcia.Text, Parameter.Text, 
"???"); 

5 

6 

} 

7 

priváte void butZapis_Click(object sender, System. EventArgs e) 

8 

{ 

9 

ClniSubor IniSubor = new ClniSubor(''C:\\Kuk.ini"); 

10 

lniSubor.NastavHodnotu(Sekcia.Text, Parameter.Text, Hodnota.Text); 

11 

IniSubor.UlozO; 

12 

} 


V obsluhe tlačidla „Čítaj" v metóde butCitaj_Click je 
vytvorený objekt IniSubor (riadok 3). Konštruktor 
triedy ClniSubor preberá meno súboru. Metóda 
DajHodnotu je použitá pre získanie hodnoty 
parametra. Tá je zapísaná do textového poľa 
Hodnota. Vstupné argumenty metódy DajHodnotu: 

► Sekcia.Text: údaj zadaný v textovom poli Sekcia, 

► Parameter.Text: údaj zadaný v textovom poli 
Parameter, 

► "???": tzv. default hodnota, ktorá je použitá ako 
návratová hodnota, ak zadaný súbor, sekcia 
alebo parameter neexistuje. 

Podobná je aj obsluha tlačidla „Zapíš". Objekt 
IniSubor je využitý pre zapísanie nového parametra 
do ini súboru. Využitá je k tomu metóda 
NastavHodnotu. V argumentoch sú jej odovzdané 
údaje z textových polí Sekcia, Parameter a Hodnota. 
Vlastný zápis do súboru umožňuje metóda Ulož. 
Ukazuje sa, že použitie triedy ClniSubor je celkom 
jednoduché. Triedy CParam a CSekcia nie sú určené 
na použitie pre vytváranie ich inštancií - objektov. 

Sú využité v programovej realizácii triedy ClniSubor. 
Ak vytvoríme triedy, ktorých použitie nám prináša 
úžitok v jednej aplikácii, zrejme budeme hľadať cesty 
na ich využitie aj v iných aplikáciách. Vytvoríme 
webovú aplikáciu, ktorej výslednú podobu zachytáva 
obr. 2. 

Vytvorenie webovej aplikácie 

Vo vývojovom prostredí Microsoft Visual Štúdio .NET 
2003 založíme nový projekt typu C#. Použijeme 
šablónu ASP .NET Web Application, ako ukazuje 
obr. 3. Zadanie umiestnenia (Location) v lokálnom 
počítači naznačuje, že v ňom máme nainštalovaný 
webový server, v našom prípade je to IIS. Zvolené 
umiestnenie http://localhost/ASPIniSubor určuje, 
že v počítači bude vytvorený adresár 



Obr. 3: Založenie projektu webovej aplikácie v prostredí Visual 
Štúdio .NET 2003 

C:\inetpub\wwwroot\ASPIniSubor. V ňom budú 
zdrojové súbory projektu. Do tohto adresára 
skopírujeme súbor ClniSubor.es. Ten obsahuje 
triedy pre prácu s ini súborom vytvorené pri riešení 
aplikácie Windows. Súbor s triedami pre prácu s ini 
súborom zahrnieme do projektu vyvolaním menu 
Project - Add Existing Item. V návrhovom zobrazení 
vytvoríme formulár aplikácie. Dvojitým klepnutím 
na tlačidlá formulára vytvoríme kostru obslužných 
metód udalosti stlačenia týchto tlačidiel. Doplníme 
vlastný kód obsluhy, ktorý je v tab. 2. 


Tab. 2. Obsluha tlačidiel vo webovej aplikácii 


1 

priváte void butCitaj_Click(object sender, System. EventArgs e) 

2 

{ 

3 

ClniSubor IniSubor = new ClniSubor("C:\\Kuk.ini"); 

4 

Hodnota.Text=lniSubor.DajHodnotu(Sekcia.Text, Parameter.Text, 
"???"); 

5 

6 

} 

7 

priváte void butZapis_Click(object sender, System. EventArgs e) 

8 

{ 

9 

ClniSubor IniSubor = new ClniSubor("C:\\Kuk.ini"); 

10 

lniSubor.NastavHodnotu(Sekcia.Text, Parameter.Text, Hodnota.Text); 

11 

IniSubor.UlozO; 

12 

} 


Aby bolo možné použiť uvedený kód, potrebujeme 
definovať použitie priestoru mien IniSubor: 
using IniSubor;. Inak by sme museli namiesto 
jednoduchého uvedenia názvu triedy ClniSubor 
použiť plne kvalifikované meno, t. j. uviesť aj 
priestor mien, v ktorom je trieda definovaná. 

To znamená, že namiesto typu ClniSubor by sme 
museli písať IniSubor.CIniSubor. Ak porovnáme 
obsah tabuliek 1 a 2, vidíme, že ich obsah je 
rovnaký. Znamená to, že vo webovej aplikácii 
pracujeme s ini súborom takisto ako v aplikácii 
Windows. Aj prostredie pre vybodovanie aplikácie 
Windows a ASP .NET webovej aplikácie je rovnaké. 
Rozdiel je v použiteľných komponentoch pre 
vytvorenie formulára aplikácie. V prvom prípade 
treba použiť Windows Forms, v druhom Web 
Forms. Práca s projektom je v oboch prípadoch 
veľmi podobná. Zdrojové súbory programu je 
možné prekladať, a tak odhaľovať chyby. K dispozícii 
máme aj pomocníka pri písaní zdrojových textov 
v podobe InetIliSence. V uvedenom postupe sme 
vytvorili kópiu zdrojového súboru, ktorý obsahuje 
vytvorené triedy. Je zrejmé, že ten istý kód máme 
teraz v dvoch súboroch. Prípadné úpravy či 
rozšírenia tried preto treba robiť na dvoch miestach. 
Samozrejme, je možné nevytvárať kópiu súboru, ale 
vo viacerých projektoch sa odvolávať na ten istý 
súbor, čo nemusí byť bezproblémové. Pri prípadnej 
archivácii projektu, resp. pri jeho prenose na iný 
počítač, budeme musieť zdrojové texty čerpať 
z viacerých adresárov. Po úpravách spoločných 
zdrojových súborov treba zohľadňovať spôsob ich 
použitia v jednotlivých projektoch a všetky projekty 
potom prebudovať a otestovať. 

Imrich Buranský 

(Pokračovanie nabudúce) 


Jni Hnil n r 

DRIVERSPACE 

Aktuálne ovládače ku dňu 28. 11. 2003 

> Krátko po uvedení sa ukázali ovládače 
Catalyst 3.9 ako problémové v niektorých 
hrách, napr. Call of Dutý či u All-ln-Wonder 
produktov. ATi teda vydala aktualizované 
ovládače pre Win9x (4.14.01.9129) 

a Win2x/XP (6.14.10.6404), až do príchodu 
3.10 to zrejme budú najnovšie reedície. 

Jedná sa o plný 22MB inštalačný balík 
vrátane aplikácie Control Panel. Hľadajte na: 
http ://www. ati. com/support/infobase/ 
4291.html. 

> Aktualizácia ovládačov pre zvukové karty 
Audigy/Audigy 2 prináša pre prvú z nich 
zvýšenie výkonu s procesormi Pentium 4 

s Hyper-Threadingom, Audigy 2 zasa získalo 
podporu EAX 4.0 a opravu mnohých 
chybičiek. 

> VIA Hyperion 4in1 verzia 4.50 bola na 
webe len krátko, ale spôsobila mnohým 
používateľom problémy so zápisom na disk 
pri štarte, a teda pádom systému. S novými 
ovládačmi sa oplatí pár dní počkať, nech sa 
popáli niekto iný... 

> Spoločnosť eVGA, významný partner 
nVidie vydal novšie ovládače ForceWare 
53.03, ktoré riešia problémy aktuálnych 
52.16, napríklad pád Battlefield 1942 pri 
GF4 MX440 a GF4TÍ 4400, pomalý AA u FX 
5950 v hre Homeworld 2, chyby v obraze 

u hry X2: The Threat a FX 5950. 

Každopádne, do hry sa opäť vrátili 
v 3DMark03 nepovolené „optimalizácie". 
Sťahujte tu: ftp://evga.com/5303XP.exe. 

Ján Lončík 


1 Grafické čipy: referenčné ovládače 1 

Čipové sady 

Výrobca 

Windows 95/98/Me 

Windows 2000/XP 

Adresa 

Voodoo 3/4/5 

3Dfx 

referenčné, modifikované 

referenčné, modifikované 

Voodoofiles.com 

SiS31 5/SiS33x Xabre/SiS IGP 

SiS 

Xminator II 3.53.02 

Xminator II 3.53.02 

http://driver3.sis.com/graphic/gpu/315/ 

RivaTNT-FX5900 

nVidia 

Detonátor 45.23 

ForceWare 52.16 

ftp://download.nvidia.com/Windows/ 

G200/400/450/550 

Matrox 

6.82.016 

5.91.008 

ftp://ftp.matrox.com/pub/mga/archive/ 

Parhelia, Millenium P650/P750 

Matrox 

(bez podpory) 

1.05.01.008 

ftp://ftp.matrox.com/pub/mga/archive/ 

Kyro l/ll 

PowerVR 

2.01.21.0007 

2.01.21.0007 

http //www. p vrd ev. co m/p u b/PC/d ri ve r/ 

Í830M-865G (Extreme Graphics l/ll) 

Intel 

13.5 

13.5 

http://downloadfinder.intel.com/ 

Í810/Í81 5 

Intel 

6.7 

6.7 

http://downloadfinder.intel.com/ 

Radeon family 

ATi 

4.14.01.9125 (Catalyst 3.9) 

6.14.10.6396 (Catalyst 3.9) 

http://www.ati.com/support/driver.html 

Rage 128 family 

ATi 

4.13.7192 

6.13.3279 

http://www.ati.com/support/driver.html 

Trio3D, Virge, Savage4, int. čipsety 

S3 

WHQL, non - WHQL 

WHQL, non - WHQL 

http://ranger.s3graphics.com/swlib/ 

Wildcat Šerieš 

3Dlabs 

4.12.01.3000-1536 

3.01.0655 

http://www.3dlabs.com/support/drivers/ 

Čipové sady: referenčné ovládače 

Čipové sady 

Výrobca 

Windows 95/98/Me 

Windows 2000/XP 

Adresa 

Chipset Software Installation Utility 

Intel 

5.0.2.1003 

5.0.2.1003 

http://downloadfinder.intel.com/ 

Intel Aplication Accelerator (IDE) 

Intel 

2.3 

2.3 

http://downloadfinder.intel.com/ 

Intel Aplication Accelerator (RAID) 

Intel 

(bez podpory) 

3.5.2 

http://downloadfinder.intel.com/ 

VIA čipsety pre K7/P4/K8 

VIA 

Hyperion 4in1 4.49vp2 

Hyperion 4in1 4.49vp2 

ftp://downloads.viaarena.com/drivers/4in1/ 

SiS čipsety pre K7/P4/K8 

SiS 

AGP 1.17 

AGP 1.17 

http://driver2.sis.com/agp/ 

- 

SiS 

IDE 2.04a 

IDE 2.04a 

http://driver2.sis.com/utility/ide/ 

ALi čipsety pre K7/P4/K8 

ALi 

Integrated 2.05 

Integrated 2.05 

ftp://ftp.aliusa.com/driver/ 

AMD čipsety pre K7/K8 

AMD 

referenčné 

referenčné 

http://www.amd.com/ 

nForce, nForce 2/3 

nVidia 

UDP2.41 

ForceWare UDP 3.15 

ftp://download.nvidia.com/Windows/ 

Radeon 320/340IGP, 9100 IGP 

ATi 

AGP 1.007b 

AGP 1 ,007b 

http://www.ati.com/support/driver.html 

- 

ATi 

SMB 5.10.1000.2b 

SMB 5.10.1000.2b 

http://www.ati.com/support/driver.html 

Zvukové čipy 

Čipové sady 

Výrobca 

Windows 95/98/Me 

Windows 2000/XP 

Adresa 

RTLALC101 -ALC658 

Realtek 

3.52 

3.52 

ftp://210.51 .181 .21 1/pc/ac97/ 

VIA AC‘97, VIA VT1616 Six-TRAC 

VIA 

Vinyl Stylus Combo Driver 3.90a 

Vinyl Stylus Combo Driver 3.90a 

ftp://downloads.viaarena.com/drivers/audio/ 

VIA Envy34PT, VIA Envy24HT-S 

VIA 

Envy24 Family Driver 1 ,43c 

Envy24 Family Driver 1.43c 

ftp://downloads.viaarena.com/drivers/audio/ 

CMI 9738/9739 

C-Media 

5.12.01.0039.3 

5.12.01.0039.3 

http://www.cmedia.com.tw 

Live/Audigy 

Creative 

referenčné 

referenčné 

http://cz.europe.creative.com/support/drivers/ 

PREVER SI SVOJE VEDOMOSTI V SÚŤAŽIACH S PC SPACE 


Súťaž o hru Chaser 


V spolupráci so štúdiom Cauldron sme pre vás pripravili súťaž o skvelú 3D 
strieľačku s napínavým príbehom o sprisahaní, ktorého pointu odhalíte až 
v úplnom závere hry. 


Súťaž o softvér Zoner v hodnote vyše 8000 Sk 


V spolupráci so spoločnosťou Zoner sme pre vás pripravili súťaž o nasledujúce 
ceny: 1) Zoner Callisto 4 + Zoner Média Explorer 5 Home, 2) Zoner Callisto 4, 
3) Zoner Média Explorer 5 Home 



Ktorú z týchto hier Cauldron nevytvoril? 
a) Quadrax - b) Spellcross - c) Battle 
Continet IX: Anastasia's war 

Čo znamná v preklade Cauldron? 
a) kotlík - b) nášľapná mína - c) niečo 
nedefinovateľné 

Kolko hier vydal dosiaľ Cauldron? 
a) 3 a ani o chlp viac - b) 4 a čoskoro 
vydá piatu - c) minimálne 5 




Otázka: 

Na svete je nová verzia Zoner 
Média Explorer 6. Ktorá z jej funkcií 
je podľa vás najzaujímavejšia? 


Zoner 


www.cauldron.sk 


www.zoner.sk 


Súťaž o multimediálnu „učebnicu" o počítačoch 


V spolupráci so spoločnosťou AgemSoft sme pre vás pripravili súťaž 
o CD-ROM „Jak na počítač". 


Súťaž o externý BIOS čip IOSS RD1 Bios Savior 


V spolupráci s firmou Eksit Data sme pre vás pripravili súťaž o externý BIOS 
čip k matičnej doske IOSS RD1 Bios Savior. Tento produkt sme vám podrobne 
predstavili v čísle 8/2003. 



Multimediálny výučbový kurz vás spoľahlivo 
zoznámi so základmi používania výpočtovej 
techniky, e-mailu a internetu a pripraví vás na 
skúšku všeobecných počítačových vedomostí 
ECDL Štart. 


Otázka: 

Vymenujte aspoň 2 produkty od 
spoločnosti LANGMaster na výučbu 
anglického jazyka. 



www.agemsoft.sk 



Kedže ide o pomerne špecifický produkt, 
odporúčame vám skontrolovať kompatibilitu vašej 
dosky s týmto modelom na stránke výrobcu 
www.ioos.com.tw, pretože je lepšie prenechať 
ho tým, čo ho skutočne dokážu využiť... 


Otázka č. 1 : 

Kto vyhrá na najbližších MS v ľadovom 
hokeji? Slovensko alebo Švédsko? 

Otázka č. 2: 

Aké produkty ponúka švédska firma 
Eksit Data vo svojom internetovom 
obchode (napíšte aspoň 3 druhy)? 


ehsitdata 


www.ioos.com.tw 


Svoje odpovede zasielajte e-mailom (sutaz@pcspace.sk), poštou alebo faxom na adresu redakcie uvedenú v tiráži. Odpovedať môžete aj priamo 
na našej www stránke www.pcspace.sk, kde nájdete elektronické verzie týchto súťaží. 


OBJEDNÁVKA PREDPLATNÉHO ČASOPISU PC_SPACE 



i 

i 

i 




VYPLNENÚ OBJEDNÁVKU ZAŠLITE NA ADRESU: 

Predplatné na jeden rok je 420 Sk (35 Sk/ks) 

Priezvisko: 


1 

1 

vrátane všetkých príloh, ktoré v tomto roku budú 

Meno: 


L. K. Permanent, spol. s r. o. 

súčasťou časopisu PC SPACE. 



pôšt. priečinok 4 


Firma: 


834 14 Bratislava 34 

Platbu za predplatné vykonám týmto spôsobom: 

IČO/DIČ: 


i 

l 

l 




tel.: 02/44 45 37 1 1 , fax: 02/44 37 33 1 1 

POŠTOVOU POKÁŽKOU TYPU „C" 

Ulica: 


] e-mail: lkperm@lkpermanent.sk 

PREPLATENÍM VYSTAVENEJ FAKTÚRY EU 

PSČ: 

Mesto: 

www.lkpermanent.sk 

